
Abėcėlinis Šv. Rašto knygų ir jų santrumpų sąrašas: 


Abdijo pranašystė 
Agėjo pranašystė 
Amoso pranašystė 
Apaštalų darbai 

Apreiškimas Jonui 


Barucho pranašystė 
Danieliaus knyga (apokalipsė) 


Laiškas efeziečiams 
Esteros knyga 
Ezechielio pranašystė 
Ezdro knyga 

Laiškas filipiečiams 
Laiškas Filemonui 


Laiškas galatams 
Giesmių giesmė 


Habakuko pranašystė 


Išėjimo knyga 

Išminties knyga 

Izaijo pranašystė 
Pakartoto Įstatymo knyga 

Evangelija pagal Joną 
1-sis Jono laiškas 
2-sis Jono laiškas 
3-sis Jono laiškas 
Jobo knyga 

Jonos pranašystė 

1-oji Karalių knyga (pagal Ark. J. Skvirecko 


vertimą 3-ioji Kar) 


2-oji Karalių knyga (pagal Ark. J. Skvirecko 


vertimą 4-oji Kar) 


Koheleto (Ekleziasto) knyga 


Laiškas kolosiečiams 


1-sis laiškas korintiečiams 
2-sis laiškas korintiečiams 


1-oji Kroniku knyga 
2-oji Kronikų knyga 


Evangelija pagal Luka 


1-oji Makabiejų knyga 
2-oji Makabiejų knyga 
Malachijo pranašystė 
Michėjo pranašystė 
Evangelija pagal Morkų 
Evangelija pagal Matą 


Nahumo pranašystė 
Nehemnijo knyga 


Ozėjo pranašystė 


Patarlių knyga 
Pradžios knyga 
Psalmių knyga 
1-sis Petro laiškas 
2-sis Petro laiškas 


Raudų knyga 
Laiškas romiečiams 
Rutos knyga 


1-oji Samuelio knyga (pagal Ark. J. Skvirec- 


ką 1 Kar) 


2-oji Samuelio knyga (pagal Ark. J. Skvirec- 


ką 2 Kar) 


Siracido (Ekleziastiko) knyga 


Skaičių knyga 
Sofonijo pranašystė 


1-sis laiškas tesalonikiečiams 
2-sis laiškas tesalonikiečiams 


1-sis laiškas Timotiejui 
2-sis laiškas Timotiejui 


— =P 


Tit — Laiškas Titui 

Tob — Tobijo knyga 

Ts — Teisėjų knyga 

Zch — Zacharijo pranašystė 
Žyd —- Laiškas Žydams 


Skaitmenys po santrumpų žymi knygos ar laiško sky- 
rius ir eilutes. Pavyzdžiui, Lk 1,47-55 — Evangelija pa- 
gal Luka, 1-sis skyrius, nuo 47 iki 55 eilutės; Pr 2,8; 5, 
5-6.10.13-15 — Pradžios knyga, 2-sis skyrius, 8-oji eilu- 
tė; 5-sis skyrius, 5-oji ir 6-oji eilutės, 10-oji eilutė, 13- 
oji iki 15-osios eilutės; Mt 1,21525ss — Evangelija pa- 
gal Matą, 1-sis skyrius, 21-oji ir sekančioji eilutė, 25-oji 
ir sekančios eilutės; Mk 2,2a — Evangelija pagal Morkų, 
2-sis skyrius, 2-osios eilutės pirmoji pusė. 


Psalmių knygos nuorodose be skliaustelių pateikiamas 


psalmės numeris pagal lotyniškąją-graikiškąją numera- 
ciją, skliausteliuose gi — pagal hebrajiškąją. 


Naudotų santrumpų sąrašas: 


a. amžius 

ang. angliškai 

dgs. daugiskaita 

gr. graikiškai 

hb.,hbr. hebraiškai 

kt. kartus 

*Mt autoriaus vertimas 
NT Naujasis Testamentas 
plg. palygink 

a] Guelle — Šaltinis 
red. redaguotas — redaktorius 
sT Senasis Testamentas 
vok. vokiškai 

vns. vienaskaita 

žr. žiūrėk 


AUTORIAUS ŽODIS 


Šventasis Raštas yra Dievo pokalbio su žmogumi pa- 
darinys. Dievas ir žmogus susitinka istorijoje. Istorija gi 
— Dievo staklės. 

Senasis Testamentas atspindi Dievo — istorijos ir kū- 
rinijos Viešpaties — žmogaus prašnekinimą apreiškimu. 
Žmogus, Dievo apreiškimo prašnekintas, turi drąsos gy- 
venti ateities viltimi. Išganymo istorijos apmatai pamažėle, 
žingsnis po žingsnio, ima ryškėti ir rutuliuotis į nuostabą 
keliančias gijas. Žmogaus atsiliepimas Dievui duoda išga- 
nymo istorijos gijoms ataudus. Apreiškimo ir tikėjimo są- 
veiką galima išreikšti trejeta trumpų žodžių: Dievas žmo- 
gų myli. Dievas duoda žmogui galią tapti jo vaiku (Jn 
1,12). 

Naujasis Testamentas yra Dievo pokalbio su žmogu- 
mi, — apreiškimo ir tikėjimo, — viršūnė. Jėzus Kristus 
yra Dievas, kuris prašnekina žmogų. Jėzus Kristus yra ir 
žmogus, kurį Dievas prašnekina. “Žodis tapo žmogumi ir 
gyveno tarp mūsų" (Jn 1,14). Pokalbiu istorijoje Dievas 
ne tik apreiškė savo valią, bet ir davė pats save. Pokalbiu 
istorijoje — Dievo staklėse — žmogus ne tik sužino apie 
Dievo valią savo gyvenimui, bet priima patį Dievą — ga- 
lią tapti sudievintu. 


Visas Bendrijos mokymas, kaip ir pats krikščioniš- 
kasis tikėjimas, yra Šventraščio gaivinamas ir vedamas. 
Dogminėje II Vatikano konstitucijoje Dieviškasis Apreiš- 
kimas sakoma: “Juk šventosiose knygose dangiškasis Tė- 
vas su didžia meile pasitinka savo vaikus ir su jais kal- 
basi. Šis Dievo žodis slepia savyje galingą jėgą, kuri yra 
„. „tikėjimo atrama, sielos maistas, tyras ir neišsenkąs 
dvasios šaltinis. ... Krikščionims turi būti plačiai atver- 
tos durys į Šventąjį Raštą" (21-22). Mūsuose apie Šven- 
tąjį Raštą labai mažai rašyta. Esame ne tik neturtingi 
raštija apie Dievo žodį, bet ir atsilikę nuo kitų krikščio- 
niškųjų tautų. Raktas į Naująjį Testamentą siekia bent 
dalinai šią spragą užpildyti. Veikale yra dvi dalys: Ben- 
drija — Sąjūdis ir Bendrija — Organizacija. Siekiama 
būti ir moksliškai atsakomingu ir lengvai skaitomu. No- 
rėta Dievo pokalbi su žmogumi aprašyti laiko ir vietos 
rėmuose. Užtat ir kreipta daug dėmesio į istorijos, Nau- 
jojo Testamento raštijos ir teologijos (galvojimo tikėjime 
apie Dievo užmojį ir veiklą Jėzuje Kristuje) sampyną. 

Raktas į Naująjį Tesiamentą yra pokalbio padarinys. 
Šis pokalbis buvo šakotas ir gausus dalyviais. Apvaizdos 
gerumu, Šventraščio studijos ir dėstymas yra tapęs mano 
gyvenimo užduotimi. Čia gi gausu pokalbio su studentais. 
1974 metais, švenčiant Popiežiškosios Šv. Kazimiero kv- 
legijos 1949 metų laidos sidabrinį Kunigystės jubiliejų, 
kurso draugų pokalbyje buvo sutarta paruošti ir finansuo- 
ti veikalą apie Naująjį Testamentą. Pats veikalo paruoši- 
mas irgi pareikalavo daug atidaus pokalbio. Ses. Onutė 
Mikailaitė įdėjo į Raktą nepaprastai daug lietuviškos šir- 
dies ir išraiškos. Be jos dalies ir nuoširdaus triūso vargu 
ar kas gero būtų išėię. Lituanistas Petras Balčiūnas, tik- 
rindamas kalbą, ją patikslino ir pagražino. “Krikščionis 
Gyvenime" knygų serijos leidėjas, Prel. Vytautas Balčiū- 
nas, nesiliovė palaikęs ryžtą veikalą ruošiant. Kartografas 


10 


Juozas Andrius, jam įgimtų kruopštumu, paruošė žemė- 
lapius, kurie, be abejo, padės suprasti Dievo Apreiškimą 
ir žmogaus Tikėjimą. A.a. dailininkas Telesforas Valius 
paruošė skyrių pavadinimų vinjetes. Tai buvo jo pasku- 
tinis darbas! Negalima tylomis apeiti ir Nekalto Prasidė- 
jimo Marijos Seserų Putname spaustuvės personalo, kuris 
su kantriu išradingumu davė Raktui į Naująjį Testamen- 
tą baigminį rūbą. Visiems pokalbio dalyviams veikalo 
ruošime gili ir nuoširdi padėka. Jų vykusios pastangos 
veikalą pagerinti ir patrauklesniu padaryti ryškios kiek- 
viename puslapyje. Likę trūkumai ir spragos priklauso 
tik autoriui. 
A. Rubšys 


Manhattan College 


Nekalto Prasidėjimo Šventė 
1977 gruodžio 8 

Raktą į Naująjį Testamenią 
skiriu kurso draugams, 


šio veikalo mecenatams: 


Vytautui Bitinui 

Kornelijui Bučmiui, O.F.M. 
Petrui Girčiui 

Juozui Grabini 

Antanui Jonušui 

Augustinui Steigvilai, M.1.C. 
Stasiui Žiliui 


1949-1974 


NAUJASIS 
TESTAMENTAS: 
BENDRIJA IR 
JOS SAVIMONĖ 


Visas Raštas yra Dievo įkvėptas 
ir naudingas mokyti, barti, taisyti, 
auklėti teisume (2 Tim 3,16). 


Naujasis Testamentas, iš paviršiaus žiūrint, atrodo 
kaip ir kiti žmonijos raštai. Imk jį, rodos, į rankas — 
skaityk ir suprasi. Deja, taip nėra. Naujasis Testamentas 
pasirodo esąs labai sudėtinga knyga — sudėtingesnė, 
negu daugelis kitų knygų. 

Tikintiesiems ši knyga buvo ir yra Dievo įkvėpti ir 
norminiai raštai. Todėl ypatinga Knyga! Ją skaityti reiš- 
kia paklusti, o ne pasimesti tariamųjų problemų labi- 
rinte. Naujojo Testamento sudėtingumas tikinčiojo ne- 
vargina, o tik primena jam, kad tai Dievo Žodis, išreikš- 
tas žmonių žodžiais. 

O kiti, kuriems Naujasis Testamentas nėra nei Die- 
vo įkvėptas, nei norminis, kreivai žiūri į jį ir net erzliai 
mato jame nesąmones ir tikėjimo prasimanymus. 

Abi grupės, kartu su ieškančiais tiesos, skaitydami 
Naująjį Testamentą, susiduria su rimtomis kliūtimis. 
Tikintieji problemų dažnai nepastebi. Abuojai vien jo- 
mis teužsiima. Bet kiekvienas nūdienis senų raštų skai- 
tytojas pajunta spragą tarp jų autoriaus ir savęs. Naujo- 
jo Testamento charakteris sunkumus dar paaštrina. Nū- 
dieniam skaitytojui aiškinant tikėjimo Knygą, svarbu su 
tomis problemomis susipažinti. 


Reikia nuolat turėti prieš akis, kad Naujasis Testa- 
mentas yra raštų rinkinys, ne vientisa knyga. Tai 27 
skirtingų raštų rinkinys! Kiekvienas jų daug kuo skiria- 
si nuo kitų savo kilme, laiku, vieta, sąlygomis ir autoriaus 
turėtu tikslu rašant. Tik retas šiu „aštų buvo sąmoningai 
sukurtas kaip literatūrinis kūrinys,pvz.: Laiškas žydams 
ir Luko evangelija su Apaštalų darbais (dabartiniuose 
leidiniuose perskirti Jono evangelijos). Daugelis šių raš- 
tų yra tikri laiškai, rašyti vieno asmens, Pauliaus, tikin- 
čiųjų grupei jo įsteigtose bendrijose pvz.: Korinte ar Fi- 
lipuose. Autoriaus žodynas bei įvairios užuominos buvo 
visiškai suprantami tuolaikiniams skaitytojams, bet mums 
tai ne sykį tampa mislėmis arba iš viso neturi prasmės, 
jei nepažistame autoriaus ir to laiko sąlygų. Kiti Nau- 
jojo Testamento raštai buvo skirti tikėjimui skelbti (Mor- 
kaus evangelija ir Jono evangelija) arba mokyti jaunu- 
tes krikščionių bendrijas doros bei darnos (Pauliaus 
laiškai, Mato evangelija, Jono laiškai). 


Krikščionių laikysena dėl Naujojo Testamento, jam 
vos pasirodžius ir vėlesniais amžiais, buvo stipriai pa- 
veikta įsitikinimo, kad šie Raštai yra ne tik Dievo į- 
kvėpti, bet ir kanoniški. Kitaip sakant, šis 27 Naujojo 
Testamento raštų rinkinys buvo Bendrijos tikėjimo ir gy- 
venimo norma kanonas. Labai galimas dalykas, kad 
pradiniai norminiai rinkiniai buvo atsakymas smarkuo- 

liams krikščionims arba net klaidatikiams, kuriems 
Bendrija atrodė per daug kraštutinių pažiūrų. 


Vienas tokių smarkuolių buvo Marcijonas, turtingas 
laivo savininkas iš Sinopės uosto ant Juodosios jūros. 
Atkeliavęs į Romą (apie 139 m. po Kr.), ėmė įtakiai 
spausti Bendriją, kad ji apsispręstų dėl Šventraščio nor- 
minės reikšmės. Jis siūlė, kad krikščioniškasis Šventraš- 
tis išleistų Senąji Testamentą ir tepriimtų vienų vieną 
evangeliją, — jo paties sutrumpintą Luko laidą, — ir 
Pauliaus laiškus. Bendrijos dauguma Marcijono pasiū- 
lymą atmetė ir apsisprendė priimti visas keturias dabar 
Naujajame Testamente esančias evangelijas, kiek vėliau 
pridėdami ir Pauliaus laiškus. Pauliaus laiškai priimti 
ne vien tie, kurie be jokios abejonės Pauliaus rašyti, bet 
ir tie, kurie buvo Pauliui priskiriami (7 ir 2 Timotiejui 
ir Titui), ir dar net tie, dėl kurių buvo abejojama (Laiš- 
kas žydams). Tai liudija norminių Raštų sąrašai, užtin- 
kami pas daugelį antro amžiaus teologų: Klemensą Alek- 
sandrieti, Ireniejų iš Lijono ir Tertulijoną iš tuomet krikš- 
čioniškos šiaurinės Afrikos. Panašus sąrašas, rastas aš- 
tuonioliktame amžiuje Milano bibliotekoje ir atradėjui 
pagerbti pavadintas Muratori kanonu, laikomas vėlyvo 
antrojo pokristinio amžiaus dokumento nuorašų. Jame 
yra dabartinis mūsų kanonas. 

Dabartinis mūsų kanonas tapo norminių sąrašu tik 
ketvirtame a. po Kr. Jame yra trejopi raštai: 


1. “Evangeliški": Evangelijos pagal Matą, Morkų, 
Luką ir Joną; 


2. “Apaštališki": Apaštalų darbai iv Pauliaus 
laiškai: Romiečiams, 1 ir 2 korintiečiams, Ga- 
laiams, Efeziečiams, Filipiečiams, Kolosiečiams, 
1 ir 2 tesalonikiečiams, 1 ir 2 Timotiejui, Titui 
ir Filemonui. 

3. “Katalikiški", arba bendri: Laiškas žydams, 
Jokūbo laiškas, 1 ir 2 Petro, 1, 2 ir 3 Jono, 

Judo ir Apreiškimo knyga (Apokalipsė). 
Netrūko ir abejonių apie kai kurias Naujojo Testa- 
mento knygas. Abejones labiausiai kėlė Laiškas žydams, 
— jo galvosena ir išraiška ne Pauliaus, — ir Apreiškimo 
knyga, — jos teologija nesiderina su kitais Jono raštais, 
netgi su didžiuma Naujojo Testamento knygų. Kai ku- 
riuose sąrašuose yra ir Naujajam Testamentui nepriklau- 
santys pirmo ir ankstyvo antro amžiaus raštai, pvz.: Her- 
mo ganytojas ir Barnabo laiškas. Net Atanazas, Alek- 
sandrijos Egipte vyskupas, siųsdamas 367 metų Velykinį 
laišką, išvardina tas pačias normines Naujojo Testamen- 
to knygas ir ragina krikščionis skaityti Hermo ganytoją 
ir Didachę (Apaštalų mokymas), kurie niekuomet nebu- 


vo priimti į kanoną.! 

Bendrija vadovavosi patirtimi, pasisakydama apie 
norminį Naujojo Testamento knygų sąrašą ir atsisakyda- 
ma jį plėsti. Kiekvienos priimtos knygos metrika buvo 
jos ryšys su kuriuo nors apaštalu. Ji buvo laikoma arba 
apaštalo parašyta, arba įamžinanti apaštalo prisiminimus 
ir mintis. Nežiūrint to, Naujojo Testamento įsakmi jėga 
nėra tik šioje metrikoje. Naujojo Testamento jėga yra jo 
iššūkyje atliepti tikėjimu, viltimi, meile Dievo gerumui 
Jėzuje Kristuje. 


1Visos minėtos Naujojo Testamento knygos ir visi minėti pirmųjų 
krikščionybės amžių raštai bus nagrinėjami istoriniame kontekste. Daugiau 
apie kanoną galima rasti R.E. Brown, J.A. Fitzmyer, R.E. Murphy, red., 
veikale The Jerome Biblicnl Commentary (Englewood Cliffs, N.J.: Pren- 
tice-Hall, 1968), 67:48-97 — visur kitur šio veikalo vardas bus trumpinamas 
JBC; A.C. Sundberg, Interpreter's One-Volume Commentary on the Bible 
(New York 8 Nashville: Abingdon, 1971); F.C. Beare, Interpreter's Dic- 
tionary of the Bible (New York 8 Nashville: Abingdon, 1962); Philip 
Vielhauer straipsnyje New Testament Apocrypha. red. W. Schneemelcher 
(Philadelphia: Westminster Press, 1963), T. 


18 


Visi Naujojo Testamento autoriai, — nors ir saviti, 
— buvo tikri, kad skaitytojai nebuvo svetimi jų religi- 
nėms sąvokoms ir suprato jų žodyną bei kalbą. Jiems 
buvo savaime suprantama, kad skaitytojai jautėsi kaip 
namie užuominose apie Romos, Graikijos ir rytinių im- 
perijos provincijų politinę padėtį. Be to, Naujojo Testa- 
mento autoriai ir skaitytojai buvo labai jautrūs skirtu- 
mams tarp krikščionybės ir kitų religijų įsitikinimų bei 
siūlomos gyvenimo tvarkos. Visa tai labai atoku nuo nū- 
dienos. Tai, kas tada buvo savaime suprantama, šian- 
dien reikia išstudijuoti. 

Pravartu paryškinti sutinkamus sunkumus pavyz- 
džiais. Evangelijų ir Apaštalų darbų autoriai atpasakoja 
įvykius, įjungdami ir antgamtinius elementus: angelų 
giesmes, velnio gundymus, stebuklus. Skaitytojas tuojau 
pajunta, kad jau nebeina kalba vien apie istorinius įvy- 
kius, bet tikėjimo šviesoje išreiškiama šių įvykių pras- 
mė ir svarba. 

Rūpestingai sugretinus kelių evangelistų tų pačių 
įvykių atpasakojimus, matyti, kad jie nevisuomet deri- 
nasi, pvz. pagal Jono evangeliją Jėzus prekiaujančius 
Šventykloje išvarė savo viešojo gyvenimo pradžioje, bet 
pagal sinoptikus (Morkų, Matą, Luką) tai įvyko viešojo 
gyvenimo pabaigoje. 

Akivaizdu, kad pasakojimai apie Jėzų keturiose 
evangelijose ir jaunos Jėzaus sekėjų Bendrijos gyvenimo 
aprašymas Apaštalų darbuose buvo perduodami gyvu žo- 
džiu, gal net ir raštu, prieš jiems patenkant į dabartines 
evangelijas ir Apaštalų darbų knygą. Aišku, kad tai turi 
reikšmės įvykių pristatymui. Evangelijos ir Apaštalų 
darbai neperduoda įvykių tikslios chronologinės eigos 
nei biografinių smulkmenų, nes jų pirminis tikslas buvo 
ne žinias perduoti, o tikėjimą skelbti (gr. kerygma — 
skelbimas) ir mokyti (gr. didachė — mokymas). 

Paties Jėzaus žodžiai bei mokymas mums sudaro 
sunkumų. Visa eilė jo vartojamų svarbių sąvokų, pvz. 
“Dievo Karalystė" ir “Žmogaus Sūnus“, Naujojo Testa- 
mento autorių neišaiškinamos. Mat, jiems nebuvo reika- 
lo aiškinti tai, ką to meto skaitytojai jau žinojo. Nebuvo 
reikalo nė tiksliai aprašyti tų dalykų, kurie skyrė Jėzų 
nuo fariziejų bei vyravo jų konfliktuose. Be to, kai kurie 
Jėzaus žodžiai bei pamokymai rišami su sankirčiais, ki- 
lusiais ne Jėzaus viešosios veiklos metu, bet vėliau, bręs- 
tančioje krikščionių Bendrijoje, kuriai teko grumtis su 
jai priešiškais žydais. 

Nežiūrint to, norint atpažinti krikščionybės vystymąsi 
pirmojoje ir antrojoje krikščionių kartoje, Naujasis Tes- 
tamentas lieka pačiu pagrindiniu šaltiniu. Taigi ši tikėji- 
mo raštija masina ne vien savo sudėtingumu, bet ir joje 
slypinčia šviesa. Mat, tiesioginių užuominų apie krikš- 
čionybės pradžią to meto žydijos ar pagonijos raštuose 
beveik nėra. Nešventraštiniai krikščioniški šaltiniai pa- 
sirodo tik pirmojo pokristinio amžiaus pabaigoje ir dar 
vėliau. Todėl krikščionybės pradžiai pažinti, esame pri- 
versti naudotis Naujuoju Testamentu, papildydami jo da- 
vinius užuominomis, kurias užtinkame tuometiniuose žy- 
dijos ir pagonijos šaltiniuose bei raštuose. Ši jungtis pra- 
turtina mūsų kuklų pažinimą to istorinio momento, ku- 
riame gimė krikščionybė. 

Taigi Naujasis Testamentas yra sudėtinga tikėjimo 
knyga. Norint su ja kaip reikiant susipažinti, reikia lai- 
kytis tam tikrų taisyklių. Taisyklės liečia ne tik šaltinius 
bei studijų metodą, bet ir labiau asmeniškus tikėjimo ir 
religinio tapatumo klausimus. 

NAUJOJO TESTAMENTO APLINKA: 
SALTINIAI IR METODAS 

Kaip jau minėta, mūsų tiesioginiai šaltiniai apie Jė- 

zų ir pirminę krikščionišką Bendriją, išskyrus patį Nau- 

jąjį Testamentą, yra labai riboti ir tik nežymiai papildo 
tai, kas žinoma iš krikščioniškosios raštijos. Tačiau isto- 
rinės studijos visuomet eina gana pavojingu reiškinių 
lyginimo keliu. Istorikas sugretina ir palygina, kas jau 
yra žinoma apie kitus istorinius įvykius bei jų apraiškas 
su tuo įvykiu bei jo apraiškomis, kuri nori pažinti. Isto- 
rinė Naujojo Testamento studija nėra išimtis. Būtina at- 
kurti kiek galima išsamesnį pažinimo akiratį pirmojo am- 
žiaus prieš Kristų ir pirmojo amžiaus po Kristaus. Šios 
sampynos lopšyje gimė Naujojo Testamento raštai, sąvo- 
kos, religinės ir bendruomeninės išraiškos. Jei norime, 
pavyzdžiui, suprasti Pauliaus laiškų savitumą, t.y. kaip 
Paulius panaudoja “laiško" formą pabarti bei pamokyti 
savo įkurtas bendrijas, turime žinoti, kaip žmonės rašė 
laiškus pirmame amžiuje po Kristaus. Laimė, turime 
daugelį to laiko laiškų, tad palyginamoji studija yra ir 
galima, ir labai naudinga. 

Kalbant apie Jėzaus mokymo ir žydijos Toros (Mo- 
zės Įstatymo, kurį sudaro pirmosios penkios Senojo Tes- 
tamento knygos) panašumus, svarbu turėti mintyje, kad 
rabiniškieji Šventraščio aiškinimai buvo užrašyti tik tarp 
antro ir šešto a. po Kr. Todėl nėra garantijos, kad šis 
vėlesnis raštiškas Šventraščio aiškinimas visiškai atitinka 
aiškinimą Jėzaus veiklos metu. Be to, fariziejų pažiūros 
buvo tik to meto žydijos pažiūrų dalis. 70 m. po Kr. ro- 
mėnams sugriovus Jeruzalę ir 135 m. numalšinus antrąjį 
žydų sukilimą, fariziejų pažiūros tapo vyraujančios žydų 
tarpe, ir dėl to jos yra to laiko rabiniškų šaltinių dėme- 
sio centre bei teigiamai vertinamos. Taigi turint po ran- 
ka vien tik rabiniškąją raštiją, šio laikotarpio žydijos 
vaizdas būtų perdėm netikslus. Laimė, ši padėtis pasikei- 
tė 1947 metais su šviesa iš Kumrano. Čia, į šiaurės va- 
karus nuo Negyvosios jūros esančioje sugriautoje vieto- 
vėje, atrasta ištisa žydiška biblioteka iš pirmo amžiaus 

po Kristaus. Ši biblioteka priklausė žydijos atskalai, kuri 
labai skyrėsi nuo fariziejų. Iš kitos pusės, šios atskalos 
galvosena bei išsireiškimo būdas turi daug panašumų su 
Naujojo Testamento galvosena ir jos išraiška, 

Naujajame Testamente taip pat užtinkame bruože- 
lius tos religinės galvosenos, kuri antrame pokristiniame 
amžiuje išsivystė į religinę žilosofiją, žinomą gnosticizmo 
vardu ( gr. gnosis — žinojimas, pažinimas). Gnostikai 
tvirtino, jog jie žino, arba pažįsta tikrovę. Šis pranašesnis 
žinojimas, arba pažinimas, jų teigimu, buvo jiems specia- 
liai suteiktas. Jie tikėjo, kad žmogus yra kilęs iš dangaus, 
kur gyvena tik dvasios. Žmogus puolė ir įsivėlė į medžia- 
ginio kūno pinkles, — buvo pririštas prie medžiaginio 
pasaulio su jo vertybėmis ir polėkiais. Ištrūkti iš šių me- 
džiaginio kūno pinklių galima tik einant tiesos taku. Šis 
tiesos takas tai žinojimas arba pažinimas, duotas visiems 
tikintiems gnostikams kažkokio atpirkėjo, kadaise nužen- 
gusio iš dangaus, nugalėjusio medžiaginį pasaulį ir tokiu 
būdu aivėrusio kelią į išganymą bei grįžimą į dangų. 
Gnostikų žmogaus prigimties ir likimo samprata buvo 
žinoma istorikams iš padrikų užuominų bei Bendrijos 
Tėvų raštų smerkiančių gnostikus. Tačiau 1945 m. Nag 
Hammadi (Chenoboskion) vietovėje, Egipte, buvo užtik- 
ta ištisa gnostikų raštijos biblioteka su nuorašais pirmi- 
nių gnostikų raštų. Kai kurie jų yra net iš antro pokris- 
tinio amžiaus. Dabar gnosticizmas pažįstamas iš jo savi- 
tų raštų, ne vien iš polemikos prieš gnostikus. Tačiau iš 
tų raštų vis viena neaišku, kada gnosticizmas atsirado. 
Ar galima daryti išvadą iš antro amžiaus raštų, kad šis 
žinojimas, ar pažinimas, jau buvo pasirodęs Jėzaus ir 
Pauliaus laikais? Ar kai kurie pirminiai elementai, ant- 
rame amžiuje tapę jau išsivysčiusiu gnosticizmu, turėjo 
įtakos pirmo krikščioniško amžiaus religiniam galvoji- 
mui? 

Pauliaus išraiška kai kada primena gnosticizmo žo- 
dyną. Laiškas efeziečiams ir 2 Timotiejui rodo net dau- 
giau panašumo. Būdinga, kad ieškant atsakymo į šiuos 
klausimus, geriausi šaltiniai yra Naujojo Testamento 
raštai, o kaip tik tuose raštuose norima atpažinti ir įver- 
tinti gnostikų įtaką! Kokie yra ryšiai tarp Naujojo Testa- 
mento ir gnosticizmo? Ar vėlyvesnio gnosticizmo išgany- 
tojas yra Žodžio, tapusio žmogumi (Jn 1, 14), iškraipy- 
mas? O gal atvirkščiai? Gal Jonas savo skaitytojams pri- 
statė Jėzų, pasinaudodamas visiems gerai pažįstamą ir 
parankų kurpalį — gnosticizmo atpirkėją iš dangaus? 

Ėmus gilintis į šiuos ir panašius klausimus apie 
evangelijų šaltinius, susiduriame su vienu labai svarbiu 
klausimu: ar evangelistai sukūrė evangelijas, ar tik api- 
pavidalino jau tvirtai suformuotą katekezę, panaudodami 
ir rašytus šaltinius, ir duodami visai šiai medžiagai bū- 
dingą savitumą? Medžiaga apie Jėzaus posakius ir dar- 
bus, prieš patekdama į rašytus rinkinius, buvo perduoda- 
ma žodžiu. Pats medžiagos perdavimas žodžiu alsuoja 
tikėjimu. Tai ir apipavidalino Jėzaus posakius ir darbus 
savitu koloritu. Mes gi turime šios medžiagos baigminę 
išdavą — keturias evangelijas: pagal Morkų, pagal Matą, 
pagal Luką ir pagal Joną. Viena Jėzaus Kristaus Evan- 
gelija buvo užrašyta keturiais variantais, pavadintais pa- 
gal evangelistų vardus. 

iuos ir panašius klausimus nagrinėti ir spręsti pa- 
deda formų istorija (Formgeschichte) ir tikėjimo krai- 
čio istorija (Traditionsgeschichte). Šių metodų tikslas pa- 
rodyti, kaip susiformavo evangelijos. 


PIRMINĖS KRIKŠČIONYBĖS VISUOMENINĖ 
IR POLITINĖ APLINKA 


Politiniai veiksniai ir visuomeninė sąranga Palesti- 
noje, Mažosios Azijos provincijose ir Graikijoje daugiau- 

sia žinomi tik iš Naujojo Testamento puslapių. Šį tą apie 
politinę ir visuomeninę padėtį galima suvokti iš pačių 
raštų, bet šios srities tikslesni daviniai randami kituose 
šaltiniuose. 

Rytinių Viduržemio jūros kraštų miestai ir kaimai 
turėjo ne tik savitas visuomeninio ir kultūrinio gyvenimo 
gijas, bet drauge buvo, jau nuo Aleksandro Didžiojo lai- 
kų, helenizacijos įtakoje. Žydija, — tiek Palestinoje, tiek 
emigracijoje, — ir jos gyvenimo būdas taip pat negalėjo 
išvengti helenizmo įtakos. Įprasta tvirtinti, kad Palestinos 
žydai buvo kur kas labiau priešingi naujovėms, negu 
Egipto žydai. Filono Aleksandriečio raštuose ir išminties 
knygose, parašytose Egipte, helenizmo įtaka nepaprastai 
didelė. Tai rodo, kad emigracijos žydai labiau pasidavė 
helenizacijai, kai tuo tarpu Palestinos žydija nesiliovė ko- 
vojusi prieš helenizaciją nuo Makabiejų laikų iki pirmojo 
ir antrojo sukilimo prieš romėnus. Tačiau tai dar nereiš- 
kia, kad Palestinos žydai liko visai nepaliesti graikų - 
romėnų kultūros. Būtina pasverti žydų atsaką į pagonių 
kultūrą, norint suprasti jos įtaką krikščionybei, bręstan- 
čiai žydiškame lopšyje, tiek Palestinoje, tiek emigracijo- 
je (diasporoje — išblaškyme, tremtyje). 

Norint deramai suprasti Naujojo Testamento autorių 
reakciją į jų amžiaus politinius veiksnius, svarbu neiš- 
leisti iš akių augantį konfliktą tarp Bendrijos ir Romos 
imperijos. Romos imperatoriai ėmė save laikyti dievais ir 
reikalauti Dievui skiriamos garbės, o Bendrija ėmė tam 
priešintis. Jos laikysena šiuo atžvilgiu nebuvo vienoda, 
ji kito ir bangavo, nes ir pati Romos imperijos laikysena, 
Bendrijai atsiskiriant nuo žydijos, kito ir bangavo. 

Pereidama iš sąjūdžio į organizaciją, Bendrija pasi- 
keitė iš pagrindų. Šis jos kitimas geriausiai išryškinamas 
pačių Naujojo Testamento autorių. Tik visus šiuos veiks- 
nius tinkamai įvertinus, galima suprasti vėlyvesniuose 

Naujojo Testamento raštuose atsispindinčią įtampią sam- 
pyną, kurioje grumiasi dėl pirmumo valdžioje ir normų 
Bendrijoje. 


PIRMOJO AMŽIAUS ŽYDIJOS IR HELENISTINIŲ 
RELIGIJŲ APRAIŠKOS 


Krikščionybė gimė žydijos lopšyje. Ji augo ir bren- 
do, lenktyniaudama su religijomis, kurios klestėjo graikų 
ir romėnų kultūriniame pasaulyje. Todėl ji turėjo būti 
kultūriškai dvikalbė. Jai reikėjo kalbėti žydijos kalba, 
nes turėjo prašnekinti žydus ir jiems, pirmiesiems Jėzaus 
sekėjams bei priešininkams, parodyti kuo ji buvo panaši 
ir kuo skyrėsi nuo jų. Prašnekinus pagoniškąji pasaulį 
ir stengiantis jį atversti, jai teko mokytis helenistinio 
misticizmo, rytų apeigų, stoikų etikos, religinės išraiškos 
ir polėkių. Naujojo Testamento autoriai galėjo be jokio 
vargo naudotis šia dvikalbe religine kultūra ir būti savo 
skaitytojų suprasti. Mūsų laikų skaitytojui tenka atkurti 
tas galvosenas, kurių supama krikščionybė gimė ir bren- 
do. Mums tenka pripažinti, jog net pačios pagrindinės 
sąvokos, pvz. tikėjimas, Bendrija, teisumas, karalystė, nė- 
ra vienaprasmės. Jų prasmė gali būti suvokiama, tiriant 
kontekstą toje knygoje, kurioje jos naudojamos, ir drau- 
ge atpažįstant platesnį religinį bei kultūrinį kontekstą, 
kuriame jos buvo užrašytos. Ši užduotis yra daugeliui 
gana sunki, nes ne visi gali Naująjį Testamentą skaityti 
pirmine graikų kalba. Vertimai, kad ir geriausi, lieka tik 
vertimais. Turime puikų lietuvišką vertimą. Nors jis ir 
puikus, bet negali perduoti ano platesnio religinio bei 
kultūrinio konteksto, kuriame gimė Naujasis Testamen- 
tas. Net ir tie, kurie pajėgia jį skaityti graikų kalba ir 
moka Jėzaus gimtąją aramajų kalbą, turi būti atidūs, 
kad pagautų visus prasmės niuansus. 

AUTORIŲ IR SKAITYTOJŲ BENDRIJOS 
SAMPRATA BEI GYVENSENA 


Naujasis Testamentas buvo parašytas ne vien papa- 
sakoti apie Jėzų. Pasaulinės raštijos fone evangelijos yra 
naujo, ligi tol nematyto tipo literatūriniai kūriniai, kurių 
pareikalavo naujas ir savitas krikščionių gyvenimas žydų 
bei pagonių aplinkoje. Jie kokybiškai skiriasi nuo kitų 
antikinio pasaulio knygų ir turiniu, ir tikslais, nes alsuo- 
ja gyvu tikėjimu, kad jų skelbiamasis Jėzus, nugalėjęs 
mirtį, sėdi Dievo Tėvo dešinėje, tuo pačiu metu gyvenda- 
mas ir veikdamas Bendrijoje (Mt 28,20). Autoriai sten- 
giasi atversti netikinčiuosius į tikėjimą ir sustiprinti jau 
tikinčius. Naujojo Testamento pulsą pajusti reikia turėti 
galvoj du Bendrijos savimonės požiūrius: 


1. Bendrijos savimonė ryšium su Sandoros tauta — 
Izraeliu; 


2. Bendrijos Senojo Testamento ir jos pačios žodinio 
tikėjimo kraičio aiškinimas, jos savimonei bręs- 
tant. 

Abu šie požiūriai judrūs, nes gyvenimiški. Jie kito ir 
vystėsi įvairiomis kryptimis paskirose gimstančios Bend- 
rijos dalyse. Tik vėlesniuose ir vėliausiuose Naujojo Tes- 
tamento raštuose pasirodo normos tikėjimui ir elgsenai. 
Taigi abu veiksniai, — vis ryškėjanti Bendrijos savimonė 
ir vis gilėjąs tikėjimo kraičio supratimas. — vienas kitą 
šnekino, veikė. Bendrija, aiškindama žydijos raštus, tu- 
rėjo tiesiogią įtaką savo savimonei kaip Tikėjimo Bend- 
rija. Bendrijai bręstant, jos poreikiams ir nariams kin- 
tant, ji naujai žvelgė į žydišką Šventraštį ir naujai supra- 
to patį Jėzaus asmens bei atlikto darbo kraitį, gautą iš jo 
sekėjų pirmosios kartos. Todėl vienu atveju Bendrija lai- 
kė save dvasine bendrija (Evangelija pagal Joną), o ki- 
tokių aplinkybių įtaizojama, ji rūpestingai aptarė savo 

narių pareigas (Evangelija pagal Matą). Paulius laikė 
Romos imperiją ramybės užtikrintoja ir taikos saugotoja, 
o Apokalipsės autorius, sekančios kartos žmogus, impe- 
ratorių vadino šėtono įrankiu ir ragino skaitytojus prie- 
šintis imperatoriaus garbinimo stabmeldystei. 

Žvilgtelėkime į Bendrijos savimonės įtaką Nauja- 
jam Testamentui. Jautrumas tos savimonės judrumui bei 
gyvenimiškumui čia daug padės. 


TIKĖJIMO POŽIŪRIS 


Bendrija pirmosiose savo būties kartose buvo pa- 
remta asmenišku tikėjimu. Jai tapus pastovia visuomenės 
dalimi, dar net prieš užimant oficialios religijos vietą vė- 
lesnėje Romos imperijoje, kūdikiai, gimę krikščioniškoje 
šeimoje, savaime buvo laikomi krikščionimis ir turėjo 
dalyvauti Bendrijos gyvenime. Taip nebuvo Bendrijos is- 
torijos pradžioje. Tada kiekvienas tapdavo krikščioniu 
savo asmenišku apsisprendimu. Apsispręsdamas tapti 
krikščioniu, vyras ar moteris turėjo atsisakyti tos religi- 
nės ir visuomeninės gyvensenos, kurioje buvo užaugęs, ir 
įstoti į naują tikėjimo bendriją. Todėl laisvas tikėjimo 
nuosprendis yra esminis reikalavimas bręstančios Bend- 
rijos raštuose. Naujojo Testamento autoriai yra įsitikinę, 
kad tik tie, kurie tą nuosprendį daro, pajėgia tinkamai 
suprasti tikėjimo tiesas. Perduodamas tas tikėjimo tiesas, 
Naujasis Testamentas nesinaudoja grynai logikos ar ka- 
tekezės metodais. Paulius, tiesa, panaudoja stoikų etikos 
žodyną ir cinikų retorinį stilių. Jis rūpestingai dėsto įro- 
dymus, bet bando įtikinti ne silogizmais ar išvadomis, o 
maldavimu, net sarkazmu, šventraštiniais panašumais 
(analogijomis). 

Jėzaus mokymas ir bręstančios Bendrijos nuostatai 
alsuoja įtikinimo galia. Tačiau dažnai Jėzaus posakiai ne 
tik įtikina bet dar kelia ir sunkius klausimus. Pavyzdžiui, 

sunaus palaidūno palyginimas (Lk 15) parodo nuostabų 
gerumą tėvo, laukiančio savo paklydėlio sūnaus. Bet jis 
neatsižvelgia į teisėtą gerojo sūnaus skundą, jog jo išti- 
kimas tarnavimas tėvui liko ne tik neatlygintas, bet nė 
nepastebėtas! Jėzaus pamokymai dažnai lieka ne tiek 
atsakymu į klausimą, kiek iššūkiu tikėti. 

Naujojo Testamento autoriai kreipiasi į savo skaity- 
tojus, kviesdami juos drįsti apsispręsti už tai, kas tvirti- 
nama. Daugelį atvejų jie teigia, kad žmogaus amžinas li- 
kimas priklauso nuo jo tikėjimo nuosprendžio: “... jūs 
numirsite su savo nuodėmėmis. Tikrai! Jeigu jūs netikė- 
site, kad Aš Esu. ..? (In 8,24). Kritiška Naujojo Testa- 
mento studija duoda šviesos, bet neverčia tikėti. Jos tiks- 
las yra supažindinti su pirmųjų krikščionių gyvensenos 
ir įsitikinimų dinamika. Tai palengvina tikėjimo nuo- 
sprendį, nes duoda sparnus drąsai tikėti, kad pasirodė 

žemėje [Dievo] gerumas žmonėms" (Lk 2,14)? 


2Autoriaus vertimas. 

K II SkRiuS 


BENDRIJOS 
LOPSTS 
ISTORIJOJE 


„. „Atėjus laiko pilnatvei, 
Dievas atsiuntė savo Sūnų 


(Gal 4,4). 


Kiekvienas amžius yra prabėgantis amžius. Laikas 
nelūkuriuoja. Praeity būta amžių su laiko kriokliais. Tai 
ypatingi amžiai, kai didžios idėjos blaškėsi iš krašto į 
kraštą; žmonės su nerimu veržėsi iš vietos į vietą; visuo- 
meninės gijos iro ir vėl mezgėsi; politiniai ir ekonominiai 
veiksniai žlugo ir kilo. Tokie laiko kriokliai išplauna 
šaknis ne tik pavieniams asmenims, bet ir bendrijoms. 
Žmonės ima gyventi lūkesčiu ir nerimti. Nerimo nuotai- 
ka paaitrina žmogaus būties klausimus. Gyvenimas pasi- 
rodo atviras iš abiejų šonų: praeitis byra, o ateities gijos 
dar neapmestos. Žavesys, skiriamas praskubančioms nau- 
jovėms, pasirodo nesaugus. Žmogus arba truks pliš rem- 
sis praeitimi, arba visu glėbiu griebs tai, kas įprasmintų 
jo lūkesčius ir nerimą. Dabartis, gi, labai nesaugi, nes 
paženklinia įrašu: “Keičiasi be įspėjimo!“? 

Žmogaus lūkesčiai ir nerimas verčia jį ieškoti sau- 
gumo. Vieni bando patys suprasti visatą ir gyvenimo 
prasmę, o kiti pasiduoda įvairių išganytojų įmantriems 
pažadams ir paslaptingoms formulėms, gaudami greitus 
ir lėkštus atsakymus. Amžius su laiko kriokliu yra pato- 
gus metas tokioms religijoms bei pasaulėžiūroms, kurios 
užtikrina ir tokiai valdžiai, kuri apsaugo gatves nuo plė- 
šikų ir miesto sienas nuo priešų. Įprastoms bendrijos gi- 
joms sutrūkus, pavieniai asmenys blaškosi baugiame ir 
mįslingame pasaulyje, arba būriuojasi su kitais, išgyve- 
nančiais panašius rūpesčius ir lūkesčius. Ieškoma pras- 
mingos bendrijos dalintis bendru likimu. 

Jėzus gimė, ir krikščionybė įsišaknijo amžiuje su 
laiko kriokliais. Mus pasiekusios ankstyvosios krikščio- 
nybės rašytinės apraiškos tai mūsų Naujasis Testamentas. 
Šiame apraiškų rinkinyje randame ir žodinį tikėjimo 
kraitį, kuris ateina iš Jėzaus, ir rašytus dokumentus, ku- 
rie atspindi vėlesnį Jėzaus Bendrijos vystimąsi. Jų mar- 
gumas rodo įvairius kelius, kuriais jaunutė krikščionių 
Bendrija ėjo, augdama savita teologija, kultūra ir orga- 
nizacija. 

Jėzaus Bendrija, davusi mums Naująjį Testamentą, 
save laikė praeities vilties ir laukimo paveldėtoja. Nau- 
jojo Testamento autorių įsitikinimu, Dievo pažadai sena- 
jam Izraeliui per Mozės Įstatymą ir Pranašus perėjo išsil 
pildymo slenkstį jų dienose ir tuojau pat pasieks pilnat- 
vę. Todėl Bendrijai iškilo prieš akis du svarbūs uždavi- 
niai: 

1. Dievo Tautos Bendrija turi būti iš naujo aptarta; 

2. Senasis Testamentas — tikėjimo kraitis turi būti 

iš naujo įsisavintas ir peraiškintas. 
Naujojo Testamento Bendrija save suprato kaip Jeremijo 
išpranašauta Naujosios Sandoros Tauta (Jer 31) vietoje 
Senosios Sandoros Tautos — Izraelio. Krikščionys buvo 

įsitikinę, kad jie ne tik gali, bet ir turi aiškinti senojo 
Izraelio Raštus naujoj šviesoj. Jie taip pat suprato, kad 
Naujosios Sandoros Tauta negali apsieiti be Senosios 
Sandoros Tautos, taip kaip Naujasis Testamentas rodo 
atgal į Senąjį. Bendrijos aptarimas iš naujo ir praeities 
vilties bei laukimo pasisavinimas tampa krikščionijos ir 
Naujojo Testamento ašimi. 


KARAS IR TAIKA NUO ALEKSANDRO DIDŽIOJO 
IKI CEZARIO AUGUSTO 


Jėzaus gimimo aipasakojimas pagal Luko evangeli- 
ją (Lk 2,1-20) visiems yra labai gerai žinomas. Jis mums 
pasako, kad krikščionybė prasidėjo, valdant Oktavijanui, 
kurį pažįstame kaip Cezarį Augustą (27 m. prieš Kristų 
iki 14 m. po Kristaus). Cezaris Augustas buvo pirmasis 
ir, tur būt, vienas pačių didžiausių Romos imperatorių. 
“Anomis dienomis išėjo ciesoriaus Augusto įsakymas su- 
rašyti visus valstybės gyventojus“ (Lk2,1). Augustas 
buvo laikomas išvaduotoju ir išganytoju. Ir labai teisin- 
gai. Jo dėka po Julijaus Cezario nužudymo (44 m. prieš 
Kristų) kilusios dėl valdžios tarp Romos galiūnų grumty- 
nės pasibaigė. Jo dėka Viduržemio jūra buvo apvalyta 
nuo piratų ir tapo saugi keliautojams bei prekybininkams. 
Jo dėka buvo sutriuškinti priešai, dešimtmečių dešimt- 
mečius puldinėję Romos imperijos sienas. Svarbiausia, gi, 
jo dėka visoje imperijoje, miestuose ir užkampiuose, vy- 
ravo taikos ir darnos nuotaika. Nenuostabu tad, kad jūri- 
ninkai, atplaukę į uostus, viešai garbindavo Augustą, o 
Italijos žemdirbiai jam lenkėsi už doros ir darnos grąži- 
nimą. 

Cezaris išganytojas ir dieviškas karalius. Romos im- 
perijos gyventojai garbino Augustą ne tik kaip guvų ir 
išradingą išganytoją iš karų ir nedarnos, bet ir kaip die- 
višką karalių. Šventovės buvo statomos jo garbei, aukos 

ir smilkalai buvo deginami ant altorių. Erodas net uostą 
jo garbei įrengė (Cezarėja). Jis taip pat Samarijos kal- 
vose atstatė seną žydų miestą Samariją, duodamas jam 
naują Sebastės vardą (Sebastė reiškia Augustą graikų 
kalboje). Mieste stovėjo balto kalkakmenio Augusto 
šventykla. Žydai, tiesa, Augusto dievu nelaikė ir jo ne- 
garbino, bet kitos artimųjų rytų tautos pagal savo senus 
papročius Augustą dievino. Pats Augustas purtėsi impe- 
ratoriaus titulo ir net stengėsi viešai pasirodyti esąs tik 
vienas iš vadovaujančių imperijos piliečių. 

Šis visuotinis Augusto garbinimas nebuvo naujas 
Viduržemio jūros tautoms. Jau ketvirtame amžiuje prieš 
Kristų jaunas princas iš Makedonijos, vardu Aleksandras 
(356-323 m. prieš Kristų), buvo apskelbtas dieviškų ka- 
raliumi Egipte, Mažojoje Azijoje ir beveik visoje vakari- 
nėje Azijoje. Jam ir “ didysis" buvo prie vardo pridėtas. 
Aleksandro Didžiojo sėkmė kare rėmėsi kaip tik tuo iš- 
pažinimu, kad jis dieviškas karalius, ir todėl jam prie- 
šintis ne tik neprasminga, bet stačiai bedieviška. 

Nors Augustas pats sau dieviškos pagarbos nereika- 
lavo, tačiau jis tokios pagarbos susilaukė iš Viduržemio 
jūros tautų, kurios jį laikė dievišku karaliumi kaip Alek- 
sandras, nes jis buvo sukūręs darną ir taiką tuometinei 
žmonijai iki pat Indijos sienų. Dieviško karaliaus garsas 
ir aureolė padėjo Augustui plėsti imperiją nuo Nilo ligi 
Senos, nuo Gibraltaro ligi Jeruzalės. 

Cezaris atkuria Aleksandro vieno pasaulio viziją. 

Augustas paveldėjo iš Aleksandro daugiau negu die- 
viškos valdžios garsą. Išorinės taikos nuotaika imperijoje 
ir vidinis nerimas pavieniame žmoguje, taip ryškūs Au- 
gusto laikais, turėjo savo šaknis Aleksandro amžiuje. 

Aleksandras savo vieno pasaulio svajonę ėmė įgy- 
vendinti sėkmingu užkariavimu, kai graikų miesto vals- 

tybės (polis)“ pradėjo griūti (nuo 336 m. prieš Kristų). 
Graikų visuomenei ir politinei sąrangai silpnėjant, griuvo 
miesto valstybių karinis pajėgumas ir, laikui bėgant, iš- 
kilo nauja santvarka, jau ne aiskirų miesto valstybių, bet 
vienos visuotinės valstybės pasaulis. Aleksandras pajėgė 
sukurti administracinį ryšį tarp Graikijos miestų, bet jų 
sų savimi surišti bendros vizijos vardu jis neįstengė. 
Miesto valstybės tapo visuotine valstybe tik išoriniai. Kas 
kita buvo rytinėje Aleksandro užkariautoje imperijos da- 
lyje. Ten, dieviškos valdžios sampratos dėka, Aleksand- 
ras pajėgė laimėti nuostabiai gilų asmenišką ryšį su už- 
kariautomis tautomis. 

Buvo pasakojama, kad jūros bangos pasitraukė nuo 
uolėtų Mažosios Azijos pakrančių, duodamos Aleksandrui 
ir jo kariams taką tarp uolų ir vandens. Rytuose būta 
legendos, kad toje vietoje jūra atsitrauks, duodama ženk- 
lą, jog ateina viso pasaulio valdovas. Žinia, kad Alek- 
sandras ir jo kariai sėkmingai perėjo tarp jūros ir uolų, 
plasnote plasnojo prieš jo kariuomenę ir ruošė kelią Alek- 
sandrui, dieviškam valdovui. Aleksandro vizija ir pastan- 
gos sukurti vieną visuotinę valstybę buvo nutrauktos jo 
mirtimi 323 m. prieš Kristų. Jeigu jis būtų ilgiau gyve- 
nęs, tikriausiai jam būtų pavykę sukurti vieną politinį 
pasaulį. 

Aleksandras siekė ne vien politinės, bet ir kultūrinės 
vienybės. Kartu su jo kariuomene žygiavo ir mažutė 
mokslo vyrų kariuomenėlė, aprašydama įvairių tautų pa- 
pročius, gyvūniją, augmeniją ir nukariautų šalių aplin- 
ką. Aleksandras buvo Aristotelio mokinys. Meilė mokslui 
ir smalsumas visatai buvo jam mokytojo įdiegti. Jis di- 


3Miesto valstybė buvo politinis vienetas, susidedąs iš vyraujančio 
miesto ir aplinkinių žemių. Atėnai, Sparta ir pan. buvo tokios miesto vals- 
tybės (gr. polis). 

džiavosi graikų moksliniu pranašumu ir jautė pareigą 
nešti savo kuliūrą kitoms tautoms. Graikai save vadino 
Hellenes, o Graikiją — Hellas. Užkariautų tautų su- graik 
-inimas todėl vadinamas helenizacija, o naujoji iš to gi- 
musi kultūra — kelenizmas. Guviai nešant graikų kultū- 
rą kitiems, Aleksandrui pasisekė įkurti graikiško stiliaus 
miestus net Induso slėnio rytų pusėje, centrinės Azijos 
srityje, šiuometinėje Sovietų Sąjungoje. Aleksandras ne- 
sielgė kaip tautų griovėjas, jis norėjo būti žinomas, kaip 
praeities kraičio, Graikijos ir Rytų, kultūros lobių saugo- 
tojas ir gynėjas. Helenizacijos dėka, graikų kultūros švie- 
sa pasiekė visą tuometinį pasaulį. 

Rytinėse Aleksandro imperijos dalyse helenizacija 
liko tik skysti graikų kultūros dažai. Daugumas gyven- 
tojų pasiliko ištikimi savo papročiams ir gyvensenai, ta- 
čiau diduomenė veržėsi pamėgdžioti graikų gyvenimo 
būdą. Didikai pakeitė savo šventovių vardus ir ėmė gar- 
binti savo dievus graikų dievų vardais ir pavidalu. Buvo 
statomi fizinės kultūros rūmai, stadionai, hipodromai, 
teatrai. Turtingieji ėmė rengtis graikišku stiliumi. 

Nors helenizacija gerokai praskiedė graikų kultūrą, 
bet vis tiek ji tapo svarbiu ir ilgaamžiu veiksniu, padary- 
dama graikų kalbą bendra prekybos ir tarptautinių rei- 
kalų kalba. Nors gimtosios kalbos tautose neišnyko, bet 
graikų kalba tapo tiltu tarp jų sugraikintame pasaulyje. 
Jos įtaka buvo tokia ryški, kad Aleksandrijos (Egipte) 
žydai liovėsi naudoję savo gimtąsias hebrajų ir aramajų 
kalbas ir kalbėjo tik graikiškai. Todėl jiems prireikė net 
savo tikėjimo kraitį — hebrajiškąjį Šventraštį versti grai- 
kų kalbon. Šis vertimas, vadinamas Septuaginta* buvo la- 


*Septuaginta iš lotynų kalbos “septyniasdešimt"". Senojo Testamento 
vertimas į graikų kalbą buvo atliktas Egipte tarp trečiojo ir antrojo amžiaus 
prieš Kristų. Sakoma, kad prie jo dirbo 70 vertėjų. 

bai plačiai naudojamas žydijoje ir pažįstamas daugeliui 
išsilavinusių pagonių. 

Aleksandrui mirus, visi tariami imperijos politiniai 
ryšiai atsimezgė. Jo generolai kariavo dėl valdžios, ir pa- 
likuonių peštynės baigėsi tik Romos įsikišimu pirmą 
amžių prieš Kristų. Tik pora gana pastovių dinastinių 
atramos taškų pajėgė išsilaikyti: Seleucidai Sirijoje (Se- 
leukus, Aleksandro generolas) ir Ptolomėjai Egipte (Pto- 
lomėjus, kitas Aleksandro generolas). Mažoji Azija ir 
pati Graikija virto vietinių karų ir dinastinių peštynių 
maišatimi. 

Nežiūrint šių viena kitai ant kulnų lipančių pervar- 
tų, ėmė bujoti keletas judrių ir įtakingų mokslo židinių. 
Atėnai, tiesa, jau nebebuvo filosofijos centras, nors Pla- 
tono įkurta Akademija (427-347 m. prieš Kristų) išliko 
iki 529 m. po Kristaus, aštuonetą amžių po jos įsteigėjo 
mirties. Tarsus pietiniame Mažosios Azijos pajūryje tapo 
svarbiu universitetiniu židiniu. Bet pats svarbiausias pre- 
kybinis ir kultūrinis centras buvo Aleksandrija, kurią 
įsteigė Aleksandras Didysis vakariniame Nilo deltos kam- 
pe. Čia susitiko Rytai ir Vakarai savo lobiais mainytis. 
Aleksandras šiame mieste buvo įsteigęs muziejų, — šven- 
tyklą mūzoms, — su didžiule, daugiau kaip pusę milijo- 
no raštų biblioteka ir mokslo bei tyrinėjimų židinį be 
sau lygaus antikiniame pasaulyje. Čia Euklidas išvystė 
savo geometriją, Archimedas darė garsius tyrinėjimus su 
vandeniu ir Eratostenas surado būdą kaip apskaičiuoti 
žemės plotą. 

Rytiniame Viduržemio jūros gale ėjo nuolatinės grum- 
tynės tarp Seleucidų ir Ptolomėjų. Viena šių grumtynių 
auka buvo žydų tauta. Mat, jai teko būti tarp dviejų mil- 
žinų. Vienas jų, Ptolomėjų karalystė, tiesa, nesispardė, 
nes didžiulė dykuma saugojo ją iš trijų šonų: iš pietų, 
iš rytų ir iš vakarų. Šiaurėje gi buvo Viduržemio jūra su 

uostais. Ši karalystė turtinga žemės ūkio gaminiais iš Nilo 
slėnio ir vis turtėjanti prekyba tarp Indijos ir Viduržemio 
jūros kraštų. Kitas milžinas — Seleucidų karalystė nie- 
kuomet nesijautė saugus, dėl to, kad rytinės sienos buvo 
perdėm neaiškios ir nuolatinis priešiškų tautelių judėji- 
mas nesaugumą dar didino. Palestina, išskyrus vieną 
šimtmetį šiokios tokios laisvės, nuo Aleksandro iki romė- 
nų laikų (63 m. prieš Kristų), buvo tai po Ptolomėjų 
Egipte, tai po Seleucidų Sirijoje jungu. 


NEPASISEKA SUKURTI VIENYBĖS PASAULYJE 


Aleksandras ir jo palikuonys stengėsi sukurti vieny- 
bę jų valdomiems kraštams, bet jiems pasisekė pažadinti 
tik gilų nerimą. Mažesnieji vienetai, anksčiau buvę nepri- 
klausomi, kaip graikų miesto valstybės ir rytų karalystė- 
lės buvo Aleksandro ir jo palikuonių sunaikinti karais 
arba helenizacija. Nebuvo kuo šią tuštumą užpildyti. 
Žmonės jautėsi labai nesaugūs: prekybininkai negalėjo 
tikėtis, kad galės prekiauti kaip anksčiau, kaimiečiai nie- 
kuomet nebuvo tikri, ar žiaurūs kareiviai vėl jų nenu- 
siaubs. Žlugo ir senieji religiniai papročiai, kurie anks- 
čiau duodavo pastovumo kasdieniam gyvenimui. Sena- 
sis dievų garbinimas iširo helenizacijos dėka, bandant į- 
vesti suvienodintą dievų garbinimą arba duodant naujus 
ir nepažįstamus vardus seniesiems dievams. Politinė san- 
tvarka buvo suirusi: pavienio asmens ištikimybė savo 
miestui arba karaliukui buvo nepataisomai sugriauta. 
Religijoje vis platėją akiračiai padarė vietinius dievus 
per daug silpnus. Žmonės ėmė nerimti ir ieškoti kažko 
kito. 


Romėnų religiniai papročiai. Pačioje Romoje net 
abuojausi piliečiai laikė svarbiu dalyku tęsti valstybines 
garbinimo apeigas. Jie jautė, kad kaip reikiant atliktas 

aukų atnašavimas Romą globojantiems dievams, užtikri- 
no jų valstybės saugumą. Neįprasti įvykiai, — nuo žaibo 
staigaus pasirodymo neapsiniaukusiame danguje, iki su 
bėda apsigimusio veršiuko, — buvo laikomi ženklais iš 
dievų. Žyniai juos turėjo aiškinti, o kunigai — atnašauti 
aukas dievams, juos nuraminti ir tuo apsaugoti valstybės | 
gerovę. Tačiau žmonės ieškojo religijos su labiau asme- 
niškomis ir jausmus patenkinančiomis apeigomis. Tokias 
religijas įvesti buvo leidžiama, jei tik buvo galima įro- 
dyti, kad pastatymas šventovės tam ar anam dievui pasi- 
tarnaus valstybės gerovei. Tokiu būdu į Romą atkeliavo 
Magna Mater (Didžioji Motina) garbinimas iš Mažosios 
Azijos. Mat, buvo įsitikinta, kad jos atvežimas į Romą 
padės užbaigti karą su punais trečiojo amžiaus prieš Kris- 
tų pabaigoje. Magna Mater deivė buvo iškilmingai priim- 
ta prie Tiberio žiočių ir pavesta moterims, kurios buvo 
skirtos jos tarnybai. 

Bendrai imant, Roma nelengvai leisdavo garbinti 
svetimus dievus pačiame mieste. Kol tebevyko karas su 
Kleopatra, imperatorius Augustas uždraudė garbinti egip- 
tiečių dievus Romoje ir jos apylinkėse. Vieno ar kito ry- 
tietiško dievo garbintojai ne sykį buvo net ištremiami. 
Tačiau svetimų dievų garbinimas vis tiek masino daugelį 
romėnų. Mitros garbinimas, kuris puoselėjo asmeninį 
pamaldumą labiau negu viešas apeigas, buvo priimtas ir 
leidžiamas. Mitraizmas kilo iš persų religijos, bet ne- 

"svetimi jam bivo ir mistiniai elementai iš kitų religijų. 
Jo esminis elementas — palaipsninis asmens apšvietimas 
ir artėjimas prie šviesos dievo Mitros per dangaus sferas. 
Mitraizmas prašnekino žmogų asmeniškai. Nenuostabu, 
kad jis žydėte žydėjo ir tapo liaudies ir kareivių mėgia- 
ma religija. Archeologai atranda Mitros šventovių pačio- 
je Romos širdyje, pvz.: San Clemente bazilikos požemyje, 
netolimame Ostijos uoste, romėnų legionierių būkluose 

Vokietijoje, ant Temzės krantų Anglijoje ir Erodo pasta- 
tytoje Cezarėjoje (Paestinoje). 

Romos užsispyrimas ginti savo valstybines apeigas, 
draudžiant įvesti religijas iš rytinių šalių, nebuvo vien 
iš noro palaikyti, kas išbandyta ir įprasta. Roma buvo 
atkakli, nes tikėjo, kad valstybinės apeigos tarnavo impe- 
Tijos gerovei ir romėnų valstybinei savimonei. Tačiau 
jai tampant marga įvairių tautų ir kultūrų imperija, jos 
gyventojams nebebuvo įmanoma rasti tapatybę Romos 
savimonėje arba bent pasijusti namie plačiame Romos 
pasaulyje. Todėl uždaros religinės bendrijos, užtikrinan- 
čios saugią užuovėją šiapus ir anapus mirties, su savo 
nuostabiomis apeigomis pasidarė labai patrauklios. 

Romos pažintis su Graikijos religiniu galvojimu ir 
su rytų dievais įvyko per prekybą ir karus Viduržemio 
jūros šalyse. Prieš tai ilgus amžius romėnai kukliai triū- 
sė Italijos pusiasalio ribose, gindami vietinį žemės ūkį 
ir prekybą. Sujungę visą Italiją, romėnai susidūrė su fe- 
nikiečiais, kurie iš Kartagenos, šiaurės Afrikoje, valdė 
Viduržemio jūrą. Šis susidūrimas vedė į ilgas grumtynes 
(264-146 m. prieš Kristų). Galų gale Roma užviešpata- 
vo pietinę Prancūziją, Ispaniją ir pagaliau tapo vakari- 
nės Viduržemio jūros ir ten gyvenančių tautų valdytoja. 
Dabar ji galėjo plėstis į rytus. 


Romos imperija plečiasi. Romos pagarba graikų 
miestų valstybių demokratiškai santvarkai išvedė ją į ko- 
vą prieš makedoniečius ir kitas helenistinės karalystes 
antrojo amžiaus prieš Kristų pradžioje. Tačiau Romos 
palankumas graikų demokratijai slėpė jos politines už- 
mačias. Seleucidų karaliui Antiochui Didžiajam atskubė- 
jus paremti Makedoniją kare prieš Graikiją, Roma jį ap- 
kūlė ir išvijo atgal į Siriją (192-190 m. prieš Kristų). 
Ta pačia proga Roma pasisavino Graikiją, Iliriją (šian- 

dieninę Jugoslaviją) ir Mažąją Aziją iki pat Taurus 
kalnų. 

Sutartimis ir karais pamažu, bet nenumaldomai, Ro- 
ma plėtėsi, užimdama pačią Siriją su Palestina 200-63 
m. prieš Kristų. Egiptas išliko nepriklausomas Piolomė- 
jų laikais, bet Roma įsikišo 168 m. prieš Kristų, ginda- 
ma jį nuo Seleucidų. Pagaliau 30-tais m. pr. Kr. Oktavija- 
nas (Augustas) nugalėjo Antonijų, Kleopatra nusižudė, 
ir Egiptas tapo Romos imperijos dalimi. Ši Augusto per- 
galė buvo labai svarbi: Viduržemio jūra dabar tapo Ro- 
mos ežeru. Tai, kas buvo pradėta demokratijos vardu, 
pasibaigė įkūrimu vienos iš galingiausių imperijų žmo 
nijos istorijoje. 

Romos imperija Augusto valdžioje. Augustas sutriuš- 
kino savo priešus ir sukūrė politinę taiką. Tačiau taikos 
žmogaus širdyje jam sukurti nepasisekė. Romos demo- 
kratiški polėkiai ilguose karuose dėl valdžios buvo visiš- 
kai sutrypti. Naujų turtų ir nuostabios jėgos svaigulyje 
ėmė skęsti dorovė, tiek vieša, tiek ir asmeniška. Vietiniai 
Romos dievai tapo patogaus politinio parankumo auko- 
mis. Mat, karvedžiai turėjo rodyti pagarbą svetimšalių 
dievams, kad lengviau Romai palenktų užkariautas tau- 
tas. Įsakmioji filosofinė etika, kurią Romos patricijai 
buvo pasiskolinę iš graikų, ėmė greitai vysti. Visuotinės 
religijos romėnams nepasisekė sukurti, nežiūrint didelių 
pastangų sutapatinti Graikijos ir Romos dievus su Egipto 
dievais. Žmonės ėmė mažiau garbinti dievus vien politi- 
niais sumetimais ir ieškojo religijos ar religijų, kurios 
išgelbėtų juos iš vargo šiame gyvenime ir duotų vilties 
amžinybės alkiui. 

FILOSOFIJOS NUOSMUKIS 


Graikai bandė dalintis su kitais savo kultūriniais 
laimėjimais, tačiau jų filosofinis kraitis išsigimė svetimo- 

se žemėse. Net ir pačioje Graikijoje Platono aukštumos 
buvo perdaug aukštos jo Akademijos paveldėtojams. 


Platonizmo idėjų pasaulis. Graikų filosofijos auksi- 
niame amžiuje Platonas mokė, kad tikrovė nėra vien po- 
jūčiais suvokiami kasdieniški dalykai: namai, žmonės, 
geri ar blogi veiksmai. Tikrovė, anot jo, susideda iš idė- 
jų ar bet kokios rūšies daiktų apmatų. Namo idėja nepri- 
klauso nuo vieno ar kito namo; gerumo idėja nėra suriš- 
ta su gerais ir blogais žmonių darbais. Platonas teigė, 
kad šios idėjos yra amžinos, nes jos nėra Žmogaus proto 
sukurtos sąvokos, o tikros ir tobulos esančios virš viso to, 
kas žemiška ir žmogiška. Kasdieniški daiktai ir veiksmai 
tėra tik netobuli tų amžinų tikrovių atspindžiai. Krikščio- 
nybei gimstant, platonizmas jau buvo nuosmukyje, bet 
Platono tikrovės samprata turėjo daug įtakos krikščionių 
teologijai. 


Žavesys stoicizmu. Vardas “stoiškas"* buvo duotas 
tai galvojimo krypčiai antikinėje filosofijoje, kuri gimė 
su Zenonu (336-264 m. prieš Kristų). Pats žodis kyla iš 
graikiško žodžio stoa — kolonada, priebutis su kolono- 
mis, kurioje Zenonas mėgdavo dėstyti savo pažiūras (Atė- 
nų turgavietėje arba agoroje). Stoiškas gyvenimo būdas 
ir galvosena patraukė daugelį diduomenės ir liaudies, ne 
tik Zenonui gyvam esant, bet ir daug amžių po jo mirties. 
Patraukliausia buvo tai, kad stoicizmas buvo asmeniška 
žmogaus laikysena ir galvosena. Stoikas buvo giedraus 
veido ir giedrios širdies asmuo, galįs ramiai priimti loi- 
mę ir nelaimę gyvenime. Nors stoikų savitvarda atbaidė 
daugelį, bet padrikos doros amžiuje kitus ji viliote viliojo. 

Stoikai atmetė Platono idėjų pasaulio ir kasdieniš- 
kos visatos sampratą. Jų manymu, tikroji visata yra me- 
džiaginių kūnų visumos sąveika. Visata yra darniai vei- 
kiantis vienetas, organizmas, kurio širdis yra visatos sie- 

la, lygiai kaip ir žmogus yra kūnas, kurio širdis yra jo 
siela. Pati, gi, siela yra nuostabiai grakštus, visa apimąs, 
visur įsiskverbiąs elementas. Gausu jos žmoguje, mažiau 
gyvuliuose, paukščiuose bei augmenijoje, dar mažiau ne- 
gyvoje gamtoje. Ši visatos siela yra Protas (graikiškai 
Logos), neasmeninė jėga veikianti visatoje, kurianti jos 
ateitį, vedanti ją į nustatytą tikslą. Kada nors blogis bus 
nugalėtas ir pasakiška palaima vėl viešpataus, kaip ka- 
daise. Žmonijos darna bus įgyvendinta, sukuriant žmonių 
brolišką bendriją. Pagaliau, visata bus Dievo gerte su- 
gerta, — Dievo, kuris yra visa visame. Didžiulis gaisras 
apvalys visatą, ir tada prasidės naujas amžių ratas. 

Stoikų kritikai šaipėsi iš jų dėl šios visatos istorijos 
sampratos. Istorija kaip Dievo tikslo išvystymas prieši- 
nosi jų teigimui, kad žmogus yra laisvas apsispręsti ir 
rinktis, kas jam atrodo gera, o visatoje tikrumo negali 
būti, yra vien tik galimumai. 

Nors ir kritikų puolamas, stoicizmas nesiliovė būti 
didele jėga ir krikščionybei gimus. Du garsūs vėlesnių 
amžių stoikai buvo Epiktetas, Pauliau laikų žmogus, ir, 
antrame amžiuje po Kristaus, Markus Aurelijus, Romos 
imperatorius. 


Epikūro svaja: gyventi tik smagu! Epikūras (341 - 
270 m. prieš Kristų) davė pradžią kur kas įmantresnei 
filosofijai negu stoicizmas. Jo pažiūras priėmė net gar- 
susis Romos mąstytojas Lukrecijus ir poetas Horacijus 
pirmame amžiuje prieš Kristų. Epikūrizmas liaudies ne- 
patraukė, nes teigė, kad dievai gyvena toli nuo šio pa- 
saulio ir nesirūpina žmonių džiaugsmais ir vargais. 

Sakoma, kad epikūrizmas ragino gyventi tik dabar- 
ties džiaugsmu: “Valgyk, gerk ir linksminkis." Bet tame 
tik dalis tiesos. Epikūras stengėsi vesti žmogų į vidinę 
ramybę, kuri remtųsi įsitikinimu, jog visatoje galioja 

pastovūs dėsniai. Epikūras norėjo išlaisvinti žmogų iš 
nerimo ir baimės, kurie kyla, tikint kaprizų pilnus dievus. 

Mišrūnės filosofijos. Nei stoicizmas, nei epikūriz- 
mas neišvengė priemaišų. Laikui bėgant, iš šių filosofijų 
gimė mišrūnė religinė galvosena, kuri labai prigijo tarp 
pseudointelektualų pirmame amžiuje prieš Kristų ir pir- 
mame amžiuje po Kristaus. Iš stoicizmo buvo paimtas dė- 
mesys protui, iš plaionizmo — veržimasis į amžinybę, iš 
epikūrizmo ir stoicizmo — smalsumas medžiaginiam pa- 
sauliui. Tokiu būdu atsirado eklektikai, — mąstytojai, 
kurie renkasi tai, kas jiems patinka iš įvairių filosofinių 
sistemų. 

Vienas mums geriausiai žinomų eklektikų yra Sene- 
ka (44 m. prieš Kristų — 65 m. po Kristaus), Romos im- 
peratoriaus Nerono vyriausias patarėjas. Nors jis iš pa- 
grindų buvo stoikas, bet sėmėsi pažiūrų ir iš Platono, 
Epikūro ir iš kiekvieno mąstytojo, kurio doros samprata 
jam darė teigiamą įspūdį. 

Daugiausia raštų palikęs iš pirmojo krikščioniškojo 
amžiaus eklektikų filosofų yra žydas, vardu Filonas. Gi- 
męs žydų emigracijoje, Aleksandrijos mieste, Filonas 
tapo svarbiu žmogumi viešame gyvenime ir buvo net pa- 
siuntiniu imperatoriaus Gajaus Kaligulos (37-41 m. po 
Kristaus) valdymo metu. Jis buvo pirmasis mąstytojas, 
kuris išsamiai bandė surišti graikų filosofijos “proto" 
sąvoką su tikėjimu pagal žydų religiją. 

Kartu su filosofija, šalia jos ir vietoje jos ėmė kles- 
tėti trys vienas kitam artimi keliai į visatos supratimą: 
astrologija, magika ir gnosticizmas. 

ŽMOGAUS BANDYMAI APVALDYTI 
BAUGINANCIA VISATĄ 


Astrologija užgimė ir brendo Mezopotamijoje. Čia 
per amžių amžius buvo sekami ir užrašomi tikslūs žvaigž- 

džių ir planetų keliai. Buvo prieita išvados, kad žvaigždės 
valdo žmogaus gyvenimą, kad žvaigždžių sąranga žmogui 
gimstant nulemia jo likimą. Jei nori pasiekti laimę, žmo- 
gus turi suprasti ir, jei reikia, permaldauti žvaigždžių 
dvasias. Platono galvojimas, kad žvaigždės yra dievai 
(Timaeus, 40), buvo ryšys tarp Mezopotamijos astrolo- 
gijos išvadų ir Graikijos filosofinio kraičio. Kiti helenis- 
tai filosofai, rišdami astrologją su matematika, išryškino 
nuostabų tikslumą ir darną žvaigždžių keliuose. Viso to 
įtakoje, vėlesnio helenizmo ir ankstyvosios Romos imperi- 
jos metu, žmogus ėmė būkštauti dėl žvaigždžių galios. Jis 
ėmė naudotis astrologija žvaigždžių paslaptims pažinti ir 
užsitikrinti sau jų palankumą. Tokiu keliu eidamas, žmo- 
gus tikėjo sau užsitikrinsiąs laimingą likimą. 


Magika. Našus troškimas užtikrinti malonę dvasių, 
kurios valdo žvaigždes, ir nuolatinis bandymas apvaldyti 
ir kitas gamtoje esančias jėgas pagimdė magiškas formu- 
les, kurių pagalba žmogus galėjo apsisaugoti nuo blogio, 
numalšinti skausmą ir išvengti nelaimių. Atsirado bendri- 
jos, kurios gyrėsi turinčios žvaigždžių pažinimą arba ži- 
nančios kaip permaldauti Asklepijų, gydymo dievą. Ma- 
gikos pagalba, žmogus norėjo priversti dievus jam pa- 
klusti. Žinąs daugiausia magiškų formulių ir mokąs jo- 
mis kreiptis į didžiausią skaičių dievų galėjo užsitikrinti 
laimę anapus. 

Karalystėms griūnant ir kasdienai tampant vis mig- 
lotesnei, pavieniai asmenys ir diduomenėje, ir liaudyje 
vis daugiau dėmesio skyrė gyvenimui anapus ir su neri- 
mu bandė ištrūkti iš šiapus nelaimių. Ilgainiui net ir ma- 
giškos formulės atšipo. Žmogui reikėjo ieškoti naujų ke- 
lių į gyvenimo mįsles ir į mirties paslaptis. Atsirado to- 
kių, kurie gyrėsi turį gilesnį istorijos ir visatos paslapčių 
supratimą, kuris jiems apreikštas per regėjimus ir ora- 

kulus.? Jie ir kitiems siūlėsi padėti suprasti savo likimą 
ir užsitikrinti laimingą ateitį. 


Cnosticizmas. Pirmojo krikščionybės amžiaus metu, 
Bendrijai nuolat teko grumtis su bendrijomis viduje ir 
šalia savo organizacijos, kurios gyrėsi gilesniu Dievo ir 
jo tikslų pažinimu. Sekančiame amžiuje šios bendrijos 
buvo žinomos gnostikų vardu. Gnostikai tai tie, kurie ži- 
no, turi pažinimą. (Gnostikų vardas kilęs iš graikiško žo- 
džio gnosis: žinojimas arba pažinimas.) Neturime tikslių 
duomenų apie šių gnostikų bendrijų pradžią; net nežino- 
me, ar jos gimė pagonių ar žydų tarpe. Aišku tik, kad 
gnosticizmas buvo stiprioje pagoniškų religijų ir filosofi- 
nių srovių įtakoje. Ryškus gnostikų galvojimo dualizmas“ 
su šviesos ir tamsos, gėrio ir blogio, medžiagos ir dvasios 
kontrastais turi šaknis persų visatos sampratoje. Nežiū- 
rint to, sunku apčiuopti prieškrikščionišką gnosticizmą“ 
ir jį aptarti. Bendrais bruožais galima jį apibūdinti kaip 
“dualistinę ir mitologinę atpirkimo religiją per apreiški- 


mą ir žinojimą". 


SOrakulas — vieta arba šventovė, kur buvo pranašaujama, pvz. Delfų 
orakule buvo žynė, kuri klausiantiems duodavo jai dievų apreikštus atsa- 
kymus. 

STeorija, pripažįstanti, kad pasaulio pagrinde yra du vienas nuo ki- 
to nepriklausomi pradai — dvasia ir medžiaga. 

"Rudolf Bultmann teigia, kad gnostikų būta prieš krikščionybei 
gimstant: Theology of the New Testament (New York: Seribner's, 1951), 
I, p. 164-183. Daugelis Naujojo Testamento egzegetų Bultmann'o teigimą 
laiko savaime suprantamu. Tačiau Carsten Colpe, Die Religionsgeschicht- 
liche Schule (Gūitingen: Vandenhoeck 8 Ruprecht, 1961), I, gnostikų kil- 
mės klausimą ima kelti iš naujo. Pasak jo, gnostikų išganytojo arba at- 
pirkėjo mitas nebuvo žinomas prieš krikščionybę, bet buvo pasiskolintas iš 
krikščionių. 

SW.S. Kimmel, Introduction to the New Testament (New York 8 
Nashville: Abingdon, 1966), p. 159, 

GNOSTICIZMO RAIDA IR JO RYšYS 
SU KRIKŠČIONYBE 


Vėlesnį, jau sužydėjusį gnosticizmą, galima tiksliau 
aptarti. Jam būdinga: 


1. Tikėjimas, kad Aukščiausiasis Dievas yra labai, 
labai toli nuo pasaulio ir jokiu būdu nėra atsakingas 
už jo sukūrimą. Pasaulį sukūrė arba puolę angelai, 
arba demiourgos (mažesnė būtybė negu Dievas, dir- 
bantis žmonių labui), kuris yra vienas iš daugelio 
būtybių, kilusių iš Aukščiausiojo Dievo. 

2. Tikėjimas, kad žmogaus pirminė būtis buvo gry- 

nai dvasiška. Žmogaus puolimas jį įkalino į medžia- 

ginį kūną, iš kurio jis pats negali išsilaisvinti be 
atpirkėjo pagalbos. 

3. Tikėjimas, kad, tik turėdamas šį dvasinį pažini- 

mą, žmogus gali ištrūkti iš šio jam svetimo ir ne- 

svetingo pasaulio ir sugrįžti į savo pirminę dvasišką 
būtį. 

Reikia pabrėžti, kad gnostikų bendrijų būta įvairių, 
viena nuo kitos besiskiriančių smulkmenų margumu savo 
raštuose ir doriniame gyvenime. Doros nuostatuose buvo 
einama nuo nuostabios savitvardos iki kraštutinio ištvir- 
kimo. Nors šie bruožai nuolat užtinkami prieškrikščio- 
niškoje gnostikų raštijoje, bet jų negalima rasti kartu 
vienoje vietoje. 

Kai kurie mokslininkai teigia, kad Negyvosios jūros 
ritiniai įrodo, jog gnosticizmo būta prieš Bendrijos gi- 
mimą. Tačiau ritiniuose nėra jokios užuominos apie gnos- 
ticizmui būdingą galvojimą. Čia nekalbama, kad kūrinija 
yra bloga, medžiaginės gėrybės neniekinamos. Nėra nė 
kvapo ano atpirkėjo iš dangaus. Nėra sampratos, kad 
nuodėmingas žmogus įkalintas kūne arba kad žmogaus 
atpirkimas yra jo išlaisvinimas iš medžiaginio kūno varž- 

tų. Todėl čia naudosime žodžius “gnostiškas" ir “gnosti- 
cizmas“' tik tada, kai bus kalbama apie tas religines ben- 
drijas, kuriose anie trys bruožai buvo ryškūs. Atrodo, kad 
gnosticizmo elementai jau buvo helenizme ir net žydijoje 
prieš pirmąjį amžių prieš Kristų, tačiau jie suaugo į bū- 
dingą ir savitą visumą tik antrame amžiuje po Kristaus. 

Dar neseniai apie gnosticizmą žinojome tik iš Bend- 
rijos Tėvų antro pokristinio amžiaus raštų. Svariausi 
veikalai liečią gnosticizmą buvo parašyti Ireniejaus, 
kuris paliko savo gimtąją Mažąją Aziją antrojo amžiaus 
po Kristaus viduryje ir tapo Lijono, Prancūzijoje, vysku- 
pu. Mums geriausiai žinomas jo veikalas Prieš herezijas 
(Adversus Haereses, tiksliau verčiant būtų: “ Atmetimas 
ir sugriovimas žinojimo klaidingai taip save vadinan- 
čio“). Čia Ireniejus duoda gnostikų raštų ištraukas ir 
jų teigimus atmeta, juos sugriaudamas Šventraščio ir 
Bendrijos tikėjimo kraičio pagalba.? 

Pagrindinis klausimas, kuris gnostikus labai kama- 
vo, buvo: kaip galima eiti į gerąjį Dievą ir tuo pačiu gy- 
venti blogiu persunktoje kūrinijoje? Gnostikams labai 
rūpėjo žmogaus įsipainiojimas kančia ir mirtimi į me- 
džiaginį pasaulį. Tr pats žmogus, būdamas kūrinijos da- 
lelė, drauge su medžiaginiu pasauliu išgyvena kančią ir 
mirtį. Kaip jam išsinarplioti iš tos blogos ir nykstančios 
medžiagos? 

Žmoguje gnostikai matė suskilusią ir dvilypę būtį — 
nykstančios medžiagos belaisvį ir Aukščiausiojo Dievo 
kibirkštį. Kibirkšų Dievo, kuris neturi nieko bendra su 
medžiaginio pasaulio tamsa, nes jis gyvena amžinoje švie- 
soje. Gnostikai dėjo visą savo viltį į slaptingąjį žinojimų 

„ Šlreniejaus knygos Prieš herezijas anglišką tekstą galima rasti Ante- 
Nicene Fathers (Grand Rapids, Mich.: Eerdmans), I, p. 315-358. Taip pat 


pravartu pasidomėti R.M. Crant (red.), Gnosticism; A Sourcebook (New 
York: Harper 8 Row, 1961). 

ir deramą dievybių garbinimą, nes tik tokiu būdu žmogui 
įmanoma pakilti į šviesos dausas. Daugumas gnostikų 
bendrijų tikėjo atpirkėją, kuris, atėjęs iš dangaus, pats 
įsipainiojo į medžiaginį pasaulį ir kentėjo. Bet, atrišęs 
visus kančios ir mirties mazgus, jis išsinėrė iš pasaulio 
ir todėl gali juo tikinčius taip pat nuvesti į skaidrų dva- 
sios pasaulį. 

Nuo 1945 metų mums yra prieinama pačių gnostikų 
raštija. Nag Hammadi (Chenoboskion, Egipte) rasti kop- 
tų kalba“? surašyti raštai, kurie kadaise priklausė vienai 
gnostikų bendrijai. Keletas jų yra pačių gnostikų rašyti, 
o kiti alsuote alsuoja gnostikams artimais polėkiais. Šia- 
me rinkinyje yra apie 50 skirtingų raštų. Vieno kito var- 
das jau anksčiau buvo žinomas, keletos kitų vardai ir iš- 
traukos iš jų užtinkami Bendrijos Tėvų raštuose, tačiau 
daugumas mums visai negirdėti. Vienas jų, Tiesos evan- 
gelija, yra vispusiškai gnostiškas kūrinys, parašytas, tur- 
būt, gnostikų vado Valentino, kurio mintims stipriai prie- 
šinosi Treniejus. Tomo evangelija, anksčiau pažįstama tik 
iš ištraukų Bendrijos Tėvų raštuose ir iš papirusų skiaute- 
lių, rasta pilna ir puikiai išsilaikiusi. Tiesa, ji nėra tokia 
evangelija, kaip mūsiškės krikščioniškos, kur aprašoma 
visa Jėzaus veikla iki mirties ant kryžiaus, bet joje yra 
daug Jėzaus posakių, kaip ir Naujajame Testamente.“ 
Atrodo, kad kai kurie krikščionys Bendrijos pradžioje 
Jėzų vaizdavosi dieviškos išminties nešėju. Antro pokris- 


10Koptų kalba yra. egiptiečių kalba, kuri išsivystė iš senosios Egipto 
kalbos ir rašoma graikų alfabetu su eile savitų raidžių. 

1! Apie gnostikų raštus jau daug rašyta. Parankus įvadas pas W. Van 
Unnik, Newly Discovered Gnostic Writings (London: SCM Press, 1960). 
Platesnė studija su Tomo evangelijos vertimu į anglų kalbą pas J. Doresse, 
The Secret Books of the Egyptian Gnostics (New York: Viking Press, 1960). 
Tiesos evangelija išversta ir atspausdinta K. Grobel (New York: Abingdon, 
1960). Tomo evangelijos angliškas vertimas išleistas atskirai (New York: 
Harper 84 Row, 1959). 

tinio amžiaus viduryje gnostikai pasigavo šią pažiūrą ir 
savaip išvertė, neigdami Jėzaus istoriškumą. Pasak jų, 
Jėzus buvo tik beveidė Dievo išminties apraiška (sofija— 
išmintis), o ne apčiuopiamas, istorijoje gyvenęs asmuo. 

Šie gnostikų rašiai naudoja žydišką ir krikščionišką 
žodyną bei išraišką, nors savo pažiūromis ir skiriasi. Per- 
šasi išvada, kad organizuotas gnosticizmas iškilo krikščio- 
nijos dirvoje. Kitaip sakant, jis yra nukrypimas nuo 
krikščioniško mokslo, bet drauge su juo augęs ir brendęs. 
Dar daugiau negu krikščionybė, gnosticizmą įtaigojo 
apokaliptinė žydijos raštija“? Demonų bei angelų vardai 
ir sudėtingi dausų aprašymai gnostikų raštuose labai pa- 
našūs ir ne sykį lygiai tie patys kaip ir žydų apokalip- 
tiniuose raštuose. Dualistinė pasaulio samprata, kuri bū- 
dinga apokaliptikai, pasiekė žydus iš persų. Tačiau gnos- 
ticizmo dualizmas, atrodo, išsivystė iš žydiškų ir krikš- 
čioniškų šaltinių. Mums iš istorijos žinoma, kad keletas 
žydų atskalų, gyvenusių į rytus nuo Jordano upės ir pie- 
tų Sirijoje, buvo arba tapo gnostiškomis antrame krikš- 
čionybės amžiuje. Viena jų, žinoma mandiejų vardu (t.y. 
žinančių) išsikėlė iš čia į Iraką, kur ir šiandien gyvuoja 
maža gnostikų bendrija.“ Mums žinoma ankstyviausia 
gnostikų raštija remiasi krikščioniška ir Senojo Testa- 
mento tematika bei žodynu, bet vėlesniuose jų raštuose 
randame naujai sumegztas gijas. 


12Apokaliptinis<ė (gr. apokalipto) — apreikšti, parodyti. Šis žodis 
naudojamas pavadinti gausiai raštijai, kuri buvo žydų sukurta paskutiniai- 
siais dviem amžiais prieš Kristų ir pirmame pokristiniame amžiuje. Apoka- 
liptinė raštija bando apreikšti, ką Dievas ateityje numato savo išrinktajai 
Tautai. Ateities paveikslai piešiami spalvingais vaizdais bei simboliais. Tuo 
išreiškiama samprata, gimusi iš tikėjimo išraiškos lemtingose laiko tėkmės 
sampynose bei kryžkelėse. Toliau bus nagrinėjama istorinė žydijos padėtis, 
kurioje šios rūšies raštija brendo. 

18Juos patraukliai aprašo E.S. Drower, The Mandaeans of Irag and 
Iran (Leiden: E.J. Brill, 1962). 

Įdomu, kodėl šios naujos gijos buvo mezgamos. Ga- 
limas daiktas, kad žydijos laukimui ir ankstyvosios krikš- 
čionių Bendrijos Atbaigos Amžiaus atėjimo vilčiai vis ne- 
randant išsipildymo, gnostikai ėmė kurti savitą išsipildy- 
mo sampratą.“* Vietoje atpirkimo vilties išsipildymo bū- 
simajame amžiuje, apie kurį kalbėjo žydų pranašai ir 
apokaliptikai, gnostikai įžiūrėjo atpirkimą vykstantį be- 
laikėje dabartyje. Vietoje žydų dėmesio pasaulio istorijos 
raidai gnostikai domėjosi žmogaus asmeniškos istorijos 
eiga, jo vidine patirtimi. Gnostikų perspektyvos našus dė- 
mesys paties žmogaus savimonei ir šiandien masina bū- 
ties filosofus," teologus,“ ir gelmių psichologus.“ 

Gnostikų žmogaus samprata ankstyvaisiais Bendri- 
jos amžiais tarnavo krikščionių misijonieriams. Gaila, 
kad vėliau gnostikai ėmė neigti krikščioniškojo tikėjimo 
esmę. Bendrija nebegalėjo rasti bendros kalbos su išsi- 
vysčiusiu gnosticizmu, kuris ėmė statyti savą bendrijėlę 
Bendrijoje, — koplytėlę bažnyčioje. 

Laikų pervartos visuomet pilnos paslapčių. Seniems 
akiračiams nykstant, žmogaus vilčiai atsiveria nauji gy- 
vybės paslapčių pasauliai. Galime jausti, kaip stipriai 
gnosticizmas prašnekino žmones, besiblaškančius laikų 
pervartose. Jis davė pavieniams asmenims išrinktos ir 
žinančios bendrijos užuovėją. 


14Ši teorija būdinga R.M. Grant, Gnosticism and Early Christianity 
(New York: Columbia University Press, 1959), p. 150-185. 

15]domi apžvalga pas Hans Jonas, The Gnostic Religion (Boston: 
Beacon Press, 1958). Tačiau jis per daug remiasi mandiejų raštija. 

16Rudolf Bultmann, Theology of the New Testament ypač iškelia 
gnostikų galvosenos patrauklumą moderniam žmogui. Bultmann įžiūri gnos- 
tikų atpirkimo sampratos gijas Jono evangelijoj. Žr. Commentary on John 
(Philadelphia: Westminster, 1970). 

17C.G. Jung gnosticizme mato metmenis žmonijos istorijos analizei 
ir žmogaus pasąmonės bei jo vietos visatoje supratimui. Žr. Carl G. Jung, 
Man and his Symbols (New York: Dell Publishing Co., Ine., 1968). 

Imperijos laikų Romos modelis. | 


Imperatorius Augustas 
(27 pr. Kr. iki 14 po Kr.). 


Romos imperija Augusto laikais. 


Iškilmingų Tito vartų rėljefas: žydų belaisviai 
su Jeruzalės Šveni s turtais aivedami i 

Žynės Pitijos trikojis Delfuose. 


Apolono šventykla Korinte. 
Apolonas, šviesos ir darnos dievas, buvo garbinamas 
visoje Romos imperijoje. 


| Eleusis — misterijų religijos centras prie Atėnų. 

MISTERIJŲ RELIGIJOS 


Tarp bendrijų, kurios gyrėsi žinančios kelią į būties 
paslaptis, buvo ir misterijų religijos. Dalyvaudami reli- 
ginėje dramoje ir jos apeigose, įvestieji dalyvavo dievų 
gyvenime. Mitai (pasakojimai), kuriais šios misterijų re- 
ligijos rėmėsi, skyrėsi vienas nuo kito, bet turėjo ir ben- 
dras gijas. Dažniausia juose pasakojama apie žmoną (ar 
motiną), kuri apverkia savo mirusį vyrą (ar kūdikį). 
Pakentėjus, žmonai iš mirusiųjų grąžinamas vyras, mo- 
tinai — sūnus ar dukra, ir tada prasideda naujas gyve- 
nimas. 

Ozirio paslaptis. Egiptiečių religinėse apeigose yra 
mitas apie Izidę ir jos vyrą Ozirį, senojo Egipto dievą 
karalių. Ozirį pagrobė priešai, nužudė ir sukapojo. Izidė 
klajojo po žemę, ieškodama jo kūno ir laidodama atras- 
tus gabalus. Dalis Ozirio kūno buvo suėsta Nilo žuvų, o 
Nilas pagal egiptiečių įsitikinimą tekėjo į anapus — Po- 
žemį. Taip Oziris tapo Požemio dievu ir ėmė viešpatauti 
mirusiems. 

Sudėtingų apeigų padedamas, įvestasis į Ozirio pa- 
slaptį pakartoja dievo karaliaus kančią ir kelią į mirtį 
(aprašoma Apuleius, Metamorphoses). Susijungdamas 
su Oziriu, mirusiųjų viešpačiu, jis nebebijojo mirties ir 
jam užtikrinamas amžinasis gyvenimas. Ozirio paslapties 
apeigų kilnumas, kunigų apeiginių rūbų puošnumas ir 
užburianti drama patraukė daugelį ne tik Egipte, bet ir 
Romoje, ir visoje Romos imperijoje. 

Graikų mistiniai išganytojai. Graikijoje misterijų 
apeigos sukosi apie Dionizą, vyno dievą ir Demetrę, ja- 
vų deivę. Dionizas buvo Zeuso, dievų tėvo, sūnus. Titanai 
jį nužudė prarydami, tačiau jo širdis buvo iš jų pavogta 
ir atiduota Semelei, vienai iš Zeuso žmonų, kuri pagimdė 
antrą Dionizą dievų tėvui. Kadangi žmonija kilus iš Ti- 

tanų, tai dieviškoji žiežirba, kuri pateko į juos, yra ir 
žmonėse. Susijungdamas su Dionizu, žmogus gali apsiva- 
lyti nuo savo žemiškosios būties ir, įžiebdamas savyje 
dieviškąją žiežirbą, prisiartinti prie dievų. Nuo Periklio 
laikų (429 m. prieš Kristų) susijungimas su Dionizu pa- 
traukė daugelį vyrų ir ypač moterų. Ilgomis naktinėmis 
apeigomis ir vynu buvo pasiekiamas įtūžimas, kurio metu 
tariamai pasirodydavo Dionizas.““ 

Mus pasiekusių mitų ryšulyje, Demeterė yra vaiz- 
duojama kaip žemės deivė. Jos dukrą Persefonę pavogė 
Požemio dievas. Beliūdėdama Demeterė užmiršta rūpin- 
tis žeme, ir augmenija ima vysti ir mirti. Kitiems die- 
vams įsikišus, Persefonė grąžinama motinai. Kadangi Po- 
žemy būdama, ji valgė tenykštį valgį, turi grįžti ir ten 
praleisti dalį metų. Tais metų mėnesiais, kai motina ir 
dukra yra drauge, žemėje džiugu ir augmenija žydėte žy- 
di. Žiemos mėnesiais Demeterė liūdi savo dukters. Ieško- 
dama jos, ji persirengia dukters auklės rūbais ir gyvena 
Eleuso miestelyje, apie 20 kilometrų nuo Atėnų. Todėl 
nuo pat žilos senovės pas graikus kasmet būdavo ruošia- 
mos apeigos su procesija iš Atėnų į Eleusą Demeterės ge- 
dulingai kelionei pakartoti ir taip pat Persefonės kelionei 
į Požemį ir jos džiaugsmingam grįžimui paminėti. Nuo 
Kaligulos laikų (37-41 m. po Kr.) misterijų religijos 
prigijusios net imperijos viršūnėse. 

Misterijų religijų kilmė ir prasmė. Nelengva išaiš- 
kinti misterijų religijų kilmę. Javų varpos buvo svarbiau- 
sias šventas daiktas, rodomas įvesiiesiems Eleuso švento- 
vėje. Gali būti, kad apeigos prasidėjo, kaip magikos for- 
mulės geram derliui užtikrinti. Šią išvadą patvirtina mis- 
terijos dramos apmatai, kurie rišasi su pasikartojančia 


18Šio ekstatiško bet šlykštaus įtūžimo aprašymą galima rasti Euripi- 
do (maždaug 485-406 m. pr. Kr.) dramoje Bacchae, 


58 


mirtimi (sėja), gedulu (žiemos laikas, kai sėkla miega 
dirvoje) ir atgijimu iš mirties (varpos augimas ir pjū- 
tis). Vienoje iš apeigų kunigas, kreipdamasis į dangų, 
šaukė: “Hue!"? (reiškia lietus) ir, kreipdamasis į žemę: 
“Kue!"" (reiškia lyk arba liek). Ir Izidės mitas siejosi su 
metiniu Nilo potvyniu. Nilas buvo vienintelis derlingumo 
šaltinis Egipte. 

Aišku, kad helenistiniais laikais misterijos buvo 
daugiau negu apeigos geram derliui užtikrinti. Derliaus 
ciklas, — gyvenimas ir mirtis, — tapo žmogaus gyveni- 
mo ir mirties ciklo simboliu. Misterijų drama stengėsi 
užtikrinti naują gyvenimą įvestajam žmogui, ne vien at- 
gijimą javams. Misterijos viliojo daugelį, nes žmonės jau- 
tė, kad jose gali paliesti gyvenimo anapus paslaptis ir 
laimėti sau nemirtingumą. 

Buvo ir kita nauda: įvestieji į kurią nors misteriją, 
tapo ne tik bendrija, bet ir brolija, kurioje atkrito rasės 
bei luomo skirtumai. Visi tapo lygūs ir, apeigomis sujung- 
ti, amžini broliai ir seserys. Tiesa, misterijų religijos dau- 
gino prietarus ir nesirūpino dora, bet į jas vis tiek buvo 
entuziastiškai veržiamasi. Vergai ir laisvi piliečiai, pasi- 
turį pirkliai ir amatininkai, vyrai ir moterys iš kilmingų- 
jų tarpo — visi gūžėjo į šias nuostabias apeigas, ieškoda- 
mi saugumo ir artimumo, kai ateitis neviliojo jokiu pa- 
žadu ir įprastos bendrijos buvo iširusios. 

Nuo Aleksandro iki Augusto, pastangos sukurti vie- 
ną pasaulį atnešė ne vienybę, bet dar didesnį nerimą. Tau- 
toms susiliejus į plačią Romos imperiją, pavieniai asme- 
nys pasijuto nuasmeninti ir pasimetę. Visur dygo naujos 
bendrijos, kurios vedė naujais keliais į senąjį žmonijos 
kraitį. 

A III SKARIUS 


SENOJO 
TESTAMENTO 
TAUTA: IZRAELIS 


Jie yra izraelitai... 
ir iš jų kūno atžvilgiu 
yra kilęs Kristus (Rom 9,4-5). 


Romos imperijos didžiųjų miestų gyventojams ypa- 
tingai krito į akis viena savita religinė bendrija — žydiš- 
koji bendrija. Nors ji laikė Jeruzalę savo religine sostine, 
tačiau didžiavosi vešliomis bendruomenėmis graikų - ro- 
mėnų aplinkoje. Tuometiniame pasaulyje vargu ar buvo 
kita religinė bendrija, kuri taip uoliai, net aistringai, lai- 
kėsi savo tikėjimo ir papročių. 

Žydų tikėjimas ir apeigos patraukė ne vieną pagonį. 
Jų tikėjimas vienu Dievu (monoteizmas) ir ištikimas lai- 
kymasis doros dėsnių pagonis domino. Vienų širdys prisi- 
rišo atsivertimo, kitų bent palankumo ryšiais prie žydų 
bendrijos. Filono Aleksandriečio pastangos peraiškinti 
žydų religiją helenistiškų filosofinių bei religinių kryp- 
čių pagalba taip pat teigiamai veikė ne mažą pagonių 
skaičių. Bet, iš kitos pusės, daugelio dievų garbinimu 
(politeizmu) persunktoje aplinkoje, kur nebuvo įprasta 

rišti religijos su dora, žydų religinė laikysena susilauk- | 
"davo ir pašaipos, ir pasipriešinimo. Žydų atsparus atkak- 
lumas neprisidėti prie pagonių dievų ir deivių garbinimo, 
pagonims buvo nesuprantamas ir įtartinas. Jie tikėjo, kad 
visuomeninė gerovė ir asmeninė palaima priklausė nuo 
dievų ir deivių malonės. Kai kuriuose istorijos tarpsniuo- 
se pagonių pašaipi laikysena žydų atžvilgiu virto kerštin- 
ga pagieža. 

Ši išskirtina žydų tautos laikysena, jų tikėjimo į- 
kvėpta, nebuvo nauja. Ji augo ir ryškėjo daugelį amžių, 
buvo perduodama iš kartos į kartą. Žydų tautos tikėjimo 
širdis buvo gyvas įsitikinimas, kad Jahvė,“ vienintelis 
tikrasis Dievas, juos išsirinko būti ištikimais jo nuostabių 
darbų liudininkais istorijoje. Taip jie suprato savo tautos 
pašaukimą. Jų Raštai, Senasis Testamentas, remiasi išrin- 
kimo apreiškimu Mozei. Jų turinys — išrinkimo savimo- 
nės istorija. Žydams nebuvo jokios abejonės, dėl ko žmo- 
gus gyvena. Jų tikėjimo gajumas ypač ryškus grėsmingų 
istorinių įvykių laikotarpiais. Tikėjimo laikysenos įsisa- 
vinimas reikalavo iš kiekvienos kartos ir kiekvieno as- 
mens naujai įsigyventi į tai, ką Dievas jų tautai apreiškė 
istoriniuose įvykiuose, ypač tragiškuose. Jie tikėjo, kad 
jų Dievas yra Istorijos Viešpats, kuris kadaise juos pra- 
šnekino varge, svetimoje Egipto žemėje, kviesdamas jam 
paklusti ir liudyti jo galingą išganymo valią. 

Žydai tikėjo, kad Dievas kalbėjo jų protėviams ir 
kad jo Žodis užrašytas Šventraštyje, Dievo Knygoje. Šis 
Dievo Žodis buvo laikomas pirmine šviesa, kurios pagal- 
ba galima suprasti istoriją ir Dievo valią. 

Norint pažinti žydų religinį gyvenimą pirmajame 


19Jahvė — hebrajiškai keturių raidžių žodis — YHVH, kuris reiš- 
kia JIS-YRA. Žydams Dievo vardas išreiškė, kad “Jis yra istorijos įvykiuo- 
se dėl mūsų“. 

krikščionybės amžiuje, reikia suprasti svarbesnius įvykius 
jų tautos istorijoje ir jų ryšį su bendrijos gyvenimu. Žydų 
istorijoje yra ryškūs du veiksniai: tąsa ir kaita. Žydų re- 
liginė bendrija lieka nuolat savita ir nuolat atsinaujina 
istorijos eigoje. Smalsumas traukia žmogų iš savęs į ap- 
linką ir į ateitį, o atsargumas jį prilaiko. Laikui bėgant, 
kinta žmogaus galvosena ir jos išraiškos, drauge bręsta 
ir tikėjimas, viltis, meilė, atsiveriant vis platesniems aki- 
račiams. 


POTREMTINĖ ŽYDŲ TAUTOS ISTORIJA: 
ŽYDAI PO SVETIMŲJŲ JUNGU 


Tremtis ir išvadavimas. Šeštame amžiuje prieš Kris- 
tų žydų tautą ištiko vienas iš skaudžiausių įvykių. Babi- 
loniečiai sunaikino Jeruzalę ir Šventyklą (587 m. prieš 
Kristų), nuniokojo Judos karalystę ir išvedė į nelaisvę 
ne tik vadovaujančius religijai ir politikai, bet ir tūkstan- 
čius paprastų žmonių. Padėtis atrodė beviltiška. 

Tremties padariniai turėjo nepaprastai daug reikš- 
mės tolesnei žydų tautos istorijai. Šeštojo amžiaus pabai- 
goje persai nugalėjo babiloniečius ir leido žydų tremti- 
niams grįžii į savo tėvynę (538 m.). Daugumas grįžti ne- 
norėjo ir liko Babilone. Tik drąsieji ryžosi žygiui, kuris 
truko visą šimtmetį. Mažos grupelės organizavosi ir ke- 
liavo į Palestiną. Ten pamažu kūrėsi. 515 m. pr. Kr. Je- 
ruzalės Šventykla jau buvo atstatyta, ir pats miestas su 
sienomis palengva kilo iš griuvėsių. Tačiau atstatymas 
sunkiai sekėsi. Kaimynų priešiška laikysena, — šiaurėje 
samariečiai, pietuose edomiečiai, — darbą trukdė. Tik 
apie 450 metus Jeruzalės atstatymas buvo baigtas. Taigi 
penktojo amžiaus gale Jeruzalė vėl tapo žydų tautinio ir 
religinio gyvenimo širdimi, nors ir buvo persų politinėje 
valdžioje. Persai davė žydams pakankamai laisvės būti 
savitiems ir puoselėti savo religinį gyvenimą bei galvose- 

ną. Vyriausiojo kunigo vadovaujami, jie tapo teokratinė 
bendrija Persijos imperijoje. 


Graikų valdžioje. Graikams užkariavus Persiją ir jos 
žemes, žydai graikus priėmė išskėstomis rankomis. Po 
Aleksandro Didžiojo mirties, žydai pradžioje buvo Ptolo- 
mėjų, vėliau Seleucidų valdžioje, džiaugdamiesi panašia 
religijos laisve kaip persų laikais. Kol mokėjo mokesčius 
ir nebuvo priešiški graikų valdžiai, nebuvo bėdos. Tik 
Antiochui IV Epifanui“? įsėdus į Seleucidų karalystės 
sostą (175-164 m. prieš Kristų), žydų padėtis staiga pa- 
sikeitė. 

Istorikai ir anuomei, ir šiais laikais įvairiai aiškina, 
kodėl Antiochas IV Epifanas ėmė persekioti žydus. Dau- 
gelis jų sako, kad valdovas iš to turėjo praktiškos ekono- 
minės naudos: jam trūko lėšų karams su Ptolomiečiais ir 
taip pat plačių rytinių šalių valdymui, o žydų tauta buvo 
parankus įplaukų šaltinis: Antiochas IV Epifanas pakėlė 
žydams mokesčius ir, negana to, dar išstatė vyriausiojo 
kunigo garbę ir pareigas turgavietėn. Teisėtas vyriausias 
kunigas, Onijas, buvo atstatydintas, o jo vietą gavo Jaso- 
nas, užmokėjęs didžiausią sumą pinigų ir pažadėjęs uoliai 
helenizuoti žydus. Antiochas didžiavosi savo helenizmu ir 
ryžosi jėga jį prikergti savo valdiniams. Konfliktas su žy- 
dais buvo neišvengiamas. 

Naujas vyriausias kunigas Jasonas pastatė sporto 
salę pačioje Jeruzalėje, kur jauni žydukai, nuogi pagal 
graikų papročius, gimnastikuotų. Kai kurie jų, gėdin- 
damiesi savo žydiškos kilmės, chirurgų padedami, ėmė 
naikinti savo apipiaustymo randus. Žydams, aistringai 
gerbiantiems savo religiją, visa tai buvo pabaisa, nes 


20Epifanas — (Zeuso) apsireiškimas. Antiochas IV save laikė vy- 
Tiausiojo dievo, Zeuso, apoteoze. Imperatoriaus sudievinimas buvo įprastas 
rytuose. 


66 


prieštaravo Mozės Įstatymui ir sandorai su Dievu. Iškilo 
pamaldžių žydų grupė, hasidimai (hebrajiškai — pamal- 
dieji, arba ištikimieji), kurie ėmė priešintis Jasonui ir 
helenistams žydams, tikėdami, kad graikų papročiai ku- 
pini stabmeldystės ir nedoros. 


Antiochas IV Epifanas pagaliau suprato, kad žydus 
atvers į helenizmą, tik sunaikinęs jų religiją. Todėl 168 
m. jis išleido daug nuostatų, draudžiančių žydams api- 
piaustyti savo vaikus, švęsti žydiškas švenies ir laikytis 
subatos. Neklausantiems grėsė mirties bausmė. Buvo įsa- 
kyta surinkti ir sunaikinti Mozės Įstatymo knygas (pana- 
šiai kaip spaudos draudimo laikais Lietuvoje! ). Jeruzalės 
Šventykloje buvo pastatytas altorius graikų dievui Zeu- 
sui, ant kurio turėjo būti aukojamos kiaulės. Visame kraš- 
te išdygo altoriai pagonių dievams, o žydams liepta juos 
garbinti. 


Makabiejų sukilimas. Hasidimai užsispyrusiai nesi- 
laikė Antiocho įstatymų, nors buvo baudžiami mirtimi. 
Jiems buvo aišku, kad geriau mirti kankinio mirtimi ne- 
gu atsižadėti švento savo tautos pašaukimo. Pagaliau, ku- 
nigo Matatijo“' iš Modin miestelio vedami, žydai sukilo. 
Matatijas, matydamas žydą aukojantį aukas ant pagonių 
altoriaus, jį užmušė, tuo įžiebdamas sukilimo kibirkštį. 
“Kas myli tėvų žemę ir širdyje laiko savo tautos pašau- 
kimą, teseka mane,“ — tuo šūkiu Matatijas aplink save 
būrė drąsius kovotojus. Drauge su penkiais savo sūnumis 
ir jį pasekusiais tautiečiais, jis įsitaisė kalnuose netoli 
Jeruzalės ir iš čia kovojo Dievo vardu, gindamas savo 
tautos teisę gyventi pagal Mozės Įstatymą. Tokiu būdu 
prasidėjo Makabiejų sukilimas, pavadintas Matatijo sū- 


21Matatijas (Mattathias) buvo iš Hasmono šeimos, todėl jo ainiai 
vadinami hasmoniečiais. 

naus Judo Makabiejaus (Judas Maccabaeus) vardu“? Tė- 
vui mirus, Judas tęsė žygį. 

Pradžioje sirai žydų sukilimo neėmė į galvą, nes su- 
kilėlių buvo nedaug. Be to, jie buvo prastai ginkluoti ir 
be jokios karinės patirties. Tačiau Antiochas skaudžiai 
apsiriko: žydų aistringas tikėjimas davė jiems drąsos ir 
išradingumo tęsti kovą net ir sunkiausiomis aplinkybėmis. 
Atkakliai vedamas partizaninis karas privertė persekioto- 
jus nusileisti. 165 m. po didvyriškų pastangų Judas ir jo 
kariai su Antiocho generolu Lisiju pasirašė taikos sutartį. 
Tų pačių metų gruodžio mėnesį Judas Makabiejus į įžengė 
į Jeruzalės Šventyklą, ją išvalė ir grąžino jon savo tautos 
Dievo garbinimą. Iki šios dienos viso pasaulio žydai šven- 
čia šį įvykį Šventyklos pašventinimo (Hanukkah), arba 
Šviesų švente. 

Laimėjus religinę laisvę, daugelis hasidimiečių pa- 
sitraukė iš sukilėlių gretų. Tačiau Judas su savo sekėjais 
nenustojo kovoti. Jie ėmė puldinėti amoniečius (Trans- 
jordanijoje) ir idumiečius (pietuose), nuolatinius žydų 
priešus, ir dar šovėsi kovoti su pagonimis Galilėjoje (šiau- 
rinėje Palestinoje) bei Gileade (į rytus nuo Jordano 
upės). Be to, sirai tebeturėjo savo tvirtoves Judėjoje ir 
Akros pilį pačioje Jeruzalėje. Liko priešų ir pačioje žy- 
dijoje. Veikli helenistų grupė bandė išlaikyti vyriausiojo 
kunigo vietą savo tarpe, šaukdamiesi Seleucidų karaliaus 
pagalbos. Todėl nenuostabu, kad Judas nesiryžo paleisti 
savo vyrų namo. 

Sukilimas dėl religinės laisvės ilgainiui virto kova 
dėl politinės i ir tautinės laisvės. Šias grumtynes tęsė Judo 
broliai, jam žuvus. Simonui vadovaujant (142-135 m. pr. 
Kr.), žydai užėmė keletą sirų tvirtovių ir pačią Akros 


22Judui duota pravardė Maccabaeus reiškia “kūjelis", arba “plaktu- 


„ 


kas". 

pilį Jeruzalėje. Žydų padėtis tuomet pagerėjo, ir jie galė- 
jo savarankiškiau tvarkytis. Simono žygius žydai pager- 
bė, padarydami jį teisėtu vyriausiuoju kunigu, nors jis ir 
nebuvo iš tos šeimos, iš kurios vyriausieji kunigai papras- 
tai būdavo imami. 

Metams bėgant, Makabiejų valdžia tapo vis labiau 
politinė, jiems vis toliau plečiant savo krašto ribas. Jonas 
Hirkanas (135-104 m. pr. Kr.) bandė atstatyti Dovydo 
laikų karalystę. Šis bandymas buvo beveik visiškai įgy- 
vendintas Simono sūnaus Aleksandro Janėjaus (103-76 
m. pr. Kr.) valdymo metu. Jis buvo kur kas veržlesnių 
užmačių ir grubesnių žygių už savo tėvą. Samdinių pa- 
galba jis net užpuldinėjo savo tautiečius, kurie jam drįso 
pasipriešinti ir nužudė daugelį vadovaujančių žydų. Ma- 
kabiejų pirminio sukilimo religiniai tikslai buvo visiškai 
išnykę, ir daugumas žydų Aleksandrą laikė neištikimu 
sukilimo didvyrių dvasiai.?? 

Aleksandro Janėjaus našlė Aleksandra (76-67 m. 
pr. Kr.) bent šiek tiek atstatė darną žydų tautoje. Jai mi- 
rus, jos du sūnūs ėmė peštis dėl valdžios — vienas ir ki- 
tas turėjo žydų užnugarį. Abu siuntė pasiuntinius pas 
Pompėjų, Sirijoje, prašydami Romos paramos. Ir trečias 
pasiuntinys, žydų visuomenės paskirtas, nuskubėjo pas 
Pompėjų reikalauti, kad monarchija būtų visiškai panai- 
kinta, ir žydų tauta vėl galėtų džiaugtis nepolitine padė- 
timi. 

Romos ir Erodų valdžioje. Pompėjui to ir tereikėjo! 
63 m. jis su savo kariuomene atžygiavo į Jeruzalę, ir 
žydų šalis pateko Romos valdžion. Tiesioginę atsakomy- 
bę už žydų žemę turėjo Romos atstovas Sirijoje. Alek- 
sandros sūnus Hirkanas II buvo Pompėjaus paskirtas vy- 


23Kumrano “vienuoliai", tai žydų atskala, kuri buvo viena tų gru- 
pių, atmetusi vėlesnius Makabiejus. 

riausiu kunigu. Kartu su jam Pompėjaus duotu ministru 
Antipateriu jis ištikimai sekė Romos nurodymus. Anti- 
pateris, gudrus idumietis, turėjo savo užmačias. Jis su 
savo sūnumi Erodu suktu ir klastinguų keliu įsiteikė Ro- 
mos atstovams. 40 m. Roma paskyrė Erodą Judėjos ir 
Samarijos karaliumi, nors dėl neramumų Jeruzalėje jis 
negalėjo užimti savo sosto iki 37 m. Pats imperatorius 
Augustas 30 m. patvirtino Erodą karaliumi. Jis valdė nuo 
37 m. pr. Kr. iki 4 m. pr. Kr. Prieš mirdamas, Erodas 
savo valdžioje turėjo ne tik Judėją ir Samariją, bet taip 
pat Idumėją, Perėją (Transjordanijoje), Galilėją ir že- 
mes į šiaurę ir į rytus nuo Galilėjos jūros. Tas pats Ero- 
das viešpatavo, kai Jėzus gimė. 

Erodui pasisekė būti Romai priimtinu “marionete? 
karaliumi, jis net “didžiojo? vardą gavo. Jo dėka į Pa- 
lestiną grįžo dalis įstatymų ir bendra tvarka. Palestina 
tapo saugiu slenksčiu tarp Romos ir nenuoramų arabų, 
kurie nuolat ardė pasienio ramybę ir susisiekimą. Be to, 
helenistinio valdovo pavyzdžiu, Erodas savo krašte puo- 
selėjo Augusto idealą sukurti vieną kultūrą Romos im- 
perijoje. 

Daugumas žydų Erodo nekentė, Jis jiems buvo dvi- 
gubas svetimtautis: idumiečio kilmės ir helenisto laiky- 
senos. Palankumo jis nelaimėjo nė savo aistra statybai, 
nes ėdė daug lėšų, kurias sutelkti buvo renkami dideli 
mokesčiai. Pavydus ir baimingas dėl savo karališko ry- 
tojaus, Erodas krašte daugino slaptąją policiją ir kuo 
žiauriausiai baudė nors ir mažiausiai įtariamus valdinius. 
Įtarimų kankinamas, nužudė savo uošvę, du sūnus ir mė- 
giamiausią žmoną (turėjo dar devynias!). Tiesa, jis sten- 
gėsi žydams prisigerinii — sunkiais metais sumažindavo 
mokesčius, o bado metu dalindavo maistą. Taip pat 20 
m. pr. Kr. pradėjo statyti gražiąją Šventyklą Jeruzalėje. 
Jos baigti nespėjo, nes mirė. Tačiau visos šios pastangos 

Erodui nepadėjo žydams įtikti. Visas kraštas gargaliavo 
nepasitenkinimu, ir Erodui teko naudotis romėnų taktika 
— “divide et impera“ (skaldyk ir valdyk). 

Nenuostabu, kad Erodui mirus 4 m. pr. Kr.“ žydai 
siuntė pasiuntinius pas Augustą, prašydami nevykdyti 
Erodo valios ir neskirti jo sūnų karaliais. Judėjoje kilo 
riaušės. Romos gubernatorius Sirijoje, Varus, buvo pa- 
siųstas jų malšinti, o Augustas patvirtino Erodo valią, pa- 
dalindamas jo karalystę trims jo sūnums. Arkelajus buvo 
paskirtas etnarchu (tautos valdytoju) ir valdė nuo 4 m. 
pr. Kr. iki 6 m. po Kr.; Erodas Antipas — tetrarchu (ket- 
virčio tautos valdytoju) Galilėjai ir Perėjai (4 m. prieš 
iki 39 po Kr.); ir Pilypas Erodas — tetrarchu Iturėjai, 
Trakonitui, Batanėjai, Auranitui, Gaulanitui ir Panijai. 
Daugumas Pilypo Erodo valdinių buvo pagonys. Jam se- 
kėsi juos valdyti. Erodas Antipas buvo palyginti priim- 
tinas Romai, bet žydai neturėjo jam geros akies. Jam val- 
dant, pasirodė ir Jonas Krikštytojas, ir Jėzus. Arkelajus 
pasirodė visai netinkamas etnarchas, tapęs akibrokštu ir 
žydams, ir Romai. Todėl jis buvo pašalintas nuo sosto. 

24*Lk 15; 2,1 (žr. Mt 2,1) liudija, kad Jėzus gimė Erodo Didžiojo 
ir imperatoriaus Augusto valdymo metu. Jo gimimo metų tiksliai nustatyti 
neįmanoma. Nors krikščioniškoji era prasideda Jėzaus gimimu, Jėzus iš 
tikro negimė 1-mais krikščioniškos eros metais. Apskaičiavime padaryta 
klaida. Ją padarė Dionizas Exiguus (Mažutis), gyvenęs apie 525 m. po 
Kr., skitas vienuolis, vieno Romos vienuolyno abatas. Jis sulygino 1-sius 
Viešpaties metus (Annum Domini — trumpai A.DJ) su 754-siais metais 
Nuo Miesto (Romos) įkūrimo (Ab Urbe Condita — trumpai A.U.C.). Vė- 
liau iš Flavijaus Juozapo duomenų (Antiguitates Iudaicae — Žydų seno- 
vė 17.88191; Bellum. Iudaicum — Žydų karas 1.33, 8$665), paaiškėjo, kad 
Dionizas padarė ketverių metų apskaičiavimo klaidą: Erodas Didysis, kū- 
dikio Jėzaus priešas, mirė 750 A.U.C.! Be to, pagal Mt 2,16-18, Erodas, 
norėdamas sunaikinti tariamą varžovą savo sostui, Betliejuje ir jo apylin- 
kėse išžudė “visus berniukus dviejų metų ir jaunesnius pagal laiką, kurį 
buvo patyręs iš išminčių". Taigi prie tų ketverių reikia pridėti dar bent 
porą metų. Išeina taip, kad Jėzus gimė apie 6 m. prieš Kristų! 

Jeruzalė ir Judėja pateko tiesiogiai Romos prokuratorių 
valdžiai. Nuo 41 iki 44 m. po Kr. Roma vėl davė Erodo 
Didžiojo vaikaičiui, Erodui Agripai, visą jo senelio val- 
domą žemę. Tai buvo tik trumpas prokuratorių valdžios 
pertraukimas. 


Prokuratoriai. Žinome bent 14 prokuratorių, kurie 
per 60 metų buvo siųsti Judėjos valdyti (6-66 m. po Kr.). 
Tuo metu įtampa tarp Romos ir žydų vis augo. Prokura- 
toriai nevisuomet tinkamai atlikdavo savo pareigas. Jų 
pajėgumas valdyti, atrodo, mažėjo su kiekvienu atsiųs- 
tuoju. Ne syki jų nuosprendžiai buvo nevykę, dažnai, ei- 
dami savo pareigas, jie nusikalsdavo žiaurumu. 

Prokuratorių užduotis buvo nepavydėtina. Jiems te- 
ko valdyti teritoriją, buvusią vienu neramiausių kraštų 
Romos imperijoje. Jiems buvo beveik neįmanoma supras- 
ti savo valdinių priešišką ir atkaklią laikyseną dėl hele- 
nistinės religijos ir gyvenimo būdo bei jų užsispyrusį pri- 
sirišimą prie savo tikėjimo vienu Dievu ir jo valios vyk- 
dymo. Šią laikyseną ir šį tikėjimą prokuratoriai laikė 
prietarais ir barbarizmo liekanomis. Negana to, laiks nuo 
laiko žydų tarpe iškildavo vyrai, žadėdami juos išvaduo- 
ti iš romėnų jungo. Romėnams tie pažadai aidėjo politi- 
nio maišto grėsme. 

Prokuratorių nepajėgumą žydus suprasti puikiai pa- 
rodo Poncijus Pilotas (26-36 m. po Kr.), prieš kurį sto- 
vėjo teisiamas Jėzus. Norėdamas žydams prisigerinti, jis 
nutarė statyti vandentiekį. Tam lėšas ėmė iš Šventyklos 
iždo — iš aukų, skirtų Dievo garbei! Žydams pradėjus 
reikšti protestą dėl šio grubaus įžūlumo, Pilotas juos mal- 
šino ginkluota jėga. Kitą sykį jis tyčia užgavo žydų jaut- 
rumą savo religijai, leisdamas į Šventyklą įnešti legionų 
ženklus su imperatoriaus paveikslu. Pilotas pagaliau bu- 
vo atšauktas iš prokuratoriaus vietos. Mat, buvo įsakęs 

savo kariams užpulti beginklius samariečius, susirinku- 
sius ant Garizimo kalno tariamo pranašo žadėto stebuklo 
pasižiūrėti. 

Ilgainiui vis daugiau ir daugiau žydų būrėsi į zelo- 
tų (smarkuolių arba karštuolių) bendrijas, kurios, viešai 
ar slaptai, ruošėsi ginkluotam sukilimui. Vis dažniau pa- 
sitaikydavo išsišokimų. Prokuratoriaus Felikso (51-60 
m. po Kr.) valdymo metu (prieš jį buvo tardomas apaš- 
talas Paulius), karštuolių grupės tiesiog iš kailio nėrėsi. 
Smurto veiksmai tapo kasdienių reiškiniu. Felikso žiau- 
rumas karštuoliams iššaukė vis didesnį žydų kerštą ro- 
mėnams. Albinas (62-64 m. po Kr.), atšauktas dėl kyšių 
ir žiaurumo, paleido kalinius ir visą kraštą užtvindė plė- 
šikais. Paskutiniam prokuratoriui, Florui, valdant (64- 
66 m. po Kr.), visame krašte liepsnojo sukilimo nuotaika. 
Jis ją dar labiau sukurstė. Nei iš šio, nei iš to, ėmė ir 
apiplėšė Šventyklos iždą. Žydams protestuojant, juos bau- 
dė prikalimu prie kryžiaus. 66-tais m. įsižiebė visuotinis 
sukilimas prieš Romą.?? 

Sukilimas buvo pralaimėtas, vos jam prasidėjus. 
Romėnų karinės jėgos buvo puikiai paruoštos ir labai 
stiprios. Generolų Vespazijono ir Tito vadovaujami, legio- 
nieriai sėkmingai sustabdė sukilimą 70-tais m. po Kris- 
taus. Tik maži pasipriešinimo židiniai išsilaikė iki 73 me- 
tų.“ Jeruzalė labai nukentėjo karo metu. Šventykla buvo 
visiškai sunaikinta. Jau trečią kartą žydai išgyveno pri- 
bloškiantį pralaimėjimą. O vis dėlto jie išliko gyvastingi. 

Politiniai, visuomeniniai ir ekonominiai veiksniai 
daug prisidėjo prie žydų sukilimo įsiliepsnojimo. Tačiau 
pats svarbiausias veiksnys buvo religinis. Daugumas su- 


25Žr. Mk 13: Žydijos galas (Šventyklos sugriovimas) ir Amžiaus 
pilnatvė. 
26Masada ir jos gynėjai. 

kilimo vadų save laikė tikrais Makabiejų palikuonimis ir 
kovojo tikėjimo vardu. Tiek sukilimą, tiek pačią žydų 
tautą, galima suprasti tik jos tikėjimo rėmuose. 


POTREMTINĖ ŽYDŲ TIKĖJIMO RAIDA 


Babiloniečiams sunaikinus Jeruzalę ir 587 m. pr. 
Kr. ištrėmus žydus, religinis atgimimas tremtyje vėl at- 
kūrė žydų bendriją. Tremties metu pranašai ir vadai drą- 
siai tvirtino, kad Babilono pergalė nebuvo jų Dievo Jah- 
vės silpnumo įrodymas, bet jo pasirinktas būdas apreikšti 
savo tautos nuodėmių teismą. Tačiau Jahvė teisia ne tam, 
kad nubaustų, bet tam, kad išganytų. Jis yra Dievas, ku- 
ris išgano teisdamas. Žydai prisiminė didžiųjų pranašų 
— Amoso, Ozėjo, Izaijo ir Jeremijo — žodžius ir suprato, 
jog jie iš anksto buvo įspėję Dievo tautą, kad nepaklus- 
numas veda į pražūtį. Pati tremtis liudijo pranašų žodžius. 

Tremtyje būta pranašo, kurio net vardo nežinome ir 
kurio žodžius skaitome pas Izaiją 40-55 (667).?7 Jis įžiū- 
rėjo Kyro, persų karaliaus, leidime žydams grįžii į gim- 
tąjį kraštą nuolatinį Dievo rūpestį savo tauta. Duodamas 
jiems progos tremtyje atsinaujinti, Dievas leido jiems su- 
prasti, kad jis yra ne tik jų tautos Dievas, bet ir vienin- 
telis tikras Dievas visatoje. Jų tautos pašaukimas yra likti 
ištikimais ir paklusniais jo valios ir gerumo liudininkais 
pasaulyje. 

Iš tremties grįžtančių žydų vadai, bandydami iš- 
reikšti tautos nuodėmę ir Dievo teismą, iškėlė tris pagrin- 
dinius tautos nupuolimus: 1. žydai pasidavė stabmeldys- 
tei, kreipdamiesi į svetimus dievus ir nepaisydami, kad 
tik Jahvė yra Dievas; 2. žydai nusikalto ir pačiu Jahvės 


>7lzaijo knyga yra antologija: Pirmas Izaijas 1-39, Antras Izaijas 
40-55(66?), gal būt ir Trečias Izaijas 56-66. Trys požymiai juos skiria 
vienas nuo kito: istorija, teologija ir poetinis genijus. 

garbinimu, sudergdami savo apeigas su svetimų dievų ap- 
eigomis; 3. žydai nutolo nuo Jahvės, negyvendami pagal 
jo apreikštus įsakymus. Taigi nenuostabu, kad potremtinė 
žydija buvo pasiryžusi truks pliš saugotis priemaišų savo 
tikėjime, apeigose ir gyvenime: jie pagaliau suprato, ko 
Dievas juos mokė per tremties sunkią dalią ir kančias. 
Per šiuos istorinius įvykius Dievas vėl jiems priminė, 
kad jų pašaukimas yra pažinti tikrąjį Dievą, jį garbinti 
ir gyventi pagal jo valios reikalavimus. 

Šis įsitikinimas žydus privedė prie partikuliarizmo 
arba ekskliuzivizmo. Ne vien tik įsitikinimas, kad jie yra 
Dievo tauta, atskyrė žydus nuo kitų tautų. Įsikibę į savo 
tikėjimą, apeigas ir savitą gyvenimo būdą, jie ėmė sąmo- 
ningai vengti viso, kas galėtų jų savimonę silpninti. Šia 
kryptim ėjo Ezra ir Nehemijas.2* Žydams buvo uždrausta 
vesti arba tekėti už svetimtaučių, mišrios moterystės tu- 
rėjo būti išardytos. Potremtinę žydijos laikyseną galima 
suprasti tik turint dėmesyje jos šaltinį — uolumą tikėji- 
mui ir karštą troškimą būti ištikimiems Dievui. Kadangi 
šis uolumas ir ištikimybė apėmė visus gyvenimo porei- 
kius, tai bendrauti su kitaip tikinčiais ir gyvenančiais 
buvo laikoma pavojinga. Svetimtaučiams ši žydų laikyse- 
na kėlė pajuoką ir neapykantą. Patiems žydams tai buvo 
brangi pareiga Dievo tikrovei liudyti, vykdant savo pa- 
šaukimą skelbti jo valią ir gerumą. 

Helenizmo amžiuje, politeizmui ir stabmeldystei žy- 
dint, religijai ir dorai einant savais keliais, žydų laikyse- 
na skyrėsi nuo pagonių kaip dangus nuo žemės. Valsty- 
bės vadų pastangos (pvz. Antiocho IV Epifano) žydus į- 


jungti į helenizmo srovę tik dar labiau juos aitrino likti 


ištikimus. Jų įsitikinimu, jų gyvenimo būdas paties Dievo 
apreikštas per Mozei duotą Įstatymą. Sis Įstatymas, arba 


28Potremtinės žydijos vadai, kurių veikla ir įtaka aprašoma Ezdro 
ir Nehemijo knygose Senajame Testamente, 


Ti 


Dievo valios apreiškimas, — hebrajiškai Tora, — buvo 
žydų bendrijos tarpusavio ryšys ir taip pat juos skyrė nuo 
kitų tautų. 


TORA — ŽYDŲ BENDRIJOS ŠIRDIS 


Kaip jau minėta, žydai tvirtai tikėjo, jog, norint iš- 
vengti kitų, panašių į Babilono tremtį, kančių, reikia pa- 
žinti Dievo valią ir pagal ją gyventi. Jų įsitikinimu, Die- 
vo Įstatymas, apreikšias per Mozę, randamas Pentateuche, 
— pirmosiose penkiose Senojo Testamenio knygose. Nū- 
dien beveik visi Šventraščio mokslininkai sutinka, kad 
šios knygos buvo sukurtos palengva per amžius. Dabarti- 
nę formą jos gavo tik penktame amžiuje prieš Kristų. 

Trečiojo amžiaus gale pranašų knygos (Amoso, Ozė- 
jo, Izaijo ir kt.) gavo dabartinę savo išvaizdą ir buvo 
priimtos į Dievo apreikštų knygų sąrašą. Naujajame Tes- 
tamente naudojamas išsireiškimas “Įstaiymas ir Prana- 
šai" (pvz. Lk24,44) reiškia Dievo savo tautai apreiški- 
mą, užrašytą šiuose šventuosiuose Raštuose. Pirmojo am- 
žiaus po Kristaus pabaigoje visos hebrajiškojo Senojo 
Testamento knygos buvo laikomos dieviškų apreiškimu.?? 

Lietuviškas žodis Įstatymas nėra tikslus hebrajiškojo 
Tora vertimas. Tai ryšku kiekvienam, kuris skaito Penta- 
teuchą. Čia esama ne tik įvairių nuostatų ir taisyklių, bet 
taip pat daug mitų, legendų, istorijos. Žydams Tora yra 
labai platus žodis, kuris apima ir Dievo savęs apreiški- 
mą, ir žydų tautos istoriją, ir jos elgseną bei atsakomybę 
Dievui. Su laiku visas užrašytas apreiškimas imta vadinti 


29Buvo du kanonai: 1. Palestinos ir 2. Aleksandrijos (Egipte). Pa- 
lestinos Šventraštis — hebrajiškas Senasis Testamentas, o Aleksandrijos — 
garsioji Septuaginta, išversta iš hebrajų į graikų kalbą su septyniomis kny- 
zomis, kurių nėra Palestinos kanone, ir su priedais Danieliaus bei Esteros 
knygose. 

Tora. Siauresne prasme Tora reiškia Pentateuchą, tiks- 
liausiai — Dievo įsakymus (žr. Iš 20,1-17; Įst 5:6-21). 

Kadangi Tora žydams buvo tokia svarbi, — jų ben- 
drijos širdis, — prireikė Šventraščio mokslininkų — Raš- 
tų aiškintojų. Jų uždavinys buvo aiškinti Šventraščio pras- 
mę žmonėms. Po Babilono tremties, kunigai aiškino Raš- 
tus. Jie turėjo būti mokyti vyrai. Tačiau trečio amžiaus 
prieš Kristų pabaigoje, jau užtinkama ir pasauliečių Raš- 
tų aiškintojų, kurių užduotis buvo išlaikyti Raštus ir juos 
oficialiai aiškinti. Kai pranašų žodis potremtinėje žydijo- 
je nutilo, Rašto aiškintojai ėmė save laikyti pranašų įpė- 
diniais. 

Tora davė pagrindą žydų tikėjimui ir elgsenai, duo- 
dama jiems savitumą bei jungdama bendrijon. Sinagoga 
(gr. susirinkimas) tapo vieta, kur buvo aiškinami Raštai 
ir ugdoma jiems meilė ir pagarba. Sunku tiksliai nustaty- 
u, kada ir kur atsirado pirmoji sinagoga, —- galimas 
daiktas, kad Babilono tremties metu. Kadangi Šventykla 
buvo sugriauta, reikėjo žydams kitur rinktis Dievą gar- 
binti, pasitarti, vienas kitą padrąsinti. "Tokio susirinkimo 
vieta buvo vadinama sinagoga. Jau pirmame amžiuje 
prieš Kristų sinagoga buvo gerai žinoma ir Palestinoje, 
ir emigracijoje (diasporoje). Kadangi emigracijoje grai- 
kų kalba buvo bendrinė kalba, tai ir jos Raštai buvo iš- 
versti į graikų kalbą ir sinagogose graikiškai skaitomi. 
Legenda teigia, kad šis vertimas buvo padarytas 70-ties 
ikvėptų vertėjų. Todėl ir pavadintas Septuaginta (su- 
trumpintai: LXX). 

Visoje Romos imperijoje sinagoga buvo žydų gyve- 
nimo ir minties židinys. Pradžioje ji buvo tik pats susi- 
rinkimas, o paskui ir pastatas sinagogai. Jeruzalės Šven- 
tykla buvo toli, o sinagoga čia pat vietoje, kur Tora skai- 
toma ir aiškinama. Sinagogos seniūnai, — garbingi vie- 
tinės žydų bendruomenės patarėjai, --- ieškojo būdų kaip 

prisitaikyti prie svetimos aplinkos ir išlikti ištikimiems 
Dievo Torai. Kai 70-tais m. po Kristaus Jeruzalės Sven- 
tykla buvo romėnų sunaikinta, sinagoga liko vienintelis 
žydijos gyvo tikėjimo ir gyvenimo židinys. 


ŠVENTYKLA IR KUNIGIJA 


Vos grįžę iš Babilono tremties, žydai tuojau ėmėsi 
atstatyti Šventyklą. Kitaip ir būti negalėjo. Kunigai, ku- 
rie atbaigė Mozės Įstatymo (Tora) redagavimą, prijungė 
ir nurodymus apie Šventyklą ir apeigas. Pačią Šventyklą 
sudarė eilė kiemų ir mažas trijų padalų pastatas su prie- 
angiu, priešakine dalimi, vadinama “šventąja", ir antra 
dalimi — “šventųjų šventąja" (Žyd9:1-7). Šventųjų 
šventoji buvo pati svarbiausia Šventyklos dalis. Ten įei- 
davo tik vyriausias kunigas su aukomis kartą metuose. 
Šiame paslaptingame kambaryje gyveno Dievas, tai buvo 
simbolis jo artumo savo tautai. Savaime aišku, kad šven- 
tųjų šventoji masino ne vieno pagonio smalsumą. Negalė- 
dami to pasiekti, jie skleidė nešvankius plepalus apie to 
kambario baldus ir kas jame daroma. 

Šventyklos apeigos buvo tokios. Kasdien būdavo au- 
kojamos aukos rytą ir vakarą, o švenčių proga būdavo 
atliekamos labai sudėtingos apeigos ir aukojamos ypatin- 
gos aukos. Be to, Tora reikalavo kasdieninių asmeniškų 
aukų. Nenuostabu, kad Šventyklos aplinka atrodydavo 
lyg turgus, — pilna kunigų, aukojančių asmenų, gyvulių 
pardavėjų ir aukų gyvulių. Buvo dar ir pinigų keitėjai, 
nes paprastus valstybinius pinigus reikėjo mainyti į spe- 
cialius šventyklinius. 

Sunku būtų nusakyti aukų prasmę tuometiniams žy- 
dams. Viena aišku: aukos buvo esminė apeigų dalis, nes 
10 reikalavo Tora. Aukas aukodavo kunigai, kilę iš kuni- 
giškų šeimų. Tik Aarono sūnų palikuonys galėjo tapti 
kunigais, kiti — Levio giminės įpėdiniai, levitai, galėjo 

tik tam tikras ribotas apeigas atlikti. Tora nustatė griež- 
tas taisykles kunigų kilmės grynumui išlaikyti. Pagal jos 
patvarkymus, kunigai ir levitai pragyvendavo iš žmonių 
aukų. 

Kunigams vadovavo vyriausias kunigas. Jis užėmė 
šią pirmaujančią vietą tikriausiai persų laikais. Būdamas 
ir žydų bendrijos titulinė galva, vyriausias kunigas tvar- 
kė reikalus su valdžiomis tų kraštų, kurių piliečiai buvo 
žydai. Aišku, kad jis ir kunigai, kurių vardu kalbėjo, tu- 
rėjo žydijoje nepaprastai daug įtakos. Jau antrame am- 
žiuje (pr. Kr.) ir, gal būt, net anksčiau, vyriausias ku- 
nigas buvo Sinedrijos (syn-Ą-hedra—su kėde) galva. Si- 
nedrija buvo teismas, kuris teisė nusikaltusius Toros nuo- 
statams. Kadangi žydai neskyrė civilinio įstatymo nuo 
religinio, Sinedrija galėjo turėti visą žydų kasdieninį gy- 
venimą savo žinioje. Iš tikrųjų Sinedrija ėmėsi spręsti tik 
neabejotinus nusikaltimus prieš Torą, bet romėnai jį pa- 
darė vyriausiuoju žydų teismu. Vyriausiajam kunigui va- 
dovaujant, Sinedrija turėjo labai daug galios. Tik maišto 
atvejus ir mirties bausmę (ius gladii) romėnai sau pasi- 
liko. 

Vyriausio kunigo svarba žydų tautai dramatiškai iš- 
ryškėdavo Atsiteisimo dieną (Yom Kippur), kada jis į- 
eidavo į šventujų šventąją, ten kur Dievas gyveno, visos 
tautos vardu. Čia jis paaukodavo aukas už visų metų nuo- 
dėmes. Dievas, priimdamas iš jo aukas, užtikrindavo žy- 
dams savo artumą ir meilę. 

Vyriausias kunigas užėmė svarbią vietą žydijoje iki 
pat Šventyklos sunaikinimo 70-tais metais po Kristaus, 
nors jo įtaka palengva mažėjo. Mat, kilę iš turtingų didi- 
kų šeimų vyriausieji kunigai nebuvo jautrūs ir nesuprato 
žydų prasčiokų. Didžiausia priežastis tos įtakos sumažė- 
jimo buvo, tur būt, fariziejų iškilimas. Fariziejai drįiso 
savaip aiškinti Torą ir, iš viso, buvo jautresni žmonėms. 

Šventykla, kol siovėjo, buvo gyvas žydų bendrijos 
ryšys. Kur tik bebūtų, — Palestinoje ar svetur, -— kiek- 
vienas žydas žvelgė Šventyklos link, nes joje matė asme- 
nišką užtikrinimą, kad jis priklauso Dievo tautai. Kasmet 
jis siuntė piniginę auką Šventyklai. Daugumas žydų sva- 
jojo bent kartą savo gyvenime nukeliauti į Jeruzalės Šven- 
tyklą. Kai romėnai Šventyklą sugriovė, tai tikėjimo atgi- 
mimas ir Tora padėjo žydams išlikti bendrija. 


ŽYDŲ BENDRIJOS VILTIS 


Žydų bendrija augo ir vystėsi, nes išdrįso gyventi 
viltimi. Kai žmogus žmogų prašnekina — vienas kitą pa- 
drąsina. Kai Dievas žmogu prašnekina, žmogus išdrista 
tikėti, mylėti, gyventi viltimi. Žydų viltis augo ir stiprėjo 
per vargus ir sunkumus. Juo daugiau buvo sunkumų ir 
vargų, juo didesnė ir gyvesnė suliepsnojo jų viltis. Nesu- 
klysiume sakydami, kad žydų viltis buvo nerimo ir drą- 
sos vaikas. Nerimo — nes jų tikėjimas Dievu, Kūrėju ir 
Atpirkėju, neleido jiems susigyventi su tuo, kas buvo, bet 
neturėjo būti. Drąsos — nes jų tikėjimas Dievu, Istorijos 
Viešpačiu ir Visatos Kūrėju, veržėsi į tai, kas turėtų būti, 
bet dar nebuvo. Kaip kituose savo poreikiuose, taip ir 
čia, žydai daug rėmėsi Šventraščiu. Gili atmintis apie 
Dievą, vedantį palikuonis iš Egipto nelaisvės per Mozę; 
apie Dievą, grąžinantį savo tautą į Pažado žemę po Ba- 
bilono tremties, davė sparnus vilčiai. Skaitydami Torą, 
žydai pajėgė suprasti ir savo laikų lūkesčius bei viltis. 


Dievo Karalystės sampratos raida. Ilgainiui Dievo 
Karalystės laukimo apimtis ir įtampa didėjo. Karalystės 
atėjimas, bendrai paėmus, buvo suprantamas kaip Dievo 
valdžios ir visagalybės įgyvendinimas istorijoje. Ši pa- 
grindinė samprata, bandant aptarti Dievo valdžią, jos atė- 
jimo kelius ir aplinkybes, kuriose ji taps tikrove, pabiro 

į daugybę variantų. Viena jų turi šaknis prieštremtinėje 
žydų karalystėje. Tai buvo tikėjimas tobulo valdovo atėji- 
mu. Šis valdovas turėjo sukurti teisumo (hbr. zedaka, gr. 
dikaiosyne) ir taikos karalystę pasaulyje. Po kiek laiko 
žydai ėmė tikėti, kad šis tobulas valdovas bus karaliaus 
Dovydo įpėdinis ir kad jis atstatys Dovydo karalystę. Žy- 
dai buvo linkę kelti tik teigiamas šios karalystės savybes. 
Jie taip pat buvo įsitikinę, kad šiuo būdu žydų tauta vėl 
atgaus savo pirmykštę garbę ir, jai atgimus, bus pateisin- 
"tas jų tikėjimas ir Dievo teisumas. 

Antrame ir pirmame prieškristiniame amžiuje pasi- 
rodė Dievo karalystės prasmės bei jos atėjimo supratimo 
esminis lūžis. Jis buvo esminis, nes Dievo karalystė per- 
ėjo į naują plotmę: buvo manoma, kad, jai atėjus, žmo- 
gus ir visas pasaulis bus pakeisti iš pagrindų. Šio lūžio 
priežasčių daug ir jos gana sudėtingos. Dvi jų itin svar- 
bios. 1. Žydams besigalinėjant su Seleucidais ir nusivylūs 
Makabiejų politiniais siekiais ir pagaliau patekus po Ro- 
mos letena, daugumas ėmė tikėti, kad jie gali būti apginti 
ir jų engėjai nuteisti tik visa pakeičiančiu paties Dievo 
veiksmu. 2. Žydijoje augo įsitikinimas, kad pasaulis ir 
žmonija yra blogų dvasių valdžioje, kurios joks žmogus 
be Dievo pagalbos sunaikinti negali. Persų religinės gal- 
vosenos įtakoje, su kuria žydai susidūrė Babilono trem- 
ties metu, dualistinė kryptis ėmė reikštis jų galvosenoje. 
Pasaulis buvo suprantamas esąs dviejų priešingų kara- 
lysčių mūšio lauku. Žmonija padalinta į dvi grupes: vie- 
na — ištikima Dievui ir kovoja už jį; kita — tarnauja 
šėtonui ir kovoja prieš Dievą. Nors istorinių įvykių švie- 
soje blogio jėgos atrodė arti pergalės, žydai gyveno vilti- 
mi, kad Dievo teisumas ir gerumas galų gale pirmaus. 
Artinosi Diena, kurią šėtono karalystė bus galutinai su- 
naikinta ir tada prasidės Naujasis Amžius, kai Dievo 
tauta bus apginta Dievo karalystėje. 

Apokaliptinė raštija ir jos įtaka. Per paskutinius du 
amžius prieš Kristų gimė turtinga raštija," kuri kalba 
apie Dievo karalystės ir šėtono karalystės konfliktą bei 
galutinę Dievo pergalę. Šis sankirtis vis didėja, kol virsta 
visos žmonijos žiauriomis grumtynėmis. Net pati visata 
jose dalyvauja, dejuodama nuo žemės drebėjimų, saulė ir 
mėnulis užtemsta, žvaigždės krinta iš dangaus. Galų gale 
visiškai perkeistame pasaulyje iškyla Dievo karalystė. 
Dievui ištikimi žmonės perkeliami į Dievo karalystę gy- 
venti džiaugsme ir taikoje — tuo Dievo visatos kūrimo 
tikslas galutinai įvykdomas. 

Žydai, tiesa, tikėjo, kad pats Dievas atnaujins žmo- 
gų ir visatą. Tačiau jų tikėjime galima apčiuopti vis di- 
dėjantį dėmesį Mesijui“* — Dievo Pateptajam, — per 
kurį Dievas įgyvendins savo karalystę. Ne visi žydai vie- 
nodai suprato Mesiją. Vieni manė, jog jis bus žmogus iš 
žydų tautos, ilgai lauktas valdovas iš Dovydo namų. Kiti 
tikėjo, kad Mesijo kilmė nežinoma, paslaptinga. Užtinka- 
ma užuominų kai kuriuose raštuose, kad dieviškas asmuo 
nužengs iš dangaus ir nuves teisiuosius į pakeistą būtį 
dangaus karalystėje. Mesijinė Žmogaus Sūnaus asmeny- 
bė Enocho knygoje panaši į šį dieviškąjį Mesiją. Nors 


žydai turėjo skirtingas Mesijo sampratas, bet daugumas 


30Ši raštija prieinama R.C. Charles 2 tomų rinkinyje: The Apocry- 
pha and Pseudepigrapha (Oxford: Clarendon Press, 1963). Apokaliptinė 
raštija buvo žymiai praturtinta Negyvosios jūros ritinių radimu. 

31 Mesijas, hebrajiškai Mašiah, graikiškai — Christos (iš čia ateina 
ir mūsų Kristus), nėra vardas, o pašaukimo ar pareigos titulas. Jis reiškia 
Dievo pateptą/pašventintą ir kokiai nors misijai įgaliotą asmenį. Senojo 
Testamento Mesijas dažniausiai suprantamas, kaip išrinktosios tautos iš- 
vaduotojas; Tzraelio karalystės, iškilusios virš kitų tautų, atkūrėjas; galin- 
gas žemiškas valdovas. Naujojo Testamento Mesijas — kūrėjas dvasinės 
Dievo karalystės, kurioje vyrauja antgamtinės malonės gyvenimas. Jėzus 
save laiko visos žmonijos gelbėtoju iš nuodėmės ir mirties vergijos, o ne 
žemiškų, vienos tautos išvaduotoju. 

sutarė, kad jo atėjimu prasidės Dievo lemtinga pergalė 
prieš blogį ir jo sėbrus. 

Galvojimas apie įvykius, kurie turi ryšį su Dievo 
galutiniu blogio nuteisimu ir nugalėjimu, yra eschatolo- 
ginis.“* Yra ir dar vienas žodis šiam sudėtingam tikėjimo 
galvojimui (teologijai) išreikšti, būtent —apokaliptinis.“* 
Žydų šventraštiniai ir nešventraštiniai autoriai, kurie grū- 
mėsi su eschatologija, aprašė apreiškimus apie Pabaigą. 
Tie apreiškimai neva tai duoti didiesiems palikuonims 
kaip Enochui, Noei, Abraomui. Nors eschatologiniai bei 
apokaliptiniai autoriai gausiai naudojo mitologinius vaiz- 
dus ir žodyną, jiems rūpėjo viena: pasakyti, kad Dievas 
nugalės blogį ir pasieks savo tikslą. 

Nuo Makabiejų sukilimo iki karo su Roma pabaigos 
žydų eschatologinės viltys aitrino jų religinį užsidegimą 
ir palaikė juos, ginant Torą. Vos tik Makabiejų sukilimui 
prasidėjus, buvo sukurta apokaliptinė Danieliaus knyga. 
Ji skatino žydus būti tvirto tikėjimo, nes Dievo karalystė 
arti, o blogio karalystė jau pražūties nasruose. Blogis 
šioje knygoje išreiškiamas suasmenintu Seleucidų kara- 
lystės simboliu. Vėliau, žydams vargstant po Romos vis 
sunkėjančia letena, kiti apokaliptikai Romą tapatino su 
blogio valdžia. Apskritai, juo didesnė laiko pervarta ir 
lūžis, juo labiau užsidegdavo žydų viltys. 

66-tais m. po Kr., prasidėjus žūtbūtiniam karui su 
Roma, apokaliptinės viltys davė sparnus žydų drąsai ir 
darnai. Visi, — ir tie, kurie laukė Dievo pergalės įvyks- 
tant politinėje arenoje, ir tie, kurie tikėjosi visatos atnau- 
jinimo per sunaikinantį perversmą, — petys petin ėjo 
prieš Romą. Mat, Roma jiems buvo ir jų tautos politinis 


32Eschatologinis (iš gr.) — galutinis, arba baigminis. 
33 Apokoliptinis (gr. apokalypsis — apreiškimas) — apreiškiąs, arba 
atskleidžiąs. 


85 


priešas ir drauge blogio įsikūnijimas, kuris trukdė pasi- 
reikšti Dievo teismui bei gerumui. Taigi religinė viltis, — 
nerimo ir drąsos vaikas, — skatino žydus stoti į kovą 
prieš Romą. Ši viltis buvo bendra visiems žydams, nes 
buvo pagrįsta įsitikinimu, kad Dievas įvertins jų ištiki- 
mybę, išreikštą viso pasaulio akivaizdoje. 


ŽYDŲ BENDRIJOS ATSKALOS 


Spėjama, kad Jėzaus laikais Palestinoje. buvo maž- 
daug 500.000 iki 600.000 gyventojų. Tuo tarpu visoje 
Romos imperijoje buvo bent 3.500.000 žydų.?* Galimas 
daiktas, kad žydai sudarė net 775 visų Romos imperijos 
gyventojų. Sakoma, kad Aleksandrijoje gyveno daugiau 
žydų negu Jeruzalėje, Sirijoje daugiau negu Palestinoje“? 
Nors žydus jungė Tora ir Šventykla, bet buvo jų tarpe ir 
atskalų, kurios Torą savaip aiškino. Buvo skirtumų tarp 
Palestinos žydų ir emigrantų (diaspora), pvz. Filonas, 
gyvenęs Aleksandrijoje, savitai aiškino žydų tikėjimą he- 
lenistinės galvosenos įtakoje. Gyvendami tarp pagonių, 
žydai negalėjo visiškai išvengti jų įtakos. Net ir savo tė- 
vynėje Palestinoje žydai skyrėsi Toros supratimu. Ypač 
ryškios buvo trys žydų grupės, turėjusios savitą galvose- 
su šiomis grupėmis susipažinti, nes tai atskleidžia pirmų- 
jų krikščionių laikų žydijos galvosenos lankstumą, skirtu- 
mus ir įtampas. Nors šios atskalos nebuvo gausios, — 
Juozapas Flavijus sako, kad tik apie 30.000 žydų joms 
priklausė, — bet jų įtaka buvo galinga kaip mielių tešlo- 
je, kaip žiežirbų krūmuose. 


34Daugiau statistinių duomenų galima rasti pas J. Jeremias, Jeru- 
salem in the Time of Jesus (London: SCM Press, 1969), p. 68. 

35James L. Price, Understanding the New Testament (New York: 
Holt, Rinehart 4 Winston, 1961), p. 70-71. 

Sadukiejai. Tiek pats žodis, tiek ir šios grupės kilmė 
neaiški. Žydų istorikas Juozapas Flavijus pirmasis mini 
sadukiejus, aprašydamas Jono Hirkano laikus (135-104 
m. pr. Kr.). Patraukliausia pažiūra, aiškinanti sadukiejų 
kilmę yra ši: sadukiejus tai zadokietis (Zadokas — vy- 
riausias kunigas minimas Senajame Testamente). Sako- 
ma, kad kunigiškos pareigos buvo teisėtai pavestos Zado- 
kui ir jo palikuonims. Pagal šią pažiūrą, atsimenant, kad 
pagrindinis sadukiejų rūpestis bei ieškinys buvo teisėtas 
kunigiškų pareigų paveldėjimas, vardo ir grupės kilmė 
gana patikimai išaiškinama. 

Mūsų nepasiekė jokia sadukiejų raštija. Žinių apie 
sadukiejus galima gauti tik iš jiems priešiškų raštų. Sun- 
ku, tad, tiksliai atkurti jų galvoseną bei gyvenseną. Lygi- 
nant juos su fariziejais ir esenais, jų religinė galvosena 
buvo konservatyvi, — priešinga naujovėms ir linkusi pa- 
laikyti senus papročius. Jų religinių pažiūrų pagrindas 
buvo Mozės Įstatymas. Penkiose pirmose Senojo Testa- 
mento knygose sadukiejai rado pagrindines taisykles ir 
nuostatus Šventyklai, kunigijai ir aukų apeigoms. Sadu- 
kietiški Rašto žinovai mums nepaliko raštu savo aukų 
prasmės sampratos. Viena yra aišku: jų įsitikinimu, išti- 
kimas ir raidiškas Dievo nurodytų aukojimo apeigų atli- 
kimas buvo esminis reikalavimas Izraelio Sandoros su 
Dievu. Čia glūdi jų pamaldumo esmė. 

Sadukiejų įtaka ir teisės siekė žydiją ir už Šventyk- 
los bei kunigijos ribų. Turėdami vyraujančią vietą Sine- 
drijoje, kuriai vadovavo vyriausias kunigas, sadukiejai 
galėjo turėti nemaža itakos žydijos kasdieniame gyveni- 
me. Vien tik fariziejai, jų jėgai palaipsniui augant, pa- 
jėgė su jais rungtis Toros aiškinimu. Nežiūrint to, valdy- 
dami Šventyklą ir Sinedriją, sadukiejai ir jų rėmėjai kal- 
bėjo visos žydijos reikalais su Roma. Kilę iš turtingų di- 
dikų ir kunigų šeimų, jie neišvengiamai labiau už kitus 

turėjo pajusti ir sielotis savo varginamos tautos ekonomi- 
nėmis bei politinėmis bėdomis. Būdami konservatyvūs, 
jie siekė santūrumo ir ieškojo sugyvenimo su politine 
valdžia. Tik retais atvejais jie drįso priešintis tai valdžiai, 
—— jai ėmus bandyti apriboti vyriausiojo kunigo pareigas 
ar apiplėšti Šventyklos iždą! 

Sakėme, sadukiejai pirmon vieton statė Mozės Įsta- 
tymą, laikydami jį savo religijos pagrindu. Pranašų kny- 
gas ir kitus Senojo Testamento raštus jie nustūmė į antri- 
nę vietą. Ypač nemėgo apokaliptinės ir eschatologinės 
raštijos, kuri, jų manymu, nesiderino su Tora. Dėl tos 
pačios priežasties jie atsisakė priimti žydijoje labai pa- 
plitusį tikėjimą angelų, demonų, blogųjų dvasių ir miru- 
siųjų prisikėlimo. Patys būdami gerokai sustingusių reli- 
ginių pažiūrų, sadukiejai garsiai ir su pasibaisėjimu smer- 
kė kitų eschatologinę galvoseną ir apokaliptinę mintį, 
ypač kai ji kurstė žydų priešromėnišką tautiškumą. Sadu- 
kiejų politinis gudrumas, be abejo, buvo svarbus veiksnys, 
išvengiant kruvinų riaušių santykiuose su Roma ir išlai- 
kant šaltojo karo stovį. Bet ši jų laikysena išjungė juos iš 
platesnio žydijos gyvenimo ir religinio galvojimo. Netru- 
kus po 70-ųjų m. tragedijos, sadukiejai visai išnyko. Jų 
Toros supratimas buvo perdėm raidiškas ir daugumai ne- 
patrauklus, o jų pamaldumas ribojosi Šventyklos apei- 
gomis, beveik neliesdamas kasdienio gyvenimo. Todėl, 
Šventyklai virtus pelenais, dulkėmis nubyrėjo ir sadukie- 
jų įtaka žydams. Sadukiejų grupei silpnėjant ir nykstant, 
fariziejai užėmė iškilią vietą žydijoje. 


Fariziejai. Variziejų kilmė glaudžiai rišasi su hasi- 
dimų (ištikimųjų arba pamaldžiųjų) sukilimu Makabie- 
jų laikais. Jie taip pat buvo atkaklūs Toros gynėjai, bet 
skirtingų pažiūrų negu sadukiejai. Fariziejai savo kilmės 
ieškojo poiremtiniais Ezro laikais, persų valdymo me- 

tu. Nors jų šaknys siekia gilius žydų istorijos laikus, bet 
jų savimonė subrendo tik po Makabiejų sukilimo. Tada 
jie tapo žydijos išraiškia jėga. Jų vardo kilmė neaiški. 
Labiausiai pagrįstas spėjimas jį kildina iš hebrajiško žo- 
džio, kuris reiškia “tas, kuris iš(si)skiria''. Mat, farizie- 
jai reikalavo griežto paklusnumo Torai ir laikė save šio 
paklusnumo pavyzdžiais. Sunku pasakyti, ar jie patys 
save “iš(si)skiriančiais" vadino, ar kitų taip buvo pašai- 
piai pravardžiuojami.““ 

Fariziejizmas buvo žydijos pasauliečių sąjūdis. Jau 
antrame amžiuje pr. Kr. užtinkame įtakingų mokslo vy- 
rų, rabinų, kurie pradėjo plačios apimties religinę rašti- 
ją, mums žinomą Mišna ir Palestinos bei Babilonijos Tal- 
mudų“' vardais. Nors ji buvo užrašyta tik po antrojo 
krikščioniškojo amžiaus, joje randama medžiaga buvo 
perduodama žodžiu daug anksčiau. Todėl ji gali daug 
pasakyti apie fariziejizmo pradžią ir jo vystymasi. 

Fariziejai, kaip ir sadukiejai, Mozės Įstatymą laikė 
galutiniu Dievo valios apreiškimu. Fariziejai skyrėsi nuo 
sadukiejų savo didele pagarba pranašams ir naujai apo- 


36Naujajame Testamente dažnai sutinkame fariziejus evangelijose 
bei Pauliaus laiškuose. Jų išorinis griežtumas bei paklusnumas Torai ne- 
visuomet atitiko jų vidų. Todėl žodis “fariziejus" naudojamas kaip pašaipi 
pravardė. Šalia Mozės Įstatymo, fariziejai gerbė ir vertino vadinamą Pro- 
senių padavimą, —- Toros aiškinimo kraitį (žr. Mk 7,1-23). Pasak jų, Tora 
su Prosenių padavimu sudarė 613 įsakymų. 248 iš jų nurodė ką daryti, 0 
365 — ko nedaryti. Fariziejai didžiavosi savo tobulu įsakymų pažinimu ir 
tobulu elgesiu, nors šis jų milžiniškas idealas tikrovėje virto lengvu dūmu. 

37Hebrajiškas žodis Mišna — pakartojimas. Jo didelę dalį sudarė 
Toros aiškinimas. Šis buvo dviejų rūšių: Aalaka — teisinių Toros nuostatų 
aiškinimas ir kaggada — istorinių Toros pasakojimų aiškinimas. Iki antro 
pokristinio amžiaus pabaigos abu buvo perduodami gyvu žodžiu. Jų vėles- 
nis užrašytas rinkinys vadinamas Mišna. Tora ir toliau buvo aiškinama tre- 
čiame ir ketvirtame a. Šis vėlesnis aiškinimas vadinamas gemara — papil- 
dymas. Ilgainiui tas papildymas buvo prijungtas prie Mišnos, ir šis jungi- 
nys sudaro Talmudą — mokymą. Jo yra dvi laidos: Palestinos Talmudas ir 
Babilonijos Talmudas. 

kaliptinei raštijai, kuri jų pastangomis buvo priimta 
oficialiai kaip trečioji Senojo Testamento dalis. Farizie- 
jai nustatė Senojo Testamento hebrajiškąjį kanoną Jam- 
nia susirinkime apie 90-tuosius m. po Kristaus. Fariziejai 
ir kitkuo skyrėsi nuo sadukiejų: jie pripažino Toros da- 
limi ir tikėjimo kraitį, perduodamą gyvu žodžiu. Čia jie 
susikirto su sadukiejais, kurie atmetė visas naujoves šalia 
užrašytojo Mozės Įstatymo. 

Brangindami žodinę Torą, fariziejai pripažino, jog 
tikėjimo akiratis turi būti atviras, — vis naujoms aplin- 
kybėms naujai atsiveriąs. Taigi, nors fariziejai buvo tvir- 
tai įsitikinę, kad Dievas visiškai apreiškė savo valią ra- 
šytoje Toroje, jie taip pat tikėjo, kad nauji nuostatai bu- 
vo reikalingi Mozės Įstatymą vis tiksliau suprasti ir jam 
paklusti nesustabdomoje išorinių sąlygų kaitoje. Jų įsi- 
tikinimu, kiekvienas kasdienos nuosprendis turėjo rasti 
šaknis Dievo valios apreiškime. Šis įsitikinimas juos ver 
tė išvystyti sudėtingas Toros aiškinimo taisykles (herme- 
neutiką), kurių pagalba būtų galima reguliuoti kasdienį 
elgesį. Šie kasdienio elgesio nuostatai (halaka: taisyklė, 
paprotys; daugiskaitoje — halakoth) buvo kuriami va- 
dovaujantis “aptvaro" dėsniu. Šis dėsnis kildinamas iš 
vieno įtakingo fariziejų rabino posakio: “Padaryk aptva- 
rą apie Torą," — reiškia, kurk naujas taisykles, kurios 
padėtų kuo tiksliausiai išpildyti rašytosios Toros reika- 
lavimus. 

Pasak fariziejus, žodinė Tora dar apėmė ir haggadą 
— palyginimą, sugretinimą, mitą, istorinį pasakojimą. 
Haggada vaizdingai aiškino žodinę ir rašytąją Torą. Iš- 
radingos vaizduotės pagalba buvo naujai nušviečiamas 
Dievo ryšys su Izraeliu ir su pasauliu, Izraelio istorijos 
dabarties ir ateities vilčių prasmė, rūpimieji klausimai 
apie nuodėmę ir pagundą. Halaka, galima sakyti, buvo 
kaip strėlė, lekianti į taikinį — į Dievo valią ir jos vyk- 

dymą, o haggada tai akstinas strėle sekti, viliojąs žmogų 
daryti tikėjimo nuosprendį visokiomis aplinkybėmis. 

Fariziejų atvirumas nuolatiniam Dievo veikimui da- 
bartyje padėjo jiems priimti apokaliptinę bei eschatolo- 
ginę mintį, kurios turinys ir svarba augo nuo antrojo am- 
žiaus prieš Kristų. Fariziejai laukė Dievo karalystės per- 
galės istorijoje, Mesijo atėjimo ir mirusiųjų prisikėlimo. 
Jie ėmė dalinti Izraelio ir žmonijos istoriją į du amžius: 
Šis Amžius ir Ateinęs Amžius. Šis Amžius jiems išreiš- 
kė tuometinę pasaulio padėtį, kurioje piktos jėgos ir blo- 
gi žmonės stengėsi suardyti Dievo tikslo ir valios gijas 
istorijoje. Gyvenant Šiame Amžiuje, tėra vienas kelias į 
laimę: paklusti Toros reikalavimams — nugalėti pagun- 
dą bei nuodėmę. Dievas, jam vienam žinomu laiku, įves 
Ateinantį Amžių, kuriame žmonijai bus apreikšta visiška 
Dievo pergalė, — blogis ir nuodėmė bus nugalėti, ir žmo- 
nija bus apdovanota nauja būties darna. Palyginus su 
kitomis žydų grupėmis, pvz. su esenais, fariziejų apoka- 
liptinė bei eschatologinė galvosena buvo gana kukli. 

Kaip sadukiejų pamaldumas rėmėsi Šventykla, taip 
fariziejų rėmėsi Tora. Net jų Ateinančio Amžiaus vilčių 
pagrindas buvo paklusnumas Įstatymui. Kai kurie fari- 
ziejai teigė, kad Dievo karalystė tikrai ateitų, jei Izraelis 
paklustų Įstatymui bent vieną ištisą dieną. Taigi jų uolu- 
mas vykdani Įstatymą mito ne vien troškimu būti ištiki- 
mesne tauta negu praeityje, bet drauge ir įsitikinimu, kad 
paklusnumas dabartyje apsprendžia ateitį. 

Fariziejams Tora buvo didelė Dievo dovana Izrae- 
liui ir per Izraelį visai žmonijai. Jie įsakmiai teigė, kad 
tarp Dievo ir žmogaus yra nuodėmės bedugnė. Kiekvieno 
žmogaus širdyje grumiasi geri ir blogi troškimai — ge- 
rieji veda į paklusnumą ir į gerus darbus, o blogieji į 
nuodėmę. Dievas davė Torą tam, kad padėtų geriesiems 
žmogaus troškimams nugalėti bloguosius. Todėl farizie- 

jai kalbėjo apie “Įstatymo džiaugsmą“, nes Įstatymas pa- 
rodo žmogui, ko Dievas iš jo laukia ir padeda nugalėti 
visa tai, kas kliudo Dievo reikalavimus įvykdyti. Žmogui 
nusidėjus, Dievas, būdamas gailestingas, jį kviečia su- 
grįžti, suteikdamas atgailos malonę. Įstatymo jėga ir at- 
gailos galia buvo dvi pagrindinės mintys fariziejų mo- 
kyme. 

Fariziejų griežti Toros paklusnumo reikalavimai 
daugumui žydų nebuvo prieinami. Tačiau nėra abejonės, 
kad jie buvo daugelio gerbiami. Jų įtaka vyravo sinago- 
goje, kurios buvimą ir apeigas pateisino žodinė Tora ir 
taip pat kasdienis gyvenimas, kuriame turėjo būti puose- 
lėjamas Toros pažinimas bei paklusnumas. Iš kitos pusės, 
fariziejų griežtumas juos skyrė nuo jų tautiečių ir juose 
pačiuose ugdė išdidų savęs vertinimą. 

Reikia pripažinti, kad 70-iais m. po Kr. fariziejai iš- 
gelbėjo žydų bendriją po Jeruzalės ir Šventyklos sugrio- 
vimo. Jie, tiesa, nemėgo nei Romos, nei jai pataikaujan- 
čių valdovų Palestinoje, tačiau daugumas jų vadų, atrodo, 
bandė sukilimui užbėgti už akių. Jiems nebuvo prie šir- 
dies politiniai ar ekonominiai išskaičiavimai, bet jų To- 
ros supratimas ir įsitikinimas, kad žydų tautos pašauki- 
mas religinis, ne politinis. Romai užpuolus jų tautą, fari- 
ziejai prisidėjo prie jos gynybos. Dar Jeruzalei esant ap- 
gultai, jie slapta išgabeno garsųjį rabiną Johanan Ben - 
Zacchai, kuris vėliau daug prisidėjo prie žydijos atstaty- 
mo. Savo tikėjimo ir gilaus Torai pamaldumo stiprinami, 
fariziejai pajėgė išgyventi Šventyklos sunaikinimo smūgį 
ir sukurti išeivijoje dar glaudesnę žydų bendriją, kuri 
tebėra gyva ir šiandien. 


Esenai. Esenai buvo trečioji savita grupė žydijoje. 
Tai atskala tikra to žodžio prasme. Ji gimė žydų bendri- 
joje per du paskutinius amžius prieš Kristų. Esenai ne- 

minimi Naujajame Testamente. Filonas Aleksandrietis ir 
istorikas Juozapas Flavijus pirmame amžiuje po Kr. tik 
prabėgomis juos užkliudo. Todėl iki 1947 m. esenai ir 
jų kilmė mums buvo labai paslaptingi. Nuo 1947 m. ese- 
nų istorija šviste nušvito. Atrasta ne tik jų raštija — Ne- 
gyvosios jūros arba Kumrano ritiniai, bet atkasta ir jų 
bendrijos gyvenvietė Khirbet (griuvėsiai) Kumrane.“* 
Mokslininkai tuojau pat atpažino skirtumus tarp Kumra- 
no raštijos ir Filono bei Juozapo Flavijaus. Šiandien tie 
skirtumai vieni kitus papildo. Mažai abejojama, kad ben- 
drija, kuri sukūrė ir brangino atrastus ritinius, buvo ese- 
nai. Ritinių tyrimas jau yra davęs gana pastovią šios žy- 
dijos atskalos įsitikinimų, apeigų ir istorijos sampratą. 
Archeologiniai kasinėjimai Khinbet Kumrane šią sampra- 
tą patvirtino ir papildė. 

Esenai, kartu su fariziejais, yra dvasiniai hasidimų 
palikuonys. Tik jie kur kas labiau kraštutinių pažiūrų 
negu fariziejai: jie visai pasitraukė iš žydų bendrijos, at- 
sisakydami bet kokio bendravimo su ja. Mokslininkai li- 
gi šiol nėra tikri, kada ši atskala žydijoje iškilo. Rimtus 
spėliojimus galima rikiuoti tarp Makabiejų sukilimo 
(167-165 m. prieš Kristų) ir Aleksandro Janėjaus laikų 
(103-67 m. pr. Kr.). Atskalos pradžią siejant su Kum- 
rano atstatymu, jos gimimo data galėtų būti Jono Hir- 
kano valdymo metai (135-104 m. pr. Kr.). Archeo- 


38Žr. autoriaus straipsnį “Šviesa iš Kumrano“, Aidai (1975), 145 ir 
272. Apie Kumraną rašyta labai daug. Lengvai prieinami ir vertingi yra 
šie veikalai: Frank M. Cross, The Ancient Library at Oumran and Modern 
Biblical Studies (Garden City, N.Y.: Doubleday, 1958); J.T. Milik, Ten 
Years of Discovery in the Wilderness of Judea (Naperville, IlI.; Allenson, 
Inc., 1959); Helmer Ringgren, The Faith of Oumran (Philadelphia: Fort- 
ress Press, 1963). Ritinių tekstų vertimą į anglų kalbą galima rasti pas 
Theodor H. Gaster, The Dead Sea Scriptures (Garden City, N.Y.: Double- 
day, 1964) ir G. Vermes, The Dead Sea Scrolls in English (Middlesex, 
England: Penguin Books, Ltd., 1962). 

loginiai duomenys gana ryškiai liudija, kad šiuo metu 
Kumrane kūrėsi nauja bendrija. Juozapo Flavijaus pa- 
stabų ir pačių ritinių užuominų dėka, galima atkurti tuos 
įvykius, kurie privertė šią atskalą pasitraukti į Kumraną. 
Tačiau yra kitų duomenų, kurie rodo, kad esenai jau bu- 
vo žydijos atskala prieš jiems pasitraukiant į Kumraną. 
Pagal svarbų esenų raštą, Damasko dokumentą, ši at- 
skala gyvavo “dvidešimt metų" prieš krizę, kuri ją pri- 
vertė bėgti į dykumą. Tiesa, “dvidešimt"' gali turėti tik 
simbolinę reikšmę. Nežiūrint to, galima drąsiai tvirtinti, 
kad bendrijos atsiradimas Kumrane ir aplinkybės, išve- 
dusios ją ten, buvo lemiamos reikšmės įvykis esenų savi- 
monės išsivystymui. Tai atpažįstama iš Kumrano raštijos. 

Atskalos pasitraukimas į Kumraną turėjo, atrodo, 
du tikslus: tai dvasinis atoveikis į Seleucidų pastangas 
sunaikinti bei supasaulinti žydų religiją, o antra — pa- 
smerkimas vėlyvesniųjų Makabiejų užmačių dėl vyriau- 
siojo kunigo vietos. Įvykis, kuris privertė esenus apsispręs- 
ti buvo Teisėtojo Mokytojo, atskalos įkūrėjo, sankirtis su 
“Nedoruoju"" Kunigu. Bandymai surišti šiuos asmenis su 
istoriškais asmenimis gausūs rimtų, bet mažai kuo pa- 
grįstų spėliojimų. Viena yra tikra: “ Nedorasis"? Kunigas 
buvo vienas iš Makabiejų. Teisėtojo Mokytojo istoriškas 
veidas kur kas blankesnis. Jo svarba esenų vystymosi rai- 
doje visų pripažįstama, tačiau daugumas mokslininkų 
linksta apie jį žinias imti tik iš pačių esenų raštų. Laimei, 
du esminiai faktai aiškūs apie Teisėtąjį Mokytoją. Jo se- 
kėjai tikėjo, kad jis teisėtas Zadoko kunigiškos šeimos 
įpėdinis. Iš čia kilo atskalos kunigiška savimonė ir dras- 
tiškas atoveikis į neteisėtą vyriausiąjį kunigą Jeruzalėje. 
Be to, esenai buvo įsitikinę, kad Dievas apreiškęs Teisėta- 
jam Mokytojui naują ir tikrą Mozės Įstatymo bei Prana- 
šų raštų aiškinimą. Anot Habakuko komentaro, Dievas 
apreiškė Teisėtajam Mokytojui “visas savo tarnų pranašų 

paslaptis“. Per savo įkvėptą Mokytoją esenai tapo bendri- 
ja, kuri save laikė teisėtai kunigiška ir vienui viena žy- 
dijoje gavusia iš Dievo norminį Toros aiškinimą. 


Šveniraščio aiškinimas ir paklusimas jam. Esenai 
visiškai pasišventė Raštų aiškinimui ir paklusimui jų 
nuostatams. Kartu su hasidimų grupe, jie Makabiejų am- 
žiuje ėmė burtis į savitą bendruomenę Torai išsaugoti. 
Tačiau jiems būdingas Toros aiškinimas davė jų bendri- 
jai savitą savimonę bei elgseną. Tarp Kumrano ritinių 
yra keletas Šventraščio komentarų, kurie aiškiai parodo, 
kaip esenai jį suprato. Abejotina, kad šie komentarai 
priklauso Teisėtajam Mokytojui. Tačiau jis tikriausiai 
davė pradžią Raštų aiškinimo metodui, kurį esenai nau- 
dojo. Jie skaitė Šventraštį, ypač Pranašų knygas, su įsi- 
tikinimu, kad ten aprašomi įvykiai rišosi su tuo, kas 
vyksta jų laikais. Pavyzdžiui, pasak esenų, Izaijo 40,3: 
“Taisykite dykumoje Viešpaties kelią. .. ištiesinkite dy- 
kynėje mūsų Dievui vieškelį"" buvo taikoma jų bendrijai. 
Todėl jie ir iškeliavo į Kumrano dykumą ateisiančiai 
Dievo karalystei ruošti kelio. Pagal jų supratimą, prana- 
šai kalbėjo apie galutinę Dievo karalystės pergalę. Ese- 
nai tikėjo gyveną tuo metu, kada ta pergalė turėjo įvykti, 
t.y. paskutinėmis dienomis. Taigi jų religinė savimonė 
buvo eschatologinė, sunkte persunkusi visą jų galvoseną 
ir gyvenimo būdą. Būdami eschatologinė bendrija, jie 
daugiau negu bet kuri kita žydijos grupė, maitinosi es- 
chatologine viltimi, kunkuliuojančia žyduose Makabiejų, 
Erodų ir Romos valdymo laikais. Šios vilties nenumaldo- 
ma jėga formavo jų griežtą laikyseną bei išskirtiną gyve- 
nimo būdą, kurį jie laikė Dievo keliu jo tautai šią trum- 
p3 pertrauką iki galutinės Dievo karalystės pergalės. 


Organizuodami savo bendrijos gyvenimą, esenai se- 
kė pirminiu Dievo tautos pavyzdžiu. Keliaudama per dy- 

kumą, Dievo tauta laikinai sustoja dykumos pakrašty pa- 
siruošti įėjimui į Pažado Žemę, Sandoros su Dievu dova- 
ną. Esenams buvo aišku, kad Izraelio ilgos kelionės pa- 
baiga bus panaši į pradžią, Mozės ir Aarono laikais. Bet 
dabar Pažado Žemė ne pagonių rankose, o neištikimųjų 
Sandorai, nežinančių tikrosios Toros prasmės. Todėl Die- 
vas įsteigs naują Sandorą, kaip buvo žadėjęs per prana- 
šus. Jo priešai bus sunaikinti ir Izraelyje, ir tautose, o 
tada Dievo tauta pasieks savo pilnatvę, amžinąjį gyveni- 
mą. Esenai galvojo, jog Dievas juos pašaukė į dykumą, 
kad įvestų į pažadėtą naująją Sandorą. Tad jie save ir va- 
dino Naujosios Sandoros Bendrija. Jie buvo tikrasis Izrae- 
lis, ištikimasis likutis, jau dabar švenčiąs paankstintai iš- 
sipildžiusius Dievo pažadus. 


Drausmė ir kasdieninis gyvenimas esenuose. Kum- 
rano bendrija pasižymėjo griežta drausme. Tai galima 
pajusti visoje jų raštijoje, bet labiausiai Bendrijos įsta- 
tuose (arba Drausmės reguloje), kuriuose surašyta at- 
skalos pagrindinės tiesos, apeigos, įstatai bei taisyklės su 
tiksliai nustatytomis bausmėmis už jų sulaužymą. Ben- 
drija buvo glaudus kunigų, levitų ir pasauliečių grupių 
junginys. Kiekviena grupė turėjo savo teises ir pareigas. 
Vyriausioji taryba, susidedanti iš dvylikos pasauliečių ir 
trejetos kunigų, buvo drauge ir teismas. Ypatinga kunigų 
padėtis bendrijoje liudija apie jos kunigišką savimonę. 

Atskalos kasdiena buvo skiriama darbui, susirinki- 
mams, maldai, įvairioms apeigoms, Įstatymui pažinti ir 
valgymui kartu su atskalai būdinga religine prasme. Na- 
riai užsiėmė verslu, reikalingu ir naudingu bendrijai, ir 
iš to pragyvendavo. Kumrano griuvėsiuose atrasta kalvės 
likučiai, puodžiaus dirbtuvėlė su krosnimis, kepykla, 
malimo įtaisai ir duobinės klėtys (silosai). Atrodo, kad 
atskala turėjo ir kitą gyvenvietę netolimoje Ain Feškah 

vietovėje, esančioje už trijų su puse kilometrų nuo Kum- 
rano. Čia buvo dirbami laukai Kumrano gyventojams 
maitinti. 

Tampant bendrijos nariu, asmeniška nuosavybė buvo 
perduodama bendram iždui. Neturto įžadas buvo vienas 
iš drausmės nuostatų. Atskala save laikė Vargšų susirin- 
kimu, sau pritaikydama psalmės žodžius: “romieji pa- 
veldės pažadėtąją žemę“ (Ps 36/37/,11). Čia “žemė" 
suprantama pagal eschatologinę galvoseną. 

Anksti rytą, prieš pradedant dienos darbus, ir vaka- 
re, jiems pasibaigus, bendrija rinkdavosi maldai didžio- 
joje susirinkimų salėje, kuri buvo pagrindiniame Kum- 
rano pastate. Ritiniuose surašyta daug psalmių, ypač Pa- 
dėkos psalmių ritinyje, kurios buvo naudojamos bendrai 
maldai. Turint dėmesyje esenų uolumą Torai aiškinti, 
tikriausiai Toros skaitymas ir nagrinėjimas buvo svarbi 
jų pamaldų dalis. Torai pažinti jie skyrė ir daugiau sa- 
vo laiko. Kumrane atrasta didžiulė “biblioteka"" uolose 
su šimtais Šventraštinių tekstų skiautelių. Tai rodo, kad 
esenai praleisdavo nemaža laiko Šventraštį perrašinėda- 
mi, jį studijuodami ir aiškindami. Bendrijos įstatuose 
nurodoma, kad bendrija turėjo praleisti trečdalį nakties, 
kartu skaitydami Torą. | 

Du kasdieniai esenų valgiai, vidurdienį ir vakare, 
turėjo ypatingos reikšmės jų religiniam gyvenimui. Pa- 
gal Bendrijos įstatus, dalyvavimas šiuose bendruose val- 
giuose buvo aukščiausia tikro nario teisė. Garbės vietą 
užėmė einąs pareigas kunigas, kurio palaiminimo malda 
buvo valgio pagrindinė dalis. Šie valgiai simbolizavo 
Mesijinę puotą, kuria esenai tikėjosi dalyvauti Dievo ka- 
ralystėje. 

Esenai švęsdavo didžiąsias žydų religines šventes: 
subatą, Velykas, Sekmines ir Atsiteisimo dieną. Tačiau 
kalendorius, kurio jie laikėsi, skyrėsi nuo Jeruzalės Sven- 

tyklos kalendoriaus. Be abejo, tai buvo dar vienas svar- 
bus akibrokštas jų nuolat gyvame sankirtyje su įsišakni- 
jusia kunigija. Šio sankirčio priežastis buvo esenų įsiti- 
kinimas, kad didžiosios religinės šventės yra paties Die- 
vo nustatytos visam pasauliui ir jų datos nustatytos pagal 
planetų judėjimą. Todėl Kumranas naudojo saulės kalen- 
dorių. Jeruzalė laikėsi mėnulio kalendoriaus. Rimti šven- 
čių datų skirtumai buvo neišvengiami. Esenams Jeruzalės 
sauvaliavimas buvo įžūlus Dievo valios nepaisymas. 


Turint prieš akis esenų gana laisvą bei išradingą 
Šventraščio aiškinimą ir jų pasitraukimą iš Šventyklos, 
jų bendrijos apeigos turėjo būti skirtingos nuo įprastųjų 
Jeruzalėje. Didelis klaustukas liečia jų laikyseną aukų 
atžvilgiu. Nėra tikslių duomenų, kad esenai būtų atnašavę 
aukas Kumrane. Priešingai, jų raštuose pastebimos pas- 
tangos sudvasinti aukos sampratą. Kaip toli jie šia kryp- 
timi buvo nuėję, neaišku. Taip pat nežinome, kodėl jie 
atsisakė aukoti aukas Jeruzalės Šventykloje: ar dėl to, 
kad nepripažino tenykščios kunigijos, ar kad kitaip su- 
prato pačias aukas? 


Priėmimas į esenų bendriją. Pasiryžėlis, norėdamas 
tapti pilnateisiu bendrijos nariu, turėjo atlikti dvejų me- 
tų naujokyną, kuriame mokėsi ir buvo tiriamas. Bendri- 
jos įstatai aprašo priėmimo apeigas, nurodydami, kaip 
jose turi dalyvauti visos trys bendrijos padalos — kuni- 
gai, levitai, pasauliečiai. Naujieji nariai buvo prisaikdi- 
nami neišduoti bendrijos paslapčių. Priesaiką lydėjo įs- 
pūdingas prakeikimų ir palaiminimų sąrašas, kuriuo nau- 
jokas įspėjamas, kokios yra paklusnumo ir nepaklusnumo 
pasekmės. Naujų narių priėmimas buvo metinis įvykis. 
Tada ir senieji nariai būdavo peržiūrimi, ir jie atnaujin- 
davo savo nuosprendį priklausyti Naujajai Sandorai. Be 
abejo, šios apeigos prisidėdavo prie iškilios šventės nuo- 

taikos. Apeigos baigdavosi krikštijimosi, apvalyti tikintį- 
jį Dvasios veikimu.“" Esenų raštija ir Kumrane atrastos 
gausios vandens talpyklos (cisternos) su įmantrių vanden- 
tekiu liudija, kad apeiginiai apsiplovimai ir krikštijimai- 
si buvo svarbūs esenų gyvenime. Savęs krikštu esenas 
prisiimdavo teisę į šiuos apeiginius apsiplovimus ir pa- 
reigą juos vykdyti. 

Esenų uolumas šiai griežtai savitvardai suprantamas 
jų dualistinės visatos sampratos bei eschatologinės vilties 
fone. Už šio apčiuopiamo pasaulio jie tikėjo esant būrius 
blogų angelų ir dvasių, kurias valdė Belial (“Be-Nieko", 
arba “Niekam tikęs". Tai pašaipi pravardė blogųjų dva- 
sių ir angelų valdovui!). Jis dar buvo vadinamas Blogio 
Dvasia bei Tamsos Kunigaikščiu. Prieš juos rikiavosi 
dangiškos Dievo kariuomenės, kurioms vadovavo Tiesos 
Dvasia, dar vadinama Šviesų Kunigaikščiu ir Tiesos An- 
gelu. Dievas, esenai tikėjo, leido Belial ir jo valdiniams 
daryti bloga, bet tik laikinai. Kodėl Dievas taip padarė, 
yra viena iš didžiųjų paslapčių, žinomų tik jam vienam. 
Bet Belial jokiu būdu nebuvo toks galingas blogiui, kaip 
Dievas gėriui. Esenų dualizmas nebuvo metafizinis, o es- 
chatologinis. Belial nedorasis kelias buvo aiškiai rodo- 
mas jį sekančių sėbrų elgesiu, — Tamsos sūnūs atmetė 
Dievą ir jo valią. Belial sėbrai buvo tapatinami ne vien 
su žydų priešais, — pavyzdžiui, romėnais, — bet ir su 
neištikimais žydais, pagal esenus — visais nepriklausan- 
čiais Kumrano likučiui. Šioms dvasinėms ir žmogiškoms 
Belial jėgoms priešinosi Dievo angelai ir Dievo žmonės, 
— Šviesos Sūnūs, Naujosios Sandoros Bendrija. 

Esenai tikėjo, kad Dievas iš anksto nustatęs kiekvie- 
no žmogaus likimą. Įsijungimas į esenų bendriją buvo 


i 


39Esenai neturėjo Trejybės sampratos. Tačiau Senajame Testamente 
Dievo Dvasia išreiškia Dievo galybę, jo veikimą, jo įkvėpimą. 

akivaizdus įrodymas, kad esama Dievo pusėje ir todėl 
galima tikėtis Tiesos Dvasios paramos pakeliui į savo li- 
kimą. Belial valdymo laikui pasibaigus ir jo sėbrams 
žuvus, esenams skirtas laimingas likimas taps tikrove. 
Esenai matė savo gyvenimo prasmę nuolatinėje kovoje 
prieš Nedorumo Dvasią, kuri nesiliauja bandžiusi paverg- 
ti ištikimuosius. Šios kasdienės grumtynės reikalavo sa- 
vitvardos pasiruošti galutiniam sankirčiui, kai Belial ir 
jo sėbrų galas ateis dideliu mūšiu. Viename atskalos 
raštų, Šviesos vaikų karas prieš tamsos vaikus, randame 
smulkų aprašymą šio galutinio švento mūšio ir bendri- 
jos karinės sąrangos mūšio lauke. Kai esenai drauge su 
Dievo kariuomene laimės šį lemiamąjį mūšį, blogio ka- 
riuomenės, dvasinės ir žmogiškos blogio jėgos, dings 
amžinai. 

Bendrijos eschatologinė viltis. Esenų atskalos escha- 
tologinei savimonei daug reikšmės turėjo Mesijo lauki- 
mas. Tai ypač ryšku jų Liudijimų rašte, kuriame surink- 
ta šventraštiniai tekstai, liečią mesijinę pranašystę. Kar- 
tu su daugeliu kitų žydų esenai laukė ateisiančio Prana- 
šo, kuris bus Mesijinio Amžiaus pirmtakas. Esenai išsi- 
skyrė iš kitų, nes laukė dviejų Mesijų, — Aarono Mesijo 
iš kunigiškos šeimos ir Izraelio Mesijo iš karališkos šei- 
mos. Izraelio Mesijas vadovaus bendrijos sėkmingam ga- 
lutiniam mūšiui, o Aarono Mesijas vadovaus Jeruzalės ir 
Naujosios Šventyklos atstatymui. Būdinga, kad esenų gal- 
vojime kunigiškas Aarono Mesijas užima pirmą vietą, 
Izraelio Mesijas lieka antroje. Be abejo, tai turi šaknis 
ankstyvoje kunigystės sampratoje. Ši samprata dar la- 
biau išryškėjo, nusiviliant Makabiejų veiklos kryptimi ir 
netenkant vilties kovose prieš romėnus. Kunigystės svar- 
ba ryški Mesijinės puotos simbolikoje bei apeigose, nes 
buvo tikima, kad joje dalyvaus laimėjusieji pabaigos mū- 
šį. Bendrijos įstatai aprašo šią Puotą, kurioje garbinga 

vieta tenka kunigiškajam Mesijui, o karališkasis Mesijas 
užima antrinę vietą. Ši mesijinės galvosenos kryptis apie 
Izraelį Naujajame Amžiuje atitinka esenų galvoseną apie 
Dievo Izraeliui duotą pašaukimą istorijoje. Izraelis turė- 
jo būti kunigiška tauta, kurią valdo Dievas ir taip pat 
šventa tauta, kurios įstatymas yra Tora. Norėdami šį savo 
įsitikinimą tobulai įgyvendinti esenai pasitraukė į dy- 
kumą. 

Esenų mesijinės viltys ir jų Teisėtasis Mokytojas 
kelia labai svarbų klausimą. Kokį vaidmenį jis turi Me- 
sijo laukimui? Nuo pat ritinių atradimo imta spėlioti, kas 
jis toks, nes buvo spėjama, kad jis buvo nukryžiuotas ir 
prisikėlė iš numirusių! Gilesnis ritinių pažinimas paro- 
dė, kad šis spėjimas neturi jokio pagrindo esenų raštuose. 
Šiek tiek tvirtesniu buvo laikomas spėjimas, kad Mokyto- 
jas turėjo mesijinę užduotį, — jis buvo lauktasis pranašas 
arba vienas iš dviejų Mesijų. Tačiau šie tapatinimai nū- 
dien atkrito. Daugumas mokslininkų pripažįsta jį buvus 
tik Paskutiniųjų Dienų ir Mesijinio Amžiaus šaukliu. 

Savo eschatologinės vilties šviesoje esenai dabartinį 
pasaulį vertino gana pesimistiškai. Tiesa, jie giliai tikėjo 
Šventraščio apreiškimą, kad Dievas Kūrėjas ir visagalis 
savo kūrinijos valdovas. Tad juos apkaltinti metafiziniu 
dualizmu neteisinga. Tačiau savo raštuose, ypatingai 
psalmėse, jie pabrėžia žmogaus trapumą, kuris nėra taip 
iškeliamas Senajame Testamente. Panašus pesimizmas 
būdingas medžiagos-dvasios dualizmui helenistiniame re- 
liginiame galvojime. Tačiau esenus slegia ne tiek medžia- 
gos silpnumas ar žmogaus kūno trapumas, kiek žmogaus 
širdies sugedimas — minties ir valios priešiškumas Die- 
vui. “Žmogus — tai gelmė, o širdis jo — bedugnė" (Ps 
63/64/,7). Pagal juos, žmogaus teisumas yra pilnas ydų, 
nes jis ribotas. Be Dievo teisumo žmoguje žmogus yra be- 
jėgis ir be vilties. Tikėjimas Dievo iš anksto nustatytu li- 

kimu žmogui kiek sušvelnina jų pesimizmą ir aistrą to- 
bulai suprasti ir vykdyti Dievo valią. Šis galvojimas deri- 
nasi su jų savimone, kad, tik Dvasiai vedant, galima ap- 
sivalyti ir paklusnumu pasiekti išganymą. Nors esenų pe- 
simizmas kilo, stebint jų tautos politinius bei religinius 
vargus, bet jis siekė dar giliau. Savo žmogaus gelmių 
samprata jie įžiūrėjo žmogaus dorinį silpnumą ir nepa- 
jėgumą be Dievo pagalbos atsispirti blogiui. 
Vienuolinis esenų gyvenimas Kumrane viliojo dau- 
gelį žydų, gyvenimo išvargintų ir Dievo prašančių naujos 
drąsos suprasti, kaip jis veda savo tautą, Izraelį. Juozapas 
Flavijus mini, kad esenai turėjo ir kitą gyvenvietę, ne tik 
Kumrane. Damasko raštas (arba Dokumentas) aprašo 
kelių esenų stovyklų sąrangą — tai dešimties asmenų 
branduolys su vienu kunigu. Aišku, stovyklų religinės ap- 
eigos nebuvo tokios iškilmingos kaip Kumrano, bet tik- 
riausiai šios mažesnės grupelės sekė Kumrano nustatytą 
gyvenimo tvarką ir būdą. Esenai nebuvo gausūs. Juoza- 
pas Flavijus sako, kad jų būta apie 4000. Bet savo escha- 
tologine viltimi ir apokaliptine vizija esenai buvo labai 
svarūs. Jie kūrė ir kurstė laukimo nuotaiką žyduose. Čia 
ir ima ryškėti svarbiausia Negyvosios jūros ritinių šviesa. 
Būdinga, kad esenų bibliotekoje rasti Šventieji Raštai yra 
tie patys, kurie sudėti į Septuagintos Šventraštį (deutero- 
kanoniškos Senojo Testamento knygos) ir raštai, kurie 
priklauso apokrifinei to meto raštijai“? Esenai bus buvę 
ne vieno šių raštų autoriai. Norint suprasti Naująjį Tes- 
tamentą, reikia pažinti esenų eschatologinę galvoseną. Ji 
yra būdinga ir Jėzui, ir Naujojo Testamento autoriams. 


Bendrijos žuvimas. Archeologai daro išvadą, kad 
Romos legionieriai Jeruzalės apgulimo metu (68 m. po 


+0Apokrifinis (gr. apo-kryptein — paslėpti) — slaptas, netikras, Apo- 
krifiniai raštai įdomūs tuo, kad daug kuo panašūs į pripažintą Šventraštį. 


102 


Kr.) užpuolė ir sunaikino esenų gyvenvietę. Atskala nie- 
kur nebeminima po 70-ųjų m. Atrodo, kad tie, kurie pa- 
bėgo nuo romėnų, išsiskirstė ir dingo, nes pasijuto be 
ramsčio gyvenime, kai lauktasis karas su romėnais atnešė 
ne pergalę, o sunaikinimą. Tuo iširo bendrijos gyvenimo 
pagrindas. Esenų brangi biblioteka, paslėpta uolose prieš 
romėnų užpuolimą, liudija jų nuostabią aistrą gyventi 
Dievui, išlikti ištikimiems jo Torai ir būti Naujosios San- 
doros Bendrija. Tačiau tikroji ir pastovioji šviesa atėjo 
iš kitur. 


Religinių bendrijų kryptys. Žydijos atskalos mums 
rodo tuometinį žydų galvosenos lankstumą. Kiekviena 
grupė didžiavosi savo Toros supratimu ir ištikimu jos 
vykdymu. Kad ir skirtingai suprantama, bet visus žydus 
vienijo ta pati Tora. Svetimtaučius, stebinčius žydų ben- 
driją, jų religinis ir dorovinis entuziazmas patraukė, bet 
jų atkaklus uždarumas atstūmė. 

Helenistiniame laikotarpyje žmogus ieškojo religi- 
nės bendrijos. Žydai gimė ir augo religinėje bendrijoje. 
Tačiau jiems nepasisekė dalintis savo religiniu išgyveni- 
mu su pagonimis. Šioje amžių sampynoje žydijoje iškilo 
naujas religinis sąjūdis, kuriam pasisekė su kitais pasi- 
dalinti Dievo dovanomis — jo teisumu ir gerumu. Tai 
buvo krikščioniškoji Bendrija, kuri, kaip ir esenai, save 
laikė Naujosios Sandoros Bendrija. 

EA SKYRIUS 


KRIKSCIONYBE- 
NAUJOSIOS 
SANDOROS 

BENDRIJA 


Ši taurė yra Naujoji Sandora mano 
kraujyje, kuris už jus išliejamas 
(Lk 22,20). 


Maždaug 30-tais metais po Kr. Palestinoje pradėjo 
reikštis nauja žydiška Bendrija, kuri drauge su visa žy- 
lija dėjo viltis į pranašų žadėtą Naująjį Amžių. Ši nauja 
3endrija skyrėsi nuo kitų žydų savo įsitikinimu, kad Nau- 
asis Amžius jau prasidėjo, kad Dievas galutinai apsireiš- 
<ė savo tautai per Jėzų iš Nazareto, kuris yra pažadėtasis 
Mesijas (Kristus). Taigi ši Bendrija laikė save Naujojo 
Amžiaus Dievo Tautos branduoliu. 

Kas buvo Jėzus Nazarietis? Ko jis mokė? Kokia 
»uvo jo veikla? Ką žinome apie jo gyvenimą? Šie ir pa- 
1ašūs klausimai gimsta, susidūrus su istoriniu įvykiu — 
su maža žydų Bendrija, skelbiančia Jėzų Mesiju (Kris- 
mi). Anuometinės ir dabartinės pastangos pažinti Jė- 
raus gyvenimą, mokslą ir darbus yra svarbios ir savaime 
suprantamos. Bet šaltiniuose, kur tenka tų duomenų ieš- 
<oti, slypi daug klaustukų. Šio skyriaus gale nagrinėsime 

tuos šaltinius, kad geriau suprastume juose slypinčius 
klaustukus bei sunkumus. Ankstyvoji krikščionių Bendri- 
ja skelbė Jėzų esant Mesiju (Kristumi) ne vien dėl jo 
žodžių ir darbų. Tai nebuvo pirminis jos tikėjimo pagrin- 
das. Taigi kuo rėmėsi pirmųjų krikščionių įsitikinimas, 
kad Jėzus yra Dievo siųstasis Mesijas (Kristus)? 

Jėzus ir Evangelija. Ankstyvoji krikščionių Bendri- 
ja laikė Jėzų Mesiju, nes tikėjo, kad Dievas jį prikėlė iš 
numirusių. Šis įvykis buvo Naujojo Amžiaus pradžia. Jė- 
zaus prikėlimo samprata įvairiose Naujojo Testamento 
knygose ir jos gyvastinga įtaka Bendrijos gyvenimui bei 
galvosenai bus nagrinėjama kiekvienoje knygoje atskirai. 
Dabar atkreipkime dėmesį į tai, kaip tas tikėjimas nu- 
spalvino Jėzaus žodžių ir darbų aiškinimą bei perdavimą 
tolimesnėms kartoms. 

Pirmykštis krikščionių Bendrijos tikėjimo skelbimas 
aptariamas dviem žodžiais: evangelija ir kerygma. Evan- 
gelija yra sudėtinis graikiškas žodis: būdvardis eu — 
gera, daiktavardis aggelion — žinia, arba naujiena. Tai- 
gi Evangelija — geroji žinia, arba geroji naujiena (plg. 
Rom 1,16-18). Kerygma — iškilmingas pranešimas, ar- 
ba paskelbimas, išreiškia ir skelbimo turinį, ir patį skel- 
bimą (pvz. Rom 16,25; 1 Kox 1,21; 2,4; 15,14). Kai ku- 
rie Naujojo Testamento tyrinėtojai mano, kad Naujojo 
Testamento pagrindas yra nusistovėjęs Evangelijos, Gero- 
sios Naujienos, turinys, būdingas pradinei krikščionių 
Bendrijai.“" Kiti tuo abejoja. Jie randa užuominų Naujo- 
jo Testamento knygose, kad Gerosios Naujienos turinys 
buvo įvairus nuo pat jo skelbimo pradžios. Todėl ligi šiol 
vengiama apsispręsti už aiškiai apibrėžtą ir vienodą 
Evangelijos turinį. Tačiau visi mokslininkai vienbalsiai 


*1Tokios nuomonės yra C.H. Dodd, The Apostolic Preaching and its 
Development (New York: Harper 8 Row, 1951), p. 7-35. 

Jeruzalė: trijų religijų centras — žydų, krikščionių, muzulmonų. 
Čia bendras vaizdas, žiūrint į Alyvų kalną. Iš kairės į dešinę 
dvi muzulmonų mečetės stovi ant žydų Šventyklos pamatų. 


Erodo Didžiojo rūmai Jeruzalėje. 


“Erodas, slapčia pasikvietęs išminčius, smulkiai juos išklausinėjo 
apie žvaigždės pasirodymo metą" (Mt 2,7). 


Kristaus laikų Šventyklos modelis. 


Kumrano uolos šalia esenų gyvenvietės Negyvosios jūros pakrantėje. 


MAR II! 2133 
au, 


Pagoniškoji Roma — Adriano kapas (Castelangelo) 

ir krikščioniškoji Roma — šv. Petro bazilika. 

“Tapsite mano liudytojai Jeruzalėje ir visoje Judėjoje 
ir ligi pat žemės pakraščių" (Apd 1,8). 


Bernini tiltas per Tiberio upę su angelais, 
laikančiais Kristaus kančios simbolius. 


pripažįsta, kad Evangelija, kaip ji bebūtų skeibiama, iu- 
rėjo šaknis krikščionių tikėjime, kad Jėzus buvo prikel- 
tas iš numirusių. 

Šios tiesos reikšmė yra daugiaspalvė. Du dalykai 
ypač atmintini. 1. Ankstyvoji krikščionių Bendrija tikė- 
jo, kad Jėzus yra Viešpais dabar, o ne vien brangus as- 
muo, atsimenamas iš praeities. Pirmieji krikščionys to- 
dėl nebandė rinkti ir saugoti visų smulkmenų apie Jėzaus 
gyvenimą. 2. Kadangi ankstyvoji Bendrija tikėjo, kad 
Dievas prikėlė Jėzų iš numirusių, tuo patvirtindamas jį 
Mesiju, Dievo pažadų atpildu, jai visų pirma rūpėjo su- 
prasti ir išsiaiškinti Jėzaus asmenį, jo žodžius bei darbus, 
jo mirtį ir prikėlimą iš numirusių mesijinių pažadų fone. 
Nuo pat pradžios tikėjimo kraitis apie Jėzų, perduoda- 
mas Bendrijoje, buvo paženklintas jos aiškinimo antspau- 
du. Šiuo pavidalu tikėjimo kraitis apie Jėzų buvo verti- 
namas bei perduodamas kaip Evangelija — Geroji Nau- 
jiena. 

Pagrindiniai šaltiniai Jėzaus gyvenimui ir žodžiams 
pažinti yra keturi Naujojo Testamento raštai, vadinami 
evangelijomis, kurios priskiriamos Matui, Morkui, Lukui 
ir Jonui. Nagrinėdami šių keturių Evangelijų variantų 
turinį bei tikslą, pažiūrėsime kaip kiekvienoje atsispindi 
Jėzaus asmuo ir jo sekėjų Bendrijos galvosena bei gy- 
vensena. 

Ketvirto amžiaus Bendrijos istorikas Euzebijus sa- 
vo veikale Historia Ecelesiastica (Bendrijos istorija) pa- 
duoda kruopščiai surinktas žinias apie evangelijų auto- 
rius. Evangelijos siejamos su apaštalais, — Matu ir Jonu, 
— arba su apaštalų artimais bendradarbiais, — gydytoju 
Luku (Pauliaus bendru) ir Morkumi (Petro vertėju). 
Nūdienų studijos atskleidė, kad visos evangelijos (Mor- 
kaus gali būti išimtis) buvo parašytos pirmo krikščioniš- 
ko amžiaus pabaigoje, ir jų tiesioginiai autoriai nebuvo 

patys apaštalai. Tiesa, tebenaudojame įprastus vardus ke- 
turioms evangelijoms, kurios liudija, kaip Jėzus, jo žo- 
džiai ir darbai buvo suprantami Bendrijoje tam tikru 
metu. Šalia duomenų Naujajame Testamente, žinios apie 
Jėzų yra palyginti ribotos.“* Evangelijų autoriai, rašyda- 
mi apie Jėzų, naudojosi krikščionių Bendrijos rūpestin- 
gai išsaugotu kraičiu, paženklintu jos pačios samprata 
bei aiškinimu. 

Keturių evangelistų tikslas, rašant evangelijas, buvo 
panašus į pradinės krikščionių Bendrijos tikslą, skelbiant 
Gerąją Naujieną, būtent: perduoti to laiko krikščionims 
Jėzaus asmens ir įvykio“ sampratą. Nei pradinė krikš- 
čionių Bendrija, nei vėlesnieji evangelistai nesiėmė atpa- 
sakoti Jėzaus biografijos. Jiems buvo svarbu skelbti Ge- 
rąją Naujieną, kurią Dievas apreiškė Jėzuje ir per Jėzų. 


JĖZUS KRISTUS: EVANGELIJA IR 
KETURIOS EVANGELIJOS 


Naujajame Testamente skelbiama tik viena Evange- 
lija — Jėzus Mesijas (Kristus) ir Dievo Sūnus yra ta 
Geroji Naujiena. Todėl Paulius ir rašė romiečiams krikš- 
Čionims: “Aš nesigėdiju Evangelijos, nes ji yra Dievo 


+2Howard C. Kee, Jesus in History: An Approach to the Study of 
the Gospels (New York: Harcourt, Brace, Javanovich, 1970), p. 29-43; F. 
Hahn, W. Lohff, G. Bornkamm, Die Frage nach dem Aistorischen Jesus 
(Gėttingen: Vandenhoeck R Ruprecht, 1962). Pastarasis veikalas išleistas 
ir anglų kalba: What Can We Know About Jesus? (Philadelphia: Fortress 
Press, 1969), 

+3Jėzaus įvykis tai Jėzaus Mesijo (Kristaus) gyvenimas, mirtis ir 
išaukštinimas — Pri(si)kėlimu, Dangun žengimu ir Dvasios siuntimu. Jė 
zaus įvykiu Dievas apsireiškia žmonijos istorijoje ir įvykdo žmonijos išga- 
nymo planą. Jėzaus įvykis yra Dievo darbas, jo išgananti veikla bei apsi- 
reiškimas Jėzuje Kristuje. Ši galvosena apie Jėzų turi paralelę Senajame 
Testamente — Dievas, išvesdamas savo tautą iš Egipto vergijos, tuo iš- 
ganingu įvykiu parodo, kas jis esąs, ir vykdo žmonijos išgelbėjimo planą, 
kuriame išrinktoji tauta turi ypatingą vaidmenį. Abu įvykiai dažnai tiesio- 
giai ir netiesiogiai sugretinami Naujajame Testamente, 

galybė išgelbėti kiekvienam tikinčiajam. .? (Rom 1,16). 
Pauliaus manymu, Evangelija nėra knyga, bet pats Jėzus 
ir Dievo išganingas darbas per jį ir jame. Morkui “evan- 
gelija" yra knyga apie Jėzų Kristų: “Jėzaus Kristaus, 
Dievo Sūnaus, Gerosios Naujienos [Evangelijos] pra- 
džia" (Mk 1,1). Morkaus knyga apie Jėzų Kristų, Dievo 
Sūnų, yra savita krikščionių raštijos forma išreikšti Jė- 
zaus asmens paslaptį ir jo būtinę svarbą žmogaus išga- 
nymui. 

Iki šiol pasitenkinome bendromis pastabomis šiems 
klausimams suprasti: Kas buvo Jėzus? Ką jis skelbė? Ką 
jis nuveikė? Dabar metas pažiūrėti atidžiau į kritišką 
evangelijų studiją, kuriai pašvęsta daug jėgų ir prakaito 
per pereitus du šimtus metu.“* Sakoma, kad upės neat- 
skirsi nuo jos krantų. Norint suprasti upę, reikia pažinti 
jos krantus ir vagą, kuria ji teka. Naujojo Testamento 
Bendrija turėjo savo krantus — istorinį laikotarpį, kuria- 
me ji gimė ir augo, ir savo vagą — tikėjimą Evangelija. 
Tai formavo jos charakterį. 


Sinoptinių evangelijų problema. Kruopščiai palygi- 
nus keturių evangelijų bendrą turinį ir jų apmatus, išky- 
la dvi problemos. 1. Aiškiai matyti, kad yra skirtumų 
tarp Evangelijos pagal Joną ir kitų trijų. Tik keletas įvy- 
kių iš Jėzaus gyvenimo yra aprašomi visų evangelistų 
drauge. Evangelijoje pagal Joną nėra nei Jėzaus gundy- 
mo, nei atsimainymo, nei Jėzaus žodžių Petrui prie Pi- 
lypo Cezarėjos miesto ir Paskutinės Vakarienės metu. Be 
to, jo viešojo Jėzaus gyvenimo geografija bei chronologija 
yra skirtinga. Jėzaus elgsena ir kalbėjimo būdas vienaip 


44Howard C. Kee, ten. pat, p. 1-27; W. G. Kiimmel, Das Neue Testa- 
ment: Geschichte seiner Forschung (Mūnchen: Verlag Karl Albert, 1958); 
Albert Schweitzer, Von Reimarus zu Wrede (1906), anglų kalba: The Ouest 
oj the Historical Jesus (New York: The Macmillan Co., 1961). 

pristatomas Evangelijoje pagal Joną, kitaip anose trijose 
evangelijose. Kaip išaiškinti visus šiuos ryškius skirtu- 
mus, buvo ir yra iššūkis Naujojo Testamento tyrinėto- 
jams. Vėliau, kai bus nagrinėjama Evangelija pagal Joną, 
bandysime išsiaiškinti šį mįslingą skirtumų raizginį. Tuo 
tarpu pakaks turėti dėmesyje, kad Evangelijos pagal Ma- 
tą, Morkų ir Luką pirmavo, kritiškai vertinant Jėzaus 
gyvenimą ir mokslą. 

Antra problema kyla, sugretinus tris pirmąsias evan- 
gelijas ir jas palyginus. Daugeliu atžvilgių jos labai pa- 
našios ir visos drauge skiriasi nuo Evangelijos pagal Jo- 
ną. Nežiūrint jų savitumo apmatų ir turinio atžvilgiu, jos 
yra tarpusavy giminingos. Visose galima apčiuopti ket- 
vertą bendrų gijų: 1. Jėzaus viešasis gyvenimas rišamas 
su krikštu Jordane ir su Jonu Krikštytoju; 2. pagrindinė 
Jėzaus veiklos aplinka yra. Galilėja; 3. Jėzus paskutinį 
sykį keliauja į Jeruzalę ir, 4. po trumpos veiklos, ten 
miršta. Šios trys evangelijos yra panašios ne tik savo ap- 
imtimi bei medžiagos suskirstymu, bet, vartant jų grai- 
kiškąjį tekstą, matyti, kad ištisi sakiniai ir net ištisi pus- 
lapiai tapatūs.“ Atsimenant, kad žodinės katekezės pir- 
minė kalba buvo aramajų, sunku tikėti, kad šių trijų evan- 
gelijų panašumų priežastis yra pirminio tikėjimo kraičio 
vertimas į graikų kalbą. Tenka daryti išvadą, kad yra 
kita jų giminingumo priežastis. Jos vadinamos sinopti- 
nėmis, nes “vienu žvilgsniu" galima pamatyti jų panašu- 
mus bei skirtumus. Bandymas juos išaiškinti vadinamas 
sinoptine problema. 


45Gilinantis į Mato, Morkaus, Luko evangelijas, pravartu pasinaudo- 
ti tekstu, kuris parodo jų panašumus ir skirtumus “vienu žvilgsniu“. Toki 
tekstą anglų kalba paruošė B.H. Throckmorton: Gospel Parallels: A Syn- 
opsis of the First Three Gospels (Toronto-London: Nelson, 1967). Lietuviš- 
kas NT-as duoda antraštes, kurios padeda matyti šių trijų evangelijų gi- 
miningumą. 

Morkaus evangelijos pirmumas. Viena iš priimti- 
niausių evangelijų studijų išvadų yra hipotezė, kad Evan- 
gelija pagal Morkų buvo pirmoji, o Matas bei Lukas ja 
pasinaudojo, rašydami savąsias evangelijas.“ Ši išvada 
duoda raktą į bendrus, graikų kalba rašytus šaltinius, 
kuriais sinoptikai naudojosi. Šimtmetinės Naujojo Testa- 
mento tyrinėtojų studijos šiuo klausimu davė įtikinančius 
argumentus Evangelijos pagal Morkų pirmumui įrodyti. 
Visų duomenų čia nagrinėti neįmanoma, bet pažvelgsime 
į tris pagrindinius. 

Aiškiausi duomenys liečia evangelijų turinį. Apskri- 
tai imant, visos trys sinoptinės evangelijos atpasakoja 
tuos pačius Jėzaus žodžius ir darbus — stebuklus, paly- 
ginimus, ginčus. Ir pagrindinis jų sustatymas — apmatai 
yra panašūs. Tos dalys, kurios yra bendros visiems trims 
sinoptikams, vadinamos “trigubu tikėjimo kraičiu“. “Dvi- 
gubu tikėjimo kraičiu" ženklinama medžiaga, randama 
dviejuose sinoptikuose, o tai, kas būdinga tik vienam, 
vadinama “savitu tikėjimo kraičiu“. 

Evangelija pagal Morkų yra pati trumpiausia. Ko- 
ne visa jos medžiaga pasikartoja Evangelijoje pagal Ma- 
tą ar pagal Luką, ar pagal abu. Tik maža medžiagos dalis 
yra savita Morkui (pvz. 7,33-36; 8,22-26 — šias vietas 
Matas ir Lukas išleido, nes jos atrodė nepriimtinos!). Ma- 
tas pasisavina medžiagą iš maždaug 600 Morkaus saki- 
nių, arba apie 9095 Morkaus turinio. Lukas panaudoja 
daugiau negu pusę Morkaus medžiagos, kitą pusę pakeis- 


*6Ir katalikai, ir protestantai Naujojo Testamento tyrinėtojai šią hi- 
potezę priima. Katalikų mokslininkų išvadas pristato A. Wikenhauser, New 
Testament Introduction (New York: Herder 8 Herder, 1963), p. 239-252. 
Protestantų pažiūras pareiškia Howard C. Kee, ten pat, p. 62-187. Yra 
protestantų mokslininkų, kurie bando įrodyti, kad Morkus naudojosi Mato 
evangelija, pvz. W.R. Farmer, The Synoptic Problem, (New York: Mac- 
millan, 1964). 

damas ne visai vienoda, bet labai panašia medžiaga. Sio 
giminingumo statistinius duomenis galima pavaizduoti 

Aiškėja, kad sinoptinės evangelijos yra giminingos 
tada, kai Matas ir Lukas naudojasi bendru, graikų kalba 
rašytu šaltiniu, t.y. Evangelija pagal Morkų. Kai Matas 
ir Lukas nesutinka su Morkumi, jie nesutinka nė vienas 
su kitu. Seniau buvo manoma, kad Evangelija pagal Mor- 
kų tėra Mato sutrumpinta laida. Iš tikrųjų gi Evangelija 
pagal Morkų yra kur kas turtingesnio žodyno, ir joje esa- 
mi aprašymai ilgesni negu Mato ar Luko (pvz. Morkaus 
demonų išvarymo geraziečių mieste aprašymas užima 20 
sakinių, tuo tarpu Mato tik 6, o Luko 13: plg. Mk 5,1-20 
su Mt 8,28-34 ir Lk 8,26-39). Turint prieš akis ir dau- 
giau panašių duomenų, reikia daryti išvadą, kad Matas 

ir Lukas trumpino Morkaus aprašymus. Jie vengė pasi- 
kartojimų ir išlygino Morkaus kartais gruboką stilių (pvz. 
7,33-36; 8,22-26!). Taip pat ten, kur Mato ir Luko teks- 
tai gerokai skiriasi nuo Morkaus, atrodo, kad Morkaus 
tekstas sutrumpintas todėl, kad norima įterpti naują me- 
džiagą. 

Medžiagos išdėstymas ir pasakojimo eiga taip pat 
rodo, kad Matas ir Lukas naudojosi Morkaus tekstu. Jė- 
zaus gyvenimo ir veiklos eiga visose trijose evangelijose 
ta pati. Pasirodo Jonas Krikštytojas; Jėzus, jo pakrikšty- 
tas, išeina į dykumą, kur išgyvena gundymus. Tada jis 
pradeda savo viešąją veiklą. Didesnė jos dalis vyksta Ga- 
lilėjoje arba kaimynystėje (Dekapolio žemėje ir Pilypo 
krašte). Kelionė į Jeruzalę taip pat visų trijų panašiai 
aprašoma. Visi užbaigia su Jėzaus mirtimi ir prisikėlimu. 
Sinoptinių evangelijų apmatus ir eigą galima atvaizduoti 
tokiu brėžiniu: 

Sinoptikai nesirūpina Jėzaus biografijos atpasakoji- 
mu; jie net paties Jėzaus nebando aprašyti. Tekstuose 
jaučiamas jų noras papasakoti suprantamu būdu apie Jė- 
zaus žodžius bei darbus ir kaip jie prašnekino ano laiko 
ir visų laikų žmones. Matas ir Lukas tik retai nukrypsta 
nuo Morkaus apmatų ir pasakojimo eigos visiems trims 
bendroje medžiagoje. Būdinga, kada Matas nukrypsta nuo 
Morkaus, perkeldamas kokį įvykį į kitą vietą, Lukas seka 
Morkumi. Ir priešingai, Lukui perkėlus įvykį kitur, Ma- 
tas remiasi Morkumi. (Geras pavyzdys yra Jėzaus veik- 
los Jeruzalėje eiga Mk 11-13 / Mt 21-25 / Lk 19,28-21, 
38; žr. Throchmorton, nr. 196:230, arba lietuviškojo ver- 
timo antraštės). Ne syki Morkaus nesekimas padaro kitų 
evangelistų pasakojimus neaiškius ir nerišlius. Imkime 
pavyzdį: Morkus pasakoja apie Jėzaus apsilankymą Na- 
zarete, jau šiek tiek jo viešajai veiklai įpusėjus (Mk 6, 
1-6). O Lukas perkelia šį įvykį į viešosios veiklos pra- 
džią (Lk 4,16-30). Luko pasakojime Jėzus sako: “Jūs, 
be abejo, man priminsite patarlę — “Gydytojau, pats pa- 
sigydyk' — padaryk ir čia, savo tėviškėje, darbų, kokių 
girdėjome buvus Kafarnaume“ (Lk 4,23). Tačiau pagal 
Luko pasakojimo eigą Jėzus dar nebuvo išvystęs savo 
veiklos Kafarnaume! Todėl Jėzaus žodžiai atrodo ne vie- 
toje. Pagal Morkų jie daug aiškesni, nes Jėzus jau buvo 
padaręs daug siebuklų Kafarnaume (Mk 1,21ss; 2,1ss.). 
Luko pasakojimas suprantamas tik Morkaus pasakojimo 
eigoje. Be to, Matas seka Morkumi šioje vietoje. Tai pa- 
tvirtina išvadą, kad Lukas perkėlė šį pasakojimą į jam 
parankesnį kontekstą. 

Pagaliau Mato ir Luko bandymai pataisyti pasako- 
jimą rodo, kad juodu naudojosi Morkaus užrašyta evan- 
gelija. Taisytas pasakojimo turinys ir jo kalbinis rūbas. 
Kai kada tik Morkaus aramajizmai išleidžiami. Kur ne 
kur paprastutė ir kasdienė Morkaus kalba ir aibės jo ma- 

žybinių išraiškų (lietuviškasis vertimas tam nėra pakan- 
kamai jautrus!) pakeičiamos, nes ne visuomet tiko Mato 
ir Luko iškilmingesniam stiliui. Visa tai negali būti vien 
atsitiktinumai, tai rodo sąmoningas pastangas. Tas pats 
su perduodamos medžiagos pataisymais. Pavyzdžiui, 
Morkus 3,5 ir 10,14 kalba apie Jėzaus pyktį (“ Piktai [su 
pykčiu], juos apžvelgęs...", “užsirūstino [pasipiktinoV*), 
tuo tarpu Matas ir Lukas tokių išsireiškimų vengia, juos 
pataisydami arba išleisdami. Neklystume manydami, kad 
religinis jautrumas buvo šių pataisymų priežastis. Pasa- 
kojimas apie turtingąjį jaunuolį (Mk 10,17-22) rodo es- 
minių skirtumų. Pagal Morkaus pasakojimą, “vienas 
žmogus“ kreipiasi į Jėzų šiais žodžiais: “Gerasis Moky- 
tojau," o Jėzus jam atsako: “Kam vadini mane geru?“ 
Mato pataisytame pasakojime (Mt 19,16-22) visas pokal- 
bis yra perdirbtas. Mato sąmoningas Morkaus pasakoji- 
mo perdirbimas pasirodo dar ryškesnis, palyginus jį su 


Luko tekstu, kuris seka Morkumi (Lk 18,18-23). 


Šie duomenys, paskirai imant, nebūtų pakankamai 
svarūs pagrįsti hipotezei, kad Matas ir Lukas naudojosi 
Morkumi kaip bendru raštišku šaltiniu. Tačiau, imant 
juos visus drauge, jie virsta labai rimtu argumentu. 


Sinoptikų tekstų sulyginimo pavyzdys 


Mt 19, 16-22 


16 Štai vienas jau- 
nuolis prisiartino prie 
Jėzaus ir paklausė: 
“Mokytojau, ką gero 
turiu daryti, kad lai- 
mėčiau amžinąjį gy- 
venimą?'* Jis atsakė: 


Mk 10, 17-22 


17 Jėzui besiruošiant 
iškeliauti vienas Žmo- 
gus pribėgęs puolė 
prieš jį ant kelių ir 
klausė: “Gerasis Mo- 
kytojau, ką turiu da- 
ryti, kad laimėčiau 
amžinąjį gyvenimą?" 


Lk 18, 18-23 


18 Vienas didikas kar- 
tą paklausė: “Gera- 
sis mokytojau, ką tu- 
riu daryti, kad pa- 
siekčiau amžinąjį 
gyvenimą?“ 

17“ Kam manęs klau- 
si, kas geras? Tik 
vienas yra tikras ge- 
ras! O jei nori įeiti 
į gyvenimą, laikykis 
įsakymų. 


18 Tas paklausė: 
“Kokių?"' Jėzus atsa- 
kė: “Nežudyk, ne- 
svetimauk, nevok, 
melagingai neliūdyk, 


19 serbk savo tėvą ir 


motiną, mylėk savo 
artimą kaip save 
patį". 


20 Jaunuolistarė: “Aš 
viso to laikausi. Ko 
man dar trūksta?" 


21 Jėzus atsakė: “Jei- 
gu nori būti tobulas, 
eik, parduok ką turi, 
išdalyk vargšams, 
tai turėsi lobį dangu- 
je. Tuomet ateik ir 
sek paskui mane“'. 


22 Išgirdęs tuos žo- 
džius, jaunuolis nu- 
liūdęs pasišalino, nes 
turėjo daug turto. 


18 Jėzus tarė: “Kam 
vadini mane geru? 
Niekas nėra geras, 
tik vienas Dievas. 


19 Žinai įsakymus: 

“Nežudyk, nesveti- 
mauk, nevok, netei- 
singai neliudyk, ne- 
apgaudinėk, gerbk 
savo tėvą ir motiną“. 


20 Tas atsakė: “Mo- 
kytojau, aš viso to 
laikausi nuo pat jau- 
nystės'?. 21 Jėzus 
meiliai pažvelgė į jį 
ir pasakė: “Vieno 
dalyko tau trūksta— 
eik, parduok visą, ką 
turi, ir išdalyk varg- 
šams; taip įsigysi 
lobį danguje. Tada 
ateik ir sek paskui 
mane". 


22 Po šitų žodžių ta- 
sai apniuko ir nusi- 
minęs pasitraukė, nes 
turėjo daug turto. 


19 Jėzus jam atsakė: 
“Kam mane vadini 
geru? Nė vieno nėra 
gero, tik Dievas. 


20 Įsakymus Žinai: 
“Ne svetimauk, nežu- 
dyk, nevok, melagin- 
gai neliudyk, gerbk 
savo tėvą ir motiną“ 


> 


21 Tas atsakė: “Viso 
šito laikausi nuo pat 
jaunystės"'. 22 Tai 
išgirdęs, Jėzus jam 
pasakė: “Tau trūks- 
ta vieno dalyko: par- 
duok, ką turi, ir iš- 
dalyk vargšams, tai 
įsigysi turtą danguje. 
Tada ateik ir sek 
paskui mane". 


28 Tai išgirdęs, didi- 
kas nusiminė, nes bu- 
vo labai turtingas. 


Dviejų šaltinių hipotezė. Turinio, apmatų bei pasa- 
kojimo eigos, ir kalbos bei stiliaus tyrinėjimai rodo, kad 
Matas ir Lukas naudojosi Evangelija pagal Morkų. Ta- 
čiau šalia medžiagos, kurią Matas ir Lukas perėmė iš 
Morkaus, dar yra maždaug 230 sakinių, kurie abiems 
giminingi, bet nėra paimti iš Morkaus. Čia susiduriame 
su kita sinoptinės problemos dalimi: kodėl šios medžia- 
gos nėra Morkaus evangelijoje, bet yra kitų sinoptikų 

tekstuose? Gali būti, kad Matas ją pasiskolino iš Luko, 
arba atvirkščiai. Tačiau kiekvieno skirtingas tos medžia- 
gos panaudojimas tam prieštarauja. Lukas ją panaudoja 
Morkaus pagrindiniuose rėmuose dviem intarpais. Vienas 
jų vadinamas “mažuoju intarpų“ (Lk 6,20-8,3), kitas — 
“didžiuoju intarpų“ (Lk 9,51-18,14). Pagal Matą ši ben- 
dra medžiaga panaudojama penkiose Jėzaus kalbose (Mt 
5-7; 10; 13; 18 ir 23-25), ją įtraukiant į pasakojimą ar- 
ba perduodant kaip tiesioginius Jėzaus žodžius taip pat 
Morkaus pagrindiniuose rėmuose. Be to, Evangelijose pa- 
gal Matą ir pagal Luką medžiagos panaudojimas šiek 
tiek skiriasi — kartais ji labiau perdirbta Mato, kartais 
Luko. Paimkime pavyzdį: Jėzaus posakį apie kitų teisi- 
mą Mt 7,3-5 ir Lk 6,41s., — Krislo ir rasto palyginimas: 


3 “Kodėl gi matai krislą savo +! “Kodėl gi matai krislą brolio 


= 


brolio akyje, o nepastebi rąsto 
savojoje? 


Arba kaip gali sakyti broliui: 
“Leisk, išimsiu krislą iš tavo 
akies, kai tavo akyje rąstas?! 


Veidmainy, pirmiau  išritink 
rąstą iš savo akies, o paskui 
pažiūrėsi, kaip pašalinti kris- 
lelį iš brolio akies“. 


akyje, o nematai rąsto savojo- 
je? 


*+2 Ir kaip gali sakyti broliui: 


“Broli, leisk, išimsiu krislą iš 
tavo akies, pats nematydamas 
savo akyje rąsto?! 


Veidmainy, pirmiau  išritink 
rąstą iš savo akies, o tada 
matysi, kaip iš brolio akies 
išimti krislelį''. 


Pirmine medžiaga laikytina ta, kurioje mažiau ran- 
dama Mato ar Luko perdirbimo. Kadangi pirminė me- 
džiaga pasirodo tai pas vieną, taip as kitą, peršasi išva- 
da, kad abu autoriai naudojosi nepriklausomu šaltiniu, o 
ne skolino vienas iš kito. 

Remiantis minėtomis išvadomis, daug katalikų ir 
dar daugiau protestantų mokslininkų teigia, kad, šalia 
Morkaus evangelijos, Matas ir Lukas dar naudojosi ir 
antru rašytu šaltiniu. Jis vadinamas O (vokiškai Ouelle: 

šaltinis).*7 Taigi pagal šią prielaidą, kyla ne vieno bet 
dviejų šaltinių hipotezė sinoptinių autorių giminingumui 
išaiškinti. Nors ši hipotezė nėra šimtu procentų nusisto- 
vėjusi, ja plačiai naudojasi sinoptinių evangelijų tyrinėto- 
jai, nes ji yra tvirtai pagrįstas moksliškas spėjimas. 


0 turinys yra Jėzaus posakiai ir kalbos. Morkus jų 
turi labai mažai, o Matas ir Lukas gana daug. Pats (O 
nėra išlikęs iki mūsų laikų, bet didesnę jo dalį galima 
atkurti, sugretinant Matą su Luku. Nors daug (O medžia- 
gos sudaro Jėzaus posakiai ir kalbos, tačiau joje būta ir 
tikėjimo kraičio apie Joną Krikštytoją, keletas palygini- 
mų, Jėzaus gundymo pasakojimas, keli pasakojimai apie 
ginčus ir stebuklus. 


0 — Jėzaus posakių šaltinio — metmenys““ 
Lk Mt 
I. Jonas Krikštytojas ir Jėzus: 
1. Jono Krikštytojo veikla 3,7b-9.16b-17 3,7b-12 
2. Gundymai dykumoje 4,1b-12 41-10 
3. Jėzaus pamokslas 6,20-49 5,3-12.39-48 
(lygumoje—Lk 7,12.1-5.16-27 
nuo kalno—Mt) | 10,24.25; 


12,33-45; 15,14 


4. Atsakas Jėzaus skelbimui: 
Šimtininko tikėjimas 7,6b-9 8,8-10 
Pasiuntiniai iš Jono Krikštytojo 7,19.22s. 11,3-11.16-19 


470 hipotezę pirmasis pristatė F. Schleiermacher (1832). 

48Mokslininkų tarpe nėra visiško sutarimo bandymuose atkurti O 
metmenis. Žr. James L. Price, Interpreting the New Testament (New York: 
Holt, Rinehart 4 Winston, 1961), p. 166; taip pat F.C. Grant duoda O 
metmenis Harper's Annotated Bible laidoje (New York: Harper 4 Row, 
1955) ir Vincent Taylor straipsnis “The Order of O" The Journal of Theo- 
logical Studies, (April, 1953), 27 ss. 

II. Jėzus ir jo mokiniai: 


1. 


2. 
3. 
4, 


Jėzus reikalauja ryžtingumo 


Pasiuntinybės užduotis 
Vargas tau, Chorazine 


Palaima mokiniams 
(mažutėliams) 


III. Jėzus ir jo priešininkai 


S B o NN 


ginčuose: 


„ Ginčas apie Belzebubą 


„ Nelabosios dvasios sugrįžimas 
„ Jonos ženklas 

„ Palyginimas apie žiburį 

„ Prieš fariziejus 


„ Drąsa ir tiesumas kalboje 


IV. Ateities paslaptis: 


1. 
2. 
3. 


Pasitikėjimas Apvaizda 
Laukiant Viešpaties atėjimo 


Palyginimai apie garstyčias 
ir raugą 


„ Pagonių pašaukimas dalyvauti 


Karalystės puotoje 


„ Vargas Jeruzalei 


„ Mokinys laiko pervartoje 


„ Žmogaus Sūnaus diena 


9,57b-60 


10,5.12 
10,13-15 


10,21-22 
11,9-13 


11,17-18a.19s. 
20-23 


11,24-26 
11,29b-32 

11,34 
11,39.425.49-51 
12,49 


12,22b-31.34 
12,39-40.42-46 
13,185.21 


13,28s. 


13,34s. 
16,13.16-18 


17,24.26s. 
30.37b 


8,19-22 
9,37s. 


10,11.15-16a 
11,21-23 


11,25-27 
13,16s. 
7,1-11 


12,25-28.30 


12,43-45 
12,395.42.41. 
6,22-23a 
23,25.23.6.34-36 
10,28b-33 


6,25-33.21 
24,43-51a 
13, 31b-33 


8,11s. 
23,37-39 


6,24:11,12s. 
5,18.32 


24,27.31-39.28 


125 


0 raštas, kaip matome, dar nebuvo rašomas evange- 
lijų stiliumi. Nėra jame sklandaus pasakojimo, pasiten- 
kinama tik Jėzaus posakių rinkiniu. Kodėl toks rinkinys 
buvo sudarytas? Atrodo, kad, sekant Jėzaus pavyzdžiu, 
norėta duoti naujiems krikščionims atsivertėliams elgesio 
gaires. Pats Jėzus savo sekėjus mokė Tėvo valios. Po Jė- 
zaus mirties ir prisikėlimo, krikščionių Bendrijos vadai 
laikė savaime suprantamu uždaviniu surinkti Jėzaus po- 
sakus ir parodyti, kokiai elgsenai ir gyvenimo būdui juos 
šaukė Prisikėlusis. 

Kas sudarė (0 rinkinį? Maždaug 140 m. po Kr. Pa- 
pijas, Hierapolio vyskupas Mažojoje Azijoje, rašo: “ Ma- 
tas surinko Viešpaties posakius (logia) hebrajų (t.y. ara- 
majų) kalba, o kiti juos vertė, kaip išmanė“.*? Papijo 
žodžiai netinka Evangelijai pagal Matą, kuri nebuvo vers- 
ta iš aramajų į graikų kalbą. Jie geriau tinka O rinkiniui, 
nes jis yra: 1. Viešpaties posakių rinkinys; 2. buvęs pir- 
miausia užrašytas aramajų kalba ir vėliau verstas daugęe- 
lio vertėjų. Nėra tikrų žinių, kad apaštalas Matas buvo (O 
posakių rinkėjas, nors padavimas jam yra palankus. Ka- 
dangi O raštas labai jautrus pagonių atžvilgiu, spėjama, 
kad jis buvo surašytas Antiochijos bendrijoje, Sirijoje. 
0 data — maždaug 50 m. po Kr." 


Savita Mato ir Luko medžiaga. Atpažinus Morkaus 
ir O medžiagą Evangelijose pagal Maią ir pagal Luką, 
susiduriame su savita kiekvieno medžiaga. Mato savita 
medžiaga užima daugiau kaip 300 sakinių, o Luko net 
per 500 sakinių. Atidžiau šią medžiagą patyrinėjus, pa- 


+49T.W. Manson, The Sayings of Jesus (London: SCM Press, 1949), 
p. 15-20; Josef Kūrzinger, “Das Papiaszeugnis und die Erstgestalt des Matt- 
hausevangeliums," Biblische Zeitschrift 4(1960), 19-38. 

50A.M. Hunter, Introducing the New Testament (Philadelphia: West- 
minster, 19723), p. 30-31. F. Gast duoda bibliografiją apie O hipotezę, 
“The Synoptic Problem," JBC 40: 21 (a). 

sirodo, kad ji būdinga kiekvienam evangelistui. Pavyz- 
džiui, abi evangelijos aprašo Jėzaus gimimą ir kūdikys- 
tę, tačiau kiekviena kitaip: pagal Matą Juozapas yra dė- 
mesio centre, o pagal Luką — Marija. Palyginimus apie 
sūnų palaidūną ir atlaidųjį tėvą (Lk 15,11-32), apie gai- 
lestingąjį samarietį (Lk 10,29-37), apie fariziejų ir mui- 
tininką (Lk 18,9-14), apie turtuolį ir Lozorių (Lk 16,19- 
31) galima rasti tik Evangelijoje pagal Luką. O palygini- 
mus apie rauges (Mt 13,24-30), apie paslėptą lobį ir 
brangųjį perlą (Mt 13,44-46), apie paskutinį teismą (Mt 
25,31-46) galima rasti tik Evangelijoje pagal Matą. Tik 
Lukas aprašo Jono Krikštytojo gimimą (Lk 1,5-25. 57- 
80), jaunuolio prikėlimą iš numirusių Najine (Lk 7,11- 
17), Mariją ir Mortą (Lk 10,38-42). Vien Matas per- 
duoda Jėzaus posakius apie išmaldą slapčiomis (Mt 6,1- 
4) ir pasninką slapčia (Mt 6,16-18). Tik Mato evange- 
lijoje yra Judo mirties aprašymas (Mt 27,3-10; žr. Apd 
1,15-20). 

Peršasi tokia išvada: šalia Morkaus ir (0, Matas ir 
Lukas dar turėjo ir savus šaltinius. Tačiau sunku ap- 
čiuopti šių šaltinių pobūdį. Galimas dalykas, kad dalį 
šios savitos medžiagos evangelistai rado (O rinkinyje, bet 
vienas išleido, o kitas panaudojo. Bet ši galimybė neiš- 
aiškina visos savitos medžiagos, nes ji kur kas gausesnė. 
Dalį gal patys evangelistai sukūrė: pavyzdžiui, Jėzaus 
kilmės metmenys galėjo būti tokia kūryba (Mt 1,1-17; 
Lk 3,23-38). Yra daug mokslinių spėliojimų šiuo klau- 
simu,"* bet labiausiai priimtina išvada yra ši: Matas ir 
Lukas sėmėsi medžiagą iš daugelio savitų šaltinių, rašy- 
tų ir nerašytų. Tuo nepaneigiama galimybė, kad vienas 
ar kitas šaltinis vyravo. Matui ir Lukui priklausanti sa- 


31 Hunter, Ten pat, p. 31-33. 

vita medžiaga"? bus žymima raidėmis M ir L. Šaltinių 
tyrinėjimo išvadas, kurias ką tik nagrinėjome, galima 
atvaizduoti tokiu brėžiniu: 


L 


(saviti šaltiniai) (saviti šaltiniai) 


TIKĖJIMO KRAITIS—JĖZAUS POSAKIŲ IR DARBŲ KRAITIS 
PRIEŠ JAM PATENKANT Į RAŠYTAS EVANGELIJAS 


Sinoptinių evangelijų šaltinių tyrinėjimas atvėrė du- 
ris į tolesnes studijas neužrašyto tikėjimo kraičio, kuris 
slypi už keturių evangelijų. Tam ypač pasitarnavo Mor- 
kaus evangelijos pobūdžio nagrinėjimai. Literatūrinė kri- 
tika atkreipė dėmesį į gana miglotus laiko duomenis Mor- 
kaus pasakojime, pvz.: “Kai Jonas buvo suimtas" (1,14), 
“vieną šeštadienį“ (2,23), “vėl" (3,1), “anomis dieno- 
mis" (8,1) ir panašiai. Nė vietos nurodymai nėra labai 
tikslūs, pvz.: “į Galilėją" (1,14), “palei Galilėjos ežerą" 
(1,16), “per javų laukus“ (2,23), “vieniša vieta“ (1, 
35), “paežerė" (2,13), “prie ežero" (3,7), “savo tė- 
viškę" (6,1), “per apylinkės kaimus“ (6,6) ir panašiai. 
Literatūrinis evangelijų tyrinėjimas vertė daryti išvadą, 
kau chronologinė ir geografinė pasakojimo eiga bus pa- 

52Savitos Mato ir Luko medžiagos sąrašus galima rasti pas M. Black 


8 H.H. Rowley (red.), Peake's Commentary on the Bible (London: Nel- 
son, 1962). Kaip ir O atveju, šiuo klausimu nėra visiško sutarimo. 

ties Morkaus pridėta. Šią išvadą patvirtina ir medžiagos 
pasirinkimas, ir jos apmaitai, kurie paženklinti autoriaus 
religiniu polėkiu ir tikslu. Apie tai teks daugiau užsiminti, 
kalbant apie Morkaus evangeliją atskirai. Dabar aikreip- 
kime dėmesį į minėtos išvados reikšmę. Jei pats Morkaus 
evangelijos autorius pridėjo chronologinius ir geografi- 
nius duomenis, vadinasi, pirminiame nerašytame tikėji- 
mo kraityje tokių duomenų nebuvo. Ši išvada sutriuškina 
senąjį įsitikinimą, kad Morkus išsaugojo tikslų Jėzaus 
gyvenimo aipasakojimą — biografiją. Kadangi Morkus 
pirmasis sujungė ankstyvuosius pasakojimus apie Jėzų, 
pridėdamas laiko bei vietos nurodymus, šie pasakojimai 
buvo pabiri prieš Morkų. 

Šios įžvalgos dėka, paaiškėjo evangelijų kūrimo rai- 
da — būta trijų pakopų arba tarpsnių. Pirmam tarpsnyje 
buvo ankstyvieji tikėjimo kraičio saugotojai, Jėzaus liu- 
dytojai, patys jį matę ir girdėję: “...kaip mums per- 
davė nuo pradžios savo akimis mačiusieji ir buvusieji 
žodžio tarnai" (Lk 1,2). Jie gyvu žodžiu skelbė Evange- 
liją. Antrame tarpsnyje atsirado įvairūs užrašyti pirmųjų 
pasakojimų rinkiniai: “... Daugelis jau yra mėginę iš- 
dėstyti raštu pasakojimą apie mūsuose buvusius įvy- 
kius. ..* (Lk 1,1). Tiktai trečiame tarpsnyje gimė mums 
žinomos evangelijos.'* Atpažinę šiuos tris tarpsnius, Nau- 
jojo Testamento mokslininkai atsirado naujame ir turtin- 
game studijų lauke— formų istorijos nagrinėjime (Form- 
geschichte; Form Criticism). Formų istorija tyrinėja 
evangelijos perdavimą gyvu žodžiu ir raštu nuo pirmųjų 
Sekminių Jeruzalėje iki keturių užrašytų evangelijų. Šios 
studijos yra savotiškas literatūrinės kritikos kelio prapla- 
tinimas, kylant reikalui išaiškinti santykius tarp litera- 


53“Instructio de historica evangeliorum veritate,“ L'Osservatore Ro- 
mano (110: 14 Maggio 1964), 3. 

tūrinių formų ir Bendrijos poreikių, kurie skatino jų iš- 
sivystymą. Šios studijos yra kelionė į evangelijų praeitį, 
kada pirminė krikščionių Bendrija gyveno gyvojo žodžio 
tikėjimo kraičiu. Formų istorija rodo, kad pasakojimai 
ir posakių rinkiniai esamose evangelijose turi būti tyri- 
nėjami gyvojo žodžio tikėjimo kraičio formų fone. Su 
laiku medžiaga kito ir vystėsi, įgaudama naujas formas. 
Formų istorijos uždavinys ir yra šias kintančias formas 
atpažinti ir taip atkurti tikėjimo kraičio perdavimo isto- 
riją. 

Formų istorijos pionieriai buvo Martin Dibelius,“* 
Rudolf Bultmann;"? ir Vincent Taylor“". Nežiūrint galvo- 
jimo skirtumų, formų istorijos tyrinėtojai sutaria, kad 
patys ankstyviausi pasakojimai apie Jėzų buvo perikopėse 
— trumpose iškarpose be chronologinių ar geografinių 
pasakojimo eigos apmatų. Viena žymesniųjų išimčių bu- 
vo Kančios pasakojimas, kuriame randame Paskutinės 
Vakarienės, Jėzaus arešto, teismo prieš vyriausiąjį kuni- 
gą ir prieš Pilotą, nukryžiavimo ir Prisikėlusiojo pasiro- 
dymų apmatus. Be to, formos istorijos tyrinėtojai sutaria, 
kad gyvenimo aplinkybės (Sitz im Leben) arba pirmųjų 
krikščionių poreikiai turėjo daug įtakos, parenkant ir ku- 
riant formas tikėjimo kraičiui perduoti. Norint suprasti 
šiuos poreikius ir jų vietą pirmųjų krikščionių gyvenime, 
reikia pažinti jų savimonę bei veiklą. Šis pažinimas nesi- 
riboja vien rūpestingu evangelijų tyrinėjimu, bet apima 
viso Naujojo Testamento raštijos tyrinėjimą. Pirmųjų 
krikščionių savimonės ir veiklos poreikiai apima: 1. ke- 


54Jo veikalas: Die Formgeschichte des Evangeliums, (1919), anglų 
kalba: From Tradition to Gospel (New York: Seribner's Sons, 1935). 

59Jo veikalas: Die Geschichte der Synoptischen Tradition, (1921); 
anglų kalba: The History of the Synoptic Tradition (New York: Harper š 
Row, 1063). 

56The Formation of the Gospel Tradition (London: Macmillan, 1935), 

rygmą — skelbimą; 2. didachę — mokymą; 3. Bendrijos 
garbinimo apeigas; 4. polemiką prieš žydus, o vėliau ir 
prieš pagonis; 5. Bendrijos sąrangą —- organizaciją bei 
drausmę. Tikėjimo kraitis nebuvo perduodamas tam, kad 
Jėzus būtų įamžintas, bet todėl, kad augančiai Bendrijai 
reikėjo vis naujų gairių kasdieniam gyvenimui. Jėzaus, 
Dievo Sūnaus ir Mesijo (Kristaus), mirtis ir pri(si) kėli- 
mas buvo kerygmos širdis, tad labai suprantamas formų 
istorijos tyrinėtojų teigimas, kad Kančios pasakojimas 
buvo vienas iš Jėzaus gyvenimo epizodų, kuris nuo pat 
pradžios turėjo aiškius apmatus. Įvykiai, susiję su Jėzaus 
mirtimi, paliko neišdildomą įspūdį Jėzaus pirmiesiems 
mokiniams. 

Žodinio tikėjimo kraičio formos. Formų tyrinėtojai 


sutaria dėl žodinio tikėjimo kraičio skirstymo į vienetus, 


bet skirtingai juos vadina. Sie skirtumai formų istorijos 
metodo svarbos nė kiek nesumažina“" 


Pareiškimo pasakojimai?“ Tai trumpučiai pasakoji- 
mai apie Jėzaus susitikimus su pavieniais asmenimis ar- 
ba su grupe žmonių. Pasakojimo aplinkybės, apskritai 
imant, nėra ryškios, bet pakankamai pasakyta, kad būtų 
galima suprasti jo Sitz im Leben. Pasakojimas užbaigia- 
mas Jėzaus pareiškimu ar posakiu. Šis Jėzaus pareiš- 
kimas yra aktualus ne vien jo savitose istorinėse aplin- 
kybėse (dažnai Jėzaus ginčuose su žydais), bet turi ir 
visuotinę prasmę. Pareiškimų pasakojimų gana gausu 
evangelijose, nes juose pirmieji krikščionys rado normi- 
nes gaires savo gyvenimui, pvz. pasakojime apie mokestį 
ciesoriui (Mk 12,13-17): 


57Dibelius, Bulimann ir Taylor naudoja skirtingus pavadinimus. Čia 
seksime Taylor pavadinimų sistemą. 

58Dibelius naudoja paradigma, t.y. “pavyzdys", o Bultmann naudoja 
apothegma, t.y. “svarus pamokantis sakinys“. 

Tada jie siunčia pas Jėzų fariziejų ir erodininkų 
sugauti jį kalboje. Šitie atėję sako jam: “Mokyto- 
jau, žinome, jog esi tiesiakalbis ir niekam nepatai- 
kauji. Tu neatsižvelgi į asmenis, bet mokai Dievo 
kelio kaip reikalauja teisybė. Valia mokėti ciesoriui 
mokesčius ar ne? Mokėti ar nemokėti?" Matydamas 
jų veidmainysię, Jėzus tarė: “Kam spendžiate man 
pinkles? Atneškiie man pažiūrėti denarą“? Jie pa- 
davė. Jis ir klausia: “ Kieno čia atvaizdas ir įrašas?" 
Jie atsakė: “Ciesoriaus". Tuomei Jėzus jiems tarė: 
“Kas ciesoriaus, atiduokite ciesoriui, o kas Dievo — 
Dievui". 


Stebuklų pasakojimai. Jų pagrindinis tikslas yra 
papasakoti apie Jėzaus stebuklingus darbus. Paprastai 
šiuose pasakojimuose galima atpažinti tris bruožus: 1. 
nusakoma padėtis, kurioje laukiama stebuklo (pvz. kai 
kalbama apie pagydymo stebuklą, aptariama ligonio pa- 
dėtis), 2. atpasakojamas pats stebuklas ir 3. pasakomos 
stebuklo pasekmės (pvz. stebuklo liudininkų laikysena). 
Stebuklų pasakojimo centre yra pats stebuklas. Pasitaiko 
ir maišytų pareiškimo ir stebuklo pasakojimų (pvz. Mk 
2,3-12 — paralitiko pagydymas). Vienu atveju randame 
du stebuklus viename pasakojime (Mk 5,21-43 — kai Jė- 
zus pagydo moterį ir prikelia mirusią mergaitę). Pra- 
džioje stebuklu pasakojimai buvo pabiri, bet vėliau jie 
buvo jungiami į rinkinius. Raupsuotojo pagydymas Mk 
1,40-45 yra geras stebuklo pasakojimo pavyzdys. 

Pas jį atėjo raupsuotasis ir atsiklaupęs maldavo: 

“Jeigu nori, gali mane padaryti švarų“. Jėzus, pasi- 

gailėjęs jo, ištiesė ranką, palietė jį ir tarė: “ Noriu, 

būk švarus"? Tuojau pat raupsai pranyko, ir jis tapo 
švarus. Jėzus liepė jam tuojau pasišalinti ir smar- 
kiai prigrasino: “Žiūrėk, kad niekam nieko nesaky- 

tum! Eik pasirodyk kunigui ir už pasveikimą pa- 
aukok Mozės įsakytą atnašą jiems paliudyti". O šis 
bekeliaudamas pradėjo taip plačiai skelbti ir skleis- 
ti įvykį, jog Jėzus nebegalėjo viešai pasirodyti mies- 
te. Jis laikėsi už miesto, negyvenamose vietose, bet 
žmonės iš visur rinkosi pas jį. 


Posakiai. Žodiniame tikėjimo kraityje buvo daug 
Jėzaus posakių, kurie pačioje pradžioje buvo naudojami 
be jokių pasakojimo rėmų, rišančių juos su kokia nors 
Jėzaus gyvenimo ar veiklos padėtimi. Vėliau imta juos 
jungti į mažas posakių puokštes. Nežiūrint to, svaresni 
posakiai, atrodo, liko pavieniai, nes jie pasirodo skirtin- 
gose vietose užrašytose evangelijose (pvz. Mt 23,12; Lk 
14,11; 18,14). Galimas daiktas, kad retkarčiais evange- 
lijos išsaugo pirminį posakių junginį, tokį koks jis buvo 
Jėzaus ir tikėjimo kraičio perdavimo laikais“? Luko ke- 
turi trumpučiai palaiminimai, gal būt, ir yra pirminė 
Jėzaus posakių puokštė (Lk 6,20-22; plg. Mt 5,3-11). 
Tačiau šie atvejai yra išimtys. Posakių puokštės pavyz- 
džiu imkime Mk 8,34-9,1. 


ĮPasišaukęs minią ir savo mokinius, Jėzus prabilo:] 
“Jei kas nori eiti paskui mane, teišsižada pats savęs, 
teima savo kryžių ir teseka manimi. Kas nori išgel- 
bėti savo gyvybę, tas ją praras; o kas pražudo savo 
gyvybę dėl manęs ir Evangelijos, tas ją išgelbės. O 
kokia gi žmogui nauda laimėti visą pasaulį, bet pa- 
kenkti savo gyvybei? Arba kuo žmogus galėtų. išsi- 
pirkti savo gyvybę?! Jei kas gėdisi manęs ir mano 
žodžių šios neištikimos ir nuodėmingos kartos aki- 


59C. F. Burney, The Poetry of Our Lord (Oxford: Oxford University 
Press, 1925). Čia bandoma atkurti Jėzaus posakius, juos verčiant iš graikų 
į aramajų kalbą. 

vaizdoje, to gėdysis ir Žmogaus Sūnus, atėjęs su. sa- 
vo Tėvo šlove, šventųjų angelų lydimas“, 


Palyginimai. Viena būdingiausių Jėzaus posakių 
formų, išsaugotų žodiniame tikėjimo kraityje yra palygi- 
nimas. Jėzus mokė palyginimais. Palyginimas yra žais- 
mingas pasakojimas, kuris apibūdina kasdien pasitaikan- 
tų ir gyvenimišką įvykį arba išgyvenimą. Gyvenimiškas 
kasdienos bruožas palyginimui yra esminis. Mat, svarbu 
klausytojui padėti atpažinti tai, ką jis pats yra patyręs 
arba bent tai, ką gali lengvai įsivaizduoti. Palyginimu 
norima atkreipti dėmesį į kokią nors tiesą, sugretinant 
pagrindinę palyginimo nuotaiką su ta tiesa. Palyginimas 
žaismingai prašnekina galvojantį žmogų, duodamas jam 
progos gilesnei įžvalgai. Pažvelkime į vieną gerai žino- 
mą palyginimą (Mk 4,3-8): 

IPasiklausykite!Y “ Antai sėjėjas išsirengė sėti. Jam. 

besėjani, dalis grūdų nukrito palei kelią, ir atskridę 

paukščiai juos sulesė. Kiti grūdai nukrito į uolėtą 
dirvą, kur buvo mažai žemių, ir greitai išleido dai- 
gus, nes neturėjo gilesnio žemės sluoksnio. Bet, sau- 
lei užtekėjus, daigai išdegė, neturėdami šaknų, su- 
džiūvo. Kiti krito tarp erškėčių; erškėčiai išaugo ir 
užgožė juos, ir jie nedavė derliaus. Dar kiti nukrito 

į gerą žemę, sudygo, užaugo ir davė derlių: vieni 

trisdešimteriopą, kiti šešiasdešimteriopą, treti šim- 

teriopą.““ 

Jėzus daugeliu palyginimų žaismingai viliojo savo 
klausytojus į Dievo Karalystės tiesą.“ Palyginimas ne- 
tiesiogiu būdu atskleidžia tiesą, viršijančią paties paly- 
ginimo rodomą tikrovę. Tikėjimo kraitį perduodant, imta 


60Žr. autoriaus straipsnį “Vilties teologija: eschatologinė Dievo Ka- 
ralystė," Aidai (6:19761, 241-249; (7:1976), 297-300; (8:1976), 402-405. 

palyginimai alegorinti.“" Kartais pats palyginimas išliko 
nepaliestas, o prie jo pridėtas tik alegorinis paaiškinimas 
(Geras šio atvejo pavyzdys yra sėjėjo palyginimas — Mk 
4,1-9 — su alegoriniu paaiškinimu — Mk 4,13-20.). Ta- 
čiau dažniausiai sualegorinimas yra pakeitęs palyginimo 
vidinę sąrangą (kaip Mt 22,1-14; Lk 14,16-24). Suale- 
gorinimas buvo daromas dėl dviejų priežasčių. Visų pir- 
ma, palyginimo prasmė priklauso nuo konkrečių gyveni- 
mo aplinkybių, kuriomis jis pirmą sykį buvo sakomas. Ka- 
dangi daugumas palyginimų buvo naudojami naujomis 
aplinkybėmis, ne tokiomis, kuriomis Jėzus kalbėjo, jie 
buvo ainaujinami, juos alegorizuojant pagal pakitusią 
Bendrijos padėtį. Be to, pats bandymas geriau suprasti 
palyginimų paslėptą prasmę vedė į alegorijas. 


Jėzus palyginimus sakė pavieniui ir pagal reikalą, 
tačiau tikėjimo kraiti perduodant iš kartos į kartą, imta 
palyginimus jungti. Labai galimas dalykas, kad Morkus 
jau rado žodiniame tikėjimo kraityje tokią palyginimų 
trejukę, — apie sėjėją ir sėklas, apie sėklos savaimini 
augimą ir apie garstyčios grūdelį (Mk 4,26-32), — kurią 
ir užrašė evangelijoje. 

Palyginimas yra labai giminingas sugretinimui. Tai 
trumputis posakis, kuriame sugretinami du dalykai, ne- 
ištęsiant į pasakojimą. Sugretinimus, kaip ir palyginimus, 
Jėzus naudojo savo veikloje skelbiamoms tiesoms vaizdin- 
gai paryškinti. Žodinis tikėjimo kraitis tuos Jėzaus sugre- 
tinimus atkabino nuo konkrečių aplinkybių, kuriomis jie 
buvo panaudoti, ir todėl jų prasmė nesykį gana miglota. 
Kaip ir kiti Jėzaus posakiai, sugretinimai dažnai buvo 
perduodami puokštėmis. Dviejų sugretinimų puokštė, už- 


61Gr. aliegoria — daikto pavadinimas kito daikto vardu, pvz. “išgerti 
taurę“ vietoje “išgerti tai, kas taurėje“. 

rašyta pagal Morkų 2,21-22, galėjo būti žodiniame tikė- 
jimo kraičio perdavime. 


Niekas nesiuva lopo iš nesuvelio milo ant palaikio 
drabužio; kitaip lopas atplėšių nuo jo gabalą (nau- 
jas nuo seno) ir pasidarytų dar didesnė skylė. Tai- 
pogi niekas nepila jauno vyno į senus vynmaišius. 
Antraip vynas suplėšytų vynmaišius, ir nueitų nie- 
kais ir vynas, ir vynmaišiai. Jaunam vynui — nau- 
ji vynmaišiai. 


Pasakojimai apie Jėzų. Šie skiriasi nuo pareiškimo 
pasakojimų, nes nėra taip aiškiai apdirbti. Juose yra daug 
įvairios tikėjimo kraičio medžiagos, kuri nesiduoda rū- 
šiuojama į jau minėtus pasakojimų žanrus: tai pasakoji- 
mai apie Jėzaus gimimą (Mt 1,18-25 ir Lk 2,1-20), apie 
gundymą dykumoje (Mt 4,1-11; Lk 4,1-13), apie pirmų- 
jų mokinių pašaukimą (Mk 1,16-20), apie Jėzaus atsi- 
mainymą (Mk 9,2-8), apie sargybą prie Jėzaus kapo (Mt 
27,62-66) ir daugelis kitų. Šie pasakojimai kalba ne tik 
apie Jėzų, bet ir apie kitus asmenis, pvz. Joną Krikštyto- 
ją (Lk 1,57-80). Žodiniame tikėjimo kraityje šie pasako- 
jimai buvo naudojami pagal reikalą ir paskirai, su viena 
išimtimi, — pasakojimai apie Jėzaus ir Jono Krikštytojo 
gimimą buvo perduodami kartu. Pasakojimo, kurio cent- 
re yra Jėzus, geras pavyzdys yra Mk 11,15-17. 


Lir jie ateina į Jeruzalę.V Įėjęs į šventyklą, Jėzus 
ėmė varyti laukan parduodančius ir perkančius 
šventykloje. Jis išvartė pinigų keitėjų stalus bei kar- 
velių pardavėjų suolus ir neleido nešti rakandų į 
šventyklą. Jis mokė ir skelbė: “Argi neparašyta: 
“Mano namai vadinsis maldos namais visoms tau- 
toms'?!1 O jūs pavertėt juos plėšikų lindyne“. 

EVANGELISTAI: TIKĖJIMO KRAIČIO RINKĖJAI 
AR KŪRYBINGI RAŠYTOJAI? 


Formų istorijos tyrimų pagalba išryškėjo tikėjimo 
kraičio vienetų kilmė bei polėkiai. Dabar susiduriame su 
evangelistų vaidmeniu, evangelijas rašant. Klausimas taip 
statomas: ar Morkus, pirmasis evangelistas, ir jo sekėjai 
vien surinko ir užrašė žodinį tikėjimo kraitį? Kitaip sa- 
kant, kas tie evangelistai: raštininkai ar rašytojai? Ati- 
dus evangelijų tyrimas aiškiai rodo, kad jie buvo kūry- 
bingi rašytojai. Šios išvados pagrindas išryškės sekan- 
čiuose skyriuose, kur bus nagrinėjama kiekvienos evan- 
gelijos sąranga ir turinys. Tuo tarpu susipažinkime su 
šios srities evangelijų tyrimo metodu. 

Turime tris sinoptines evangelijas, kurių dvi rodo 
priklausomumą nuo bendrų rašytų šaltinių. Sugretinus 
jų ištraukas, išryškėja skirtumai pasakojimų bei posakių 
sustatymo eigoje, trumpųjų tikėjimo kraičio vienetų kon- 
tekste, pasakojimo vienetų sujungime, išraiškoje, žodyne. 
Trumpai tariant, pastebimi skirtumai evangelijų redakci- 
joje. Todėl ši evangelijų tyrimo sritis ir vadinama redak- 
cijos istorija (vok. — Redaktionsgeschichte; ang. — Re- 
daction Criticism).“* Redakcijos istorija stengiasi atpa- 
žinti ir išaiškinti paskirų sinoptinių evangelijų ištraukų 
prasmę bei vietą pilnutinėje kiekvienos evangelijos sąran- 
goje. Redakcijos istorijos tyrinėtojai prileidžia, kad kiek- 
vieno evangelisto savitumai yra sąmoningi ir apgalvoti, 
nes kiekvienas savaip panaudojo tuos pačius šaltinius. 
Evangelijų redakcijos savitumų tyrinėjimas niekuomet 
neišleidžia iš akių visos evangelijos tikslo. Šis metodas 
ima kiekvieną evangeliją kaip literatūrinį vienetą, suriš- 
tą bendru planu ar tikslu. Šis planas ar tikslas ryškus pa- 


92N. Perrin, What is Redaction Criticism? (Philadelphia: Fortress 
Press, 1969). 


137 


sikartojančiose temose bei motyvuose, kurie sujungia pa- 
skiras dalis ir išlaiko evangelijos vientisumą. 

Tiriant evangelistų asmeninį inašą į evangelijų me- 
džiagos pristatymą, nuolat pinasi du poreikiai: 1. atkrei- 
piamas dėmesys į tiriamojo evangelisto nukrypimus nuo 
savo šaltinių, jo planui ar tikslui suvokti ir jo pagrindi- 
nes temas bei motyvus suprasti; 2. tiriama evangelija 
laikoma literatūriniu vienetu, jos vidinei sąrangai at- 
skleisti. 

Stengiantis nustatyti, kaip kiekvienas evangelistas 
pristato visiems bendrą medžiagą, redakcijos istorija turi 
studijuoti evangelistų naudojamus šaltinius ir juos kiek 
galima geriau pažinti. Pavyzdžiui, prileiskime, kad Ma- 
tas ir Lukas abu pasinaudojo mums žinoma Evangelija 
pagal Morkų. Tada aiškiai matyti, kur Matas ir Lukas 
skiriasi nuo Morkaus. Su ( šaltiniu yra sunkiau, nes jį 
tegalime atkurti iš Mato ir Luko evangelijų. Dar sunkiau 
ištirti evangelisto savitos medžiagos įnašą (M ir L). Čia 
išvados remiasi spėliojimu, nes savitų šaltinių medžiaga 
prieinama tik per vieną evangelistą — Matą arba Luką. 
Susiduriama su ta pačia bėda, tiriant Morkaus asmenišką 
inašą į tikėjimo kraičio perdavimą jo evangelijoje. Mor- 
kaus evangelijos redakcijos istorijos studijos remiasi rū- 
pestinga atida visai knygai, atpažįstant autoriaus naudo- 
jamus apmatus bei temas. 

Studijuojant kiekvieno evangelisto įnašą, neužmirš- 
tini du labai svarbūs dalykai: 1. mums žinomos evange- 


63Šių studijų pionieriai yra Hans Conzelmann, Die Mitte der Žeit 
(1953), anglų kalba: The Theology of St. Luke (New York: Harper Šš: 
Row, 1960); Willi Marxsen, Der Evangelist Markus (1956), anglų kalba: 
Mark, the Evangelisi (Nashville-New York: Abingdon Press, 1969): Joachim 
Rohde, Die Redaktiongeschichtliche Methode (Hamburg: Furche-Verlag, 
1966), anglų kalba: Rediscovering the Teaching of the Evangelists (Phila- 
delphia: Westminster, 1968), p. 1-46. 

lijos yra baigminė Jėzaus asmens ir veiklos sampratos 
pakopa ir 2. tikėjimo kraitis, kuriuo evangelistai naudo- 
josi, nebuvo pakankamas Jėzaus gyvenimui (biografijai) 
aprašyti. Jie to nė nesistengė daryti, nes jų tikslas buvo 
išsaugoti ir perduoti tikėjimo kraitį, o jis jau buvo su- 
formuotas tuometinės krikščionių Bendrijos poreikių, ne 
nūdienos istorinio smalsumo. 


EVANGELIJOS IR JĖZUS NAZARIETIS 


Nėra abejonės, kad jau pajutome problemas, kurios 
apipina bandymus užčiuopti istorinio Jėzaus gyvenimą 
ir mokymą. Sunku tiksliai įvertinti aną permainą, kuri 
sugriovė devyniolikto amžiaus mokslininkų pasitikėjimą, 
kad Naujojo Testamento šaltinių tyrinėjimas atskleidžia 
žinias apie istorinį Jėzų. Kai buvo padaryta išvada, kad 
Morkus pirmasis parašė evangeliją, atrodė rišlu prileisti, 
jog jis atpasakoja istorinę įvykių eigą. Buvo manoma, kad 
O šaltinis yra pirminis Jėzaus posakių rinkinys, kuriame 
užrašyta tikriausi Jėzaus žodžiai (ipsissima verba). Dau- 
gelis Naujojo Testamento tyrinėtojų tuo labai apsidžiau- 
gė, manydami, kad bus galima atkurti ne tik Jėzaus vie- 
šosios veiklos raidą, bet drauge ir jo sampratą savo pa- 
ties užduoties, besivystančios jo veiklos eigoje. 

Su visišku pasitikėjimu, kad pagaliau pasisekė at- 
rasti tikrą istorinę medžiagą, devyniolikto amžiaus moks- 
lininkai pradėjo rašyti Jėzaus biografijas. Albert Schwei- 
tzer savo knygoje Von Reimarus zu Wrede“* duoda Jėzaus 
gyvenimo tyrinėjimų kritišką istoriją.“? Schweitzer neigia- 


64Visas Schweitzer knygos pavadinimas yra: Von Reimarus zu Wrede: 
Eine Geschichte der Leben Jesu Forschung (1906), t.y. “Jėzaus gyvenimo ty- 
rimo istorija nuo Reimarus iki Wrede" (nuo 1778 m. iki 1901 m.). 

65Šis Schweitzer veikalas buvo plačiai skaitomas — 6 sykius perspaus- 
dintas vokiečių kalba, išverstas į anglų kalbą ir išspausdintas 1910 m. ir taip 
pat kelis sykius perspausdintas. 

mai vertino Leben Jesu Forschung pastangas, nes, jo 
manymu, nebuvo atkreipta dėmesio į Jėzaus mokslo ir 
veiklos eschatologinį bruožą.““ Jis sako, kad tas bruožas 
liko nepastebėtas, nes mokslininkai, vadovaudamiesi savo 
pačių įsitikinimais bei prielaidomis, paimtomis iš devy- 
niolikto amžiaus teologijos ar filosofijos, nekritiškai ver- 
tino Jėzaus gyvenimą ir mokslą. Savo neva istorinėse bio- 
grafijose, jie išrovė Jėzų iš jo istorinės aplinkos ir per- 
sodino į savo amžių. Bandydami įžiūrėti istorijos gelmes, 
šie mokslininkai tematė tik savo atspindį jose. 

Savo nauja kryptimi Schweitzer knyga yra ant ribos 
tarp devyniolikto ir dvidešimto amžiaus Naujojo Testa- 
mento studijų raidos, bet lemtingos reikšmės veiksnys dar 
tebebuvo ateityje. Savo knygos pabaigoje Schweitzer su 
tokiu pat pasitikėjimu, kurį kritikavo savo pirmtakuose, 
bandė aptarti Jėzaus vidinio gyvenimo polėkius, tikslus ir 
nuosprendžius. Taip jis davė savo paties sukurtą “isto- 
rinę"' Jėzaus gyvenimo bei mokslo analizę. Nežiūrint to, 
Schweitzer pirmykščių tyrinėjimų kritiškas įvertinimas 
ir Jėzaus mokslui eschatologinės svarbos iškėlimas turėjo 
labai didelę įtaką tolimesniam istorinio Jėzaus ieškojimui. 
Čia dar daugiau pasitarnavo formų istorijos tyrinėtojai, 
kurie privedė prie liepto galo visas nuo devyniolikto iki 
dvidešimto amžiaus pusės mokslininkų padarytas išvadas. 
Formų istorijos studijos parodė, kad neįmanoma parašyti 
išsamios Jėzaus biografijos, net abejotinos vertės yra pas- 
tangos prasimušti per tikėjimo kraitį evangelijose į isto- 
rinį Jėzaus gyvenimą bei mokslą. 


66Schweitzer nebuvo nei pirmasis, nei vienintelis, kuris panašiai ver- 
tino Jėzaus gyvenimo tyrinėjimo duomenis. Lygiai svarbus yra ankstyvesnis 
mokslininkas Johannes Weiss, parašęs Die Predigi Jesu vom Reiche Gottes 
(Gėttingen: Vandenhoeck, Ruprecht, 1892). Schweitzer labiau žinomas dėl 
savo išsamios XIX a. tyrinėjimų apžvalgos ir didesnio jo veikalo populia- 
rumo. 

NAUJASIS ISTORINIO JĖZAUS IEŠKOJIMAS 


Ankstyviausių istorinio Jėzaus tyrinėjimų žymė bu- 
vo nepatiklumas evangelijoms. Atmestos bet kokios pas- 
tangos rašyti Jėzaus biografiją. Kai kurių mokslininkų 
manymu, tik mažutė Jėzaus mokslo dalelė priklauso pa- 
čiam Jėzui. Anot vieno formų istorijos tyrinėtojo, evan- 
gelijose Jėzus nekalba, tik “šnabžda"'.“" Mat, buvo supras- 
ta, kad krikščionių Bendrija ne tik aiškino tikėjimo krai- 
ti, jį perduodama, bet taip pat jį praplėtė, pridėdama 
pastabų iš savo patirties. Dibelius ir Bultmann buvo lin- 
kę skirti daug reikšmės ankstyvosios Bendrijos kūrybi- 
niam įnašui į evangelijas. Pasak Dibelius, daugumas pa- 
reiškimų pasakojimų yra nepalestiniškos krikščionių 
Bendrijos sukurti. Toks Gerosios Naujienos skelbimas 
buvo pagonims vaizdingesnis. Bultmann savaip aiškino 
pareiškimų pasakojimų kilmę Palestinos krikščionių 
bendrijose. Jo manymu, istorinės aplinkybės, davusios 
šiems pareiškimo pasakojimams savitą kontekstą, buvo 
Bendrijos pridėtos, nes jose atsispindi tuometiniai jos 
sankirčiai su žydais. Tiek Dibelius, tiek Bultmann dau- 
gumą stebuklų pasakojimų laikė krikščionių Bendrijos 
kūryba pagonių religinės galvosenos įtakoje. Abu taip 
pat laikė daugumą pasakojimų apie patį Jėzų — mitus, 
legendas, pasakas“? — Bendrijos kūryba, stengiantis vė- 
lyvesnius savo įsitikinimus ir religines apeigas nukelti 
atgal į istorinio Jėzaus viešąją veiklą. Daugelis Jėzaus 
posakių ir palyginimų buvo vertinami su panašiu nepa- 
tiklumu. 

Pasipriešinimas formų istorijos tyrinėtojų išvadoms 
buvo įvairus. Kai kas jomis piktinosi ir atsisakė jas rim- 

S7R. H. Lightfoot, History and Interpretation in the Gospels (London: 
Hodder R Stoughton, 1935). 


68Apie mitą Naujajame Testamente žr. autoriaus straipsnį “Naujasis 
Testamentas ir mitas," Aidai (3: 1974), 106-112. 

tai vertinti. Tačiau nuo pat pradžios šio metodo dėka 
padarytos išvados buvo daugelio Naujojo Testamento ty- 
rinėtojų kritiškai ištirtos ir pagrindiniai formų istorikų 
teigimai priimti. Daugumas kritiškų vertintojų pripažino, 
kad silpniausia formų istorikų pozicija yra jų supratimas 
ankstyvosios Bendrijos kūrybinio įnašo į evangelijas.“ 
Kraštutiniai formų istorikai kaltinami dviem dalykais: 


1. Formų istorijos metodas nepakankamai dėmėjosi 
Jėzaus darbų ir žodžių įtaka apaštalams bei mo- 
kiniams ankstyviausiam Bendrijos branduolyje, 
Jėzui prisikėlus iš numirusių; 

2. Formų istorijos metodas nevertino svarbos Jėzaus 
veiklos liudininkų, kurie krikščionių Bendrijoje 
nuo pat pradžios buvo laikomi patikimais perda- 
vinėtojais bei aiškintojais tikėjimo kraičio apie 
Jėzų. 

Dėl šių pastebėtų trūkumų iš naujo keliamas Jėzaus 
mokslo ypatingas pobūdis ir pirmųjų krikščionių religinė 
nuostaba, kuri užtikrino ištikimą Jėzaus mokslo perdavi- 
mą.“? Veiksmingesnis pasipriešinimas formų istorikų iš- 
vadoms yra nuosaikus bet tvirtas teigimas, kad evangeli- 
jose perduodamas tikėjimo kraitis yra tikrai istorinė me- 
džiaga. Daugelis nūdienos Naujojo Testamento aiškinto- 


69Ankstyvas ir vertingas atoveiksmis į formų istorijos studijų išvadas 
yra B. S. Eaton veikalas The Gospel Before the Gospels (New York: Serib- 
ner's, 1928). Nūdienį ir nuosaikų formų istorijos metodo vertinimą duoda A. 
M. Hunter, Ten pat, p. 33-36 ir H.C. Kee, F.W. Young, K. Froehlich, Under- 
standing the New Testament (Englewood Cliffs, N.J.: Prentice-Hall, 19733), 
p. 91-93. 

70H. Riesenfield, The Gospel Tradition and Its Beginnings (London: 
A.R. Mowbray ė Co., 1957); B. Gerhardson, Memory and Manuscript: Oral 
Tradition and Written Transmission in Rabbinic Judaism and Early Christi- 
anity (Uppsala: C. W. K. Gleesup, 19611. 

MORKUS MATAS LUKAS JONAS 
ŽODINIS TIKĖJIMO KRAITIS — PIRMIEJI BANDYMAI 
JĮ UŽRAŠYTI maždaug 50-tais m. po Kr. 
MAŽUČIAI IŠKARPŲ JUNGINIAI 


KERYGMA — SKELBIMAS 
Jėzus buvo prikeltas! 
Jėzus prisikėlė! 


ĮVYKIO 
UŽRAŠYMAS 


netikintiesiems tikintiesiems 
k 


PIRMINĖ BENDRIJA 


GIMINĖS APAŠTALAI MOKINIAI 


VELYKŲ ĮVYKIS: JĖZAUS MIRTIS, PRISIKĖLIMAS 


DANGUN ŽENGIMAS, SEKMINĖS 
maždaug 30-tais m. po Kristaus 


| APAŠTALAI | | MOKINIAI | 


JĖZUS Iš NAZARETO — ISTORINIS JEZUS 
gimė maždaug 6-tais m. po Kristaus 


ĮVYKIO SKELBIMAS 


ĮVYKIS 


jų šią medžiagą laiko patikima.“ Jie neatmeta formų is- 
torijos studijų metodo kaip tokio, bet nesutinka su visomis 
formų istorikų išvadomis. 

Nūdienė Jėzaus žodžių ir darbų tyrinėjimo kryptis 
yra teigiama. Šaltinių bei formų istorijos studijų dėka 
pradedama evangelijose atpažinti istoriniai Jėzaus žodžiai 
ir darbai, neprasilenkiant su faktais, kuriuos atskleidė 
formų istorijos studijos. Intensyvios studijos besiplečian- 
čios Bendrijos teologinių bei gyvenimiškų poreikių ir jos 
savimonės, atsispindinčios evangelijų puslapiuose, davė 
tikslesnę perspektyvą. Didėjąs pirminės Bendrijos tikėji- 
mo ir gyvenimo pažinimas buvo papildytas žiniomis apie 
Jėzaus viešosios veiklos žydiškąją aplinką. Negyvosios 
jūros ritinių atradimas davė daug naujos šviesos apie žy- 
dijos atskalas ir apie bendrą Palestinos vaizdą Jėzaus lai- 
kais. Taip Jėzaus ir jo Bendrijos veidas išryškėjo nauja- 
me fone. 

Šiandien kalbama apie naująjį istorinio Jėzaus ieš- 
kojimą,“ kuris skiriasi nuo senojo. Vėl imama iš naujo 
rašyti Jėzaus biografiją. Nors visos metodo problemos 
dar nėra išrištos, daugelio sričių specialistai veda pokal- 
bį, remdamiesi naujai sutelktomis žiniomis. Pirmasis toks 
veikalas — Jėzus iš Nazareto pasirodė 1956 metais.“ Nuo 
to laiko šios rūšies raštija gausėja. Naujas įvertinimas 
Jėzaus naudotų palyginimų, užrašytų sinoptinėse evange- 


T1Pvz,. Amos Wilder, “Form-History and the Oldest Tradition,“ kny- 
goje Neo-Testamentica et Patristica, Novum Testamentum priedas, VI (Lei- 
den: E. J. Brill, 1962), p. 3-13. Žr. autoriaus straipsnį “Istorinis Jėzus ir 
tikėjimo Kristus“, Aidai (6: 1977), 241-248, (7: 1977),304-311. 

72J. M. Robinson, A New Ouest of the Historical Jesus (Naperville, 
Il.: A'enson, 1959). Naujajam ieškojimui pradžią davė Ernst Kūsemann 
1953 m. savo straipsniu, kuris išspausdintas anglų kalba Essays on New 
Testament Themes (Naperville, Il.: Allenson, 1964). 

78G. Bornkamm, Jesus of Nazareth (New York: Harper 8 Row, 
19601. 

lijose, yra ryškus padarinys dabartinio susidomėjimo Jė- 
zaus gyvenimo istorinėmis aplinkybėmis. Kritiškai, bet 
labai teigiamai, pripažįsiamas tų palyginimų istorišku- 
mas. Jėzus tikrai kalbėjo palyginimais, ir tai nušviečia jo 
mokslo turinį bei veiklos pobūdį konkrečiose aplinkybė- 
se.'* Yra ir nauja, kritiška samprata stebuklų pasakoji- 
mų, anksčiau gerokai nuvertintų." Taip pat atidžiai stu- 
dijuojamas Jėzaus doros mokslo turinys ir prasmė jo vie- 
šosios veiklos rėmuose. 

Trumpai pažvelgę į evangelijų tyrinėjimų raidą, da- 
bar galime pasigilinti į Jėzaus veiklą ir mokslą. 


TAPvz. J. Jeremias, The Parables of Jesus (New York: Seribner's, 
19626). 

*5Pvz. R. J. Fuller, Interpreting the Miracles (Philadelphia: West- 
minster, 1963); F. Hahn, W. Lohff, G. Bornkamm Die Frage nach dem 
kistorischen Jesus (Gėttingen: Vandenhoech 8 Ruprecht, 1962), — anglų 
kalba: What can we know about Jesus? (Philadelphia: Fortress, 1969). 

2 kj 


“ JĖZIS-NAUJOJO 
AMŽIAIS 
PRANASAS 


Kaip Jona buvo ženklas nineviečiams, 
taip Žmogaus Sūnus bus šiai kartai 
(Lk 11,30—Mi 12,40). 


Jėzus iš Nazareto nekrito į akis pirmojo amžiaus 
nekrikščionims istorikams ir rašytojams. Jis liko jų be- 
veik nepastebėtas. Tėra tik kelios užuominos apie jį. Juo- 
zapas Flavijus, pirmojo amžiaus žydų istorikas, Žydų se- 
novės“ knygoje užsimena Jėzų buvus vienu iš keletos ne- 
nuoramų ir sukilėlių, kuriuos romėnų valdžia už taikos 
ardymą nubaudė mirtimi.“ Be to, jis laiko Jėzų Jokūbo 
(Jeruzalės bendrijos vado pirmojo amžiaus viduryje) 
broliu, tai yra, giminaičiu.““ Tacitas, romėnų istorikas, 


76 Antigužtates Judaicae. 

TiŽydų senovė, 18.63. 

78Ten pat, 20.200. Tiksli Jokūbo giminystė su Jėzumi nėra žinoma 
(ar jie buvo pusbroliai, ar pusiau broliai). Marijos amžinos mergystės dog- 
ma neleidžia spėlioti, kad Jėzus turėjo tikrų brolių ar seserų. Graikiškasis 
Naujas Testamentas naudoja žodį “broliai" (taip pat ir “seserys" — pvz. 

savo Metraščiuose““ Jėzų laiko steigėju religijos, pasieku- 
sios net pačią Romą. Pasak jo, Jėzaus religija pasiekė 
Romą pirmojo amžiaus viduryje. Tacitas tos religijos ne- 
vertina, pažymėdamas, kad jos įsteigėjas buvęs nubaustas 
mirtimi, Poncijui Pilotui, romėnų gubernatoriui, valdant 
Judėją.“ Rabiniškieji šio laikotarpio šaltiniai pasitenki- 
na Jėzaus apkaltinimu magija ir liaudies apgaudinėji- 
mu.“ Tie šališkieji šaltiniai nieku neprieštarauja Naujo- 
jo Testamento žinioms apie Jėzų, bet ir nieko naujo ne- 
prideda. Taigi, norint gauti kiek galima daugiau žinių 
apie Jėzų, reikia jų ieškoti evangelijose. 

Evangelijų kritiško tyrinėjimo duomenys aiškūs ir 
patikimi. Paskutiniame skyriuje matėme, kad vienas iš 
seniausių, o gal ir pats seniausias rašytas šaltinis apie 
Jėzų yra O posakių rinkinys. Panašūs išmintingų posakių 
rinkiniai užtinkami tuometinėje žydijoje ir antikiniuose 
Artimuosiuose rytuose. (0 šaltinis perduoda Jėzaus, escha- 
tologinio mokytojo, išminties kraitį. Luko savitoje medžia- 
goje — L — turime taip pat labai seną tikėjimo kraitį. 
Kritiškai panaudojant O šaltinio Jėzaus posakius ir Luko 
savitą medžiagą, galima atskirti asmenišką evangelistų 
įnašą nuo medžiagos tikėjimo kraityje. Tokiu būdu gali- 


Mk6,3; Mt 13,56), tačiau tai yra tik raidiškas hebrajiško žodžio 'ah 
(aramajiškai 'aha) vertimas. 'Ah reiškia “brolis", bet yra naudojamas ir ki- 
tiems giminystės ryšiams pažymėti, pvz. pusbroliams, pusiau broliams. Žr. 
J. Blinzler, Trierer Theologische Zeitung 67(1958), 129-145, 224-246. Paly- 
ginus Mk 15,40 ir Mt 27,56 — “Marija — Jokūbo Jaunesniojo ir Jozės 
motina" su Jn 19,25 — “ [Jėzaus] motinos sesuo, ir Marija Kleopienė," per- 
šasi išvada, kad bent du “broliai" buvo Kleopo ir kitos Marijos (ne Jėzaus 
motinos) vaikai. Žr. D. Stanley ir R. Brown, “The Twelve and the Apos- 
tolate," JBC 78:167. 

79 Annalia. 

50Metraščiai, 15.44. 

81Rabiniškuose šaltiniuose Jėzus nėra vadinamas vardu, bet “Ben- 
Pandira* arba “Ben-Panthera, t.y. Pantheros sūnus, romėnų kareivio 
mergvaikis. Kituose šaltiniuose jis minimas tik kaip “tas kitas." 

ma susidaryti aiškią Jėzaus kerygmos sampratą, kuri sie- 
kia patį Jėzų, Naujojo Amžiaus pranašą. 


Prieš Morkaus evangeliją ir pačioje evangelijoje ga- 
lima rasti stebuklų pasakojimų ciklus,“? kurie parodo, ko- 
kia buvo Jėzaus veikla. Krikščioniškasis tikėjimo kraitis 
ir net šališkieji žydiški raštai liudija, kad Jėzus išvari- 
nėjo demonus ir gydė ligonius.** Šis pabrėžimas įpareigo- 
ja pirminę Jėzaus asmens ir veiklos sampratą laikyti ly- 
giai svarbią, kaip posakius (O šaltinyje bei Luko savitoje 
medžiagoje. Tiesa, evangelistai išplėtė stebuklų pasakoji- 
mus, pritaikydami juos savo tikslams. Panašiai buvo da- 
"roma ir žodiniame tikėjimo kraičio perdavime. Tačiau 
nėra abejonės, kad stebuklų pasakojimai yra ne evange- 
listų kūryba, bet istorinė Jėzaus veikla. 


Naujojo Testamento tyrinėtojai dažnai laikė savai- 
me supraniamu dalyku, kad pirmutinis ilgas ir vientisas 
pasakojimas tikėjimo kraityje buvęs Jėzaus kančios ir 
mirties atpasakojimas, kuris tapo branduoliu sinoptinėms 
evangelijoms. Evangelijos buvo net vadinamos “Kančios 
pasakojimais su pailgintu įvadu“'!“* Neišvengiamai Jėzaus 
teismo ir kančios pasakojimas sujungė žodinį tikėjimo 
kraitį, kuris rėmėsi istoriniais įvykiais, su krikščioniškąja 
Senojo Testamento samprata, aiškinančia Jėzaus mirtį, 


82Apie stebuklų pasakojimų ciklus žr. Paul J. Achtemeier, “Toward 
the Isolation of Pre-Marcan Miracle Catenae," Journal of Biblical Litera- 
ture, 89 (1970), 265-291; “The Origin and Function of the Pre-Marcan 
Miracle Catenae," Journal of Biblical Literature, 91 (1972), 198-222. 

S3Bultmann nuomonė apie Jėzaus veiklą yra skirtinga, žr. Jesus and 
the Word (New York: Seribner's 1934), p.27-28. Taip pat C. E. Braaten 
ir R. A. Harrisville (red.) Historical Jesus and Kerygmatic Christ (New 
York 8 Nashville: Abingdon, 1964), p. 22. 

84Martin Kahler, The So-Called Historical Jesus and the Historic 
Biblical Christ (1892), į anglų kalbą vertė C. E. Braaten (Philadelphia: 
Fortress Press, 1964). 

kaip dieviškojo plano įvykdymą, o ne mokinių lūkesčių 
apvylimą.“ 


PRISIARTINO DIEVO KARALYSTĖ 


O šaltinis (Mt 3,1-12=—Lk 3,2-17) riša Jėzų, escha- 
tologinį išminties mokytoją, nuo pat jo viešosios veiklos 
pradžios, su sąjūdžiu, šaukiančiu į eschatologinę atgailą 
(metanoia: minties arba širdies permainą), kurią skelbė 
Jonas Krikštytojas. Jis kalbėjo, kad išrinktoji tauta nėra 
tos garbės verta, jei atgaila ir krikštu nepasiruoš Atei- 
nančiam Amžiui.““ Apsiplovimas vandeniu užtikrino sau- 
gų perėjimą per teismo ugnies krikštą, kuris, pasak Jono, 
neužilgo užklups žmoniją. Prie šio sąjūdžio prisijungė ir 
Jėzus, ateidamas pas Joną apsikrikštyti. 

Žydų apokaliptikai jau seniai skelbė, kad Dievo val- 
džia bus įgyvendinta, tik nugalėjus šėtoną, jo priešą. Ši 
pergalė neateis be didelių grumtynių su įtūžusiu šėtonu, 
įžūliai besipriešinančiu Dievo plano įvykdymui istorijo-' 
je. Gundymai dykumoje (plačiau atpasakojami (O šalti- 
nyje — Mt4,1-11—Lk 4,1-13, negu Morkaus — Mk 1, 
12-13) vaizdingai nupiešia Jėzaus kovą su šėtonu. Jam 
reikia rinktis: ar pasinaudoti šėtono siūloma jėga ir atpil- 
du, ar ištikimai paklusti Dievo valiai? Gundymo pasako- 
jimas ( šaltinyje, nors savo forma ir yra legenda (istori- 
nio įvykio patraukli išraiška tikinčiajam padrąsinti ir 
paskatinti), užimdamas šią pirminę vietą tikėjimo kraity- 
je, apreiškia, kad grumtasi ne vien dėl Jėzaus pašaukimo 
būti Dievo Mesiju (Kristumi), bet ir dėl paties Dievo pa- 


85H.C. Kee, “Seriptural Ouotations in the Markan Passion Narra- 
tive," knygoje Papers of the Society of Biblical Literature — Atlanta, 1971 
(Missou'a, Mont.: SBL, 1972), 475-502. 

86Eschatologinei savimonei būdinga “slenksčio" teologija: dabartinis 
amžius jau griūva, o naujasis amžius įsiveržia. Tikintysis stovi slenkstyje, 
arba tarpduryje. 

žado sukurti savo karalystę. Todėl šis gundymo dykumo- 
je pasakojimas ir tiko pristatyti Jėzaus užduočiai: 


“Atėjo metas, prisiartino Dievo Karalystė" 
(Mk 1,15). 

Tikėjimo kraityje atsispindi tvirtas įsitikinimas, kad 
Jėzus pradėjo savo viešąją veiklą, “kai Jonas buvo su- 
imtas“ (Mk 1,14). Šis įsitikinimas remiasi istoriniu fak- 
tu. Tr Evangelijoje pagal Joną (Jn 1,35-42; 3,22-26; 4, 
1-2) minima, kad buvo laikas, kuriame ir Jėzus ir Jonas 
krikštijo Jordano slėnyje. Būta varžybų (Jn 4,1), po ku- 
rių Jėzus “paliko Judėją ir išėjo vėl į Galilėją" (Jn 4,3). 
Taigi, kai Jonas buvo kalėjime, Jėzus vėl ėmėsi savo skel- 
bimo. Skirtumą tarp Jėzaus ir Jono galima juste pajusti 
iš jų skelbimo turinio. Jonas smerkė nusidėjėlius ir ragi- 
no ruoštis teismui, kuris jau čia pat; Jėzus tikėjimo krai- 
tyje parodomas muitininkų ir nusidėjėlių draugu (Mk 2, 
13-17; Mt 9,9-13; Lk 5,27-32). Morkus 2,18-22 pristato 
Jėzų ginantį savo veiklą tarp nusidėjėlių. Šioje iškarpoje 
(perikopėje) randame ryškų sankirtį Jėzaus su Jono mo- 
kiniais. Galimas dalykas, kad šis sankirtis ir privertė 
kalinį Joną siųsti savo mokinius pas Jėzų su aštriu klausi- 
mu: “Ar tu esi tas, kuris turi ateiti, ar mums laukti kito??? 
(Mt 11,3). Jėzus atsakė, pabrėždamas išganymą ir pa- 
kvietimą dalyvauti Naujajame Amžiuje, — “žinantiems 
savo neturtą prieš Dievą skelbiama geroji naujiena" (*Mt 
11,5). 

Vien tik skelbti, kad teismas čia pat, nebuvo gera, 
o baugi naujiena. Gi skelbti, kad Dievas netrukus sukurs 
Naująjį Amžių nebuvo jokia naujiena, nes daugelis apie 
tai kalbėjo. Taigi Jono Krikštytojo skelbimas nebuvo Ge- 
roji Naujiena. Jėzus tačiau kalbėjo kitaip: “Atėjo me- 
tas..." (Mk 1,15), reiškia — ne laukimo ir pasiruošimo 
metas, o pati tikrovė. Baigminės Dievo pergalės ženklai 

aiškūs tikėjimo akims Jėzaus veikloje, išvarant demonus 
ir gydant ligas. Net Jėzaus priešai negalėjo paneigti ne- 
sėstas ir “su demonų kunigaikščio pagalba jis išvaro de- 
monus“ (Mk 3,22). Jėzus atsakė sugretinimais: “Kaip 
gali šėtonas išvaryti šėtoną? Jei karalystė susiskaldžiusi, 
tokia karalystė neišsilaiko. Ir jei namai suskilę, tie namai 
neišlieka. Todėl, jei šėtonas sukyla pats prieš save ir tam- 
pa susiskaldęs, jis neišsilaikys, jam ateis galas" (Mk3, 
23-26). Čia O tikėjimo kraitis prideda: “jei aš išveju 
demonus Dievo pirštu, tai tikrai pas jus atėjo Dievo kara- 
lystė" (Lk 11,20). Jėzus demonus išvarinėja Dievo galia, 
todėl jo veikloje Dievo Valdžia veržte veržiasi į dabartį ir 
“pas jus atėjo Dievo karalystė" (Lk 11,20; Mt 12,28). 

Vėlesniame evangelijos kraityje, — pagal Matą ir 
Joną, o ypač apokrifinėse (“paslėptose," t.y. netikrose) 
evangelijose, — Jėzaus stebuklai buvo kai kada suprasti, 
kaip Dievo galios arba net Dievo prigimties išraiškos (žr. 
pvz.: Jn 2,11; 20,30-31). Ankstesniame kraityje Jėzaus 
nuostabą iššaukią darbai buvo suprantami kaip ženklai, 
jog šėtono valdžia žmonėse yra sutriuškinta. Tai ryškiau- 
sia pasakojime apie netyrosios dvasios apsėstą žmogų 
Kafarnaume (Mk 1,23-27). Jėzus įsakmiu žodžiu: “ Nu- 
tilk ir išeik iš jo!" (Mk 1,25) ne tik išvaro demoną, bet 
įsakinėja netyrosioms dvasioms ir “tos jo klauso" (Mk 
1,27). Demonai to laiko kultūroje buvo laikomi šėtono 
bendrais, kurių dėka jis viešpatauja dabarties amžiuje. 
Tas, kuris pajėgia duoti jiems įsakymus, apriboja šėtono 
valdžią. Gydymų pasakojimuose Jėzus dažnai įsakinėja 
(Mk 1,41. 43-44; Lk 4,39). Taigi Jėzaus gydymo ir de: 
monų išvarinėjimo veikla jau pačiame ankstyviausiame 
tikėjimo kraityje suprantama, kaip Dievo kova su šėtonu, 
kuri baigsis Dievo priešų nugalėjimu ir jo Valdžios įgy- 
vendinimu. 

DIEVAS, KURIO KARALYSTĖ PRISIARTINO 


Jau minėta, kad tarp Jėzaus ir Jono Krikštytojo bu- 
vo įtampos. Dalis šios įtampos kilo iš jų skirtingo Dievo 
supratimo. Jono Dievas buvo pranašo Elijo Dievas, šau- 
kiąs žmogų į teismą: 

Valdovas, kurio ieškote, staiga aieis į savo šventyk- 

lg. .., bet kas galės pakelti jo atėjimo dieną ir kas 

išsilaikys jam atėjus? Nes jis kaip auksą valanti 
kalvio ugnis ir kaip skalbėjų muilas. Jis sėsis su- 
tirpdyti ir išvalyti sidabrą; jis apvalys Levio sūnus 

[kunigus] (Mal 3,1b-3). Šiai aš siunčiu pas jus 

pranašą Eliją pirm negu ateis Jahvės diena, didžioji 

ir baisioji. Ir jis atgręš tėvų širdis į savo vaikus ir 

vaikų širdis į tėvus... (Mal 4,4-6). 

Iš tikrųjų tikėjimo kraitis vėliau sutapatino Joną Krikš- 
tytoją su pranašu Eliju (Mt 17,13). Daugelis žydų laukė 
Elijo pirmajame amžiuje.“ 

Jėzus tikėjosi kitokio Dievo apsireiškimo negu Jonas 
Krikštytojas. Tiesa, jis ragino žmones atsiversti: “.. „jei 
neatsiversite, visi taip pat pražūsite" (Lk 13,1-5). Tačiau 
Jėzaus įspėjimą seka nevaisingo figmedžio palyginimas, 
kuriame Dievas yra kantrus šeimininkas: “Šeimininke, 
palik jį dar šiais metais. Aš jį apkasiu ir patręšiu. Rasi 
jis dar duos vaisių. O jei ne, tada jį iškirsdinsi"? (Lk 13, 
6-9). 

Ypač Lukui ir Matui savitoje medžiagoje ir iš da- 
lies O šaltinyje išryškėja Jėzui būdinga Dievo samprata. 
Žinoma, panašus Dievo supratimas atsispindi visame ti- 
kėjimo kraityje. Trijų palyginimų puokštėje pagal Luką 
(15,1-32) Dievo sąvoka išreiškiama trimis skirtingais as- 
menimis: rūpestingu piemeniu, besidžiaugiančia šeimi- 


S7Ir šiandien velykinių pietų metu, vadinamų “seder"', žydai padeda 
prie stalo kėdę Elijui ir vyno stiklą jam palieka. 

ninke ir atlaidžiu tėvu. Visiems bendra tai, kad jie neteko, 
kas jiems brangu ir uoliai to ieško. Rūpestingo piemens 
palyginimas (Lk 15,3-7) rodo, koks Dievo džiaugsmas 
(“danguje bus džiaugsmo“!), suradus savo paklydusį 
kūrinį. Panašiai ir šeimininkė atspindi Dievo džiaugsmą 
atradus tai, kas buvo pamesta (Lk 15,8-10).** Visų pa- 
traukliausias yra atlaidaus Tėvo ir erzlaus sūnaus paly- 
ginimas (Lk 15,11-24 ir 25-32), kuris yra du palygini- 
mai viename. Senuko tėvo gerumas sūnui palaidūnui 
tampa ištikimajam sūnui erzinančiu akibrokštu. Visais 
trimis atvejais reikalingos pastangos suieškoti pražuvėlio 
— avelės dykumoje, pinigo šluojant namus, sūnaus pa- 
kelėje. Visi trys ieškotojai siekia grąžinti į savo vietą tai, 
kas nėra savo vietoje. Taigi Jėzus suprato savo veiklą tarp 
muitininkų ir nusidėjėlių, — tarp atstumtųjų ir dvasios 
benamių, — kaip paties Dievo jiems rodomą draugystę. 
Jėzaus Dievas nebuvo Jono Krikštytojo Dievas, šaukiąs 
žmogų į teismą, bet tas, kuris ieško paklydusio ir atidaro 
jam duris į namus. 

Pagal Luką (14,15-24) didžiojo pokylio palygini- 
mas įsakmiai ir vaizdingai išreiškia ne vien koks buvo 
Jėzaus Dievas, bet ir kaip Jėzus ir jo mokiniai turi atlikti 
savo uždavinį. Laikinai nuošaliai palikus 22-24 sakinius 
(juose išreiškiama savita Luko teologija), matome, jog 
palyginime pasakojama apie žmogų, kuris iškelia puotą 
ir siunčia tarną pranešti pakviestiesiems: “ Ateikite, jau 
viskas parengta" (Lk 14,17). Pakviestieji, būdami užsi- 
ėmę savais reikalais, atsikalbinėja: vienas negali ateiti, 
nes pirkęs dirvą, kitas — jaučius, o trečias — ką tik po 
vestuvių! Lukas, atrodo, buvo ištikimas Jėzaus minčiai, 

88Tdomu, kad Lukas išdrįsta Dievą išreikšti moterimi! ( šaltinis dar 
drąsesnis — lygina Dieva su višta, — “Kiek kartų norėjau surinkti tavo [Je- 


ruzalės] vaikus, kaip višta surenka savo viščiukus po sparnais, 0 tu neno- 


rėjai!" (Mt 23,37b=Lk 13,34). 

nes pradeda šį palyginimą pareiškimu apie eschatologinės 
Dievo karalystės atėjimą: “Palaimintas, kam teks daly- 
vauti Dievo karalystės pokylyje!" (Lk 14,15). Lukui po- 
kylis yra Eschatologinės Puotos simbolis, žydų plačiai 
naudojamas, jų laukimui bei vilčiai išreikšti. Panaši puo- 
ta aprašoma ir Negyvosios jūros ritiniuose, būsimosios 
Bendrijos įstatuose. Jėzaus palyginimo esmė atskleidžia 
žmogaus prisirišimą prie šio amžiaus gėrybių, kuris kliu- 
do atliepti Dievo malonės kvietimui įeiti į Ateinantį Am- 
žių. Tačiau tas Dievo kvietimas nelieka be atsako. Dievas 
kreipiasi į “vargšus, paliegėlius, aklus ir luošus“ (Lk 
14,21). O šie, būdami beviltiškoje bėdoje, supranta ma- 
lonaus kvietimo vertę. 

Evangelijos kraityje norima parodyti ne koks Dievas 
yra pats savyje, bet kaip jis veikia ir elgiasi su žmogu- 
mi. Palyginimas apie vynuogyno darbininkus pagal Matą 
(20,1-15) atveria tikrą bedugnę tarp Jėzaus Dievo ma- 
lonės supratimo ir žmogiškosios teisingumo sampratos, 
kuri ribojasi šio pasaulio mastu. Vynuogyno darbininkai, 
nešę visos dienos ir kaitros naštą, išgirdo, kad dirbę tik 
vieną valandą gauna po denarą (visos dienos atlyginimą ) 
užmokesčio. Pirmieji tikisi daug daugiau gausią. Tačiau 
Dievas duoda visiems lygiai tiek pat ir pabara šnairuo- 
jančius: “Bičiuli, aš tavęs neskriaudžiu! Argi ne už de- 
narą susiderėjai su manimi? Imk, kas tavo ir eik sau. Aš 
noriu ir šitam paskutiniam duoti tiek, kiek tau. Nejaugi 
man nevalia daryti su savais pinigais, kaip noriu? Ar 
todėl tu šnairuoji, kad aš geras?" (Mt 20,13-15).* 

Ta pati mintis pasikartoja ir 0 medžiagoje, kurią 


S9Matas dar pridėjo posakį: “Taip paskutinieji bus pirmi, o pirmie- 
ji — paskutiniai" (Mt 20,16). Šis posakis pakeitė palyginimo pirminę pras- 
mę, kad pagonys, ateidami į Bendriją “paskutinieji? tampa “pirmieji". 
Šis peraiškinimas atitinka Mato tikslą rašant evangeliją, bet nukreipia dė- 
mesį nuo pirminės pa'yginimo prasmės apie Dievo malonės paslaptingumą. 

Matas sudeda į pamokslą nuo kalno (Mt 6,25-34), o Lu- 
kas prideda prie Jėzaus mokymo apie pasitikėjimą Dievo 
apvaizda (Lk 12,22-31). Dievo švelni globa kūrinijai pa- 
aiškinama jo rūpesčiu paukščių lesalu ir gėlių apranga. 
Žinodamas šį Dievo rūpestį, žmogus neturi pasiduoti pa- 
gundai sielotis dėl kasdienos poreikių ar tapti gobšu 
šykštuoliu. Jis turi visų pirma ieškoti Dievo karalystės, 
kuri apima drauge ir visą kūriniją. Lukas čia prideda 
tikėjimo pareiškimą: “Nebijok, mažoji kaimene: jūsų 
Tėvas panorėjo atiduoti jums karalystę!“'. (Lk 12,32). 
Mažoji krikščionių kaimenė yra Naujosios Sandoros Tau- 
tos branduolys, pasiruošęs įeiti į Ateinantį Amžių. 

Jėzaus doros mokslas dažnai remiasi kvietimu malo- 
niai elgtis su artimu, nes taip ir Dievas elgiasi, besirūpin- 
damas savo kūriniais. Mato perstatymas Jėzaus posakio 
apie priešų meilę iš O šaltinio, tai itin išryškina. Mylė- 
damas priešus ir melsdamasis už persekiotojus, Naujosios 
Bendrijos narys rodo, kad Dievas yra jo tėvas, kurs “juk 
leidžia savo saulei tekėti blogiesiems, siunčia lietų ant 
teisiųjų ir neteisiųjų" (Mt 5,43-48). Jėzui doro elgesio 
mastas nebuvo įstatymų rinkinys arba doros dėsniai ati- 
traukti nuo gyvenimo, o paties Dievo elgesys. “ Būkite 
gailestingi, kaip ir jūsų Tėvas gailestingas“ (Lk 6,36). 
Prašant, kad ateitų Dievo karalystė, Jėzus liepia atleisti 
kitiems jų skolas, nes tik tada galima tikėtis Dievo at- 
leidimo (Lk 11,4). Melsti “teesie šventas tavo vardas“? 
reiškia prašyti, kad visi žmonės pripažintų Dievą tuo, 
kuo jis yra — visatos Viešpats. Tik visiems pripažinus 
Dievą visatos Viešpačiu, Dievo karalystė taps tikrove 
žemėje (Mt 6,10). 


Manoma, kad Luko užrašyta senesnioji palaiminimų 


90“Vardas" hebrajų kalba išreiškia daiktą arba asmenį. Dievo var- 
das išreiškia patį Dievą. 

forma (Lk 6,20-23; žr. Mt 5,1-12). Čia į klausytojus pra- 
kalbama tiesioginiu “jūs," o pagal Matą yra subendrini- 
mas: “palaiminti, kurie žino savo neturtą prieš Dievą" 
(Mt 5,3). Žmogiškas nepriteklius ir nedalia palyginami 
su Dievo karalyste, kurią jie tuojau gaus. Ateinančiame 
Amžiuje alkis bus pasotintas, o ašaros virs džiaugsmu. 
Sunkumai ir priešiškumas neturi Jėzaus sekėjų stebinti, 
nes taip buvo priimti Dievo pasiuntiniai ir pranašų lai- 
kais.** Kaip anuomet, taip ir dabar, tikėjimas duoda vil- 
čiai sparnus: Būkite ištikimi Dievo pašaukimui! Jis ap- 
gins jus nuo priešų, kai apsireikš jo eschatologinė kara- 


lystė (Lk 6,22-23). 


Evangelijos skelbimo pradžia, — mokinių pašauki- 
mas rengti žmones Dievo karalystei, — yra tiesioginiai 
aprašomas Morkaus. Pagal Morkų, Jėzus pašaukė būti 
“žmonių žvejais“ dvi brolių poras: Simoną ir Andriejų 
ir taip pat Jokūbą ir Joną, Zebediejaus sūnus (Mk 1,16- 
20). Kadangi Amžiaus Pabaiga jau čia pat, Dvylika mo- 
komi neapsunkinti savęs medžiaginėmis atsargomis ilgai 
neužtruksiančiai veiklai, bet eikliai skubėti nuo vietos į 
vietą ir skelbti visiems Dievo karalystę (Mk 6,7-13). Šio- 
je Morkaus užrašytoje evangelijos kraičio iškarpoje jun- 
tama pati Jėzaus savimonė: Jėzus, gavęs pašaukimą iš 
Dievo, dabar perduoda savo mokiniams galią tęsti jo dar- 
bą (Mk 6,7). Matas ir Lukas šią tikėjimo kraičio iškar- 
pėlę išplečia, pajungdami ją saviems teologiniams tiks- 
lams (Mt 10,1-14; Lk 9,16). Pas visus tris sinoptikus 
Dvylika mokomi pasikliauti lankomos vietos svetingumu 
tik patenkinant savo kasdienos poreikius. Tiek Dvylikos 


9! Jer 26 aprašomi pranašo Jeremijo sunkumai ir mirties pavojus, 
skelbiant Dievo žodį. Taip pat Danieliaus knyga atpasakoja Dievo įsikiši- 
mą išgelbėti savo ištikimą tarną nuo bado ir iš liūtų nasrų. 

siuntimas, tiek palyginimai apie Dievo karalystę“* žemėje 
įspėja, kad mokinių veiklos padariniai bus įvairūs: žodis 
sėjamas prie kelio bus šėtono išplėštas, žodis pasėtas uo- 
lynėje neturės šaknų, žodis sėjamas tarp erškėčių bus 
nustelbtas. Net žodis, pasėtas geroje žemėje, duos skirtin- 
gų vaisių: trisdešimteriopą, šešiasdešimteriopą ir šimte- 
riopą (Mk 4,3-8. 14-20). Kas kita bus Naujajam Amžiui 
atėjus — mokinių Karalystės skelbimas taps tikra rugia- 
piūte. 
“TEESIE TAVO VALIA“ (MT 6, 10B) 


Jėzaus doros mokslas daugeliu atžvilgių sutampa ar 
bent panašiai skamba, kaip tuometinių rabinų mokymas. 
Nėra ko stebėtis, nes jie gyveno tuo pačiu metu. Tačiau 
Jėzaus mokymas apie paklusnumą Dievui buvo taip skir- 
tingas nuo tuometinių rabinų sampratos, kad religinių 
įstaigų vadovams jis atrodė perdėm pavojingas. Nors Jė- 
zaus Dievo valios samprata aiškiausiai išdėstyta Mato 
evangelijoje (“Jūs esate girdėję, kad... buvo pasakyta... 
O aš jums sakau": Mt 5,21-48), tačiau šis Jėzaus moky- 
mas yra ryškus ir ankstyvesniuose tikėjimo kraičio sluoks- 
niuose. Jėzaus laikysena ryškiausiai atskleidžiama jo sky- 
rybų klausimo sprendime (Mk 10,1-12; Mt 19,1-9; Lk 
16,18) ir ginčuose dėl žydų papročių, skiriant “kas šva- 
ru, kas nešvaru" (Mk 7,1-23). Pakartoto Įstatymo kny- 
goje užrašyta (24,1), kad tam tikrais atvejais leidžiama 
vyrui parašyti skyrybų raštą ir atleisti savo žmoną (plg. 
Mk 10,3-4). Pakartoto Įstatymo tekste minimą “nepado- 
rumą“ rabinai aiškino įvairiai. Vieni sakė, kad tai yra 
"neištikimybė" ir, moteriai ja nusikaltus, vyras turi teisę 

92Pirminė Karalystės palyginimų prasmė dar ryški Morkaus evange- 
lijoj 4,3-8. Tačiau tiek pats Morkus, tiek kiti du sinoptikai labiau pabrėžia 


k'ausytojų imlumą karalystės skelbimui negu ankstyvesnę mintį, kad sėja 
tikrai duos vaisių. 

ją paleisti. Kiti šį “nepadorumą"" ėmė daug platesne 
prasme. Anot jų, skyryboms užtenkama priežastis buvo, 
kad moteris neparuošė vyrui pakankamai patrauklaus 
maisto! Jėzus aimeta bet kokias priežastis skyryboms, 
nes moterystė yra darnos dalelė kūrinijoje (Pr 1,27) 
ir todėl “ką Dievas sujungė, žmogus teneišskiria" (Mk 
10,9). 

Jėzus mielai bendravo, net sėsdamas prie bendro 
stalo su asmenimis, kuriuos žydų religinė vyriausybė lai- 
kė vengtinais, tai yra “nešvariais? Šiuo savo elgesiu Jė- 
zus pasirodė nesiskaitąs su įsigalėjusiais papročiais skirti 
ištikimuosius nuo “nešvariųjų." Rašto aiškintojai iš fari- 
ziejų tarpo, matydami Jėzų valgantį su nusidėjėliais ir 
muitininkais, ėmė priekaištauti (Mk 2,16-17). Jo atsaky- 
mas į priekaištus labai būdingas: “Ne sveikiems reikia 
gydytojo, bet ligoniams! Aš atėjau ne teisiųjų šaukti, bet 
nusidėjėlių" (Mk 2,17). Taip Jėzus suprato Tėvo jam 
duotą uždavinį: šaukti į atgailą (metanoia) tuos, kurie 
vargsta, nutolę nuo Dievo. Tikėjimo kraitis apie “kas 
švaru, kas nešvaru“? (Mk 7,1-23) Morkaus ir kitų evan- 
gelistų buvo pritaikytas jų savitiems tikslams (Mt 15, 
10-20; Lk 11,38). Vis vien ir čia galima atpažinti paties 
Jėzaus balsą: nuodėmė nugalima ir tarša išvengiama ne 
išorėje, o žmogaus širdyje. “Žmogų suteršia vien tai, kas 
iš jo išeina" (Mk 7,20), t.y. kas išeina iš vidaus, iš jo 
širdies. 

Panašiai ir su subatos šventimu. Tūkstantmetinis su- 
batos šventimo įstatymas, žydų savimonės ir tapatybės 
ramstis, Jėzaus laikomas ne vien įstatymu, bet žmogaus 
poreikiu. Jėzaus subatos samprata išryškėja pasakojimuo- 
se apie mokinių varpų skabymą subatoje (Mk 2,23-27) 
ir apie ligonio pagydymą subatos dieną (Mk 3,1-6). San- 
kirtis tarp žydų ir krikščionių, — gal net ir tarp krikš- 
čionių iš žydijos ir iš pagonių tarpo, — davė progos šią 

temą plačiau išdėstyti kitose sinoptinėse evangelijose (Mt 
12,9-14; Lk 6,6-11). Lukas duoda dar du įvykius, kur 
Jėzus susikerta su sinagogos vadais dėl gydymo subatoje 
(Lk 13,10-17; 14,1-6). Sinoptinės evangelijos atspindi 
ginčą tarp Bendrijos ir Sinagogos subatos klausimu pas- 
kutiniame pirmojo amžiaus trečdalyje. Tačiau nėra abe- 
jonės, kad paties Jėzaus elgesys šiuo atveju buvęs ginči- 
jamas, piktinęs rabinus, nes žmogaus vargas Jėzaus sia- 
tomas virš įstatymo. 

Jėzus taip pat savaip peraiškino artimo meilės įsta- 
tymą. Morkus pasakoja, kad Jėzus patvirtino senąjį žydų 
isakymą mylėti Dievą, surišdamas jį su įsakymu mylėti 
artimą (Mk 12,28-34). Panašūs pasisakymai apie Įsta- 
tymo širdį, — meilę, — randami ir pas rabinus bei se- 
novės religinius mintytojus. Todėl čia Jėzus nieku nauju 
nepasižymi. Tačiau, įjungdamas į artimo meilės sampratą 
meilę priešams, Jėzus skelbė negirdėtą naujovę (O šalti- 
nio posakių puokštė: Lk 6,27-28. 32-36 — Mt 5,43-48). 

ydijoje nuo žilos senovės laikoma pareiga būti svetingu 
ir priglausti pakeileivį arba svetimtautį (Pr 19,1-11). 
Jėzus saviesiems liepia ne tik būti svetingais pakeleiviams 
ir svetimtaučiams, bet mylėti, priešus. Ši meilė turi pasi- 
reikšti darbais: “mylėkite savo priešus, darykite gera“ 
(Lk 6,35). Jėzus sugretina laikyseną ir elgseną. Priešai 
mylėtini ne tam, kad juos paversiume draugais, bet moki- 
niai raginami mylėti, “nieko [už tai] nesitikint" (Lk 6, 
35). Priešų meilės įsakymo pagrindu laikoma pati Dievo 
prigimtis, jo gerumas visiems “netgi nedėkingiesiems ir 
piktiesiems“ (Lk 6,35). 

Žydai, skaitydami Naująjį Testamentą, užsigauna ir 
primena, kad nei Senasis Testamentas, nei rabinai niekuo- 
met nemokė priešų neapykantos, apie kurią kalba Matas: 
“. „ir neapkęsk savo priešo“ (Mt 5,43). Tačiau Sena- 
jame Testamente yra eilė tekstų, kuriuose kunkuliuoja 

kerštas, pavyzdžiui Ps 136 (137). Čia poetas apverkia 
Izraelio tautos likimą Babilono tremtyje: 

Viešpatie, tu atsimink tą dieną, kada Jeruzalė žlugo, 

nubauski žmones Edomo. 

Jie tada šaukė: 

“Iš pamatų ją griauti, ardyti" 

Tu, Babilone, griovike! 

Palaimintas, kas mums padarytas 

skriaudas tau ailygins! 

Palaimintas, kas pastvers ir sutraiškys 

į uolą tavo kūdikius" (Ps 136/137/, 7-9). 

Negyvosios jūros ritiniuose yra ryškus įsakymas ne- 
kęsti Dievo tautos priešų: “mylėti visus šviesos vaikus..., 
nekęsti visų tamsos vaikų.“"* Išsireiškimas “neapkęsk 
priešo" randamas Mato sukurtame sugretinime (“Jūs 
esate girdėję... ; aš jums sakau" — Mt 5,21-22 ir tt.), 
o ne pačiame € šaltinyje, nes Luko evangelijoj tokio po- 
sakio nėra. Galimas dalykas, kad tai liudija ryšį tarp 
Mato, o ne Jėzaus, su Kumranu. 

Jėzaus iššūkis atsižadėti visko (Mk 10,17-31) yra 
daugiau negu nuoširdus noras padėti vargšams. Parduoti 
savo turtus ir išdalyti vargšams tėra tik dalis Jėzaus iš- 
šūkio (Mk 10,21). Jėzus ragina savo sekėjus išsižadėti 
šio amžiaus gėrybių, nes jos užliūliuoja žmogų migdan- 
čiu saugumu. Žmogų ima pagunda pasitikėti tuo, ką jis 
savo darbu ar laime įsigyja, o ne Dievu, kuris visa duoda 
ir kviečia žmogų atsidėti Karalystei ir jos kūrimo užda- 
viniams. Jėzus tad sako, kad turtuoliui išsižadėti savo tur- 
tų saugumo yra lygiai sunku, kaip kupranugariui išlįsti 
pro adatos ausį (Mk 10,25). Turtų problema, pasak Jė- 
zaus, nėra turtų turėjimas, bet žmogaus pavergimas turtu. 
Lukas tai vaizdingai išreiškia turtingojo kvailio palygini- 


93Bendrijos įstatai, I. 

mu. Turtuolio kvailybė yra ta, kad jam niekuomet nega- 
na, ir taip nuolatinis turtų krovimas tampa vergija. Nors 
turtai auga, bet jie yra laikina gėrybė, jais užtikrinamas 
saugumas yra trapus. Todėl Jėzus moko nepasitikėti tur- 
tu: “ “Kvaily, dar šiąnakt bus pareikalauta tavo gyvybės. 
Kam gi atiteks, ką susikrovei?! Taip bus ir tam, kas 
krauna turtus, bet nesirūpina tapti turtingas pas Dievą“ 


(Lk 12,20-21). 


Jėzaus duoti įsakymai savo sekėjams įpareigojo, bet 
nepavergė. Fariziejai reikalavo, kad jis stebuklu įrodytų 
esąs Dievo siųstas ir kad jo mokslas tikrai iš Dievo (Mk 
8,11-12). Morkus pasakoja, kad Jėzus, išgirdęs šį jų rei- 
kalavimą, “ Atsiduso iš širdies gilumos“ ir atsisakė duoti 
ženklą: “ženklo šiai giminei nebus duota!" (Mk8,12-13). 


O šaltinyje šis Jėzaus pasakymas yra žymiai ilgesnis, 
ir pagrindinė mintis šiek tiek praturtinta (Lk 11,29-32— 
Mt 12,38-42). “Jonos ženklas" čia reiškia ne stebuklą, 
bet primena pranašo šaukimą į atgailą. Net nedorieji Ni- 
nevės gyventojai atsivertė, išklausę Jonos, o Jėzus atėjo 
su nepalyginamai didesne misija, — Atbaigos Amžiaus 
skelbti. Tačiau žmonės apsiblausę ir nenori atsiversti. Ši 
0 šaltinio iškarpa (perikopė) yra perėjusi per Luko, o 
ypač per Mato, teologinę prizmę. Senesnėje formoje, at- 
rodo, ja norėta pabrėžti, kad su Jėzaus, beauštančio Nau- 
jojo Amžiaus pranašo, atėjimu priartėjo kažkas nepaly- 
ginamai didesnio už Jonos skelbimą ar Saliamono išmintį. 
Šio netrukus ateisiančio įvykio įrodymo nereikia ieškoti 
Jėzaus stebukluose, bet žmonių širdies permainoje — at- 
gailoje. 

ŽMOGAUS SUŪNAUS DIENA 
(Lk 11,30-—Mt 12,40) 


Žmogaus Sūnus dažnai minimas Naujajame Testa- 
mente.** Vėliau tyrinėsime šios sąvokos svarbą anksty- 
viausiame tikėjimo kraityje apie Jėzų, bet dabar pažiūrė- 
kime, ką šis posakis reiškia Senajame Testamente. Žmo- 
gaus Sūnus pirmąsyk minimas Danieliaus knygoje (7,13- 
14). Čia Dievo Karalystė, kuri nugali visas žmogiškąsias 
karalystes, užimdama jų vietą, lyginama su žmogumi: ji 
yra “tarsi žmogaus sūnus" (Dan 7,13-14). Pasaulinės 
imperijos — tai žvėrys (Dan 7,1-12). Žmogaus Sūnui — 
Dievo Karalystei — užviešpatavus, dings baimę keliantys 
žvėrys, t.y. žmogaus sukurtos karalystės. Atrodo, kad apo- 
kaliptiniai rašytojai, sekdami Danieliaus knygos pavyz- 
džiu, sugretinimą “tarsi žmogaus sūnus“ perdirbo į titu- 
12 asmeniui arba bendrijai, per kurią Dievo karalystė 
ateis į žemę. Knyga Enocho palyginimai“ aprašo atpir- 
kėją, kuris išvaduos žmoniją ir kuris vadinamas Žmogaus 
Sūnumi. Jis užbaigs dabarties amžių ir pradės Ateities 
Amžių (arba Pabaigos Amžių). Naujojo Testamento po- 


941š viso — 81 kt.: Mato evangelijoj 30 kartų (18,11?), Morkaus — 
14, Luko — 25, Jono — 11 (9,35?) ir Apaštalų darbuose — 1 (7,56). Sinop- 
tikai ir Jonas, — tiek bendroje, tiek savitoje medžiagoje, — rodo, kad tik 
Jėzus pats save šiuo vardu vadino ir tai tik prieš pri(si)kėlimą. Žr. “Son 
of Man" veikale Encyclopedic Dictionary of the Bible, red. L. F. Hartman 
(New York: McGraw-Hill, 1963), 2270-2280. 

9537-71 skyriuose. Raštija apie Enochą yra gausi. Senajame Testa- 
mente apie jį tik užsimenama, kad jis buvo doras žmogus ir artimas Die 
vui (Pr 5,22). Nėra aišku, ar Enocho palyginimai buvo parašyti žydų dar 
prieš Kristų, ar jau krikščionių įtakoje. Turime tik vieną nesužalotą jo lei- 
dinį krikščionių etiopiečių kalba. Iš šio teksto galima atpažinti mums jau 
nebeprieinamą originalą aramajų kalba. Šios knygos ryšys su krikščionybe, 
atrodo, yra tik per abiems bendrą “Žmogaus Sūnaus“ titulą. Būdinga, kad 
jau antrajame krikščionybės amžiuje Jėzus vadinamas “Viešpats" (Kyrios) 
ir “Dievo Sūnus," retai “Žmogaus Sūnus.“ Taigi iš istorinio taško atrodo, 
kad krikščionims nebuvo jokio reikalo Enocho palyginimus rašyti. 

sakiai apie Žmogaus Sūnų randami pačiuose seniausiuose 
sinoptikų kraičio sluoksniuose.““ Todėl juose tikriausiai 
skamba paties Jėzaus balsas ir spindi jo savimonė. Jėzus 
kalba apie Žmogaus Sūnaus atėjimą. Šiek tiek vėlesnia- 
me tikėjimo kraičio sluoksnyje Žmogaus Sūnaus titulu pa- 
ženklinamas Jėzaus vaidmuo, mokant ir gydant su galia 
(Mk 1,22.27): atleisti nuodėmes (Mk 2,1-12) ir pataisy- 
ti subatos šventimo įstatymą (Mk 2,23-28). Dar vėliau 
Žmogaus Sūnus sujungiamas su Jėzaus kančia (Mk 8,31; 
9,31; 10,33-34). 

Tur būt, seniausia Žmogaus Sūnaus posakio išraiška 
užtinkama Evangelijoje pagal Morkų: 


“Jei kas gėdisi manęs ir mano žodžių šios neištiki- 
mos ir nuodėmingos kartos akivaizdoje, to gėdysis ir 
Žmogaus Sūnus, atėjęs su savo Tėvo šlove, šventųjų 
angelų lydimas“ (Mk 8,38). 
Jėzus čia kalba apie save pirmuoju asmeniu: “jei kas 
gėdisi manęs ir mano žodžių. ..", bet panaudoja trečią 
asmenį, kalbėdamas apie Žmogaus Sūnų. Atrodo, kad jis 
tik netiesiogiai save sutapatina su ateinančiuoju Žmogaus 
Sūnumi. Iš tikrųjų gi, labai galimas dalykas, kad Jėzus, 
kalbėdamas apie Žmogaus Sūnaus atėjimą, pasinaudoja 
Danieliaus 7 pradėtu ir Enocho palyginimų praturtintu 
tikėjimo kraičiu. Pasak Jėzaus, ateinąs įkurti Dievo ka- 
ralystės žemėje nebus “lyg Žmogaus Sūnus", o pats Žmo- 
gaus Sūnus.““ Mozės Įstatymo peraiškinimu, kvietimu 
drąsiai pakelti persekiojimą ir žinios apie Atbaigos Am- 
žių skelbimu, Jėzaus “Žmogaus Sūnus“ atitinka to meto 
žydijos eschatologinį galvojimą. Anot Jėzaus, apokalipti- 


96H. E. Tėdt, The Son of Man in the Synoptic Tradition (Philadel- 
phia: Westminster, 1965), p. 16-17; 32-67 

91Žmogaus Sūnaus sąvokos plėtimas evangelijose ir šalia evangelijų 
domina Naujojo Testamento tyrinėtojus. Žr. Tėdt, Ten pat, p. 13-21. 

nis Žmogaus Sūnus pradės laikų sampyną, kurioje Dievo 
karalystės viltis taps tikrove. Tikėdama Jėzaus pri(si)kė- 
limu, Bendrija pradėjo tapatinti patį Jėzų su lauktuoju 
Žmogaus Sūnumi, ir tai atsispindi tikėjimo kraityje. To- 
kiu būdu dabartinėse evangelijose randame Jėzų, Žmo- | 
gaus Sūnų, ne tik ateisiantį, bet drauge veikiantį ir ken- 
čiantį, savo mirtimi išvaduojantį žmones iš Senojo Am- 
žiaus priespaudos. 

O šaltinis stipriai pabrėžia ateisiantį „Žmogaus Sūnų. 
Ten nekalbama, kad Jėzus yra kenčiantis Žmogaus Sūnus. 
Šis motyvas, atrodo, buvo įvestas į Morkaus evangeliją ir 
parodo jos teologinę kryptį. Matas ir Lukas, pasinaudo- 
dami (O šaltiniu, aprašo Žmogaus Sūnaus atėjimą (Mt 24, 
26-28—Lk 17,23-24) ir raginimą budėti (Mt 24,37-41— 
Lk 17,26-27.30.34-35). Iškarpa apie Žiogas Sūnaus 
atėjimą ir raginimas budėti įsakmiai teigia, kad Žmogaus 
Sūnaus atėjimo laikas ne žmonių valioje. Pirmoje iškar- 
poje (perikopėje) kalbama apie žmones, kurie taip užsi- 
ėmę spėliojimu, kada ir kur ateis Žmogaus Sūnus, kad ne- 
beranda laiko pasiruošti staigiam jo atėjimui. Antru at- 
veju, žmonės taip užliūliuoti kasdienos poreikių, jog pra- 
rado jautrumą Dievui, kuris savo teismu tuoj pat užbaigs 
dabarties amžių Žmogaus Sūnaus atėjimu. Ta mintis pasi- 
kartoja ir O) šaltinio palyginime apie neapdairų namų šei- 
mininką, kuris nebudi ir leidžia vagiui įsilaužti į namus 
(Mt 24,43-44—Lk 12,39-40). Todėl reikia budėti ir būti 
pasiruošus Žmogaus Sūnaus atėjimui. 

Morkaus apokalipsė (13,1-37) yra tariamai Jėzaus 
apokaliptinis pamokslas apie pasaulio pabaigą. Tačiau iš 
jo formos evangelijoje paaiškėja, kad jis yra Morkaus 
sukurtas.** Pamokslo mintys atitinka Jėzaus mintis šiuo 
klausimu, ką paliudija ir O šaltinis. Esminė prielaida turi 


28Edward J. Mally, “The Gospel According to Mark," JBC, 42:76. 

istorinį pagrindą: Jėzus pranašavo apie Šventyklos ir pa- 
ties Jeruzalės miesto sunaikinimą. Morkaus “pranašystė? 
buvo užrašyta šiek tiek prieš, arba tuojau po, to sunaiki- 
nimo, įvykusio 70 metais po Kristaus. Todėl joje ir mini- 
mi istoriniai įvykiai, susiję su Šventyklos sunaikinimu. 
Dažnos ir įvairios užuominos apie Šventyklos sugriovimą, 
sutinkamos įvairiose tikėjimo kraičio sluoksniuose, rodo, 
kad ši pranašystė paremta tikru paties Jėzaus mokymo 
prisiminimu“? 

Iš Jono Krikštytojo veiklos ir kalbos aišku, kad jis 
laikė Šventyklos atnaujinimą vieną iš svarbių Naujojo 
Amžiaus ženklų, surištų su Sandoros Tautos atnaujinimu. 
Jėzus, nors pranašavo apie Šventyklos sunaikinimą, bet 
taip pat rūpinosi jos apvalymu, kurį pateisino Šventraščio 
žodžiais: “Argi neparašyta: “Mano namai vadinsis mal- 
dos namai visoms tautoms'!? (Iz 56,7). O jūs pavertėte 
juos “plėšikų landyne' (Jer 7,11)" (Mk 11,17). Nėra 
abejonės, kad žydų ir romėnų vyriausybė Jėzui nepripa- 
žino teisės Šventyklą apvalyti. Anot jų, Jėzaus kišimasis 
į Šventyklos reikalus buvo viešosios darnos bei tvarkos 
drumstimas. Be to, Jėzus, savo veiksmus pateisindamas 
Šventraščio žodžiais, turėjo žydų vyriausybę dar labiau 
įpykinti. Daugelis Naujojo Testamento mokslininkų gal- 
voja, kad Jėzaus elgesys šiuo atveju kaip tik privedė prie 
sankirčio su žydų įstaigų vadais ne tik keletą dienų, o 
keletą mėnesių prieš paskutiniąsias Velykas Jėzaus vie- 
šosios veiklos pabaigoje. Be abejo, reikėjo ilgesnio laiko 
iškelti bylą prieš Jėzų.*“? 

Jeruzalės Šventykla lietė daugumos žydų širdis ir 
pinigines. Jie didžiavosi jos pasaulinio garso architektū- 


99Žr. Mk 14,58; Mt 26,61; Jn 2,19. 
100Mk 14,49 rodo, kad būta kelių Jėzaus apsilankymų Šventykloje, o 
ne vieno, kuris aprašomas Mk 11,11. 

riniu grožiu. Ji taip pat buvo pagrindinis iš visos Palesti- 
nos įplaukų šaltinis, — čia buvo nešamos dešimtinių ir 
gausių maldininkų aukos. Nenuostabu tad, kad Jėzaus 
pranašystė apie Šventyklos sugriovimą iššaukė aštrų žydų 
pasipriešinimą. Ir Jėzaus įspėjimas apie Jeruzalės mies- 
tą susilaukė panašaus atgarsio. (0 šaltinis perduoda šio 
skaudaus įspėjimo žodžius: 

“Jeruzale, Jeruzale! Tu žudai pranašus ir užmuši 

akmenimis tuos, kurie pas tave siųsti. Kiek kartų 

norėjau surinkti tavo vaikus, kaip višta surenka savo 
viščiukus po sparnais, o tu nenorėjai! Štai jūsų na- 

mai bus jums palikti tušti" (Mt 23,37-39—Lk 13, 

34435). 

Jėzus čia rikiuojamas drauge su Senojo Testamento pra- 
našais, nes ir jis susilauks pranašų likimo. Būdinga, kad 
čia nėra minimas kryžius, bet užmušimas akmenimis, ku- 
ris buvo žydų bausmė už piktžodžiavimą. Todėl šis įspė- 
jimas nėra vėlesnės Bendrijos įdėtas į Jėzaus lūpas, bet 
atėjęs iš paties Jėzaus. Net ir užuomina apie “ [tą], kuris 
ateina Viešpaties vardu" (Mt 23,39—Lk 13,35), nesuta- 
patina šio asmens su Jėzumi, nė nepaženklina Jėzaus vė- 
liau naudojamais titulais. Pažadama, kad Jėzus bus iš- 
aukštintas.  Pažado žodžiai paimti iš Ps 117(118),26: 
Palaima tam, kurs ateina Viešpaties vardu!" Jėzaus lai- 
kais ši psalmė išreiškė eschatologinį pažadėtosios Dievo 
Karalystės įgyvendinimą. 

Paskutinės Vakarienės aprašymas Morkaus evange- 
lijoje surišamas su žydų Velykomis ir su Neraugintos 
duonos švente (Mk 14,1.12-16). Tačiau labai galimas 
dalykas, kad Paskutinė Vakarienė įvyko dar prieš žydų 
Velykas, nes Jono evangelija aiškiai teigia: “Tai buvo 
prieš Velykų šventę“ (Jn 13,1). Vakarienė, kurią Jėzus 
valgė su savo mokiniais, pirminėje Bendrijoje tapo krikš- 
čionių Velykomis, o Jėzus — simbolizuojamas velykiniu 

Avinėliu (1 Kor 5,7). Pirminė šios Vakarienės prasmė 
glūdi seniausiame tikėjimo kraičio sluoksnyje, Jėzaus žo- 
džiuose apie pasidalinimą duona ir vynu. Tai ryšku ypač 
Evangelijoje pagal Luką: 

“Trokšte troškau valgyti su jumis šią Velykų vaka- 

rienę prieš kentėdamas. Sakau jums, nuo šiol aš 

daugiau jos nebevalgysiu, kolei ji išsipildys Dievo 
karalystėje!" Paėmęs taurę, jis sukalbėjo padėkos 
žodžius ir tarė: “Imkite ir dalykitės. Sakau jums, 
nuo šiol aš nebegersiu vynuogių vaisiaus, kolei ne- 

ateis Dievo karalystė“ (Lk 22,15-18). 

Atrodo, kad Jėzus tikėjosi švęsti Velykas dar sykį su sa- 
vaisiais mokiniais bet, savo mirties išvakarėse, suprato, 
kad tai nebejvyks. Jis vis vien yra tikras, kad Dievas ap- 
gins, pateisindamas jį ir jo darbus dėl karalystės, ir kad 
jis vėl susitiks su savo mokiniais Naujajame Amžiuje. 

Kumrano bendrija turėjo vieną raštų rinkinį, kuria- 
me aprašoma Mesijo'“' akivaizdoje susirinkusi bendruo- 
menė, besidalinanti duona ir vynu Naujajame Amžiuje. 
Panašios viltys duoda foną ir Paskutinei Vakarienei. Žy- 
dų Velykų simbolika į krikščioniškąsias Velykas buvo 
įvesta vėliau, kai Bendrija ėmė aiškinti Jėzaus kančios ir 
mirties prasmę Senojo Testamento tekstų pagalba. 

O šaltinyje nėra pasakojimo nei apie kryžių, nei apie 
pri(si)kėlimą. Kadangi (O šaltinyje ryški viltis, kad Jė- 
zus ir jo mokiniai bus Dievo išaukštinti, atėjus Žmogaus 
Sūnui, tai gali būti pri(si)kėlimo užuomina: 

“Jūs ištvėrėte su manimi mano išbandymuose, todėl 

aš jums skiriu valdyti karalystę, kaip ir man yra ją 

skyręs Tėvas. Mano karalystėje jūs valgysite ir ger- 
101Čia dera prisiminti, kad Kumrano bendrija laukė dviejų Mesijų: 


Pateptojo Kunigo (iš Aarono giminės) ir Pateptojo karaliaus (iš Dovydo gi- 
minės). 

site už mano stalo ir sėdėsite sostuose, teisdami dvy- 
lika Izraelio giminių“ (Lk 22,28-30— Mi 19,28). 


Čia pagrindinė Jėzaus mintis, kad Dievas išaukština sa- 
vuosius Naujajame Amžiuje, atitinka to meto žydų escha- 
tologinę galvoseną. Kitoje O dalyje ši mintis sugretinama 
su kita pri(si)kėlimo tiesa: po mirties Dievas sugrąžina 
Jėzų gyvą jo mokiniams, kurie šiuo įvykiu džiaugiasi 
prie bendro stalo. 


JĖZUS IR ESCHATOLOGINĖ KANČIA 


Apokaliptiniai rašytojai, vaizduodami Dievo ir šė- 
tono kovą prieš Naujojo Amžiaus atėjimą, ją lygina su 
gimdymo skausmais. Apie skausmą užsimenama ir (0 šal- 
tinyje: “Jūs ištvėrėte su manimi mano išbandymuose“ 
(Lk 22,28). O šaltinyje nebandoma aiškinti, kodėl Jėzus 
turėjo kentėti, Dievui kuriant Naująjį Amžių, nors pats 
kančios buvimas pripažistamas. Sekančiame skyriuje 
nagrinėsime Morkaus kančios teologiją, tai yra bandymą 
suprasti Mesijo mirties prasmę. (0 šaltinis taip toli neina. 
Jame teigiama tik, kad Dievas apgins Jėzų ir jo mokinius 
ir sugrąžins jiems bendrojo stalo džiaugsmą Amžiaus- 
Pabaigoje. 

0 šaltinis nepasako, kada Pabaiga ateis. Tačiau Mor- 
kus aiškiai teigia, kad Žmogaus Sūnus bus išaukštintas 
dabartinei mokinių kartai tebesant gyvai: “Iš tiesų sa- 
kau jums: tarp čia stovinčių yra tokių, kurie neragaus 
mirties, kol išvys didingai ateinančią Dievo karalystę“ 
(Mk 9,1). Panašiai teigiama ir kitur tikėjimo kraityje. 
Matas sako, kad “dar nebūsite apibėgę Izraelio miestų, 
kai ateis Žmogaus Sūnus“ (Mt 10,23). Morkus laukia 
Amžiaus Pabaigos savo kartoje (13,30). O šaltinis buvo 
labai arti jame aprašomų įvykių. Tuo metu buvo laukia- 
ma Jėzaus žodžių greito išsipildymo ir dėl to Jėzaus kan- 

čios ir mirties išaiškinimo tuomet dar nereikėjo. Morkus 
tikriausiai rašė pirmajai krikščionių kartai besibaigiant, 
ir todėl jo evangelijoje nurodoma Jėzaus kryžiaus prasmė 
ir Žmogaus Sūnaus atėjimas. (0 šaltinis net pri (si) kėlimo 
aplinkybių nenusako. Čia pabrėžiama tik, kad Dievas Jė- 
zų išaukštins kaip Žmogaus Sūnų ir sukurs laukiamą ka- 
ralystę. Paulius pamini prisikėlusiojo Jėzaus pasirodymus 
sau, kitiems apaštalams ir “daugiau negu penkiems šim- 
tams brolių“ (1 Kor 15,3-8), o O šaltinis apie jokius pa- 
sirodymus neužsimena. Morkus pranašauja, kad moki- 
niai matys Jėzų Galilėjoje (Mk 14,28;16,7). Taigi, nors 
apie Jėzaus pomirtinius pasirodymus kalbama skirtingai, 
ir O šaltinis, ir Evangelija pagal Morkų liudija įsitikini- 
mą, kad Dievas prikėlė Jėzų iš numirusių. Abu kalba 
apie Jėzaus pilną išaukštinimą Naujajame Amžiuje. 

JĖZAUS ZODŽIAI 
IR DARBAI: 
EVANGELIJA 
PAGAL MORK | 


Atėjo metas, prisiartino Dievo 
karalystė. Atsiverskite ir tikėkite 
Evangelija! (Mk 1,14) 


Evangelija pagal Morkų yra pats pirmasis nuoseklus 
Jėzaus viešosios veiklos atpasakojimas. Ankstyvesnės pa- 
stangos apsiribojo Jėzaus pamokymų rinkimu. Toks buvo 
jau minėtas (0 šaltinis. Įvairių Morkaus evangelijoje esa- 
mų užuominų dėka galima teigti, kad Morkus rašė pirmo- 
jo krikščioniškojo amžiaus šeštame dešimtmetyje. Kodėl 
Jėzaus sekėjų Bendrija taip ilgai laukė, neskubėdama ap- 
rašyti Jėzaus gyvenimo bei mokslo? Kodėl Morkus paga- 
liau ryžosi rašyti “ evangeliją", t.y. knygą apie Evangeli- 
ją, Jėzaus Kristaus išganingą veiklą istorijoje? 

Beveik visa karta skyrė pirminę Bendriją nuo to 
lemtingo įvykio — Jėzaus mirties ir pri(si)kėlimo. Savo 
akimis matę Prisikėlusįjį jau buvo mirties bei persekioji- 
mų išretinti. Tikėjimo kraitis apie Jėzų (tai, ką jis darė 
ir sakė) pradžioje buvo perduodamas iš lūpų į lūpas. To 
pakako ir skelbimui (kerygmai) ir mokymui (didachei). 

Dvi priežastys, atrodo, ilgainiui privertė Bendriją 
imti plunksną į rankas ir užrašyti tai, kas būdavo pasa- 
kojama žodžiu: 


1. pirminei Jėzaus mokinių bei sekėjų kartai praretė- 
jus, tikėjimo kraitis apie Jėzų atsidūrė pavojuje; 

2. šiai pirmajai kartai nykstant, buvo suprasta, kad tuo 
jau pasiekta Evangelijos skelbimo riba. 


Pirmieji krikščionys, kurie tuo metu gyveno, laukė Jė- 
zaus sugrįžimo bei išaukštinimo Žmogaus Sūnaus pavi- 
dalu ir Naujojo Amžiaus atbaigimo pasaulio teismu. 
Morkus perduoda Jėzaus žodžius: “Iš tiesų sakau 
jums: dar nepasibaigs ši karta, ir visa tai išsipildys" (Mk 
13,30). Ši lūkesčio persunkta nuotaika pajuntama ir 
Morkaus žodyne — ypač prieveiksmio “tuoj(au)"? dažna- 
me vartojime.'* Jo raginimas budėti, sekant Kristaus žo- 
džius, taip pat alsuoja greito Jėzaus sugrįžimo viltimi: 


“Tos dienos ar tos valandos niekas nežino, nei ange- 
lai danguje, nei Sūnus, vien Tėvas. Žiūrėkite, bu- 
dėkite, nes nežinote, kada ateis tas laikas! Bus 
kaip su žmogumi, kuris iškeliavo svetur, paliko na- 
mus ir davė tarnams įgaliojimus, kiekvienam pasky- 
res darbą, o durininkams įsakė budėti. Taip 
budėkite, nes nežinote, kada grįš namų šeimi- 
ninkas: ar vakare, ar vidurnaktyje, ar gaidgystėje, 
kad, netikėtai sugrįžęs, nerastų jūsų miegant. Ką 
sakau jums, sakau ir visiems: budėkite!* (Mk 
13,32-37). 


102Gr. euthys į lietuvių kalbą verčiamas “vos tik“ (Mk 1,10), “ne 
trukus" (Mk 1,12), arba “tuojau? (Mk 1,18). Bet lietuviškasis vertimas ne- 
sykį jį visai išleidžia pvz. Mk 1,20.23.29. Morkus savo evangelijoje šį žodį 
naudoja net 40 kartų! Graikiško teksto pirmame perskyrime šis “tuojau" 
pasitaiko 8 kartus. 

Įvykis, kuris nurodys, kad Dabarties Amžius jau 
baigiasi, yra Šventyklos sunaikinimas (Mk 13,2.4.14). 
Išrinktųjų kančia ir vargai prieš galutinį išgelbėjimą bus 
trumpi (Mk 13,7.9.13.20). Laiko likutyje tarp įtampios 
bei skausmo kupinos dabarties ir galutinio išgelbėjimo 
Bendrija turi paskelbti Gerąją Naujieną “visoms tautoms?" 
(Mk 13,10). 

Sprendžiant iš šios lūkesčio ir skubotumo nuotaikos 
Evangelijoje pagal Morkų, galima daryti išvadą, kad 
evangelisto tikslas buvo: 


1. užtikrinti abejojantiems ir svyruojantiems, kad jų 
išganymas tikrai yra arti; 

2. įspėti atšalusius ir apsileidusius, kad jie nepajėgs 
išlaikyti tuojau ateinančio bandymo, jeigu nepasi- 
stengs ištikimiau klausyti Bendrijos mokymo (Mk 


4,17). 


Be šių tiesioginių tikslų matyti, kad Morkus norėjo 
ir raštu išreikšti Jėzaus trigubą vaidmenį Bendrijos gyve- 
nime: 1. Jėzus Kristus yra Geroji Naujiena — Bendrijos 
skelbimo (kerygmos) turinys ir širdis; 2. Jėzus Kristus 
yra Dievo Sūnus, Bendrijai davęs įsakmią galią mokyti 
jo vardu (didachė); 3. Jėzus Kristus yra Bendrijos Die- 
vo garbinimo tarpininkas. Taigi Morkus savo evangelijo- 
je sudabartina Jėzaus vaidmenį Bendrijos skelbime (ke- 
rygmoje), mokyme (didachėje) ir garbinime (kulte).'“ 

Kodėl Bendrija laukė ir tebelaukia, kad Dievas aki- 
vaizdžiai išaukštintų Jėzų, pergale žėrinčio Žmogaus Sū- 
naus pavidalu? Norint atsakyti į šį klausimą, aktualų 
Morkaus laikais ir dabar, reikia įsiminti, kokia buvo 
Jėzaus mirtis ant kryžiaus ir kokie įvykiai prie to prive- 

108 Jėzus, savo viešoje veikloje skelbęs Dievo karalystės atėjimą, da- 


bar pats yra skelbiamas kaip tos Karalystės įsteigėjas ir jos įgyvendintojas 
savo asmenių. Jėzus Kristus pats yra Dievo Karalystė. 

dė. Jėzus autoritetingai peraiškino Mozės duotą Įstatymą; 
jis gydė ligas ir išvarinėjo demonus. Krikščionys drąsiai 
teigė ir skelbė, kad Jėzus išpildė Šventraščio pažadus, 
Senąją Sandorą pakeisdamas Naująja. Krikščioniškoje 
atpirkimo plano sampratoje, jo viršūnėje stovi Žmogaus 
Sūnus, blogio karalystės nugalėtojas. Bet ir anuomet, ir 
mūsų laikais, svarbu įsiminti, kokiu keliu žmonijos atpir- 
kimas buvo įvykdytas. 

Morkui teko būti pirmūnu. Prieš jį niekas nebuvo 
bandęs rašyti “evangelijos. Morkus sėmė žinias iš tikė- 
jimo kraičio pasakojimų apie Prisikėlusiojo darbus ir žo- 
džius. Tuo jis nedavė nieko naujo. Jo ypatingas įnašas yra 
tas, kad jis tą medžiagą perduodamas sukūrė naują lite- 
ratūrinę formą. Pirmąsyk trigubas Jėzaus vaidmuo Baž- 
nyčios gyvenime buvo užrašomas, panaudojant vientiso 
pasakojimo formą. “ Evangelija pagal Morkų'' yra vėliau 
duota antraštė Morkaus parašytai knygai. Pats Morkus 
ją pavadino: “Jėzaus Kristaus, Dievo Sūnaus, evangeli- 
jos pradžia" (Mk 1,1). Pauliaus laiškuose žodis “ Evan- 
gelija"?" reiškia ne knygą, o patį Jėzų — “Dievo galybę 
išgelbėti kiekvienam tikinčiajam“ (Rom 1,16).!9* Mor- 
kus, tad žengia vieną žingsnį toliau nuo gyvosios Evange- 
lijos, Jėzaus Kristaus, apie ką kalba Paulius. 

Morkus rašė graikų kalba. Jis aramajų kalbos žo- 
džius bei posakius vertė į graikų kalbą: “ Boanerges" — 
“griaustinio vaikai" (3,17); “Talita kum"—“ Mergaite, 
kelkis! (5,41); “Korban"—“ auka [DievuiV? (7,11); 
“Eloi, Eloi, lema sabachtani"*—“ Mano Dieve, mano Die- 


ve, kodėl mane apleidai?“" (15,34). Tai rodo, kad Mor- 


104Paulini ir Morkui “evangelija" turi skirtingą prasmę. Paulius tą 
žodį naudodamas kalba apie Jėzų, kurio darbais ir mirtimi su prisikiėlimu 
Dievas išreiškė savo norą ir galią išgelbėti žmogų. Morkaus "evangelija" yra 
nauja literatūrinė forma, kurią jis pats sukūrė, žr. H. C. Kee, Jesus in His- 
tory (New York: Harcourt, Brace, Jovanovich, 1970), p. 116-123. 

kus gyveno dvikalbėje bendrijoje ir kad jis norėjo išlai- 
kyti ryšį su istoriniu Jėzumi. 

Nors Morkus, tiesa, rašė graikų kalba, bet jo evan- 
gelija yra perdėm žydiška tiek jo supratimu, kad Jėzus 
turėjo galią peraiškinti Mozės Įstatymą, tiek įsitikinimu, 
kad Jėzus išpildė Šventraščio pažadus savo veikla, mirti- 
mi ir pri(si)kėlimu. Labai galimas dalykas, kad pagonių 
tuolaikinis domėjimasis stebukladariais turėjo įtakos Mor- 
kaus pasakojimams apie Jėzaus darbus, pvz. demonų iš- 
varymas iš žmogaus Geraziečių krašte, moters pagydymas 
bei mirusios mergaitės prikėlimas (Mk 5). Tačiau ir čia 
stilius bei nuotaika yra daugiau žydiški negu graikiški. 
Tikriausiai Morkus ir vieniems ir antriems savo žodžius 
taikė, nes krikščionių Bendriją tuo metu sudarė žydai ir 
pagonys. Abiems graikų kalba buvo suprantama. Jie nau- 
dojosi Senojo Testamento graikiškuoju vertimu — Sep- 
tuaginta.'* 

Morkus skiria dėmesio pagonių priėmimui į Naujo- 
sios Sandoros Bendriją, bet jo Sandoros samprata turi 
pagrindą žydiškajame Sandoros kraityje pagal ankstyvą- 
jį krikščionių Šventraščio supratimą bei aiškinimą. Šven- 
tyklos sugriovimas Morkaus laikomas Dabarties Amžiaus 
pabaigos ženklu. Jėzaus kaip Žmogaus Sūnaus atėjimas, 
kuris netrukus įvyks, pagal Morkaus sampratą, būsiąs 
mesijinių psalmių pažadų ir apokaliptinės Danieliaus 
knygos vizijų išsipildymas.'“* Ta mintimi Morkus ir pra- 
deda savo knygą apie Jėzų Kristų, Dievo Sūnų. 

Kaip pranašo parašyta. Morkaus knygos įžanginiai 
žodžiai: “Jėzaus Kristaus, Dievo Sūnaus, gerosios naujie- 


105Daugumą citatų iš Senojo Testamento Morkus ima iš Septua- 
gintos, o ne iš hebrajiškojo Šventraščio. 

106Mk 14:62: Jėzus aukščiausiajam teismui atsako: “Taip, Aš Esu. 
Ir jūs dar išvysite Žmogaus Sūnų, sėdintį Visagalio dešinėje ir ateinantį 
dangaus debesyse". Šis posakis susideda iš Ps 109(110), 1 ir Dan 7,13. 

nos [evangelijos] pradžia[.Y? (1,1).“7 “Geroji Naujie- 
na“ reiškia du dalykus: Geroji Naujiena apie Jėzų ir Jė- 
zaus skelbiama. Abiem atvejais norima pasakyti, kad Die- 
vas rūpinasi žmogaus išganymu, atpirkimu. Pačioje savo 
evangelijos pradžioje Morkus remiasi Šventraščio paža- 
dais, kurie, anot jo, išsipildė Jono Krikštytojo veikla. 
Taigi, nežiūrint naujos pradžios, Jėzaus išreikštas Dievo 
rūpestis žmogumi yra senojo pranašams duotojo pažado 
ištesėjimas. Tie, kurie čia įžiūri Gerąją Naujieną, atran- 
da ir Naujosios Sandoros Bendrijos pagrindus. 

Morkaus minimi Raštai priskiriami Izaijui (Mk 1, 
2). O iš tikrųjų sakinukas iš Malachijo knygos (3,1a) su- 
jungiamas su sakiniu iš Izaijo — 40,3.09* Morkus, o gal 
jo šaltinis, šiek tiek pakeičia Malachijo naudojamus į- 
vardžius. Malachijas sako, kad Jahvė siųs pasiuntinį, ku- 
ris nuties jam (pačiam Jahvei) kelią, o Morkus tai pa- 
keičia į “štai aš siunčiu pirma tavęs [Jėzaus] savo pa- 
siuntinį, kuris nuties tau [Jėzuil kelią" (Mk 1,2). Mor- 
kus pirštu rodyte rodo į Jėzų, kurį Bendrija laiko Vieš- 
pačiu"? ir kurio atėjimui kelią paruošė Jonas Krikštyto- 
jas. Morkus ir Izaijo žodžiuose padaro pakeitimų. Izaijas 
rašo: “Šaukiančiojo balsas: “Dykumoje taisykite Viešpa- 
čiui kelią..*" (Is40,3). Morkus perkelia dvitaškį: 
“Šaukiančiojo balsas dykumoje: “Taisykite Viešpačiui 
kelią..?*" (Mk1,2). Mat, Jonas Krikštytojas pradėjo 
savo veiklą dykumoje. Šie maži pakeitimai kai kam gali 


107 Lietuviškasis vertimas iš antraštės padaro pagrindinę sakinio 
dalį. 

108Šventraščio tyrinėtojai jį vadina Antruoju Izaiju, nes jis rašė 
po žydų tremties Babilone. Iz 40-55 (gal net iki 66) priklauso šiam be- 
vardžiui pranašui. Istoriniai duomenys, literatūrinis stilius ir teologija 
rodo jį esant skirtingą nuo pirmojo Izaijo. 

108Jėzus-Viešpats reiškia, kad jis yra Dievas. Pagal Septuagintą 
"Viešpats" yra “Kyrios", pagal Vulgatą — “Dominus". Tas žodis buvo 
taikomas tik Dievui. 

atrodyti, kaip evangelisto gudravimai arba savavaliavi- 
mai. Tačiau Negyvosios jūros ritiniuose randami panašūs 
pakeitimai Šventraščio tekstuose, sugretinant pranašystes 
su jų išsipildymu. Žydai suprato pranašysčių išsipildy- 
mą ne raidiškai arba matematiškai (24-2—4!), bet kaip 
pribrendimą: sėkla tampa žydinčiu medžiu; kūdikis tam- 
pa subrendusiu asmeniu. Sėkloje slypi medis; kūdikyje 
—- suaugęs žmogus. Sventraštis buvo ir tebėra laikomas 
indu, sklidinu Dievo išminties, kuri išsilieja išganoma 
veikla. Krikščionys, patyrę Jėzaus įvykį istorijoje, jį aiš“ 
kino pagal Raštus, kaip naują Dievo išganomosios veiklos 
pasireiškimą. 

Dykumoje pasirodė Jonas (Mk 1,2-8). Šis Jonas va- 
dinamas Krikštytoju atskirti jį nuo kitų Naujojo Testa- 
mento Jonų. Morkus mažai tepasako apie Jono ryšius su 
Jėzumi. 0 šaltinis (Mt 3,1-12; Lk 3,3-17) ir Evangelija 
pagal Joną (Ja 1,19-34) šiuo atžvilgiu daug turtingesni. 
Pagal Morkų, Jonas skelbė atsivertimo krikštą nuodėmėms 
atleisti. Minimas ir Jono savotiškas apsirengimas — kup- 
ranugarių vilnų apdaras, apjuostas odiniu diržu, ir jo kuk- 
lus valgis — skėriai su lauko medumi (Mk 1,4.6). Ke- 
liais mostais Morkus nupiešia įdomų pranašo paveikslą. 
Jonas laukė kažkokio “ galingesnio" už save, kuris apsi- 
reikšsiąs Amžiaus Pabaigoje ir įvykdysiąs teismą. Morkus 
nori, kad jo skaitytojai suprastų, jog tas “ galingesnis" yra 
Jėzus, kurio stebuklingi darbai netrukus bus aprašomi. 
Šie darbai užima labai svarbią vietą Morkaus pasakoji- 
me. Būdinga, kad Morkus nemini ugnies krikšto (Mi 3, 
11; Lk 3,16). Jam pakanka iškelti skirtumą tarp Jono 
paruošiamojo vandens krikšto ir Jėzaus duodamo Dvasios 
krikšto, kuriuo bus įsijungiama į Naujosios Sandoros tau- 
tą. Jono apkrikštytųjų tarpe buvo ir Jėzus (Mk 19). 

Balsas iš dangaus. (Mk1,911). Morkaus Jėzaus 


krikšto aprašymas skiriasi nuo kitų evangelistų savo šykš- 

tumu. Morkus nemini, kad Jonas būtų atpažinęs Jėzų, ar- 
ba būtų su juo pasielgęs kitaip negu su kitais, atėjusiais 
krikštytis. Vadinasi, Morkaus samprata, Jėzus buvo tik 
vienas iš minios, kuri veržėsi priimti iš Jono atsivertimo 
krikštą. Dvasios nusileidimo regėjimas ir balsas iš dan- 
gaus, atrodo, buvęs vien Jėzaus išgyventas, nes kreipia- 
masi tik į Jėzų, o ne į Joną ar į aplinkui stovinčius žmo- 
nes. Žodžiuose iš dangaus yra dviguba Šventraščio užuo- 
mina: “Tu mano mylimasis sūnus" (Ps 2,7) ir “tavimi 
aš gėriuosi" (Iz42,1). Antroji psalmė kalba apie kara- 
lių iš Dovydo giminės, kuris vadinamas Dievo sūnumi, nes 
jis atlieka Dievo darbą žemėje. Iz 42 aprašo Jahvę, besi- 
kreipiantį į savo Tarną,“? kuris švelniu tvirtumu įgyven- 
dina Dievo teisumą pasaulyje. Tarnas šią užduotį gali at- 
likti, nes jam yra suteikiama Dievo jėga, t.y. Dievo dva- 
sia (Iz42,1b). Taigi abi užuominos rodo, kad Jėzus iš- 
pildo senąsias pranašystes ir primygtinai liudija jį esant 
ypatingu Dievo Sūnumi. 

Balsas iš dangaus prabyla, kai Jėzus mato “prasive- 
riant dangų ir Dvasią, tarsi balandį, nusileidžiant ant jo" 
(Mk 1,10). Lietuviškame tekste dangaus prasivėrimas 
menkai teišreiškia Morkaus žodžius graikų kalba: “pra- 
plyštant [arba skylant] dangui". Šis išsireiškimas mums 
krinta į akis, bet jis dažnai pasitaikydavo žydijos raštuo- 
se. Mat, pranašų nutilimas vėlesnėje Senojo Testamento 
istorijoje buvo suprantamas, kaip Dievo pasitraukimas į 
anapus dangaus skliauto užuolaidos (Iz 63,11-64,12). 
Nežiūrint to, žydija nepaskendo pesimizme ir neviltyje, 
— o tai yra gerokai stebinantis reiškinys. Apokaliptinė 
raštija palaikė jos viltį, laukiant dangaus praplyšimo (ar- 


110jahvės Tarnas aprašomas vadinamoje Antrojo Izaijo knygoje ke- 
turiose poemose: 1. Iz 42,14: “Jis atneš teisumą tautoms“; 2. Iz 49,16: 
“Jahvė man pašaukė dar prieš gimimą"; 3. Iz 50,49: “Kas rytą jis mane 
prašnekina"; 4. Iz 52,13 - 53,12: “Kančios vyras“. 

ba skilimo) ir Dievo balso — apreiškimo, arba apokalip- 
sės. Todėl Morkus ir naudoja šį posakį, nes tikintiesiems 
lauktasis apreiškimas jau atėjo: Atbaigos Amžius ir iš- 
ganymas veržte veržiasi į pasaulį, nes blogio bei priespau- 
dos amžius baigiasi. Dangaus praplyšimas Jėzaus krikšto 
metu vaizdžiai išreiškia jo pagrindinį skelbimą: “ Atėjo 
metas, prisiartino Dievo karalystė. Atsiverskite ir tikėki- 
te Evangelija!“? (Mk 1,15). 

Dvasios, tarsi balandžio, nusileidimas ant Jėzaus 
primena Izaijo žodžius: “ir nusileido Dvasia iš Viešpa- 
ties" (Iz 63,14 pagal Septuagintą). Dvasios nusileidimas 
iš anapus uždarytos dangaus užuolaidos buvo laukiamas 
kaip Atbaigos Amžiaus malonė (Ez36,26-27) ir kaip 
svarbiausia dovana Mesijui jo misijai atlikti (Iz 11,2; 
61,1). Dvasios išsiliejimas apokaliptinėje žydijos rašti- 
joje yra būdingas ne vien Mesijui, bet ir jo atnaujintai 
tautai. Dvasia suteikia žinojimą, jėgas ir teisumą.!! 

Balandžio simbolis šiame Dvasios apsireiškime 
Šventraščio mokslininkų įvairiai aiškinamas. Kai kurie, 
sekdami religijų istoriją, randa jame rytietiškų legendų 
minties likutį: karaliumi būdavo išrenkamas tas kandi- 
datas, ant kurio galvos nusileisdavo paukštis.“* Bet nėra 
reikalo bastytis po svetimas šalis, ieškant balandžio pras- 
mės. Rabiniškoje raštijoje balandis — paties Izraelio 
simbolis“? Senajame Testamente paukščio simbolika 
reiškia Dvasios kūrybingumą, išviliojant visatą iš chaoso 
(Pr 1,2 :tohu wabohu — neapipavidalinta dykynė), ir 
taip pat paties Dievo kūrybingumą, kuriant sau tautą dy- 


111R. H. Charles, The Apocrypha and Pseudepigrapha of the Old 
Testament in English (Oxford: Clarendon Press, 1913) II, p. 289 s. 

112R. Bultmann, History of the Synoptic Tradition (New York: 
Harper £ Row, 1963), p. 247-253. 

113H. L. Strack $ P. Billerbeck, Kommentar zum Neuen Testament 
aus Talmud und Midrasch (Minchen: C. H. Bech, 1926), I, p. 125. 

kumoje: “.. „kaip jus nešiojau ant aro sparnų“ (Iš 19, 
4), “kaip aras kviečia skristi savo jauniklius ir pats 
skraido virš savo lizdo, taip jis [Dievas] ištiesė savo spar- 
nus ir ją [tautą] paėmė ir nešė ant savo pečių" (Pak 32, 
11). Taigi paukščio simbolika nėra svetima žydijai/“ 

Balso iš dangaus, dangaus skilimo, balandžio nusi- 
leidimo sampyna dramatiškai pavaizduoja išganymo auš- 
rą, Dievo Sūnaus pirmąjį apsireiškimą. Nuostabieji Die- 
vo darbai savo tautos labui tuojau vėl prasidės, nes Dievo 
Dvasia “jį paakina“ (Mk 1,12) lemiamoms grumtynėms 
su šėtonu. Šiame fone Dievo balsas garsinąs Jėzų “Sū- 
numi"' — tuo paveda jam uždavinį sukurti Dievo karalys- 
tę žemėje. Senajame Testamente yra daug panašių pavyz- 
džių: Mozė prie Sinajaus kalno (Iš 3,1-14), Elijas ant 
Horebo kalno (1 Kar 19,12-18 / 3 Kar 19,12-18 pagal 
Skvirecko vertimą) arba Danielius Tigrio upės pakrantė- 
je (Dan 10,2-21). 

Žydams buvo įprasta “Dievo sūnumi" vadinti žmo- 
gų, Dievo išrinktą ir įgaliotą vykdyti jo valią, o ypač — 
įsakinėti jo vardu. Izraelio karaliai būdavo vadinami 
“Dievo sūnumis? (Ps 2;44/45/;71/72/) ir, juo labiau, 
idealusis valdovas, Mesijas, kurio atėjimu prasidės Atbai- 
gos Amžius (Iz 9,6-7). Teigiama, kad helenistinėje kul- 
tūroje “Dievo sūnumi" vadinamas sudievintas žmogus. 
Tačiau tokiam teigimui nėra pagrindo. Po Cezario Au- 
gusto Romos imperatoriai retkarčiais save laikydavo 
“dieviškojo Cezario sūnumi". Jėzaus paženklinimas “Die- 
vo Sūnumi“ reiškia jo įgaliojimą kurti Dievo Karalystę 
žemėje. To uždavinio įgyvendinimą Morkus po truputį 
atskleidžia. 


114Naujajame Testamente Dievo veikimas palyginamas su vištos 
rūpesčiu savo viščiukais: “Kiek kartų norėjau surinkti tavo vaikus, kaip 
višta surenka viščiukus po sparnais, o tu nenorėjai!“ (Mt 23,37b). Žr. 
taip pat Lk 13,34, 

“Prisiartino Dievo karalystė" (Mk 1,14-15). Mor- 
kus, trumpai paminėjęs Jėzaus gundymą dykumoje ir an- 
gelų tarnavimą, skuba skaitytoją prašnekinti Jėzaus skel- 
bimo žodžiais: “Atėjo metas, prisiartino Dievo karalystė. 
Atsiverskite ir tikėkite Evangelija!“ (Mk 1,15). Dabar- 
ties Amžius šėtono ir jo sėbrų valdžioje štai baigiasi. Jau 
aušta Naujasis — Atbaigos Amžius, tad reikia jam pasi- 
ruošti atgaila ir tikėjimu Jėzaus skelbimu. Toliau Morkus 
aprašo kokiais keliais ta karalystė pas žmogų ateina ir 
kaip reikia ją pasitikti. 

Žmonių paruošimas karalystei nebuvo charakterin- 
gas vien Jėzui. Rabinų ir eschatologinių vadų pavyzdžiu 
Jėzus suburia aplink save mokinių grupę, kad jam padėtų 
ir tęstų jo darbą. Pirmieji mokiniai pasirenkami iš Gali- 
lėjos ežero žvejų tarpo; jie nuo pat pradžios vadinami 
“žmonių žvejais“ (Mk 1,17). Vėliau Morkus aprašo Dvy- 
likos išsiuntimą Gerosios Naujienos skelbti ir žmonių gy- 
dyti (Mk 6,7-13). Kadangi jų užduotis atliktina nedel- 
siant, nes laiko prieš Amžiaus Pabaigą taip maža, Jėzus 
neleidžia imti atsargų į kelionę, bet liepia pasitenkinti 
žmonių svetingumu, skubant iš vietos į vietą. Jų misija 
tokia pati, kaip Jėzaus: skelbti atsivertimą, išvarinėti de- 
monus ir gydyti ligas. Šie Jėzaus darbai Morkui yra svar- 
biausi Dievo karalystės atėjimo ženklai. 


“Gal atėjai mūsų sunaikinti?" (Mk 1,24). Morkus 
aprašo Jėzaus pirmąjį nuostabų darbą — netyrosios dva- 
sios išvarymą Kafarnaume, miestely ant Galilėjos ežero 
kranto. Saviškių atstumtas Nazarete, Jėzus įsikuria Ka- 
farnaume (Mk 1,21;2,1) ir, “netrukus, šeštadienį, nu- 
ėjęs į sinagogą, ... pradėjo mokyti"? (Mk 1,21). Jėzaus 
“mokslu" Morkus apibūdina ne vien Jėzaus skelbiamą 
Gerąją Naujieną, bet ir visą jo viešojo gyvenimo veiklą. 
Jėzui būdinga buvo “mokyti kaip turint(is) galią“ (Mk 

1,22), o ne kaip Rašto tyrinėtojai. Jis nesisvaidė įžymiais 
rabinų vardais, bet mokė įsakmiai sava galia. Jo įspėji- 
mai alsavo būtinumu ir skuba. Jis raginte ragino atsivers- 
ti, nes išganymo pažadai veiksmingi. 

Kafarnaumo sinagogoje net demonai tai pajuto! Jė- 
zui dar nespėjus juos sudrausti, jie atpažįsta jame savo 
nugalėtoją visatos grumtynėse. Jėzaus galingi žodžiai juos 
suneramina: “Tu atėjai mūsų sunaikinti, ar ne?“ Čia 
Morkus išlaiko draminę įtampą, neduodamas atsakymo į 
demonų klausimą, tuo norėdamas iš skaitytojo išvilioti 
Jėzaus galios pripažinimą. Aprašydamas anuometinę 
žmonių nuostabą, “Kas gi čia? Naujas mokslas su ga- 
lia?“", jis siekia ir skaitytoją panašiai prašnekinti. Jėzaus 
kalbos šviežumas pasireiškė ne vien jo stiliaus savitumu, 
bet ypač tuo, kad jis tuojau pat įvykdydavo, ką skelbė. 
Demonų pražūtis ne vien skelbiama, bet įvykdoma: “Jis 
netgi netyrosioms dvasioms įsakinėja, ir tos jo klauso!“ 
(Mk 1,27). 

Morkus tęsia savo pasakojimą, paryškindamas tą pa- 
čią mintį: Jėzus turi galią sustabdyti ligos karštį (Simono 
uošvės pagydymas Mk 1,29-31), gydyti įvairias ligas (Mk 
1,32-34), net ir raupsus (Mk 1,40-45). Jėzaus įsakmus 
žodis, kaip pvz. “jis smarkiai prigrasino“", yra būdinga 
tikėjimo kraity naudojama išraiška jo galiai. Savo žodžiu 
Jėzus nugali piktąsias jėgas ir paruošia kelią Dievo ka- 
ralystei. 

Iki šiol Dievo karalystės atėjimui išreikšti Morkus 
naudojosi įprastais žydiškos apokalipsės vaizdais. Tačiau 
jis turi pakilti virš jų, nes Jėzaus veikla netelpa žydiškos 
apokalipsės rėmuose. 


Žmogaus Sūnus turi galią atleisti nuodėmes žemėje 
(Mk 2,10). Apokaliptiniai rašytojai Žmogaus Sūnaus 
vardu aptarė Dievo valios vykdytoją, sukuriantį Dievo 

karalystę žemėje (plg. Dan 7). Morkus nori parodyti, kad 
Jėzus yra Dievo valios vykdytojas, galima sakyti, jo įran- 
kis, galingai veikiąs Dievo vardu ir tuo galįs vadintis 
Žmogaus Sūnumi. Žydų eschatologinė viltis buvo, kad 
Dievas tars atleidimo žodį Teismo dieną, kuria pasibaigs 
Dabarties Amžius ir prasidės Naujasis Amžius. Klausimu 
“kas lengviau — atleisti ar pagydyti?" (Mk 2,9), Mor. 
kus perdirba tikėjimo kraičio stebuklo pasakojimą į pa- 
reiškimo pasakojimą: Jėzus turi eschatologinę galią tarti 
nuodėmes atleidžiantį žodį. 

Aramajiškoji frazė bar naša (hebrajų kalba — ben 
'adam) reiškia “Žžmogus". Tačiau Morkus, naudodamas 
šį posakį antrajame perskyrime, neturi minty, kad visa 
žmonija turi galią atleisti nuodėmes (Mk 2,10) arba pa- 
keisti senąjį subatos įstatymą (Mk 2,27-28). Jėzus turi 
galią "atleisti", “pakeisti" savo viešosios veiklos metu, 
todėl jis yra ėsehalologinis Žmogaus Sūnus, nors Naujasis 
Amžius dar nėra atėjęs. Morkus įterpė į tuos du pasako- 
. jimus mintį apie Žmogaus Sūnų. Be šito įterpimo stebuk- 
lo pasakojimas yra žymiai sklandesnis. 

Sekančios trys perikopės rodo Jėzų, keičiantį įpras- 
tus žydų pamaldumo poreikius. Pirmuoju atveju Jėzus 
vaišinasi “su nusidėjėliais ir muitininkais" (Mk 2,15-17), 
su asmenimis, kurie padoriam žydui buvo nepriimtini, 
nes nešvarūs. Kitu atveju Jėzus pateisina savo mokinius, 
kurie puolami dėl to, kad nepasninkauja (Mk 2,18-22), 
sakydamas, kad nauji laikai reikalauja naujos dvasios. 
Pagaliau trečiu atveju Jėzus gydo subatoje (Mk 3,1-5), 
nes svarbiau gelbėti žmogų, negu švęsti subatą. Antrasis 
pasakojimas Morkui ypač būdingas. Jame atsispindi ne 
tik Jėzaus ir jo mokinių elgesys, bet ir vėlesnis Bendrijos 
nuosprendis įsivesti pasninką: atėjo dienos, “kai jaunikis 

„iš jų atimtas“ (Mk 2,20). Galimas dalykas, kad Mor- 
kus pats įterpė šią pastabą. 

Šiose iškarpėlėse yra pora reikšmingų užuominų 
apie Jėzaus mirtį: “Jaunikis bus iš jų atimtas? (Mk 2, 
20) ir “Išėję fariziejai tuojau ėmė tartis su erodininkais, 
kaip Jėzų pražudyti" (Mk 3,6). Morkus duoda savo skai- 
tytojams suprasti jau iš anksto, kad Jėzus iurės mirti, nors 
jis pats savo mirtį ims pranašauti tik 8,31. 


Galiūno surišimas (Mk 3,27). Jau trečiajame per- 
skyrime Morkus iškelia Jėzaus gyvenimo mįslę: jo darbų 
sėkmingumą bei didelį jam žmonių palankumą ir augantį 
pasipriešinimą, kuris pagaliau priveda prie nukryžiavi- 
mo. Nuo 3,7 iki 27 evangelistas aprašo žmonių antplūdį 
— jie veržiasi prie Jėzaus ne tik iš Galilėjos krašto, bet 
ir iš tolesnės Judėjos, iš Jeruzalės ir apylinkių, net iš pa- 
goniškų šalių — Idumėjos, anapus Jordano, iš Tyro bei 
Sidono miestų. Netyrosios dvasios pripažįsta Jėzų Dievo 
Sūnumi: “Tu esi Dievo Sūnus“ (Mk 3,11). Šio titulo 
prasmės Morkus dar neaiškina, bet ji išryškės evangeli- 
jos pabaigoje. Įsakymas tylėti apie Jėzaus daromus nuo- 
stabius darbus (Mk 3,12) yra Morkaus savitos teologijos 
išraiška. Jis nori pabrėžti, kad kelias į išganymą ir per- 
galę eina per kančią, apie kurią jis jau įvairiais būdais 
užsimena, nors ji tebėra ateityje. 

Keliais brūkšniais Morkus nupiešia Dvylikos pašau- 
kimą būti apaštalais — pasiuntiniais su ypatingu uždavi- 
niu: “Jėzus užkopė ant kalno ir pasišaukė, kuriuos pats 
norėjo, ir jie atėjo pas jį" (Mk 3,13). Pašauktieji padės 
skelbti Dievo karalystę ir ją įgyvendinti (Mk 3,14-15). 

Morkus sutelkia dėmesį į augantį pasipriešinimą 
Jėzui: giminės jo nesupranta, Rašto aiškintojai jį šmeižia. 
Pasakojimas apie Jėzaus gimines, kurie vadinami “saviš- 
kiais"? (Mk 3,21), “motina ir broliais" (Mk 3,31), pa- 
dalinamas, įterpiant Rašto aiškintojų šmeižtus (Mk 3,22- 
30). Giminės mano, kad Jėzus iš proto išsikraustęs (Mk 

3,21.31); tuo tarpu Rašto aiškintojai, matydami jo sėk- 
mingą veiklą, įtaria jį susidėjus su demonais (Mk 3,23). 

Pagal Morkų Jėzus “palyginimais" paaiškina, kodėl 
demonų kunigaikštis negali jam padėti įvesti Dievo val- 
džios: “Kaip gali šėtonas išvaryti šėtoną?" (Mk 3,23). 
Pirmoji Jėzaus naudojama analogija — susiskaldžiusi 
karalystė. Neįmanoma, kad šėtonas imtų griauti savo pa- 
ties “namus"'. Karalystės analogija pakeičiama namų me- 
tafora: kol galiūnas budi, niekas nedrįsta įeiti į jo namus 
ir jį apvogti. Jėzus suriša galiūną, t.y. šėtoną, ir išlaisvi- 
na žmogų, kurį jis buvo pavergęs. 

Tolesnieji paaiškinimai svarbūs ne tiek Jėzaus vie- 
šajai veiklai, kiek vėlesnei Bendrijai, susidūrus su pai- 
niais klausimais, kaip pavyzdžiui: kokias nuodėmes gali- 
ma atleisti? Kaip Bendrijai dera elgtis su žmonėmis, ku- 
rie Šventosios Dvasios darbus priskiria šėtonui (Mk 3,28- 
30)? Tiesa, ir Jėzui buvo metamas panašus priekaištas, 
bet Morkui rūpi nušviesti kelią savo bendraamžiams. Jis 
tiki, kad Jėzaus galia nuversti šėtono karalystę tebetęsia- 
ma Šventosios Dvasios veikla Bendrijos gyvenime. Jis ne- 
žymiai pereina iš Jėzaus laikų į savo paties gyvenamus 
laikus, kada Jėzaus sekėjai turi spręsti naujus klausimus 
Jėzaus Dvasios galia. Tai savaime suprantamas ir ne- 
išvengiamas dalykas. 

“Karalystės paslaptis“ (Mk 4,11). Savo palyginimu 
apie sėjėją Jėzus norėjo padrąsinti mokinius, siunčiamus 
Dievo Karalystės atėjimo skelbti (Mk 4:1-9). Morkus, ta- 
čiau, tą palyginimą paverčia mįsle (hebrajų kalbos žodis 
mašal reiškia “mįslė" arba “ galvosūkis"), kurios pras- 
mė suprantama tik artimiausiems Jėzaus sekėjams (Mk 
4,11-12). Alegorinis palyginimo aiškinimas, pridėtas po 
paties palyginimo (Mk 4,13-20), be abejo taikomas ne 
pirmiesiems Jėzaus sekėjams, o Morkaus laikų krikščio- 
nims. 

Galilėja — vieta, kur buvo Kafarnaumo miestas, Jėzaus veiklos 
centras Galilėjos ežero pakrantėje. “Jėzus sugrįžo į Galilėją 
ir ėmė skelbti gerąją Dievo naujieną: “Atėjo metas, prisiartino 


Getsemanės sodas, žiūrint iš Alyvų kalno į Jeruzalę. 
“Jie ateina į ūkį, vadinamą Getsemane... Štai Žmogaus Sūnus 
išduodamas į nusidėjėlių rankas" (Mk 14,32.41). 


Visų tautų šventovės Getsemanėje fasadas. 


Aptemusi Jeruzalė. 
“Šeštai valandai atėjus, visą šalį apgaubė tamsa iki devintos 
valandos... Jėzus, garsiai sušukęs, atidavė dvasią" (Mk 15,33.37). 


Šventojo kapo bazilika (su dviem kupolomis). Ji stovi ant dviejų 
Kristaus pašventintų vietų — Kalvarijos ir kapo. 


"DAJANIS 
DRIENT BA 2 


Įėjimas į Šventojo kapo baziliką. 

“Juozapas iš Arimatėjos... nuėmė Jėzų nuo kryžiaus, įvyniojo į dro- 
drobulę, paguldė jį kapo rūsyje, kuris buvo iškaltas uoloje" 

(Mk 15,43). 


Sėkla sutapatinama su žodžiu — tai būdinga krikš- 
čioniškam Gerosios Naujienos skelbimui. Klausytojai yra 
įvairių rūšių žemė, į kurią žodis sėjamas. Taip atrodytų 
pagal Mk 4,15: “Palei kelią sėjamas žodis — tai žmonės, 
kuriems vos išgirdus žodį, ateina šėtonas [t.y. paukščiai] 
ir išplėšia juose pasėtąjį žodį“. Sekančiame sakinyje ale- 
gorija sušlubuoja: čia klausytojai tampa sėkla, pasėta 
uolynėje (Mk 4,16). Palyginimo aiškinimo gale, sėkla 
vėl tampa žodžiu, o klausytojai — neimli žemė (Mk 4, 
20). Nors alegorija ir truputį sušlubuoja, bet ji gana 
aiškiai atskleidžia Morkaus laikų krikščionių Bendrijos 
padėtį. Joje yra narių, kurie, ištikus negandai ir perse- 
kiojimui dėl tikėjimo, atkrinta nuo Bendrijos. Yra ir to- 
kių, kurie pasimeta rūpesčiuose dėl turtų, ar kokių kitų 
medžiaginių gėrybių. Vadinasi, Morkui žinoma Bendrija 
jau nebėra suvargusių Galilėjos žvejų saujelė, bet į savo 
eiles ji yra patraukusi ir turtuolių. 


Paskutinis sakinys yra padrąsinantis: Gerosios Nau- 
jienos skelbimas nuostabiai našus tuose, kurie ją išgirsta 
ir ištikimai priima (Mk 4,20). Padrąsinimą seka posakių 
pynė, kurios jungianti mintis yra Gerosios Naujienos 
skelbimo svarba (Mk 4,21-22). Atsisakius ją skelbti, bus 
daroma skriauda tiems, kurie neturės progos jos išgirsti 


(Mk 4,25). 


Morkus užbaigia skyrelį apie Karalystės paslaptį 
dviem palyginimais: apie savaiminį sėklos augimą (Mk 
4,26-29) ir apie garstyčios grūdelį (Mk 4,30-32). Abu 
išryškina kontrastą tarp kuklios Gerosios Naujienos pra- 
džios ir jos gausaus derliaus, kuris bus apreikštas Teis- 
mo dieną (t.y. piūčiai atėjus). Morkaus surašyti Jėzaus 
palyginimai turi du tikslus: įspėti apsileidėlius ir padrą- 
sinti ištikimuosius krikščionis. Tik tie, kuriuos Dievas 
išsirinko, gali suprasti jo paslaptingą veikimą. 

“Kas gi jis?" (Mk4,41). Ankstyvesnieji stebuklų 
pasakojimai evangelijų kraityje rodo Jėzaus viešosios 
veiklos prasmę: piktojo įtaka sulaužoma Jėzaus gydymais 
ir demonų išvarinėjimais. Vėliau, dėmesys ima krypti į 
patį Jėzų: kas jis yra, kad gali atlikti tokius nuostabius 
darbus? Ne patys darbai, o christologinis klausimas už- 
ima centrinę vietą: ką reiškia vadinti Jėzų Kristumi? 

Pirmasis pasakojimas, kuris kreipia dėmesį į patį 
Jėzų yra audros nutildymas (Mk 4,35-41). Pasak Mor- 
kaus, Jėzus sudraudė"? vėtrą (gr. pneuma — Mk 4,39), 
lygiai kaip anksčiau “sudraudė" netyrąją dvasią (irgi 
pneuma — Mk 1,25). Morkus nori, kad jo skaitytojai 
pajustų, jog Jėzus, pagelbėdamas žmogui, vykdo dieviš- 
kąją valdžią visatoje. Klausimas —“ Argi jums dar tebe- 
stinga tikėjimo?“ (Mk 4,40) — kreipiamas ne tik į mo- 
kinius valtyje, bet ir į Morkaus meto Bendriją. Negandos 
ir persekiojimo akivaizdoje svarbu įsiminti, kad Dievas, 
kuris išgelbėjo mokinius nuo audros Jėzaus žodžiu. gali 
ir dabar išgelbėti. 

Stebuklų pasakojimai Mk 5 yra tikri deimančiukai. 
Dvasios apsėstojo vyro vargas bei jo palaipsnis išlaisvi- 
nimas iš demono letenos turi daug panašumo su tuometi- 
nės helenistinės kultūros demonų išvarymo pasakojimais. 
Šį sykį Morkus nenaudoja žodžio “sudraudė", kuris daž- 
nai pasitaikydavo ankstyvesniojo evangelijos kraičio de- 
monų išvarymo pasakojimuose. Morkus kalba savo laiko 
žmonėms. Tai ypač ryšku Mk 5, 19: “Eik namo pas sa- 
viškius ir papasakok, kokių nuostabių dalykų Viešpats 
tau padarė. ..* Čia Morkus panaudoja Bendrijos tikėji- 
mo išpažinimo išraišką — Jėzus Viešpats; jo nevadina 


115 Ankstyvasis evangelijos kraitis turi savitą žodį — epitimao, ku- 
ris atitinka hebrajų kalbos žodį, išreiškiantį Dievo galią jam priešingas 
jėgas sudrausti. 

EET 


vosi. 

Jajiro dukters prikėlimo pasakojimą (Mk 5,22-24. 
35-43) Morkus padalina, įterpdamas pasakojimą apie 
moters, sergančios kraujoplūdžiu, pagydymą (Mk 5,25- 
34). Tokiu būdu pirmasis pasakojimas tampa dramatiš- 
kesnis. Skaitytojui susidaro įspūdis, kad uždelsimo dėka 
mergaitė mirė (Mk 5,39). Mirties ir miego sugretinimas 
duoda Morkui progos palyginti krikščionių laikyseną 
mirties akivaizdoje (mirti reiškia užmigti su prisikėlimo 
viltimi — plg. 1 Tes 4,13) su kai kurių žydų ir daugu- 
mos pagonių beviltiškumu (mirtimi viskas baigiasi!). Pri- 
keltai mergaitei duodama valgyti, įrodyti, kad prikėlimas 
tikras, ne tariamas. Evangelijos kraičio pasakojimuose ir 
Jėzaus pri(si)kėlimas panašiai įrodomas: “paėmė ir val- 
gė jų [mokinių] akivaizdoje“ (Lk 24,42). 

Iškeldamas visą eilę klausimų dėl Jėzaus ir jo dar- 
bų, Morkus verčia patį skaitytoją rasti atsakymą į pa- 
grindinį klausimą: “Kas jis yra?" Klausinėja ypač tie, 
kurie yra priešiškai nusistatę. Taip Morkus pereina nuo 
pasakojimo apie Jėzaus darbus, kuriems atliepiama tikė- 
jimu ir nuostaba, į pasakojimą apie Jėzaus darbus, kurie 
sutinkami su abejone ir netikėjimu. 


Negerbiamas pranašas (Mk 6,4). Saviškiai iš Naza- 
reto žiūri į Jėzų kitaip, negu tie, kuriuos jis išgydė ar iš- 
laisvino iš demonų. Savo kaimynams Jėzus tėra tik dai- 
lidė iš gausios, gerai pažįstamos šeimos. Ir jie piktinasi 
Jėzumi: jiems atrodo, kad Jėzus savo žodžiais ir darbais 
bando iškilti virš jų, atsiekti kažką nepaprasto. Tai įžūli 
ambicija! 

Nėra abejonės, kad Jėzus save laikė pranašu, pa- 
šauktu ir įgaliotu kalbėti Dievo tautai įsakmiu, iš Dievo 
gautu žodžiu. Tikėjimo kraityje taip ir liko tas neišdil- 


198 


domas įspūdis Jėzaus kaip pranašo. Morkaus karta, at- 
rodo, šį Jėzaus pranašišką vaidmenį norėjo atmesti. Juk 
jo saviškiai ir kaimynai neigė jį buvus Dievo siųstuoju. 
Tas netikėjimas juos apakino, ir jie nepajėgė Jėzaus die- 
viškos galios pripažinti. Anot Morkaus, Jėzus ne tik ne- 
darė, bet ir negalėjo padaryti jokio stebuklo savo tėviš- 
kėje. 

Aprašydamas Dvylikos išsiuntimą, Morkus leidžia 
skaitytojui pajusti, kad ir jie susilauks panašaus likimo, 
kaip Jėzus. Ir jie siunčiami kalbėti Dievo vardu (Mk 6, 
7-13), bet ne visur bus priimti: “Jei kurioje vietoje jūsų 
nepriimtų ir neklausytų, išeikite iš ten ir netgi dulkes 
nuo kojų nusikratykite, kaip liudijimą prieš juos (Mk 6, 
11). 

Morkus vaizdžiai nupiešia Jono Krikštytojo, perse- 
kiojamo pranašo, likimą. Erodas Antipas, Erodo Didžio- 
jo sūnus ir Galilėjos bei Perėjos tetrarchas (jo krašte Jo- 
nas ir Jėzus plėtė savo veiklą), Joną nužudė. Šiuo įvykiu 
Morkus primena, kad ir Jėzų supa persekiojimo šešėliai; 
nežiūrint jo veiklos sėkmingumo, artėja jam kančia ir 
mirtis. 

“Drąsos! Tai aš? (Mk 6,50). Morkus sudeda krū- 
von du pasakojimus apie Jėzaus nuostabią galią visatoje: 
duonos padauginimą (Mk 6,30-44) ir vaikščiojimą ant 
vandens (Mk 6,45-52). Kadaise šie du evangelijos pasa- 
kojimai kuteno racionalistų istorikų vaizduotę bandyti 
juos išaiškinti protu. Kai kurie taip aiškino duonos pa- 
dauginimą: Jėzus pamokė žmones slapta atsinešti maisto 
rankovėse ir skreituose, kad paskui galėtų juo pasidalinti. 
Ir ėjimui vandeniu rasta išeitis: vanduo buvęs negilus, ir 
Jėzus tik įbrido, bet ne vaikščiojo jo paviršiumi, nors iš 
tolo gal taip atrodė. 

Morkus šiuos pasakojimus panaudoja ne tiek dėl jų 
stebuklingumo, kiek norėdamas krikščionių Bendriją pa- 

guosti, užtikrindamas Jėzaus artumą. Čia reikia skirti 
pačią tiesą nuo jos išraiškos būdo. Tiesa, pasisavinama 
tikėjimu, ramina ir guodžia. Jos išraiška gali būti spal- 
vinga ir žaisminga, klausytoją išviliojanti iš jo siauro tik- 
rovės lopelio į Dievo artumos platumas, žmogui prieina- 
mas per Jėzų. Prisimename žodžius, kartojamus šv. Mi- 
šiose: “.. „paėmė. .. pažvelgė į dangų. .. sukalbėjo mal- 
dą... laužė... davė..." (palyginkite Mk 6,41 su Mišių 
eucharistine malda). Eucharistinės maldos žodžiais Jėzus 
vėl ateina į besimeldžiančios Bendrijos tarpą duonos ir 
vyno pavidalų. 

Graikiškas išsireiškimas, kurį lietuviškai verčiame 
“Tai aš? (ego eimi), gali būti ir “Aš esu". Taip graikiš- 
kasis Senojo Testamento vertimas perduoda Dievo, — 
Jahvės, — vardą, apreikštą Mozei Sinajaus kalne (Iš 3, 
14). Septuaginta buvo pirmųjų krikščionių Šventraštis. 
Bendrija, kuriai rašė Morkus, gerai žinojo aprašymą apie 
Dievo apsireiškimą Mozei ir jo pažadą išgelbėti savo 
tautą iš vandenų." Taigi Morkaus užrašytuose pasako- 
Jimuose, primenamas Senasis Tesiamentas ir naujoji Die- 
vo pagalbos bei jo artumos išraiška Jėzuje. Morkus taip 
pat iškelia kontrasią tarp tų, kurie šia išraiška tikėjo, ir 
netikinčiųjų fariziejų bei Rašto žinovų, kurie Jėzumi pik- 
tinosi. 

Kas švaru, kas nešvaru (Mk 7,20). Jėzaus laikais 
fariziejai ir esenai skyrė labai daug dėmesio apeiginiam 
švarumui. Esenams jis tiek rūpėjo, kad daugumas jų““" 
pasitraukė iš visuomenės į dykumą, kad išliktų nesutepti 
savo laiko blogybėmis. Nesusitepimas jiems buvo esminis 


116Iz743,2: “Kai tu eisi per vandenį, aš būsiu su tavim, ir upės 
nepaskandins tavęs“. Iz 43,25 naudojamas tas pats “Aš esu“ (kur Dievas 
kalba), kaip ir Mk 6,50, “Aš esu" (kur Jėzus kalba). 

117Josephus Flavius, Bellum Judaicum, II (124-125). Čia rašoma, 
kad esenų buvo ir miestuose bei kaimuose. 

dalykas, nes, tik būdami švarūs, jie tikėjosi įžengti į ne- 
trukus Dievo sukursimą Atbaigos Amžių, skirtą jo išrink- 
tiesiems. Pasak Morkaus, ir Jėzui rūpi paruošti išrinktuo- 
sius Naujajam Amžiui. Tačiau Jėzus nevertina apeiginio 
švarumo. Ir Morkaus laikų Bendrija nebesirūpina palai- 
kyti apsiplovimo ir panašių papročių. Jie tiki Jėzaus žo- 
džiais, kad žmogų sutepa ne daiktai, kuriuos jis liečia, 
o jo paties nešvari širdis. Atrodo, kad Morkaus bendrija 
jau buvo nutraukusi ryšius su žydiškąja krikščionija, 
nes ji nebesilaikė papročių, kurie žydams neleido liesti 
tam tikrų tariamai nešvarių daiktų ar bendrauti su ne- 
švariais žmonėmis. 

Vaikų duona šunyčiams (Mk 7,24-30). Morkus su- 
pažindina savo skaitytojus su Jėzaus veikla pagoniškoje 
aplinkoje: Tyre, Sidone, Dekapolyje (Dešimt miestų), 
Pilypo Cezarėjoje. Jis nori parodyti, kad pagonys gali 
įeiti į išrinktųjų Bendriją, lygiai kaip ir žydai. Tačiau ir 
vieniems ir antriems reikia tikėjimo. Jo pagalbos prašan- 
čiai pagonei moteriškei Jėzus aštrokai pasako: “Juk ne- 
gražu imti vaikų [žydų] duoną ir mesti šunyčiams [pa- 
gonimsV* (Mk 7,27). Narsioji sirofenikietė į tai randa 
greitą ir taiklų atsakymą: “Taip, Viešpatie! Bet ir šu- 
nyčiai po stalu ėda vaikų trupinius“ (Mk 7,28). Dėl šių 
žodžių jos duktė išgydoma. Panašiai įvyksta ir su kurčiu 
nebyliu Dekapolio krašte (Mk 7,31-37) ir su neregiu Bet- 
saidoje (Mk 8,22-26). Duona padauginama pagonių 
krašte (Mk 8,1-10), lygiai kaip ir pas žydus (Mk 6,35- 
44). Likusių trupinių pintinių skaičius — dvylika ir sep- 
tynios (Mk 8,19-20) — atitinka skaičių vadų, Jeruzalės 
bendrijos paskirtų žydams krikščionims (Apd 1,12-26) 
ir “graikiškai kalbančiųjų tarpe“ (Apd 6,1-6). Morkus 
tuo nori parodyti, kad Bendrijos misija pagonims nebuvo 
tik papildomas žygis, žydams atsivertus, arba gudrus po- 
sūkis, paaiškėjus, kad daugumas žydų iš viso neatsivers. 

Anot Morkaus, misija pagonims buvo Dievo plano dalis 
nuc t pradžios, nes pats Jėzus ėjo pas pagonis. 


“Kuo jūs mane laikote?" (Mk 8,29). Iki šiol Mor- 
kus tik prabėgomis užkliudo klausimą “kas yra Jėzus?" 
Dabar pats Jėzus klausia savo mokinius: “Pasakykite, 
kuo mane žmonės laiko?" (Mk 8,27). Mokiniai pakarto- 
ja žmonių spėliojimus: “Vieni — Jonu Krikštytoju, kiti 
— Eliju, treti — dar kuriuo iš pranašų" (Mk 8,28). Spė- 
liojimai visai aiškiai Jėzaus neaptaria, bet juose yra šiek 
tiek tiesos. Jėzus, kaip Jonas Krikštytojas, ragino žmones 
atgailoti ir ruošti Viešpačiui kelią. Jo veikla, kaip pra- 
našo Elijo, įvesti eschatologinį perversmą. Jis daugeliui 
priminė pažadėtą pranašą Pakartoto Įstatymo knygoje 
(18), kurio ilgesingai laukė esenų bendrija Kumrane. 
Petras, aisakydamas į Jėzaus “O jūs kuo mane laikote?" 
(Mk 8,29) žodžiais “Tu esi Mesijas" (Mk 8,29), rodos, 
pataikė. Bet Jėzui pareiškus, kad jo mesijinė užduotis 
veda per kančią ir mirtį, Petras priešinasi (Mk 8,32). 
Jėzaus žodžiai apie kančią ir prisikėlimą nuo Petro at- 
šoka lyg žirniai nuo sienos. Kai kurie Naujojo Testamen- 
to tyrinėtojai čia mato istorinio Jėzaus bandymą pataisyti 
tuometinės žydijos Mesijo supratimą. Mat, žydai laukė 
ne kenčiančio, o pergales skinančio Mesijo! Galima. da- 
lykas, bet greičiau ši Morkaus teologinė Jėzaus vaidmens 
samprata derinasi su jo apokaliptiniu galvojimu. Morkui 
svarbu pabrėžti, kad Jėzui reikės kentėti, net nenurodant, 
kuo tas kentėjimas pasitarnaus Dievo karalystės atėjimui 
ir žmonių išganymui. 

Mk 8,31 yra vienas iš trijų tekstų (kiti du: Mk 9,31 
ir 10,33-34), kuriuose išreiškiamos viena už kitą aiškes- 
nės pranašystės apie Jėzaus kančią ir prisikėlimą: “Žmo- 
gaus Sūnui reikės daug iškentėti, būti seniūnų, aukštųjų 
kunigų bei Rašto aiškintojų atmestam, nužudytam ir po 

trijų dienų prisikelti iš numirusių". Danieliaus knygoje 
išpranašautas “tarsi Žmogaus Sūnus“ (Dan 7,13) ateina 
garbėje, tačiau išrinktajai Bendrijai reikia kentėti. Dan 7, 
22 žada, kad Dievas ne tik sukurs savo karalystę, bet ir 
išgelbės ištikimuosius iš kančios ir iš betkokios pasaulinės 
valdžios priespaudos (Dan 1,8-21; 6,16-28; 3,19-30). 
Apokaliptinėje raštijoje Naujojo Amžiaus atėjimas lygi- 
namas su gimdymo skausmais. Išrinktųjų Bendrija į jį 
įžengia per kančią, kaip motina per gimdymo skausmą 
atveda kūdikį į gyvenimą. Morkus ir neieško kitos Jėzaus 
kančios prasmės; jo žodžiuose nėra atperkamosios kan- 
čios sampratos (nors Iz 52,13-53,12 šią sampratą išreiš- 
kia). Jam svarbu parodyti, kad kelyje į išganymą kančia 
neišvengiama. 

Petras nenori priimti kenčiančio Mesijo. Morkus jį 
rodo neigiantį esminį Jėzaus, kaip Žmogaus Sūnaus, vaid- 
menį, todėl Jėzus jį bara: “Eik šalin, šėtone [t.y. prieši- 
ninke], nes tu galvoji ne apie tai, kas Dievo, o kas žmo- 
nių!* (Mk 8,33). Prie pranašystės apie kančią, Morkus 
prijungia ir kitą mintį: Žmogaus Sūnaus sekėjams reikia 
ryžtingumo ištesėti jo nurodytame kelyje (Mk 8,34-38). 

Kodėl Morkus pasirinko Žmogaus Sūnaus titulą Jė- 
zaus mesijiniam vaidmeniui išreikšti? Atsakymą randa- 
me Morkaus perduotuose Jėzaus žodžiuose savo sekėjams: 
“Jei kas gėdinsis manęs ir mano žodžių šios neištikimos 
ir nuodėmingos karios akivaizdoje, to gėdysis ir Žmogaus 
Sūnus, atėjęs su savo Tėvo šlove, šveniųjų angelų lydi- 
mas“ (Mk 8,38). Tie, kurie nesigėdi imti savo kryžių ir 
pražudyti savo gyvybę dėl Jėzaus ir dėl Evangelijos, bus 
Jėzaus išgelbėti, jam atėjus su šlove Amžiaus Pabaigoje. 
Morkus, pasinaudodamas Jėzaus žodžiais apie Žmogaus 
Sūnaus atėjimą, parodo ir Jėzaus mesijinę garbę, ir kan- 
čios reikalingumą jam ir jo sekėjams. Išgelbėjimas, kaip 
Jėzaus pažadėta, ateis dar pirmajai jo sekėjų kartai ne- 

išmirus: “Iš tiesų sakau jums: tarp čia stovinčių yra to- 
kių, kurie neragaus mirties, kol išvys didingai ateinančią 
Dievo karalystę" (Mk 9,1).* 

Jėzaus pažadą išgelbėti jam ištikimus sekėjus (Mk 
9,1) seka aprašymas artimiausiems jo mokiniams — Pet- 
rui, Jokūbui, Jonui — suteikto apokaliptinio regėjimo 
(Mk 9,2-8). Regėjimas įvyksta nuošaliame kalne (Tabo- 
balsą ir mato nepaprastą reginį. Senajame Testamente 
Dievas dažnai apsireiškia kalne (Mozei Sinajaus kalne Iš 
19.20; Elijui Horebo/Sinajaus kalne — 1/3 Kar 19,1-14; 
Abraomui Morijos kalne — Pr 22). Mozės ir Elijo pa- 
sirodymas (abu eschatologiniai asmenys žydų laukiami 
prieš Amžiaus Pabaigą) mokiniams turėjo ypatingą reikš- 
mę. Jėzaus drabužių spindesys priminė Mozės veido žė- 
rėjimą, pamačius Dievą (Iš 34,33-35). Jėzaus ir mokinių 
pokalbis, leidžiantis nuo atsimainymo kalno, apie Elijo 
žadėtą atėjimą ir Žmogaus Sūnaus kančią dar labiau su- 
riša eschatologinį pasiuntinį su kentėjimu. Krikščioniškoj 
sampratoj Jonas Krikštytojas atliko Elijo darbą. Jis — 
Jėzaus pirmtakas, kuriam nedori žmonės “padarė. .. ką 
norėjo, — taip, kaip apie jį parašyta" (Mk9,13). Ir Jė- 
zaus laukia panašus likimas, netiesiogiai pabrėžia evan- 
gelistas Morkus. 


“Patys nežinote, ko prašote“ (Mk 10,38). Morkaus 
evangelijos dalis nuo 9,14 iki 10,45 kalba apie Jėzaus 
mokinių neišmanymą ir nesusigaudymą. Mokiniai nepa- 
jėgia pagydyti epilepsija sergančio berniuko, nes jie yra 
“netikinti giminė" (Mk 9,14-29). Mokiniai, kurie turėtų 


118Kai Morkus rašė savo evangeliją (60-70 m. po Kr.), Jėzaus pir- 
mieji sekėjai, Dvylika ir kiti mokiniai, buvo pradėję išmirti. Apie apaš- 
talų mirtį neturime tikslių istorinių duomenų. Tačiau jiems nykstant, 
Bendrija pajuto reikalą užrašyti, ką Jėzaus gyvenimo ir prisikėlimo liu- 
dininkai apie jį skelbė. 

tikėti, netiki, tuo tarpu berniuko tėvas nuolankiai prisi- 
pažįsta: “Tikiu! Padėk mano netikėjimui!* (Mk 9,24). 
Antroji Jėzaus pranašystė apie kančią lieka mokinių ne- 
suprasta, ir jie nedrįsta Jėzų klausinėti apie tai (Mk 9,30- 
32). Mokiniams rūpi visai kitas klausimas, kurį jie kelia 
net du kartus: “kas didesnis?" (Mk 9,33-37; 10,35-45). 
Jėzus abu ginčus užbaigia pamokymu, kad reikia tapti 
“mažučiais", priimti kančią ir mirtį dėl karalystės. Jis 
taip pat įspėja nesmerkti nė vieno, “kuris nevaikščioja su 
mumis" (Mk 9,38-41), tačiau daro gera Jėzaus vardu; 
neklaidinti “tikinčių mažutėlių" nejautriu ar papiktinan- 
čiu elgesiu (Mk 9,42-50). Panaši mintis pakartojama 
Mk 10,13-16 (Jėzus ir vaikai). 


Ruošiantis gyventi Naujajame Amžiuje (Mk 10,1- 
31). Bendrija, kurią Morkus nori prašnekinti savo evan- 
gelija, grūmėsi su nevykusiais atsakymais į du svarbius 
klausimus: kada leistina ištuoka ir nauja santuoka? ir: 
kaip laimėti gyvenimą Naujajame Amžiuje? Į pirmąjį 
klausimą Evangelijoje pagal Morkų Jėzus aisako Dievo 
mintimi: vyras ir moteris sukurti būti viena, — skyrybos 
ne iš Dievo, o dėl žmonių širdies kietumo. “Todėl, ką 
Dievas sujungė, žmogus teneišskiria" (Mk 10,9). Po šio 
viešo Jėzaus pareiškimo, Morkus, kaip paprastai, dar pri- 
deda atskirą paaiškinimą mokiniams (Mk 10,10;4,13.33- 
34), kodėl vyras negali atleisti savo žmonos ir vesti kitą 
arba moteris palikti savo vyrą ir ištekėti už kito (Mk 10, 
11-12). Tuo atveju tiek vyras, tiek moteris, svetimauja. 
Žydijoje moteris neturėjo teisės atsiskirti nuo vyro, bet 
romėnai šią teisę moterims buvo suteikę. Atrodo, kad 
Morkus šį tikėjimo kraičio nurodymą apie skyrybas bus 
pritaikęs pagoniškai aplinkai. 

Atsakymas į antrąjį klausimą yra proga įvertinti tur- 
tų vaidmenį išganymui. Turtuolis sunkiai atsiskiria nuo 

savo įsigyto turto: “Lengviau kupranugariui išlįsti pro 
adatos ausį, negu turtuoliui jeiti į Dievo karalystę" (Mk 
10,25). Šia patarle sąmojingai išreiškiama tai, ką dau- 
gelis žmonių yra patyrę. Dievo karalystės kūrime svar- 
biausia ne tai, ką žmogus padaro (net Dievo valią vyk- 
dydamas), ir ne tai, ką jis įsigyja savo triūsu. Žmogaus 
nuosprendžio gilumas ir ryžtingas nusiteikimas darbuo- 
tis, ruošiant pasaulį Dievo karalystei, yra esminis Dievo 
reikalavimas, kurį Morkus primena savo laikų krikščio- 
nių Bendrijai (Mk 10,17-31). 

Trečioji pranašystė apie kančią (Mk 10,32-34) taip 
pat lieka mokinių nesuprasta. Nesuprasdami Jėzaus ryžto, 
mokiniai apimti baimingos nuotaikos: “kaip tai gali bū- 
ti?" Jie neįsidėmi Jėzaus kantriai dėstomo palyginimo 
apie viešpatavimo kelią, — “tie, kurie laikomi tautų val- 
dovais, engia jas, ir jų didžiūnai rodo joms savo galią“ 
(Mk 10,42), — su tarnavimo keliu, priimant kančią. Šis 
yra Jėzaus ir jo sekėjų kelias, bet mokiniai dar jo nesu- 
pranta. Jiems netelpa galvoj kenčiąs Žmogaus Sūnus ir 
garbingasis Dievo Sūnus, kuris valdo ir viešpatauja. Lyg 
su kreivu šypsniu Morkus aprašo atsitikimą prie Jericho 
miesto. Neregys Bartimiejus vienintelis tikrai Jėzų atpa- 
žįsta. Garsiu šauksmu, “Jėzau, Dovydo Sūnau, pasigai- 
lėk manęs!" (Mk 10,47), Bartimiejus išpažįsta Jėzų esant 
karaliumi. Ir dar daugiau. Aklasis elgeta, kreipdamasis į 
Mesiją karališkuoju Dovydo Sūnaus titulu ir prašydamas 
grąžinti regėjimą, duoda suprasti, jog jis tiki pažadu, kad 
eschatologinėje karalystėje akliesiems bus atvertos akys.“* 
Šis pažadas duotas per pranašą Jeruzalei.““? Atverti akis 
yra Jahvės Pateptojo (Septuagintoje Christos vadinamu) 
pareiga.““! Morkui neregys Bartimiejus yra priešprieša 

11917 35,5: “tuomet atsimerks aklųjų akys“; taip pat 42,7.16; 43,8. 

1201z 29,1.18: čia Jeruzalė vadinama Arieliu, t.y. Dievo liūtu. 


1211761,1, 

Jėzaus mokiniams, kurie net mokomi jo nepažįsta, o ak- 
lasis elgeta supranta, kas Jėzus yra. 


Tas, kuris ateina Viešpaties vardu (Mk 11 10), Mor- 
kus aprašo Jėzaus įėjimą į Jeruzalę pro Betfagę ir Beta- 
niją Alyvų kalno keliu. Senasis romėnų vieškelis nuo Je- 
richo (250 metrų žemiau jūros lygio) vingiuoja, šliauž- 
damas aukštyn, per mįslingą Judėjos dykumą iki Alyvų 
kalno keteros (787 metrų virš jūros lygio). Šiuos vingius 
ištiesinus, gautųsi ne mažiau kaip 25 km. kelionė. Pasie- 
kus Alyvų kalną, atsiveria nuostabus vaizdas Jeruzalės 
miesto ir Siono kalno su Šventykla. Čia Jėzaus palyda 
galėjo džiūgauti pakopų giesmės išreikštais jausmais: 

Kas Viešpačiu tiki, tie kaip kalnas Siono, 

kurio niekas nepajudins, kuris stovi per amžius. 

Kalnai apsupę Jeruzalę saugo, 

taip Viešpats — savąją tautą 

dabar ir per amžius (Ps 124/125/,1-2). 

Morkus sąmoningai vaizduoja Jėzaus įžengimą į Je- 
ruzalę pagal Zacharijo pranašystę (Zch9,9-10). Prana- 
šystėje sakoma, kad Mesijas atjojo į Jeruzalę ne ant bal- 
to žirgo, bet ant kuklaus asilaičio. Vėlesnės evangelijos 
rodo Jėzų į Jeruzalę įžengiantį kaip karalių (Mt 21,9: 
“Osana Dovydo Sūnui!"', Lk 19,38: “Garbė karaliui..!'?). 
Pagal Morkų minios sveikina Jėzų, kaip tą, “kuris ateina 
Viešpaties vardu!"? (Mk 11,10) psalmės 117(118),26 žo- 
džiais: “Palaima tam, kurs ateina Viešpaties vardu!" 
Morkaus laikų krikščionių Bendrija šį Jėzaus žygi su- 
pranta kaip eschatologinės Dievo karalystės vilties išsi- 
pildymą. Morkus neužsimena, kokios buvo to žygio pa- 
sekmės. Visa eilė Naujojo Testamento tyrinėtojų mano, 
kad Morkaus aprašymas, kaip Jėzus įžengė į Jeruzalę, 
neatitinka tikrovės. Jeigu Jėzus būtų taip iškilmingai į 
sostinę įžengęs ir priėmęs žmonių pagarbą bei mesijinius 

sveikinimus, jis būtų buvęs suimtas. Valdžia nebūtų lei- 
dusi tokios pavojingos politinės demonstracijos, ardančios 
krašto ramybę bei tvarką. Kaip žinome, Jėzus galų gale 
buvo suimtas ir nuteistas kaip tik dėl to, kad ardė krašto 
tvarką. Morkaus pasakojime Jėzaus elgesys atitinka jo sa- 
vęs sampratai: jis — Dovydo Sūnus, įeinąs į savo sostinę, 
kur neužilgo bus atmestas ir nukankintas. 

Sostinėje, žydų vyriausybės priešiškumas Jėzui Mor- 
kaus vaizdžiai nupiešiamas mįslingu pasakojimu apie ne- 
vaisingą Žigmedį (Mk 11,12-14. 20-22). Šventyklos oru- 
mas, — vietos, kur žmogus artinasi prie Dievo, — pabrė- 
žiamas Jėzui išvarant “laukan parduodančius ir perkan- 
čius" (Mk 11,15-18). Šventykla, kurioje turėjo melstis 
visos tautos (Mk 11,17), buvo tapusi parduotuve. Nors ir 
spiriamas autoritetingų asmenų, Jėzus nenurodo, iš kur 
jis turi teisę Šventyklą apvalyti. Jis savo ruožtu juos pa- 
klausia apie Jono krikštą, ar jis “iš dangaus, ar iš žmo- 
nių?“ (Mk 11,27-33). 

Alegorija apie vynininkus žmogžudžius daug kuo 
primena Izaijo palyginimą apie neištikimąjį Izraelį (Iz 
5,1-7): Morkus parodo, kad Jėzus savo netrukus įvyksian- 
tį atmetimą ir mirtį laikė galutiniu ir lemtingu Dievo pa- 
siuntinio atmetimu išrinktosios tautos istorijoje (Mk 12, 
1-12). Dėl to Izraelis praranda savo iškilią Dievo tautos 
garbę. Jėzus tampa Naujosios Sandoros tautos kūrėju: 
“Ar neskaitėte, kas parašyta Raštuose: “Akmuo, kurį sta- 
tytojai atmetė, tapo kertiniu akmeniu. Tai Viešpaties pa- 
daryta ir nuostabu mūsų akims'?" (Mk 12,10-11; plg. 
Ps 117/118/,22-23). Naujosios Sandoros tautos ypatingos 
žymės: tikėjimas ir malda (Mk 11,22-24). Ji negali būti 
nei akiplėša, nei vergė viešajai valdžiai (Mk 12,13-17); 
ji gali būti tikra, kad Dievas jai sukurs naujas gyvenimo 
sąlygas Atbaigos Amžiuje (Mk 12,18-27). Ji turi savo 
gyvenimą tvarkyti pagal dvigubą Dievo ir artimo meilės 

įsakymą (Mk 12,28-34), išlikdama nuolanki ir neturtin- 
ga (Mk 12,38-44). Naujosios Sandoros tautos credo: Jė- 
zus — tikrasis Dovydo Sūnus ir Viešpats (—Dievas: Mk 
12,35-37). 
ŠVENTYKLOS SUGRIOVIMAS IR AMŽIAUS PABAIGA 
(Mk 13,1-4) 

Vykusiai atliktas perėjimas nuo Jėzaus pareiškimo 
apie būsimą Šventyklos sugriovimą (Mk 13,1-2) į to įvy- 
kio paaiškinimą mokinių ketvertui — Petrui, Jokūbui, Jo- 
nui ir Andriejui (Mk 13,3-4) — rodo, kad rašytojas sten- 
gėsi geriau suredaguoti tikėjimo kraityje rastus pabirus 
medžiagos gabaliukus. Rašydamas evangeliją, Morkus 
taip pat kreipė dėmesio į tuometinius krikščionių reika- 
lus bei klausimus. Šiame perskyrime jis sudėjo visoje 
savo evangelijoje ne tik ilgiausią Jėzaus posakių rinkinį, 
bet ir posakių puokščių pynę be jokios ypatingos tvarkos. 
Galimas dalykas, kad šiame -perskyrime Morkus bent iš 
dalies naudojosi kokiu rašytu šaltiniu. Įdomi viena įterp- 
ta pastaba: “Kai pamatysite sunaikinimo pabaisą stovint 
ten, kur jos neturi būti (skaitytojas teįsidėmi!).. 7? (Mk 
13,14). Atrodo, kad “skaitytojas teįsidėm?" pateko į Mor- 
kaus pasakojimą iš jo naudoto šaltinio. 

Savo paaiškinime apie Šventyklos sugriovimą Mor- 
kus stengiasi išlaikyti dviejų pažiūrų pusiausvyrą: 

1. Naujosios Sandoros tauta stovi persekiojimo tarpdu- 
ryje. Jei ji liks ištikima, persekiojimas nebus ilges- 
nis negu ji gali pakelti. 

2. Siai naujajai Dievo Tautai nedera savęs apgaudinėti 
klaidingu įsitikinimu, kad Amžiaus Pabaiga jau at- 
ėjusi. Ne kiekvienas, kuris save skelbia esant Mesi- 
ju, tokiu laikytinas. 

Morkus nurodo, kokie ženklai lydės Amžiaus Pabai- 
gą: bus politinių neramumų ir bruzdėjimų (Mk 13,7-8); 

dėl skirtingų religinių įsitikinimų kils tarp žmonių neapy- 
kanta (Mk 13,9), kuri palies net šeimas (Mk13,12); bus 
nepaprastų gamtos reiškinių (Mk 13,24-25). Pats aiš- | 
kiausias ženklas — Jeruzalės nuniokojimas (Mk 13,14). 
Prieš visa tai “turės būti visoms tautoms paskelbta Evan- 
gelija [Jėzus KristusV' (Mk 13,10). Nors ir nėra įmano- 
ma tiksliai nustatyti Pabaigos laiką, — tai tik vienam Die- 
vui žinoma paslaptis (Mk 13,32), — Naujosios Sandoros 
tautai užtikrinama, kad “dar nepasibaigs ši karta, ir visa 
tai išsipildys" (Mk 13,30). Todėl Morkus ragina Bendri- 
ją būti ištikimą ir budėti (Mk 13,35-37). 

Morkaus 13 naudojami žodžiai ir išreikštos mintys 
turi gilias šaknis Danieliaus knygoje (Dan 7).“* Kiti du 
sinoptikai šią Morkaus apokalipsės dalį tik papildo me- 
džiaga iš O šaltinio. Jėzaus eschatologinės kalbos sudės- 
tymas ir jos įterpimas į šią Jėzaus veiklos vietą yra Mor- 
kaus nuopelnas. Jis norėjo parodyti panašumą tarp Šven- 
tyklos išniekinimo Danieliaus laikais (iš tikrujų Maka- 
biejų laikais) ir jos sugriovimo, apie kurį kalba Jėzus. 
Ko buvo laukta, bet nesulaukta Danieliaus laikais (t.y. 
prie Makabiejų), Morkus tvirtina, kad tuojau tai įvyks — 
Dievo karalystė čia pat. Šiuo užtikrinimu Morkaus evan- 
gelijos skaitytojai ruošiami žvelgti anapus tragiškos Jė- 


kybes. Bio amžiaus šeštą aa I ŠE 
giliai palietė pirminę Bendriją: vadovaujantieji apaštalai 
buvo nukankinti (Petras su Pauliumi — Romoje, Jokū- 
bas — Jeruzalėje); Jeruzalė ir Šventykla buvo romėnų 


122Lars Hartman, Prophecy Reinterpreted: The Formation of Some 
Jewisk Texts and of the Eschatological Discourse, Mark 13 und Parallels 
(Lund: Gleerup, 1966). 

nuniokotos; Jeruzalės krikščionių bendrija buvo priversta 
bėgti iš krašto. Bendrija, kuriai Morkus rašo, sielojasi 
šiais baisiais įvykiais. Jeruzalės krikščionys ieško užtvir- 
tinimo, kad Naujasis Amžius ateis dar prieš visiems apaš- 
talams išmirštant (Mk 9,1). Jeruzalės nuniokojimas ir 
krikščionių išbėgimas turėjo būti išaiškinami teigiamai: 
kaip Dievo pažadų išsipildymas ir teismas tiems, kurie 
Jėzų atmetė ir nužudė. Kaip prieš maždaug 200 metų 
Makabiejų sukilimas Antiocho IV Epifano laikais (168 
m. prieš Kristų) paskatino Danieliaus knygos autorių ra- 
šyti, taip ir dabar romėnų antplūdis, malšinant žydų su- 
kilimą 66-70 m. po Kristaus, ir krikščionių Bendrijos iš- 
blaškymas, paskatino Morkų rašyti evangeliją. Šio laiko- 
tarpio įvykiai buvo labai reikšmingi ir lemtingi Bendrijos 
ateičiai, todėl verta su jais susipažinti. 

66-70 m. po Kristaus Jeruzalės krikščionių bendri- 
jos padėtis buvo labai bloga ir dar pablogėjo, kai žydai 
sukilo prieš romėnų valdžią. Romos atsiųstų valdytojų 
žiaurumas ir sauvalė žydų krašte vis augo. Imperatorius 
Neronas, Palestinos pagonių spiriamas, buvo jiems sutei- 
kęs ypatingų teisių. Jie ėmė kištis į žydų religines apeigas 
sinagogose. 66 metais žydai, protestuodami prieš tokį ro- 
mėnų elgesį, uždraudė aukojimą aukų imperatoriaus gar- 
bei, nors jos buvo privalomos visoje imperijoje. Kiekvie- 
name mieste kilo maištai, pagoniškieji miestai buvo pa- 
degami, silpnesnės romėnų įgulos buvo puolamos. Romė- 
nai miestuose su stipresnėmis įgulomis žudė žydus. Pra- 
džioje žydai išsikovojo šiek tiek nepriklausomybės ir net 
savo pinigus ėmė leisti. Tačiau menkai ginkluotos sukilė- 
lių jėgos ilgainiui nepajėgė atsispirti mūšyje prieš 60.000 
užgrūdintų romėnų karių, Romos siųstų sukilimui mal- 
šinti. Jau 69 metais visa Palestina, išskyrus Jeruzalę ir 
kurią ne kurią tolesnę tvirtovę prie Negyvosios jūros (pvz. 
Masada), vėl buvo sugrąžintos Romos valdžiai. 

Romėnų kariams vadovavo Vespazijonas. Jam nebū- 
tų buvę jokio vargo trumpai apsidirbti su betkokiu žydų 
pasipriešinimu, bet jis lūkuriavo, nes tikėjosi tapti Romos 
imperatoriumi. Mat, Neronas buvo miręs neaiškiomis ap- 
linkybėmis 68 m., o Vespazijono žvaigždė buvo aukštai 
iškilusi. Nenuostabu, kad jis nesiskubino sukilimo užbaig- 
ti, viena akimi stebėdamas grumtynes dėl imperatoriaus 
soste. Paaiškėjus, kad legionai rytuose jį remia, Vespazijo- 
nas grįžo į Romą. Varžovai dėl sosto išgaravo, ir 69 me- 
tais jis tapo imperatoriumi. Jo sūnus Titas ėmė vadovauti 
legionams Palestinoje ir negaišdamas padidino Jeruzalės 
apgulą. 

Jeruzalės nuniokojimas. Jeruzalei buvo sunku apsi- 
ginti. Romėnai tykojo už sienų, o mieste — riaušės. Nuo 
pat sukilimo pradžios žydai pasidalino į dvi skirtingos 
nuomonės grupes: vieni norėjo taikos, kiti — karo. Taikos 
norinčiųjų grupė tikėjo, kad pais Dievas savo laiku ir sa- 
vo būdu išlaisvins žydų tautą iš Romos priespaudos. Ko- 
vingoji grupė buvo įsitikinusi, kad laikas imti ginklus į 
rankas ir pradėti žūtbūtinę kovą — išvyti romėnus iš savo 
krašto. Romėnų legionams pasiekus Jeruzalės sienas, tai- 
ką palaikančioji grupė turėjo pasiduoti kovingajai. Ta- 
čiau ši laimėti negalėjo, nes ėmė peštis tarpusavyje net 
apgulos metu. Pešėsi ir sukilimo vadai ir patys piliečiai. 
Nors sukilėliai netiesiogiai buvo pasitarnavę krikščionims, 
nužudydami vyriausiąjį kunigą Aną, kuris buvo atsakin- 
gas už apaštalo Jokūbo mirtį, jie palaikė taikingąją gru- 
pę. Mat, jie tikėjo Mesijo sugrįžimu Dievo Karalystės su- 
kurti, todėl jiems karas atrodė nereikalingas. 

Miesto apgulimas prasidėjo balandžio mėnesį 70O-tais 
metais ir truko penkis mėnesius. Apgulimo metu tūkstan- 
čiai mirė badu. Pagaliau miestą ir Šventyklą užėmė ro- 
mėnų kariuomenė ir sunaikino. Sekanti žydų karta, val- 
dant imperatoriui Adrianui, vėl bandė sukilti (132-135 

m. po Kristaus). Tuomet Jeruzalė buvo sulyginta su že- 
me, ir jos vietoje pastatytas pagoniškas miestas Aelia 
Capitolina. 


Krikščionių bėgimas iš Jeruzalės. Euzebijus (IV a. 
po Kristaus), Bendrijos istorikas, rašo, kad prieš pat Je- 
ruzalės apgulimą, krikščionys apsisprendė palikti miestą 
ir bėgti į saugesnę vietą. Sprendžiant iš aplinkybių, tai 
labai suprantama: krikščionys norėjo išsigelbėti nuo su- 
naikinimo. Euzebijus tvirtina, kad krikščionys išsikraus- 
tė į pagoniškąjį miestą, vardu Pella (į rytus nuo Jordano 
Dekapolio srityje), nes buvo gavę pranašystę iš Dievo. 
Jei tai yra istorinis faktas, jis kelia visą eilę klausimų: 
kas tai buvo per pranašystė ir kodėl ji nurodė krikščio- 
nims bėgti į pagonišką miestą, kuris vos prieš keletą metų 
buvo žydų sukilėlių užpultas? Labai keista, kad žydai 
krikščionys, įpratę aistringai kovoti už savo tautą, dabar 
eitų ieškoti užeigos pas pagonis. Gal būt jie tai darė, gel- 
bėdami savo gyvybę. Pellos miestas buvo vienintelė saugi 
vieta žydams. Čia, įsimaišę tarp pagonių, jie galėjo sau- 
giai pasislėpti nuo romėnų ir taip pat nuo žydų sukilėlių, 
kurie galėjo juos palaikyti išdavikais. 

Tačiau Euzebijus žydų krikščionių bėgimą iš apgul- 
tos Jeruzalės aiškina kitaip. Jo manymu, Romos impera- 
toriai, pradedant Vaspezijonu, norėjo sunaikinti visus Do- 
vydo palikuonis ir tuo sutriuškinti žydų viltis atkurti Do- 
vydo dinastiją. Jėzus gi buvo “iš Dovydo giminės"? (Rom 
1,3), tad jis ir jo giminės priklausė karališkajai šeimai, 
kurie kaip tik būtų tapę Vespazijono aukomis. Pasak Eu- 
zebijaus, bėgimas į Pellą buvo pastanga apsaugoti Jėzaus 
artimuosius, kurie vadovavo Jeruzalės krikščionių bendri- 
jai. Šis Euzebijaus pasakojimas yra legenda. Tačiau ji 
reikšminga tuo, kad parodo tuometinį romėnų nusiteiki- 
mą krikščionių atžvilgiu: romėnai krikščionybės nesupra- 

to, ją sutapatindami su žydų politiniais siekiais. Be to, 
paaiškėja, kad antrojo amžiaus gale žydiškoji krikščionija 
jau buvo išnykusi, nes apie jos likimą byloja vien ši spal- 
vinga legenda. 

O kaip su ana paslaptinga pranašyste, kuri ragino 
žydus krikščionis bėgti iš Jeruzalės? Atrodo, kad ji slypi 
į Kančios pasakojimą įterptoje Morkaus ir kitų sinoptikų 
apokalipsėje (Lk 21,20-24; Mt 24,15-25). Morkaus užra- 
šyti žodžiai “skaitytojas teįsidėmi" (Mk 13,14) daugelio 
Naujojo Testamento tyrinėtojų laikomi priminimu prana- 
šystės, kuri buvo, anot Euzebijaus, plačiai paplitusi ro- 
mėnų įsibrovimo metu. 

Kas nutiko žydų krikščionių būreliui po to, kai jie 
išbėgo iš Jeruzalės, mes nežinome. Aišku tik tai, kad Je- 
ruzalės nuniokojimą krikščionys, apskritai imant, suprato 
kaip bausmę žydams už Jėzaus, Mesijo, nepriėmimą. Šis 
įsitikinimas užtinkamas pas Euzebijų ir taip pat slypi 
tarp eilučių visose evangelijose. Morkaus apokaliptinio 
aprašymo įterpimas į Jėzaus kančios pasakojimą, rodo, 
kad jis Jeruzalės tragediją laikė Dievo plano įvykdymu. 

Dievo planą žmonių išganymui Morkus aprašo kaip 
dramą. Krikšto pasakojime Jėzus iškilmingai pristatomas 
su savo mesijine užduotimi: “Tu mano mylimasis Sūnus, 
tavimi aš gėriuosi" (Mk 1,11). Per aisimainymą ši už- 
duotis patvirtinama: “Šitas mano mylimasis Sūnus. Klau- 
sykite jo!? (Mk 9,7). Ant kryžiaus Jėzaus mesijinė už- 
duotis apvainikuojama — Evangelijoje pagal Morkų kry- 
žius yra Mesijo sostas: “Šimtininkas, stovėjęs priešais ir 
matęs, kaip jis šaukdamas mirė, tarė: “Iš tikro šis žmogus 
buvo Dievo Sūnus** (Mk 15,39). Krikštas, atsimainymas 
ir kryžius — trys veiksmai Morkaus Kenčiančiojo Mesijo 
dramoje. Dievo plano galutinis apreiškimas istorijoje pra- 
sidėjo su Jėzaus iškilmingu išėjimu į viešumą ir pasiekė 
kulminacinį tašką Jeruzalės suniokojime. Jeruzalės žlugi- 

mas buvo ženklas, kad Senoji Sandora pasibaigė, išaušo 
Naujasis Amžius. 


Paskutinė Vakarienė ir Naujoji Sandora (Mk 14,24- 
25). Evangelijoje pagal Morkų Jėzaus Paskutinė Vakarie- 
nė su mokiniais buvo Eschatologinė Puota (Mk 14 25). 
Tikėjimo kraityje ši Eschatologinė Puota buvo dvejopai 
praturtinta: iškeliant panašumą žydų Perėjimo““ (iš Egip- 
to į Kanaaną/Palestiną) su Jėzaus mirtimi (Jėzaus gyve- 
nimo pabaiga vadinama išėjimu-egsodos, Lk 9,31) ir pa- 
brėžiant Jėzaus aukos prasmę Jeremijo pažado (Jer 31, 
31) šviesoje, nes Jėzaus mirtimi užantspaudojama Nau- 
joji Sandora. Žydijos tikėjimo kraityje Perėjimas laiko- 
mas Dievo išganingu darbu savo tautai, ją išlaisvinant iš 
baudžiavos Egipte ir atvedant į Pažadėtąją Žemę. Pau- 
liaus įkurtose bendrijose Jėzaus mirtis buvo sutapatina- 
ma su Perėjimu (1 Kor 5,7). Apaštalas Jonas ir jo mo- 
kiniai Jėzų laikė “Dievo avinėliu" (Jn 1,29; Apr 5). Me- 
tinės Perėjimo šventės proga būdavo atnaujinama Sando- 
ra. Pagal šios šventės apeigas krikščionys kūrė savąsias 
Eucharistijos šventimo apeigas (eucharistija— padėka), 
kurias mes vadiname Mišiomis. Pauliaus įsteigtose krikš- 
čionių bendrijose Eucharistija buvo laikoma Sandoros at- 
naujinimo apeiga (1 Kor 11,25).'** Morkaus pasisavin- 
tas tikėjimo kraitis dar neturi visiškai išvystyto Jėzaus 
mirties teologinio supratimo. Morkaus evangelijoje sako- 


123Hebrajų kalboj “Perėjimas" yra Pesak, graikų — Pascha, o 
lietuviškai mes tai vadiname Velykomis. Tuo prarandame hebrajų išėjimo 
-įėjimo, arba perėjimo sampratą, kuri išreiškia, kaip žydai buvo išgelbėti: 
“Ir tą naktį aš pereisiu Egipto žemę“ (Iš 12,12); “tai yra Perėjimas“ (Iš 
12,11); pabėgėliai perėjo Nendrių jūrą (Iš M4-15). Tarp išėjimo ir įėjimo 
yra ir buvojimas dykumoje. 

12+“Ši taurė yra Naujoji Sandora mano kraujyje. Tai darykite ma- 
no atminimui". Naujoji Sandora minima eilėje Mk 14,24 variantų. Nau- 
jasis lietuviškas vertimas pasinaudoja vienu iš jų: “naujosios sandoros 
kraujas“. 

ma, kad gyvybė (hebrajų galvosenoje kraujas—gyvybė), 
kurią Jėzus paaukojo “už daugelį" (Mk 14,24), yra susi- 
jusi su Naujosios Sandoros įvedimu, bet nepaaiškinama ko- 
kiu būdu. Vėliau Bendrija pagilino šią sampratą atlygi- 
nimo tiesa. Morkui pakanka pasakyti, kad Jėzaus mirtis 
buvo reikalinga — “Žmogaus Sūnui reikės daug kentė- 
tu..." (Mk 8,31; 9,31; 10,33) — ir kad jis mirė dėl 
kitų. Bendrija, kuriai Morkus rašė, su tokiu įsitikinimu 
švęsdavo Eucharistijos paslaptis. 


Išsigynimas ir išdavystė (Mk 14,26-72). Morkus gy- 
vais vaizdais apibūdina Jėzaus mokinių nepastovumą pa- 
čiu kritiškiausiu jo misijos atlikimo metu. Tačau Morkus 
gana lakoniškai aprašo Judo išdavystę: jis atveda Šventyk- 
los policiją nakties metu į Alyvų kalno pašlaitėje esantį 
Getsemanės sodą ir pabučiavimu nurodo, kuris iš būrio 
yra Jėzus (Mk 14,43-45). Jis tik trumpai pamini, kad 
aukštieji kunigai žadėjo Judui pinigų (Mk 14,10-11). 
Bet šis dramatiškas momentas masino krikščionių ir ne- 
krikščionių vaizduotę. Evangelijoje pagal Matą yra dau- 
giau smulkmenų apie išdavystę: išdavikui buvo sumokė- 
ta “trisdešimt sidabrinių“ (Mt 26,15), ir tuo išsipildė 
pranašystė (Zch 11,12). Naujojo Testamento tyrinėtojai 
spėlioja, kad Judas nusivylė Jėzumi, nes neprisidėjo prie 
žydų maištininkų kovoti prieš romėnus. Tačiau nėra tik- 
rų duomenų, kad Judas maištininkams simpatizavo. Tai- 
gi spėliojimai, kad Jėzus buvo maištininkų intrigų auka, 
nėra pagrįsti. Viena yra tikra: Jėzus buvo išduotas į val- 
džios rankas vieno iš savo mokinių. Net pats Petras vy- 
riausiojo kunigo prieškiemyje Jėzaus išsigina: “šoko 
keiktis ir prisiekinėti: “Aš nepažįstu to žmogaus, apie 


kurį jūs kalbate?" (Mk 14,71). 


Pasmerkimas ir mirtis (Mk 15). Kaltinimai, kurie 
buvo keliami Jėzui pasmerkti ir Sinedrijos teismo posė- 

džiai, kuriuose Jėzus atsakinėjo, Morkaus evangelijoje 
yra gana suraizgyti. Kiti du sinoptikai, sekdami Morkumi, 
taip pat neišvengia neaiškumų. Iš viso, Sinedrijos kaltini- 
mai buvo religiniai. Svarbiausias jų — Jėzaus grasinimai 
dėl Šventyklos sugriovimo (Mk 14,58). Morkus sako, kad 
Jėzus buvo “melaginga? apkaltinamas: jis pranašavo 
apie Šventyklos sugriovimą, o jo priešininkai, iškreipę jo 
žodžius, prikišo, kad jis pats ketino ją sugriauti. Antrasis 
kaltinimas: Jėzus save laikė Dievo Sūnumi (“Šlovingojo" 
Sūnus, reiškia Dievo Sūnus. Žydai iš pagarbos “ Dievo" 
neminėdavo.). Pagal Morkų, Jėzus teisme pirmą sykį aiš- 
kiai ir neabejotinai pareiškia, jog esąs Dievo Sūnus: 
“Taip, Aš Esu" (Mk 14,62).** Šį savo titulą jis apipina 
Šventraščio ištraukomis. Viena jų (Ps 109/110/,1) kalba 
apie karalių iš Dovydo giminės, sėdintį Visagalio dešinėje 
— valdžios soste. Kita — primena Danieliaus knygos (7, 
13) žodžius, kur (tarsi) Žmogaus Sūnus ateina dangaus 
debesyse priimti valdžios Dievo karalystėje. Tai yra Mor- 
kaus mesijinės Jėzaus sampratos pati širdis. Sujungiamas 
karališkasis Dovydo Sūnaus vaidmuo ir jo titulas —“ Die- 
vo Sūnus" su Danieliaus knygoje aprašomu “ Aukščiau- 
siojo Šventųjų" (Dan 7,22-27) atstovu, priimant es- 
chatologinę Dievo karalystę. Išgirdęs Jėzaus pareiškimą, 
vyriausias kunigas perplėšia savo drabužius, rodydamas, 
kad Jėzus piktžodžiauja. Sinedrija jam bausmės netaiko, 
o perduoda civilinei valdžiai. Jėzaus teismo metu, Romai 
atstovavo Poncijus Pilotas, jos skirtas valdytojas. Švenčių 
metu jis atvykdavo į Jeruzalę, o paprastai savo tarnybą 
atlikdavo gyvendamas Cezarėjos mieste, prie Viduržemio 
jūros. 

Pilotas klausinėja Jėzų apie jo tariamą ambiciją tap- 


125Senajame Testamente Dievo vardas Jahvė reiškia “Jis-Yra". 
Dievas save vadina “Aš Esu". Žr. Iš 3,14. 

ti žydų karaliumi: “Ar tu esi žydų karalius?“ (Mk 15, 
2). Jis nori daugiau sužinoti apie Jėzų, kaip apie galimą 
politinio sukilimo vadą. Tai Piloto teisėta pareiga. Jėzaus 
atsakymas yra dviprasmis: “Taip yra, kaip sakai" (Mk 
15,2). Kai jis atsisakė teisintis, “Pilotas labai stebėjosi" 
(Mk 15,5). 

Barabo, politinio kalinio, paleidimas švenčių proga 
pagal romėnų paprotį Palestinoje ir rytinėse provincijose 
tėra žinomas tik iš evangelijų. Ar tas pasakojimas buvo 
krikščionių sukurtas? Neaišku. Tačiau fiktyvus ar tikras, 
jis nurodo, koks buvo pagrindinis klausimas Piloto teis- 
me: ar Jėzus yra politinis maištininkas? Barabo aprašy- 


mas, — “buvo vienas kalinys. .., suimtas kartu su maiš- 
. . . „r 2 „ bL] 

tininkais, kurie sąmyšio metu buvo nužudę žmogų“ (Mk 
15,7), — derinasi su tuolaikinėmis istorinėmis aplinky- 


bėmis ir su Piloto galutiniu sprendimu Jėzų nukryžiuoti 
(Mk 15,15). Jeigu Jėzus būtų buvęs Sinedrijos baudžia- 
mas mirtimi (o tai galėjo įvykti pagal tuometinius įstaty- 
mus Palestinoje), jis būtų buvęs užmuštas akmenimis. 
Visi duomenys apie Jėzaus mirtį vienbalsiai liudija, kad 
jis buvo nukryžiuotas už politinį nusikaltimą: bandymą 
pasiskelbti žydų karaliumi. 

Ir kareiviai, kurie Jėzų kankino ir nukryžiavo, elgėsi 
su juo, kaip su nuteistu maištininku. Užrašas ant kryžiaus 
perdėm aiškus: “Žydų karalius“ (Mk 15,26). Nukryžia- 
vimo pasakojime, tiek tikėjimo kraity perduotame, tiek 
Morkaus užrašytame, galima atpažinti pastangas išryškin- 
ti Jėzaus, Mesijo (t.y. Kristaus), mirties prasmę. Jėzui 
mirštant visa Šalis apgaubiama tamsa (Mk 15,33). Šven- 
tyklos uždanga perplyšta pusiau, nuo viršaus iki apačios 
(Mk 15,38). Ir gamta, ir Šventykla atspindi Jėzaus mirtį. 
Visa tai iš dalies remiasi Raštais, krikščionių skaitomais 
po Jėzaus prisikėlimo. Pavyzdžiui, Mk 15,34 yra ištrau- 
ka iš Ps 21/22/,1: “Ai Dieve, Dieve, kam gi mane aplei- 

dai?" Iš tos pačios psalmės imama eilutė aprašyti Jėzaus 
troškulį ir jo drabužių padalinimą burto keliu (plg. Mk 
15,36 ir Ps 21/22/,16.19). Nors Jėzaus mirties prasmė 
ir paryškinama Šventraščio ištraukomis, pasakojimas apie 
jo nukryžiavimą apskritai yra istoriškai patikimas. Duo- 
damos įvairios autentiškos aplinkybės: moterų liūdesys, 
žiūrint iš tolo į nukryžiuotąjį (Mk 15,40-41); skubotos 
laidotuvės kapo rūsyje, užritinant angą akmeniu, kad su- 
bata nebūtų pažeidžiama, mirusiojo nepalaidojus (Mk 
15,45-46). 


“Jį pamatysite, kaip jis yra jums sakęs" (Mk 16,7). 
Subatai praėjus, ir sekmadieniui auštant (pagal žydus 
pirmąją savaitės dieną), moterys skuba prie Jėzaus kapo 
su kvepalais nukryžiuotojo galutiniam palaidojimui pa- 
ruošti (Mk 16,1-2). Jų didžiausias rūpestis: “Kas mums 
nuritins akmenį nuo kapo angos?" (Mk 16,3), nes jis 
buvo labai didelis. Jų nuostabai, — akmuo jau nuristas, 
ir Jėzaus kūno kape nebuvo. Jaunuolis (vėlesnės evange- 
lijos kalba apie angelus) joms užtikrina: “Jis prisikėlė" 
(Mk 16,6). Jaunuolis sako, kad Jėzus prisikėlė ir išpil- 
dys mokiniams duotą pažadą: “. . .prisikėlęs aš pirma 
jūsų nueisiu į Galilėją"* (Mk 14,28; 16,7). Ši žinia sutin- 
kama ne džiaugsmu, o baime — net siaubu. Moterys nu- 
bėga nuo kapo. Panašiai įvyksta ir Danieliui, išvydus 
eschatologinį karalių apokaliptiniame regėjime (Dan 10, 
12, pagal Septuagintą). 

Morkaus pasakojimas nutrūksta kažkaip nelauktai ir 
staiga. Spėliojama, kad savo pirmine forma Morkaus 
evangelija baigėsi Prisikėlusiojo pasirodymu Petrui ir 
kitiems mokiniams Galilėjoje (Mk 14,28; 16,7). Vėlesni 
evangelijos rankraščiai turi skirtingą pabaigą, bet seniau- 
si ir patikimiausi rankraščiai baigia 16,8 eilute. Atrodo, 
kad čia ir pats Morkus norėjo dėti tašką. Jis daug sykių 

aprašė Jėzų, mokantį apie savo galutinę pergalę — sugrį- 
žimą Žmogaus Sūnaus ir Karaliaus pavidalu įkurti Die- 
vo Karalystę ir patvirtinti savo sekėjų tikėjimą. Evange- 
lija pagal Morkų neduoda jokių išorinių garantijų, kad 
visa tai įvyks. Ji apeliuoja į skaitytojų tikėjimą. Morkus 
neverčia tikėti, bet prašnekina skaitytoją savo pasakoji- 
mu. Skaitytojas pats turi sau rasti tinkamą atsakymą. Šio 
kvietimo ir eschatologinio ilgesio nuotaika Morkus už- 
baigia savo Gerąją Naujieną. 


KUR IR KADA MORKUS RAŠĖ? 


Bendrija, kurioje Morkus gyveno, buvo persekioja- 
ma ir kenčianti krikščionių bendrija. Ji atkakliai laikėsi 
savo tikėjimo Jėzumi Kristumi-Mesiju ne tiek nežiūrint 
savo išgyvenamos kančios, kiek per kančią subręsdama 
tikėjime. Kai Morkus rašė, buvo dvi persekiojamos krikš- 
čionių bendrijos: žydai krikščionys Palestinoje ir mišrių 
tautybių krikščionys Romoje. Palestinos krikščionys iš- 
gyveno žydų-romėnų karo audrą (66-70 m. po Kr.) su 
visomis baisiomis jos pasekmėmis. Krikščionys Romoje 
buvo imperatoriaus Nerono persekiojami (54-68 m. po 
Kr.). Romėnų istoriko Tacito Metraščiai duoda žinių apie 
krikščionių padėtį Romoje prie Nerono.“““ Pagal Klemen- 
są Aleksandrietį, Jeronimą, Euzebijų ir vadinamą Petro 
evangeliją (šv. Petro prisiminimai),“* kenčianti Romos 
krikščionių bendrija nebuvo nejautri žydams krikščio- 
nims, kurie taip pat vargo. Jie sielojosi Jeruzalės liki- 


126James L. Price, Interpreting the New Testament (New York: 
Holt, Rinehart R Winston, 1961), p. 184-185. 

127Vincent Taylor, The Gospel According to St. Mark (London: 
Macmillan, 1953), p. 82; X. Lėon-Dufour, “Les Evangiles Synoptigues“" 
knygoje red. A. Robert 4 A. Feuillet, Introduction d la Bible (Tournai: 
Desclėe 8 Cie., 1959), p. 224-227; Alfred Wikenhauser, New Testament 
Introduction (New York: Herder 8 Herder, 1963), p. 169-171. 

mu.“** Pačios patirdamos kančią ir vargą, krikščionių 
bendrijos įamžino Jėzaus mesijinę užduotį — per kančią 
įvesdinti Dievo Karalystę. 


128Willi Marxsen, Mark the Evangeliss (Nashville / New York: 
Abingdon, 1969). 


METMENYS EVANGELIJOS PAGAL MORKŲ 


I. IŽANGINĖ DALIS (1,1-13): 


Antraštė (1,1) 

- Jonas Krikštytojas (1,2-8) 
Jėzaus krikštas (1,9-11) 
Gundymas dykumoje (1,12-13) 


II. MESIJO (KRISTAUS) PASLAPTIS (1,14-8,26): 


A. Jėzus ir minios (1,14-3,6): 
Jėzaus skelbimo (kerygmos) santrauka (1,14-15) 
Pirmųjų mokinių pašaukimas (1,16-20) 
Jėzaus galia mokyti ir gydyti (1,21-45) 
Jėzaus galia sankirčiuose su fariziejais (2,1-3,5) 
Pasėkmė: fariziejų sąmokslas (3,6) 


B. Jėzus ir saviškiai (3,7-6,6a): 

Žmonių antplūdis pas stebukladarį (3,7-12) 

Dvylikos pašaukimas (3,13-19) 

Jėzus šalinasi nuo minios (3,20-5,43): 
Tikroji Jėzaus šeima (3,20-35) 
Mokymas palyginimais (4,1-34) 
Stebuklai (4,35-5,43) 

Pasėkmė: saviškiai atstumia Jėzų (6,1-6a) 

C. Jėzus ir mokiniai (6,6b-8,26): 
Santraukinė apžvalga (6,6b) 
Dvylikos išsiuntimas ir grįžimas (6,7-13.30) 
Intarpai: 
Nuomonės apie Jėzų (6,14-16) 
Jono Krikštytojo mirtis (6,17-29) 
Duonos padauginimai (6,31-8,13) 
Pasėkmė: Mokiniai nepajėgia suprasti (8,14-21) 
Priedas: neregis Betsaidoje praregi (8,22-26) 


III. PETRAS IŠPAŽISTA JĖZŲ DIEVO MESIJU (KRISTUMI) 
(8,27-30). 


IV. ŽMOGAUS SŪNAUS PASLAPTIS (8,31-16,8): 
A. Žmogaus Sūnaus kančios kelias (8,31-10,52): 

Pirmoji pranašystė apie kančią ir prisikėlimą (8,31-32a): 
Petras ir mokiniai nepajėgia suprasti (8,32b-33) 
Pamokymai apie buvimą mokiniu (8,34-9,1) 
Papildomi pamokymai (9,2-29) 

Antroji pranašystė apie kančią ir prisikėlimą (9,30-31): 
Mokiniai nepajėgia suprasti (9,30-31) 

Pamokymai (9,35-37) 
Papildomi pamokymai (9,38-10,31) 

Trečioji pranašystė apie kančią ir prisikėlimą (10,32-34): 
Jokūbas ir Jonas nesusivokia (10,35-40) 

Pamokymas apie didybe (10,41-45) 

Priedas: neregio Bartimiejaus pagydymas (10,46-52) 

B. Jėzaus veikla Jeruzalėje (11,1-13,37): 

Figos medžio pasmerkimas (11,1-26) 

Jėzus kaltina (11,27-12,37a) 

Jėzus pasmerkia fariziejus (12,37b-40) 

Priedas: Našlės skatikas (12,41-44) 

Eschatologinė kalba (13,1-37) 

C. Kančia ir Prisikėlimas (14,1-16,8): 

Sankalba prieš Jėzų (14,1-2) 

Patepimas Betanijoje (14,3-9) 

Judo išdavystė (14,10-11) 

Paskutinė Vakarienė (14,12-25) 

Getsemanės sode (14,26-42) 

Jėzaus suėmimas (14,43-52) 

Jėzaus teismas ir nukryžiavimas (14,53-15,41) 

Jėzaus palaidojimas (15,42-47) 

Tuščias kapas (16,1-8) 


V. KANONIŠKOJI EVANGELIJOS PABAIGA (16,9-20). 

1 VII SKYRIUS 


DIE/O 
BENDRIJA 
VISIEMS 


Nebėra nei žydo, nei graiko; 
nebėra nei vergo, nei laisvojo; 
nebėra nei vyro, nei moters 


(Gal 3,28). 


Nepraėjus nė šimtmečiui nuo Jėzaus mirties ant 
kryžiaus, Kvadratas, Atėnų vyskupas, įteikė imperatoriui 
Adrianui, besilankančiam Atėnuose, krikščionybę ginantį 
raštą. Palestinos Neapolio (nūdienos Nablus) pilietis 
Justinas, tapęs Efeze krikščioniu, Adriano laikais gynė 
krikščioniškąjį tikėjimą Romoje. Mirė kankiniu, valdant 
Antoninui Pijui, Adriano įpėdiniui. Tolimosiose Juodo- 
sios jūros pakrančių šalyse romėnų valdžia įtarė krikš- 
Čionis esant pavojingus viešajai darnai ir kreipėsi į im- 
peratorių Trajaną (98-117 po Kr.), klausdama, ką su 
jais daryti. Vadinasi tuo metu krikščionybė Romos im- 
perijoje jau buvo plačiai žinoma. Nuostabu, kad ši glež- 
nutė Bendrija, kilusi Palestinos žydijoje, vieno amžiaus 
tėkmėje tapo daugeliui žinoma ir svarbi. 

Istoriniai duomenys apie šios Bendrijos išplitimą 
nėra gausūs — keli lašeliai kibire. Euzebijus iš Cezarėjos 


225 


(Palestinoje), ketvirtojo amžiaus Bendrijos istorikas ir 
imperatoriaus Konstantino patarėjas, išsaugojo ankstyvo- 
sios krikščionių raštijos likučius. Juose pasakojama apie 
Jėzaus sekėjų keliones, veiklą ir jų likimą. Tačiau ne vi- 
suomet galima atskirti legendą nuo istorinės tikrovės. Iš 
įvairių šaltinių sužinome, kad apaštalas Tomas nukeliavo 
į Indiją, Morkus į Egipto Aleksandriją, Petras į Romą, o 
Jonas susilaukė žilos senatvės Efeze. Šių žinių istorinė 
vertė nevienoda. Iš jų neįmanoma sužinoti, kaip Bendri- 
ja išlipo iš savo žydiško lopšio ir tapo atvira visų tautų 
žmonėms. Ireniejus ir vėlesni rašytojai mini žydiškas at- 
skalas, kurios save laikė krikščioniškomis, tačiau nesi- 
jungė į platesnę Jėzaus sekėjų Bendriją.“* Kadangi gana 
trumpu laiku pagonys tapo vyraujančių elementu jaunu- 
tėje Bendrijoje, svarbu suprasti, kaip krikščionybė plito. 


Apaštalų darbuose užtinkame vieną kitą žinutę apie 
krikščionių grupeles Palestinoje šalia Jeruzalės: Azote, 
Samarijoje, Damaske, Lidoje, Cezarėjoje. Paties Pauliaus 
atsivertimas, jo tapimas “rinktiniu Dievo įrankiu“ (Apd 
9,15), įvyko tarpininkaujant Ananijui, Damasko bendri- 
jos mokiniui. Bet kaip krikščionybė atsirado Damaske, 
nieko nesakoma. Apaštalų darbai taip pat mini Akvilą ir 
Priskilę, krikščionių porą, išguitą iš Romos ir persikė- 
lusią į Korintą, dar prieš Pauliui ten atvykstant (Apd 18). 
Ir šiuo atveju nepaaiškinama, kaip krikščionybė pasiekė 
Romą.“? Svetonijaus Klaudijaus gyvenimas aprašo mai- 


129Treniejus, Adversus Haereses; taip pat Epifanijus ir Augustinas. 
Simonas burtininkas, minimas Apd 8, buvo kai kurių Bendrijos Tėvų lai- 
komas gnosticizmo pradininku, žr. Jean Daniėlou, The Theology of Jew- 
ish Christianity (London: Darton, Longman 84 Todd, 1964), p. 55-85. 

130.Apd 18 tiesiogiai nesako, kad Akvila ir Priskilė buvo krikščio- 
nys, bet galima tai suprasti iš konteksto. I Kor 16,15 Paulius mini savo 
konvertitus Korinte ir Atėnuose, tačiau Akvilo su Priskile prie jų nepri- 
skiria. Vadinasi, jie jau Romoje buvo tapę krikščionimis, 

šatį tarp žydų, gyvenančių Romoje dėl kažkokio “ Chres- 
tos'*.“** Duomenys yra iškraipyti ir sakoma, kad Jėzus 
“Chrestos"? atėjęs į žydų bendriją “su dideliu triukšmu". 
Kaip Evangelija pasiekė Romą, mums žinoma ne iš tie- 
sioginių istorinių šaltinių, bet t'k iš vėlesnių pasakojimų 
bei legendų. Iš Apaštalų darbų galima spręsti, kad Ben- 
drija buvo įsitvirtinusi Romoje prieš Pauliaus atvykimą, 
nes jam atvykus “tenykščiai broliai“? atėjo jo pasitikti 
(Apd 28). 

Taigi paaiškėja, kad žinias apie Jėzaus sekėjų skai- 
čiaus augimą ir jų išplitimą pagonių kraštuose reikia imti 
iš Pauliaus Laiškų. Bet ir čia žinios yra ribotos, nes tei- 
kiamos vien Pauliaus apie jam žinomas vietoves. Nežiū- 
rint to, šiuo klausimu Pauliaus Laiškai lieka svarbiausiu 
istoriniu šaltiniu. 

Iš pirmo žvilgsnio atrodo, kad Apaštalų darbai yra 
rimtas istorinis šaltinis apie pirminę Bendriją, kad jis 
tęsia Luko evangelijos pasakojimą.“* Atidžiau šią knygą 
pastudijavus, pasirodo kad ji, kaip ir trečioji evangelija, 
yra puikus istorijos teologijos pavyzdys,'** priklausąs he- 
lenistinės istoriografijos žanmui.““* Kaip istorinis doku- 
mentas modernia istorijos prasme jis naudotinas tik tu- 
rint galvoje aiškų autoriaus tikslą: parodyti, kaip amžių 
tėkmėje Dievo planas virto tikrove. Autoriaus pirminis 
tikslas nebuvo aprašyti Pauliaus ar kitų apaštalų nuveik- 
tus darbus. Jis rašė jau po Pauliaus mirties, kitos kartos 


131Suetonius, Lives of the Twelve Caesars, “Claudius", 25.4, 

132Luko Evangelija it Luko Apaštalų darbai sudaro dviejų tomų 
veikalą apie Dievo darbus istorijoje. Pirmasis tomas rodo Jėzų keliaujantį, 
arba pakeliui į išganymo centrą, Jeruzalę; o antrasis rodo Bendriją hesi- 
veržiančią “iki pat žemės pakraščių“ (Apd 1,8). 

183Žr. šios knygos antrosios dalies IX-jį skyrių. Taip pat Hans Con- 
zelmann, Theology of St. Luke (New York: Harper 4 Row, 1961), arba 
vokiečių kalba Die Minte der Zeit (Tūhbingen: J.C.B. Mohr, 1957). 

134M. Dibelius, Studies in Acts (New York: Seribner's, 1956), 

ir kitų aplinkybių nuotaika. Klausimai, kuriuos sprendžia 
Pauliaus Laiškai, ir konfliktai, kurie kamavo Pauliaus 
bendrijas, Apaštalų darbų autoriui jau nebeaktualūs. 

Daugelis Naujojo Testamento tyrinėtojų tebenaudo- 
ja Apaštalų darbų knygą kaip istorinį šaltinį. Kai joje 
pateikiami duomenys kertasi su tuo, kas sakoma Pauliaus 
Laiškuose, Laiškai laikomi patikimesni. Šioje studijoje 
apie Paulių bus naudojamos Apaštalų darbų žinios tik 
Laiškams papildyti. Pauliaus galvosena (jo teologija) 
aiškiausiai atsispindi Laiškuose. Mat, Apaštalų darbai 
kalba apie apaštalus ir apie Paulių kaip vieną iš jų, skel- 
biantį tą pačią kerygmą, t.y. Dievo darbą per Jėzų Mesi- 
ją, arba Kristų. Tačiau Pauliaus Laiškai yra žymiai skir- 
tingi nuo kitų apaštalų skelbimo. Tai dėl to Laiškai bus 
pirmaeilis šaltinis, o Apaštalų darbai — antraeilis, nes 
norima pažinti Jėzaus sekėjų augimą tokį, koks jis buvo 
savo metu, o ne tokį, koks buvo laikomas Bendrijos pir- 
mojo amžiaus po Kristaus pabaigoje. 

Trylika iš 27 Naujojo Testamento raštų priskiriami 
Pauliui. Keturioliktoji knyga — Laiškas žydams — jo 
savo autoriumi nesisavina, nors dažnai Pauliui priskiria- 
mas. Kruopščiai išnagrinėjus šių raštų kalbą bei turinį, 
Pauliui priskirtą raštiją galima suskirstyti į šias grupes: 

1. Laiškai, kuriuos Paulius neabejotinai parašė: 
Laiškas romiečiams, 1 ir 2 korintiečiams, Laiškas gala- 
tams, Laiškas filipiečiams, 1 tesalonikiečiams, Laiškas 
Filemonui. 

2. Laiškai, apie kuriuos yra abejonių, bet kurie tik- 
riausiai Pauliaus rašyti: 2 tesalonikiečiams ir Laiškas 
kolosiečiams. 

3. Laiškas, kurio Paulius neparašė, bet kurio mintys 
Pauliui labai artimos: Laiškas efeziečiams. 

4. Laiškai, kurie Pauliui priskiriami, bet atspindi 
kitą krikščionių kartą ir skirtingas sąlygas: I ir 2 Timo- 

tiejui, Laiškas Titui (vadinamieji Pastoraciniai arba Ga- 
nytojiški laiškai). 

5. Laiškas žydams, kuris nesisavina Pauliaus vardo: 
jo žodynas nebūdingas Pauliui ir jis išreiškia savitą gal- 
voseną. 

Renkant žinias apie Paulių, savaime suprantama, 
kad pirmoji laiškų grupė yra pirmaeilis šaltinis, antroji 
— labai naudinga, o trys likusios liečia Bendrijos plėtotę 
po Pauliaus mirties. Apie pastarąją grupę kalbėsime vė- 
liau. 

Labai reikšminga, kad kai kurie Pauliaus gyvenimo 
ir veiklos momentai užfiksuoti pasaulinės istorijos fone. 
Minimas Galijonas, kuris valdė Achajos provinciją 50-51 
m. (arba 51-52 m., žr. Apd 18,12-27) ir Feliksas su Fes- 
tu, valdę Judėją 58-60 m. (Apd 24-25). Pats Paulius už- 
simena, kad praslinko 14 metų (Gal 2,1) nuo jo atsiver- 
timo iki apsilankymo Jeruzalėje po pirmosios misijų ke- 
lionės. Tokiu būdu galima sudaryti apytikrę. Pauliaus gy- 
venimo bei darbų chronologinę schemą:'?9 


Gimė Tarse ne vėliau kaip 10 m. po Kr. 
Atvyko į Jeruzalę mokytis apie 30-tuosius m. 
Atsivertė 34-tais m. 
Atkviestas į Antiochiją 43-44 m. 
Pirmoji misijų kelionė 46-49 m. 
Dalyvauja apaštalų susirinkime Jeruzalėje 49 m. 
Antroji misijų kelionė 49.52 m. 
Trečioji misijų kelionė 54-57 m. 
Areštuotas Jeruzalėje 58 m. 
Kalinamas Cezarėjoje 58-60 m. 


135Joseph A. Fitzmyer, “A Life of Paul“, JBC, 46:1-45. Čia siūlo- 
mos datos mažai kuo skiriasi nuo tų, kurias pateikia J.L. McKenzie, 
Dictionary of the Bible. McKenzie schema naudojama naujame lietuviška- 
me vertime, “Įvadas į Apaštalo Pauliaus laiškus," p. 356. 

Pakeliui į Romą 60-61 m. 


Kalinamas Romoje namų areštų 61-63 m. 
Kelionė į Rytus 63-65 m. 
(1 Tim 1,3; Tit 1,5; 3,12) 

Kelionė į Ispaniją (?) 65 m. 
Kalinamas Romoje 66-67 m. 
(2 Tim 1,15-18; 4,9-21) 

Mirė kankinio mirtimi 67 m. 


PAULIUS SKELBIA EVANGELIJĄ PAGONIMS 


Kodėl iš visų pirmosios kartos krikščionių vadų vien 
Paulius tėra smulkiau aprašomas ir todėl mums geriau 
pažįstamas? Sunku į šį klausimą atsakyti. Nors ir labai 
norėtųsi daugiau sužinoti apie Jėzaus mokinius, vadova- 
vusius Bendrijai po Jėzaus mirties ir minimus evangeli- 
jose bei Apaštalų darbuose, bet tai neimanoma. Apvaizda 
išsaugojo bent Pauliaus Laiškus (nors ir tie ne visi išli- 
ko), kurie padeda mums atkurti jo veiklos bendrus bruo- 
žus. Atrodo, kad pirmieji krikščionys brangino Pauliaus 
Laiškus dėl dviejų priežasčių: 

1. Jie buvo prasmingi ne vien Pauliaus bendrijoms, bet 
ir visai Bendrijai, daug laiko praslinkus nuo Pau- 
liaus mirties, nes kėlė esminius klausimus ir rodė, 
kaip Kristumi sekti įvairiose gyvenimo aplinkybėse. 

2. Paulius, labiau negu bet kuris kitas apaštalas, buvo 
“rinktinis įrankis“ (Apd 9,15) Gerajai Naujienai 
pagonims skelbti, pritaikant ją nežydiškoje kultūroje 
užaugusiems. 


“.„„KAIP Aš KADAISE ELGIAUSI, BŪDAMAS 
ŽYDŲ TIKĖJIMO“ (Gal 1, 13) 


Rašant laiškus, Pauliaus tikslas nebuvo aprašyti sa- 
ve ir savo gyvenimą. Jis rašė iš reikalo, besirūpindamas 

savo bendrijomis, kurias ištiko įvairūs sunkumai bei ne- 
aiškumai. Vienų viena išimtis yra Laiškas romiečiams. Jis 
rašė jiems, dar jų neaplankęs (Rom 1,13). Šis laiškas 
mums duoda daug žinių apie Pauliaus gyvenimo saulėly- 
dį ir išreiškia Pauliaus sampratą apie Jėzų ir Dievo išga- 
ningą veiklą per Jėzų. 

Visų asmeniškiausias ir jautriausias laiškas yra 
Laiškas galatams. Galatais buve vadinami galai, kurie 
trečiame amžiuje prieš Kristų buvo įsiveržę į Mažąją Azi- 
ją ir ten apsigyvenę. Tuo vardu buvo žinoma ir didžiulė 
Mažosios Azijos centro dalis. 25 m. pr. Kr., romėnams 
sudarius romėnišką Galatų provinciją, daugelis tautelių 
ir plati teritorija, nieko bendro neturinti su galais, tapo 
jos dalimi. Todėl neaišku, į kuriuos miestus ar į kurią 
provincijos dalį Paulius kreipiasi galavų vardu. “Galati- 
jos bendrijos“ (Gal 1,2) tikriausiai nebus aprėpusios vi- 
sos romėniškos Galatijos. Atrodo, kad Paulius kreipiasi į 
kurią nors jam gerai pažįstamą Galatijos provincijos da- 
lį, nes jis kalba asmeniškai ir intymiai. 


Laiške galatams randame Pauliaus Evangelijos sam- 
pratą: ką reiškia tapti krikščioniu? Čia kalbama apie pa- 
gonių kelią į Jėzų Kristų. Buvo iškilę du svarbūs klausi- 
mai. Ar pagonis turi pirmiausia tapti žydu, apsipiaustyti 
ir laikytis žydiškojo Įstatymo, ir tik tuomet gali pasida- 
ryti Jėzaus mokiniu? Ar atsivertimui į krikščionybę už- 
tenka tikėti į Jėzų ir apsikrikštyti? Ar nieko daugiau ne- 
reikalaujama? 

Prieš atsakydamas, Paulius jautė reikalą galatams 
išaiškinti, kad jo “paskelbtoji Evangelija nėra iš žmonių" 
(Gal 1,11), nes “tas, kuris mane pasirinko dar esantį 
įsčiose ir pašaukė savo malone, panorėjo apreikšti manyje 
savo Sūnu, kad paskelbčiau Evangeliją pagonims“ (Gal 
1,15-16). Taigi Paulius teigia, kad jis gavo pašaukimą 

būti Evangelijos apaštalu tiesiog iš Dievo, o ne iš kitų 
apaštalų, kurie buvo Jėzaus mokiniai — Petro (Kejo, t.y. 
Uolos) ir Jokūbo. Todėl jis ir aprašo savo gyvenimą prieš 
ir po atsivertimo (Gal 1,11-17). 

Nėra abejonės, kad Paulius save laikė uoliu, ištiki- 
mu ir kitų gerbiamu žydu prieš tapdamas krikščioniu 
(Gal 1,14). Jis nebuvo nei nepatenkintas, nei prislėgtas, 
o didžiavosi savo tikėjimu. Tai išreiškia ir Laiške filipie- 
čiams: “ Jei kas nors tariasi galįs pasitikėti [žmogaus pri- 
gimtimi], tai visų pirma ašai, aštuntą dieną apipiausty- 
tas" (Fil3,4-5), kaip reikalavo fariziejiškos žydijos nuos- 
tatai, ir, be to, “įstatymo tiksliai besilaikantis fariziejus“ 
(Fil 3,5). Apaštalų darbai dar papildo Pauliaus autobio- 
grafiją žinute, kad jis mokėsi “savo protėvių kraičio“ 
(Gal 1,14) Jeruzalėje “prie Gamalielio kojų“? (Apd 22, 
3). 

Pasakodamas savo atsivertimo istoriją, Paulius mini 
tik vieną vietą — Damaską (Gal 1,17). Į Damaską jis 
grįžo pabuvojęs Arabijoje. Ką jis ten veikė, Laiškai ne- 
pasako. Atrodo, kad būta ryšio tarp jo buvimo Damaske 
ir Dievo Bendrijos persekiojimo (Gal1,13). Prieš savo 
atsivertimą, Paulius persekiotojas griovė Bendriją, o po 
atsivertimo — Paulius apaštalas ėmėsi darbo ją statyti. 
Apie Pauliaus veiklą Damaske po jo atsivertimo rašo 
Apaštalų darbai: jis “ėmė skelbti sinagogose, kad Jėzus 
yra Dievo Sūnus. .. drąsiai kalbėjo ir kėlė Damaske gy- 
venančių žydų tarpe sąmyšį, įrodinėdamas, kad Jėzus yra 
Mesijas [KristusY? (Apd 9,20.22). Pats Paulius savo su- 
sitikimą su Prisikėlusiuoju (Gal 1,16) aprašo bendrais 
bruožais, o Lukas Apaštalų darbuose duoda daugiau 
smulkmenų. Jis pasakoja Pauliaus pašaukimo istoriją net 
tris kartus (Apd 9,1-25; 22,1-21; 26,1-23). Tik iš jo su- 
žinoma apie akinančią šviesą, balsą iš dangaus ir regėji- 
mo atgavimą Ananijo pagalba (Apd 9,10-19). 

Šis Prisikėlusiojo apsireiškimas pakeliui į Damaską 
tapo esmine Pauliaus gyvenimo patirtimi, galima sakyti, 
širdimi. Galatams jis rašo: “ [Dievas] panorėjo apreikšti 
manyje savo Sūnų" (Gal 1,16). Vėliau, korintiečiams jis 
stipriau išsireiškia, jog “regėjęs... Viešpatį Jėzų“ (1 
Kor 9,1) ir tuomet gavęs pašaukimą būti apaštalu. Tas 
pats Viešpaties Jėzaus matymo ryšys su pašaukimu dar 
aiškiau išdėstomas 1 Kor 15,3-9. Čia Paulius save laiko 

“paskiausiu, lyg nelaiku gimusiu", asmeniu, kuriam ap- 
sireiškė iš mirties prisikėlęs Jėzus. 

Apaštalas graikų kalba reiškia “siųstasis" (atlikti 
svarbų uždavinį) arba “ paskirtasis" (kokiom nors parei- 
gom). Šiuo žodžiu išreiškiamas aramajiškasis karališko 
pasiuntinio pavadinimas. Karalius siųsdavo arba paskir- 
davo patikimą asmenį ištirti ir išspręsti reikalų plačiai 
padrikusioje Acheminidų dinastijos imperijoje (nuo 6-to 
iki 4-to a. pr. Kr.). Paulius ir kiti jaunutės Bendrijos 
vadai veikė su įsitikinimu, kad Dievas, jiems apreikšda- 
mas iš mirties prikeltą Jėzų, juos pasiuntė arba įgaliojo 
vykdyti jo, visatos Karaliaus, valią. Tuo jie grindė savo 
galią skelbti Evangeliją ir daryti sprendimus kasdienia- 
me krikščionių bendrijų gyvenime. Nors Apaštalų darbuo- 
se pasakyta, kad apaštalu gali būti tik tas, kuris “drauge 
su mumis vaikščiojo visą laiką, kol Viešpats Jėzus buvo- 
jo tarp mūsų, pradedant Jono krikštu ir baigiant Jėzaus 
iš mūsų paėmimu“ (Apd 1,21-22), Paulius teigia, kad 
jam tas pats pašaukimas suteiktas tik “mačius Viešpatį". 
Tad, Bendrijos pradžioje iškyla dvi apaštališko pašauki- 
mo sampratos: Dvylika — Jėzaus išrinktoji mokinių gru- 
pė, siųsta skelbti Dievo karalystės dar Jėzaus viešosios 
veiklos metu, ir kiti apaštalai, kaip Paulius, Barnabas, 
Andronikas ir Junija(s7),"*" taip pat siųsti ir įgalioti, bet 
jau po Jėzaus mirties ir prisikėlimo. 


136Rom 16,7 neaišku, ar čia kalbama apie vyrą ar apie moterį. Apaš- 

Paulius sielojosi dėl to, kad prieš savo atsivertimą 
persekiojo Bendriją (1 Kor 15,9; Gal 1,13; Fil 3,6). Ra- 
šydamas galatams, jis aštriai save apkaltina: “be saiko 
persekiojau Dievo Bendriją ir mėginau ją sugriauti? (Gal 
1,13). Jis nurodo ir priežastį: “itin uoliai saugodamas 
savo protėvių kraitį (Gal1,14). Atrodo, kad Paulius 
aiškiai suprato krikščionybės grėsmę žydų tikėjimui. Mat, 
krikščionys aiškino, kad Šventraštyje Dievo duoti Izrae- 
liui pažadai išsipildė Jėzuje. Paulius pats buvo priverstas 
rinktis vieną iš dviejų skirtingų kelių, besiremiančių tais 
pačiais Raštais: arba su Moze, arba su Jėzumi Kristumi! 
Jo pagarba šventraštiniam “protėvių kraičiui" sužėrėjo 
nauja prasme jam “pamačius Viešpatį [JėzųV? ir įtikė- 
jus, kad Dievas prikėlė Jėzų iš mirties “kaip skelbė Raš- 
tai" (1 Kor 15,4). Prisikėlusiojo Kristaus apreiškimas 
pakeitė Paulių iš Bendrijos persekiotojo į Evangelijos 
skelbėją. 

Yra buvę įvairių bandymų aiškinti Pauliaus atsiver- 
timą grynai psichologine plotme. Sia Pauliaus Laiško ro- 
miečiams ištrauka parodoma, kad jis išgyveno gilų vi- 
dinį koniliktą: 

“Aš nedarau gėrio, kurio trokštu, o darau blogį, ku- 

rio nenoriu. Taigi aš randu tokį įstatymą, kad, kai 

trokštu padaryti gera, prie manęs prilimpa bloga. 

Juk, kaip vidinis žmogus, aš žaviuosi Dievo įstaty- 

mu. Deja, aš jaučiu savo kūno sąnariuose kitą įsta- 

tymą, kovojantį su mano proto įstatymu“ (Rom 7, 

19.21-23). 


talą, ar apaštalę? Žr. Joseph A. Fitzmyer, “The Letter to the Romans“, 
JBC 53:138. Ir Mariją Magdalietę, kuri krikščionijoje tapo atgailaujančios 
nusidėjėlės pavyzdžiu, reiktų laikyti apaštale, nes jai taip kalbėjo prisi- 
kėlęs Jėzus: “Nelaikyk manęs! Aš dar neįžengiau pas Tėvą. Verčiau eik 
pas mano brolius ir pasakyk jiems: "Aš žengsiu pas savo Tėvą ir jūsų Tė- 
vą, pas savo Dievą ir jūsų Dievą“ Marija Magdalietė nuėjo ir pranešė 
mokiniams, kad mačiusi Viešpatį ir ką jis jai sakęs" (Jn 20,17-18). 

Iš to daroma išvada, kad Paulius, nors ir aistringai vykdė 
Įstatymo reikalavimus, išgyveno tam tikrą moralinį lūžį. 
Pats Paulius save aprašo kitaip: jis buvęs laimingas, išti- 
kimai laikydamasis Mozės Įstatymo ir tuo keliu ėjęs į 
Dievą — “be priekaišto vykdęs įstatymo reikalaujamą 
teisumą"' (Fil 3,6). Tačiau jo pažiūros visiškai pasikeitė, 
apsivilkus Jėzumi Kristumi: “tą pirmenybę [ištikimą 
Įstatymo vykdymą] aš dėl Kristaus palaikau nuostoliu“ 
(Fil 3,7). Taigi Paulius atpažįsta jame įvykusį pasikeiti- 
mą, Dievo malonei veikiant tinkamu laiku (Gal 1,15). 
O tas tinkamas laikas buvo Prisikėlusiojo regėjimas. 


“KAI DIEVAS PANORĖJO APREIKŠTI MANYJE 
SAVO SŪNŲ" (Gal 1,15-16) 


Paulius buvo taip tikras savo atsivertimu, kad ne- 
jautė jokio reikalo ieškoti žmogiško užtikrinimo — “tar- 
tis su kūnu ir krauju" (Gal 1,16). Nuo pat pradžios jis 
jautėsi esąs pašauktas skelbti Evangeliją pagonims, nors 
„dr ne visi kiti apaštalai (bent pačioje pradžioje) tuo ti- 
kėjo. Jie suprato savo pasiuntinybę tik savo tautiečių tar- 
pe. Apaštalų darbai aprašo Paulių po atsivertimo įsijun- 
gus į Damasko krikščionių bendriją ir skelbus Evange- 
liją žydams (Apd 9,20-22). Pats Paulius rašo: “iškelia- 
vau į Arabiją“ ir “vėl grįžau į Damaską" (Gal 1,17). 

Į kokią Arabiją Paulius iškeliavo? Romėnai Arabiją 
dalino į tris dalis: šiaurės vakarų Arabiją, kuri, nors 
uolėta, bet derlinga ir gausi kritulių — tinkama žemės 
ūkiui (Arabia Petraea, arba modemioji Jordanija); di- 
džiąją Arabijos pusiasalio dalį — dykumą (Arabia De- 
serta) ir pietinę Arabijos juostelę palei Indijos vandeny- 
ną (Arabia Felix arba tą Arabijos dalį, kur gyvena nū- 
dieniai arabų emiratai su naftos šaltiniais). Atrodo, kad 
Paulius bus iškeliavęs į pirmąją Arabiją, kuri, kaip ir 
pats Damaskas, buvo Nabatiejų arabų valdžioje. Jos pa- 

sakiška, uolose iškasta sostinė, buvo vadinama Petra. Are- 
tas IV, Nabatiejų karalius, kartą bandė Paulių suimti (2 
Kor 11,32), tačiau draugų pagalba jis buvo “pro langą 
nuleistas pintinėje per mūrą“ ir taip ištrūko iš jo nagų 
(2 Kor 11,33). 

Krikščionybė labai anksti išplito Užjordanės mies- 
tuose ir į šiaurės rytus nuo Galilėjos jūros. Labai galimas 
daiktas, kad Paulius po savo atsivertimo tenai apsilankė. 
Jis nesako nei kaip ilgai buvo, nei kur gyveno, nei ką 
veikė, nei kodėl iš ten grįžo. Jis tik mini “vėliau, po trejų 
metų“ (Gal 1,18), bet ir tai nieko nepaaiškina, nes neži- 
nia nuo kurio įvykio jis tuos metus skaičiuoja: nuo atsi- 
vertimo ar nuo grįžimo iš Arabijos. 


“KAD MES EITUME PAS PAGONIS" (Gal 2,9) 


Praėjus trejiems metams (po atsivertimo?), Paulius 
nusprendė keliauti į Jeruzalę susipažinti su kitais apašta- ' 
lais, kurių tarpe jis buvo žinomas kaip Bendrijos priešas: 
“Aš buvau iš veido nepažįstamas Judėjos krikščionių 
bendruomenėms. Jos tebuvo tik girdėjusios: tas, kuris mus 
kitados persekiojo, dabar skelbia Evangelijos tikėjimą, 
kurį kadaise griovė" (Gal 1,22-23). Pauliaus apsilanky- 
mas Jeruzalėje tetruko porą savaičių. Čia jis užmezgė ry- 
šius su Kefu (Petru)'“" ir Jokūbu, Viešpaties broliu,'** 
kuris buvo Jeruzalės bendrijos galva. Apaštalų darbuose 
(12,1-2) minimas Jokūbas, Jono brolis (Zebediejaus sū- 
nus), kuris vadovavo Jeruzalės bendrijai, kol Erodas 
Agripa I jį nužudė. Pradžioje Erodas Agripa I valdė Pi- 


137Aramajiška ir graikiška pravardė, kuri lietuvių kalba reiškia uo- 
lą. Petro tikras vardas buvo Simeonas, arba Simonas (Mt 16,17; Mk 3,16; 
Apd 15,14). 

138Jėzaus pusbrolis. Hebrajų ir aramajų kalbomis “brolis“ reiškia 
giminę. 

lypo teritoriją (į šiaurės rytus nuo Galilėjos), o 44 m., 
imperatoriui Klaudijui valdant, jis tapo visos Palestinos 
karaliumi. Jis pradėjo persekioti krikščionių vadus, ma- 
tydamas, kad tai “patinka žydams“. Apaštalų darbuose 
tame pačiame skyriuje (12,17) minimas ir kitas Jokūbas. 
Jis gali būti tas pats Jokūbas, kurį Paulius sutiko ir ku- 
ris jį gynė apaštalų susirinkime Jeruzalėje (Apd 15,13- 
21). Taigi šis ankstyvosios Bendrijos šulas minimas dvie- 
juose šaltiniuose: Laiške galaiams ir Apaštalų darbuose. 
Apie tą susitikimą su Bendrijos vadais Paulius tepasako, 
kad jie “šlovino Dievo dėl manęs" (Gal 1,24). Neaišku, 
ar šlovino dėl jo atsivertimo, ar dėl darbo “tarp pagonių" 


(Gal 1,16;2,2). 


Praslinkus keturiolikai metų, Paulius vėl nuvyko į 
Jeruzalę (Gal 2,1). Tuo metu jo veikla Sirijos ir Kilikijos 
provincijose jau buvo gerai žinoma. Jam padėjo Barna- 
bas (žydas tapęs krikščioniu) ir Titas (pagonis tapęs 
"krikščioniu). Barnabo semitiškas vardas — Paguodos sū- 

"nus (Apd 4,36) ir tai, kad Jeruzalėj buvę vadai su juo 
skaitėsi — “padavė man ir Barnabui dešines draugystės 
ženklan" (Gal 2,9) — rodo jį kilus iš žydijos. Laiškas 
galatams derinasi su tuo, kas sakoma Apaštalų darbuose: 
kad Barnabas Paulių priglaudė, jam grįžus iš Damas- 
ko (9,26-27), ir kad Barnabas nukeliavo į Tarsą ieškoti 
Pauliaus — jį kalbinti imtis Evangelijos skelbimo Antio- 
chijoje (11,19-26). Barnabas drauge su Pauliumi vyko į 
Jeruzalę, nešdami paramą bado ištiktiems broliams (11, 
30). Atlikę savo uždavinį, sugrįžo į Antiochiją, pasiim- 
dami su savim Joną, vadinamą Morkumi (Evangelijos pa- 
gal Morkų autorių?). Tačiau problema, iškilusi Pauliaus 
apsilankymo metu Jeruzalėje ir aprašoma Gal2 buvo ne 
parama badaujantiems broliams, o klausimas, ar pago- 
nys, įtikėję Kristų, turi būti apipiaustyti, ar ne (Gal 2,3). 

Tas pats reikalas minimas Apd 15. Pagal Apaštalų dar- 
bus tai jau būtų trečioji Pauliaus kelionė į Jeruzalę.“*? 

Atrodo, kad Apaštalų darbų knygos autorius nori su- 
dramatinti Pauliaus santykius su Jeruzale ir pabrėžti bu- 
vusio konflikto taikią pabaigą (Apd 15,19-21). Jam ne- 
labai rūpėjo tiksliai aprašyti įvykių eigą. Paulius savo 
bylą gynė, teigdamas esąs “pašauktų apaštalu ne žmonių 
ir ne per žmogų, bet paties Jėzaus Kristaus ir jį prikėlu- 
sio iš numirusių Dievo Tėvo“ (Gal 1,1). Jis pabrėžė ir 
tai, kad Jeruzalės vadus telankęs vos tik dusyk ir, jiems 
norint nenorint, gavęs jų pritarimą Evangeliją skelbti 
tarp pagonių. Jei jis būtų buvęs Jeruzalėje daugiau negu 
du sykius, tas jo įrodymas būtų bevertis. Paulius tuo at- 
veju būtų buvęs antraeilis apaštalas, gavęs pripažinimą 
iš tikrųjų apaštalų. Tačiau jis nesijaučia nė kiek menkes- 
nis už anuos, ir juos net pašpilkuoja, vadindamas “ įžy- 
miaisiais asmenimis"? (Gal 2,2.6.9). Jis savo apaštališ- 
kas teises ėmė giliai į širdį. Tai išryškės sekančiame 
skyriuje. 

Pagrindinė problema, kuri lietė galatus ir kurią jis 
stengėsi jiems išrišti savo laišku, buvo: koks yra pagonio 
kelias į Jėzų Kristų? Bandydamas šį kelią nušviesti, Pau- 
lius ir apie save šį tą aprašo. Jo bendradarbis Titas, grai- 
kas krikščionis, nebuvo verčiamas apsipiaustyti. Paulius 
jį laikė pavyzdžiu kitiems, tuo nustatydamas principą: 
niekas neturi būti verčiamas priimti žydų apipiaustymo 
paprotį, norėdamas tapti krikščioniu. Žydų tikėjimas ir 
jo apeigos nėra koks prieangis, per kurį konvertitas turi 
pereiti, kad patektų į Jėzaus sekėjų Bendriją. Kelias iš 
pagonybės į krikščionybę — tiesus. Reikia vien tikėjimo 


139Bandymas suderinti Pauliaus Laiškus su Apaštalų darbų knyga 
yra G.H.C. MacGregor veikale, The Interpreters Bible (New York 8 
Nashville: Abingdon, 19541, IX, p. 198-201. 

Dievo išganinguoju darbu per Jėzų Kristų. Jeruzalės 
bendrija, priimdama Titą kaip brolį, tuo pripažino šį 
Pauliaus dėsnį. Dar daugiau. Tai privedė prie įsitikini- 
mo, kad Pauliui “patikėta skelbti Evangeliją pagonims, 
kaip Petrui žydams, nes tas pats, kuris paskyrė Petrą api- 
piaustytųjų apaštalu, paskyrė [Paulių] pagonių apašta- 
lu" (Gal 2,7-9). Tarpusavio vienybei dar labiau sutvir- 
tinti Paulius sutiko, kad jo bendrijos padėtų “jų varg- 
šams“' Jeruzalėje (Gal 2,10). Tai galėjo būti tik šiaip sau 
užuomina, kad Jeruzalėje buvo daug skurdo. Ir Apaštalų 
darbai kalba apie badmetį (Apd 11,28-30). Yra ir kita 
galimybė: kad tie “vargšai" buvo pati Jeruzalės bendrija, 
save vadinusi anawim vardu. Šis žodis dažnai pasitaiko 
psalmėse. „Jis reiškia asmens nusižeminimą prieš Dievą 
(pvz. Ps9,19; 10,89; 11/12/,6; 33/34/,6; 40/41/). 
Antrame ir trečiame amž. minima žydų krikščionių atska- 
la, kuri vadinama ebijonitais (t.y. vargšais). Kai kas juos 
"bandė tapatinti su Kumrano bendruomenės likučiais,“ 
bet greičiau jie bus buvę Jeruzalės krikščionys, pabėgę iš 
upsupto miesto į pagoniškąjį Pella Užjordanėje.““' Pau- 
lius šiems “ vargšams" suorganizuoja pašalpą ir net ati- 
deda savo kelionę į Romą, kad galėtų palydėti iš pagony- 
bės atsivertusiu krikščionių bendrijų atstovus, nešančius 
aukas Jeruzalės “šventiesiems (Rom 15,23-26; 1 Kor 
16,1-8). 

Pauliui sugrįžus Antiochijon, vėl iškilo klausimas 
dėl pagonių apipiaustymo. Petras, besilankąs Antiochi- 
joje, pradžioje mielai bendravo su atsivertusiais pagoni- 
mis, net su jais valgė. Bet atvykus “kai kuriems nuo Jo- 


140Tie bandymai nebuvo sėkmingi, žr. J. A. Fitzmyer, “The Oumran 
Scrolls, the Ebionites and their Literature" knygoje red. K. Stendahl, The 
Scrolls and the New Testament (New York: Harper 8 Row, 1957) p. 
208-231. 

141Euzebijus iš Cezarėjos, Historia Ecclesiastica, III.5.3. 

kūbo"" — žydams krikščionims iš Jeruzalės — Petras pa- 
sijuto nejaukiai dėl šio savo elgesio ir ėmė vengti iš pa- 
gonybės perėjusių krikščionių (Gal 2,11-12). “Kartu su 
juo veidmainiavo ir kiti žydai, netgi Barnabas pasidavė 
jų veidmainystei,' skundžiasi Paulius (Gal2,13). Vėl 
imta reikalauti, kad visi krikščionys turi laikytis bent mi- 
nimumą žydijos nuostatų: apipiaustymo ir valgį liečian- 
čių taisyklių. Taigi pagal jas išeitų, kad nežydai krikš- 
čionys gali valgyti tik su žydais. Paulius, aišku, nesuti- 
ko: “Pamatęs, kad jie nukrypsta nuo Evangelijos tiesos, 
aš pasakiau Kefui visų akivaizdoje: “Jei tu, būdamas žy- 
das, gyveni pagoniškai, o ne žydiškai, tai kodėl verti pa- 
gonis laikytis žydų papročių??? (Gal 2,14). 

Vien iš Pauliaus Laiškų neįmanoma susekti jo gyve- 
nimo eigos nuo šio momento iki jo vėlesnių planų per- 
traukti Evangelijos skelbimą rytinėje Viduržemio srityje 
ir keliauti vakaruosna per Romą į Ispaniją (Rom 15,18- 
24). Bet Apaštalų darbai duoda gana išsamų misijų ke- 
lionių aprašymą. Pirmoji kelionė prasidėjo Antiochijoje, 
iš ten į Kipro salą, paskui atgal į Mažąją Aziją, siekiant 
Anatolijos aukšiumų rytinius miestus, galop, grįžtant, vėl 
į Antiochiją (Apd 13-14). Po to Paulius keliavo žemynu 
per Mažosios Azijos sritis, Frigiją ir Galatiją, iki pat 
Troados Jonijos pajūryje. Iš čia jis su savo palyda pa- 
siekė Europą (Makedoniją). Pirmasis jo laimėjimas įvy- 
ko Filipų mieste, kur Evangeliją įtikėjo Lidija, preky- 
bininkė iš Tiatyrų Mažojoje Azijoje. Iš Filipų miesto 
Paulius keliavo per Tesaloniką, Berėją, Atėnus ir galop 
pasiekė Korintą (Apd 16-18). 

Toliau Apaštalų darbai ir Pauliaus Laiškai vienas 
kitą kur ne kur papildo. Apaštalų darbuose gyvai papa- 
sakojama ir kruopščiai aprašoma, kur Paulius lankėsi ir 
ką tuose miestuose patyrė. Kai kurios detalės tame apra- 
šyme rodo tikslų vietos sąlygų ir papročių pažinimą. Pau- 

liaus užuominos apie save Laiškuose taip pat labai ver- 
tingos, nors ne sykį sukelia smalsumą, kurio jis nepaten- 
kina. Kas buvo ana “kūno negalė'' (Gal 4,13), kuri davė 
Pauliui pirmą progą skelbti Evangeliją galatams? Kodėl 
tai buvo galatų išmėginimas (Gal 4,14)? Ką jis turi min- 
tyje, primindamas jiems: “Kas apkerėjo jus, [juk jums] 
akivaizdžiai buvo nupieštas nukryžiuotasis Jėzus Kris- 


tus?" (Gal 3,1). 


“TŪS NUO STABŲ ATSIVERTĖTE PRIE DIEVO" 
(1 Tes 1,9) 


Kaip Paulius skelbė Evangeliją pagonių tarpe? Jis 
aiškina galatams, kad jie gavo Dvasią tikėjimu (Gal 3,2- 
5). Atrodo, kad kai kurie galatai visiškai nieko nežinojo 
apie Mozės Įstatymą, tačiau per Evangelijos skelbimą bei 
stebuklus buvo patyrę Dvasią, Dievo jėgą Jėzuje Kristuje. 
Labai galimas dalykas, kad galatų tarpe buvo ir žydų 
krikščionių, kurie ėmė prieštarauti Evangelijai, sakyda- 
mi, kad Paulius, atmetęs žydų tikėjimą ir aplenkdamas 
teises ir malones, kurios gaunamos paklustant Mozės Įsta- 
tymui, apiplėšia krikščionis. Ši grupė nesuprato, jog pa- 
gonys, priėmę krikščioniškąjį tikėjimą ir išsilaisvinę iš 
stabų (netikrų dievų)garbinimo vergijos (Gal4,8), pa- 
kliūtų į kitą vergiją: turėtų vykdyti žydiškos religijos tai- 
sykles bei apeiginius nuostatus. Anot žydžiuojančių krikš- 
čionių, Pauliaus laisvės kelias veda į moralinį neatsakin- 
gumą. Tačiau Pauliui šios pažiūros buvo Evangelijos ka- 
rikatūra. Jis nesiliovė įrodinėjęs, kad jo skelbiama krikš- 
čionių laisvė buvo paremta Dvasios teikiama jėga, kuria 
žmoguje sukuriama tokia tobulybė, apie kurią Mozės [sta- 
tymo vykdytojai tik svajoti tegali. Pauliaus sampratos 
ryšys tikėjimo su darbais bus smulkiau nagrinėjamas 
drauge su Laišku romiečiams. 

Apaštalų darbų ir pirmojo Laiško tesalonikiečiams“* 
abipusis žinių papildymas yra vertas dėmesio. Nors Pau- 
lius nieko nemini apie kalėjimą Filipuose, nei apie stebuk- 
lą, kuriuo jis pats ir jo palydovas Silas buvo išlaisvinti 
(Apd 16,16-34), Laiške tesalonikiečiams jis save ir drau- 
gą taip pristato: “kaip patys žinote, nukentėję bei patyrę 
nuoskaudą Filipuose“ (1 Tes 2,2). 

Filipai buvo svarbus Makedonijos miestas, kurį įkū- 
rė Pilypas Makedonietis, Aleksandro Didžiojo tėvas. Jis 
su Oktavianu (Augustu) nugalėjo Brutą su Kasijum Ak- 
ciumo mūšyje. Nuo tada jis gavo naują vardą: Colonia 
Julia Philipensis. Miestas su savo uostu, vardu Neapolis 
(nūdienė Kavalla), tapo Via Egnatia vieškelio pabaiga 
Rytuose. Šis vieškelis rišo Egėjos jūrą su Adrijos jūra. 
Persikėlus per pastarąją keltu, per Brindisi buvo galima 
pasiekti pietinį Via Apijos galą. Taigi šis vieškelis buvo 
tiesiausias kelias iš Rytų į Romą. 

Savo Laiške filipiečiams Paulius mini, kad, pradė- 
jus skelbti Evangeliją Europos žemyne, filipų bendrija 
ištikimai jį rėmė aukomis (Fil4,14-19). Kitų miestų 
bendrijos visai nenorėjo prisidėti. Sprendžiant iš šio laiš- 
ko, Paulius su filipiečiais palaikė labai nuoširdžius ry- 
šius. 

Iš Filipų Paulius nukeliavo į Tesaloniką, kur jis pa- 
tyrė daug sunkumų. Pirmasis Laiškas tesalonikiečiams 
liudija gausius atsivertimus (1 Tes 1,9-10). Tesalonikie- 
čių bendrija pasižymėjo ištverme, pakeldama persekioji- 
mus ir tapdama ištikimybės bei drąsos pavyzdžiu Make- 
donijos miestams šiaurėje ir Achajos miestams pietuose. 
Tesalonikos krikščionių persekiojimą Paulius lygina su. 


142] Tes yra pats pirmasis Naujojo Testamento raštas, parašytas 51 
m. po Kr. į 

“Dievo bendrijomis Judėjoje... Jūs tą patį iškentėjote 
nuo savo tautiečių, kaip ir jos nuo žydų" (1 Tes 2,14-16). 
Suprasdamas jų sunkią padėtį ir atjausdamas jų kančias, 
Paulius prisirišo prie tesalonikiečių meile ir rūpesčiu. 
Sielodamasis jų bendrija, jis siuntė iš Atėnų savo paly- 
dovą Timotiejų, kad sužinotų jų tarpe kilusio sąmyšio 
pasekmes (1 Tes 3,1-5). Tesalonikiečiai išliko tvirto ti- 
kėjimo. Savo laiške Paulius juos guodžia ir džiaugiasi jų 
ištverme (1 Tes 3,6-10). 

Paulius nieko neužsimena apie savo išgyvenimus 
Atėnuose, bet Apaštalų darbų 17-iame skyriuje aprašo- 
mas jo dramatiškas bandymas skelbti krikščionybę Areo- 
page, Atėnų miesto aukštosios tarybos susirinkime. Atė- 
niečiams nepatiko dvi Pauliaus skelbiamos tiesos: kad 
“Dievas, pasaulio ir visko, kas jame yra, kūrėjas" (Apd 
17,24) ir “prisikėlimas iš numirusių"? (Apd 17,32). Sios 
tiesos buvo nepriimtinos graikų protui ir nutekėjo nuo jų, 
lyg vanduo nuo žąsies: “vieni ėmė tyčiotis, o kiti sakė: 
“Apie tai paklausysime kitą kartą?" (Apd 17,32). Mat, 
graikų kosmologijai Dievo Kūrėjo samprata buvo svetima, 
o kūno prisikėlimas nesiderino su jų antropologija. 

Paulius mažai tepasako ir apie savo darbo pradžią 
didžiuliame, visko pertekusiame Korinto mieste. Miestas 
patogiai prikibęs prie vakarinio Graikiją su Peleponesu 
jungiančios sąsmaukos pašalio. Rytiniame ir vakariniame 
sąsmaukos šone buvo uostai: Lechėjumo ir Kenchrėjos. 
Išvengti pragaištingų srovių ir pavojingų vėjų keliaujant 
aplink Peleponesą, laivai būdavo pakraunami ant vežimų 
ir tempiami žeme per siaurą sąsmauką nuo vieno uosto į 
kitą. Tą žemėje įpiautą kelią tarp uostų užtiko archeolo- 
gai. Korinto žydėjimo metu miesto pietvakariuose sirų 
deivės Aštartės (kurią graikai vadino Afrodite) šventyk- 
la žvelgė žemyn nuo nuostabios virš 600 metrų aukščio 
Akrokorinto uolos. Kai 146 m. pr. Kr. romėnai užkariavo 

Korintą, šventykla su tūkstančiu šventųjų merginų (apei- 
ginių prostitučių) buvo likusi tik atmintyje. Bet ir Pau- 
liaus laikais Korintas buvo gausus turtų, garsus ištvirki- 
mu, ir malonumų ieškojimu. Romėnų patarlė sako: “ Ne- 
daug kas tepasiekia Korintą!“* 


Apaštalų darbuose 18 aprašomas Pauliaus atvyki- 
mas į Korintą ir jo darbo pradžia tame mieste. Daugelis 
asmenų, kuriuos mini Apaštalų darbai, pasirodo ir Pau- 
liaus Laiškuose korintiečiams bei Laiške romiečiams, ra- 
šytame iš Korinto. Abu šaltiniai vienas kitą papildo ir 
duoda patikimas istorines žinias. Svarbiau negu vardai 
yra minimi du įvykiai, kurie tampa atramos taškais, su- 
darant Pauliaus veiklos chronologinę schemą. Pirmasis 
įvykis aprašomas Apd 18,1-3, o antrasis Apd 18,12-17. 

Korinte Paulius sutiko žydą krikščionį, kilusį iš 
Ponto, vardu Akvilą. Jis su savo žmona Priskile neseniai 
buvo atsikėlę iš Italijos, nes imperatorius Klaudijus ką 
tik buvo išleidęs įsakymą visiems žydams išsikraustyti iš 
Romos (Apd 18,2).** Remiantis vėlesnių istorikų užuo- 
minomis apie ši įvyki, galima daryti išvadą, kad tai buvo 
49 ar 50 m. po Kr.“* Spėjama, kad Svetonijus bus iškrei- 
pęs vardą “Christus" į “Chrestos" (reiškiantį “ geras" 
arba “naudingas" ), kuris jam buvo geriau žinomas. Kai 
krikščionys pradėjo skelbti Romos žydams Kristų, kilo 
sąmyšis. Užtat Klaudijus ir įsakė žydams išsikraustyti. 
Kadangi, Pauliui atvykus į Korintą, Akvila su Priskile 
jau buvo krikščionys, tikriausiai jie priėmė tikėjimą Ro- 
moje. Jie vėl grįžo į Romą, nes Paulius savo Laiške ro- 
miečiams juos sveikina (16,3-4) 


143Suetonius, Lives of the Twelve Caesars, 254. 

144Ši problema išsamiai nagrinėjama F.J. Foakes-Jackson R K. 
Lake, The Beginnings of Christianity (London: Macmillan, 1933), V, p. 
445-473, 

Kitas chronologinis inkaras yra Galijono, Achajos 
prokonsulo, valdymo laikotarpis. Galijonas buvo garsiojo 
Senekos, Nerono rūmų filosofo ir patarėjo, brolis. Delfų 
šventykloje (kitoje Korinto įlankos pusėje) archeologai 
užtiko įrašą marmure, kuris liudija Galijoną tapus Acha- 
jos prokonsulu 52-53 m. po Kr., o gal ir metus anksčiau. 
Jam valdant, “žydai visi kaip vienas sukilo prieš Paulių, 
nusitempė jį į teismą ir ėmė skysti: “Šitas žmogus įkalbi- 
nėja žmones garbinti Dievą Įstatymui priešingu būdu?" 
(Apd 18,12-13). Apaštalo Pauliaus ir prokonsulo Gali- 
jono susitikimą pirmoje šešiasdešimtmečio pusėje paliu- 
dija ir pastatų likučiai iš anų laikų: bema, arba paaukš- 
tinta vieta, nuo kurios Paulius gynėsi atvestas pas Gali- 
joną ir dalis akmeninės lentos su įrašu “Žydų sinago- 
ga," kurioje, gal būt, Paulius “kalbėdavo, įtikinėdamas 
žydus ir graikus" (Apd 18,4). 

Paulius tik labai trumpai teužsimena apie savo bu- 
vojimą Korinte. Pasisako atėjęs “skelbti [korintiečiams] 
Dievo liudijimo ne iškalbingais žodžiais ar išmintimi" (1 
Kor 2,1). Korintiečius krikščionis apibūdina buvus ne 
iš “išmintingų, ... galingų, ... kilmingų" tarpo (1 Kor 
1,26). Anot Pauliaus, “Dievas [Korinte] pasirinko, kas 
pasauliui atrodo kvaila, kad sugėdintų išminčius. Dievas 
pasirinko, kas pasauliui silpna, kad sugėdintų galiūnus“ 
( Kor 1,27). Korintas niekuomet neišgarsėjo mokslu. Kai 
korintiečiai krikščionys ėmė girtis savo išmintimi, Pau- 
lius įsikarščiavęs jiems aiškino apie tikrąją išmintį. Apie 
tai kalbėsime devintame skyriuje. 


PAULIAUS APSILANKYMAI KORINTE IR LIŪDNI 
IR DŽIUGŪS (2 Kor 2,1) 


Pirmajame Laiške korintiečiams Paulius rašo, kad 
juos dar kartą aplankysiąs (1 Kor 16,5-9). 2 Kor 2,2 jis 
užsimena apie tą apsilankymą “su liūdesiu“. Nei kada, 

nei kokiomis aplinkybėmis tai įvyko, nepasakoma. 2 Kor 
13,1 Paulius rašo, kad “Jau trečią kartą keliauju pas 
jus“. Neaišku, ar tikra kelione, ar tik laišku. Kaip ten 
bebūtų, Pauliaus susirašinėjimas su korintiečiais liudija 
ir apie artimus ryšius, ir apie nuolatinį rūpestį, kurį jis 
išgyveno dėl savo mylimos, bėdomis sklidinos bendrijos. 
Šis rūpestis atsispindi ir Tito pasiuntime į Korintą par- 
nešti tiesioginių žinių (2 Kor 7,5-16), ir Pauliaus nerime, 
jo neradus Troadoje, kur buvo sutarta susitikti (2 Kor 2, 
12-13). Paulius tada nuskubėjo per Egėjos jūrą į Filipus, 
kad greičiau susitiktų su Titu, grįžtančiu iš Korinto. Taip 
ir įvyko. Paulius buvo pradžiugintas geromis žiniomis 
apie korintiečius. 

Rašydamas pirmąjį Laišką korintiečiams, Paulius 
buvo Efeze, tuometiniame Mažosios Azijos centre. Iš čia 
buvo galima lengvai pasiekti miestus Azijos žemyne ir 
Jonijos pakrantėje. Paulius prisipažino turėjęs daug 
“priešininkų"?" Efeze (1 Kor 16,9). Jis rašo, kad ištikusi 
neganda “baisiai mus prislėgė, viršydama mūsų jėgas, 
Jog nebesitikėjome išliksią gyvi" (2 Kor 1,8). Kai kurie 
Naujojo Testamento tyrinėtojai spėlioja, kad Paulius Efe- 
ze pateko kalėjiman ir iš ten parašė Laišką filipiečiams, 
Laišką kolosiečiams bei Filemonui. Filipai ir Kolosai bu- 
vo lengvai pasiekiami iš Efezo. Tačiau nėra jokios prie- 
žasties perkelti šių laiškų rašymą iš Romos, kur Paulius 
taip pat kalėjo. Susisiekimas ir paštas buvo gana patiki- 
mi ano meto Romos imperijoje. 

Laiškas Filemonui yra vienų vienas asmeniškas Pau- 
liaus laiškas, išlikęs iki mūsų laikų. Filemonas, atrodo, 
bus buvęs turtingas Kolosų krikščionis. Tiesa, pats mies- 
tas laiške nepaminėtas, bet tai galima suvokti iš panašu- 
mų Laiško Filemonui su Laišku kolosiečiams. Paulius Fi- 
lemonui grąžina jo pabėgusį vergą Onezimą (kurį galėjo 
sutikti arba Romoje, arba Efeze) su laišku jo savininkui. 

Efezo kaip prekybos centro svarba buvo sumažėjusi 
dėl uosto užnešimo smėliu. Tačiau jis vis tiek liko turtin- 
gu miestu, nes Artemidės šventykla — “iš dangaus nu- 
kritusi jos statula" (Apd 19,35) meteorito pavidalu — 
sutraukė lankytojus iš visų Viduržemio jūros kraštų. Nors 
ši iš dangaus nukritusi deivė buvo tapatinama su graikų 
Artemide, bet ji buvo panašesnė į kanaaniečių Aštartę 
arba frigų Didžiąją Motiną. Jos šventyklose šventieji vai- 
kinai ir merginos (apeiginiai prostitutai, -ės) tarnavo 
mergelės deivės vaisingumo orgijinėse apeigose. Efezo 
šventykla buvo milžiniška — didesnė už amerikietišką 
futbolo aikštę ir stovėjo ant dirbtinio paaukštinimo. Įspū- 
dingai erdvę apvaldančia architektūra, auksu bei marmu- 
ru išpuoštu vidumi, šventykla buvo laikoma vienu iš sep- 
tynių pasaulio stebuklų. Tačiau deivės statulėlė, spren- 
džiant iš jos atvaizdo likusiuose metaliniuose piniguose, 
buvo kukli. Sidabrakaliai gamindavo sidabrines Artime- 
dės šventyklos miniatūras ir tuo gerai uždarbiavo (Apd 
19,24). Pagal Apaštalų darbų knygos 19, Pauliaus evan- 
gelizacijos sėkmė ėmė kenkti šventyklos populiarumui ir 
atminų amatui. Vienas sidabrakalys, vardu Demetrijus, 
ryžosi atstatyti senąją tvarką. Suvadinęs minią, jis kal 
bėjo: 

“Vyrai, jūs suprantat, kad šiuo amatu remiasi mū- 

sų gerovė. .. „tasai Paulius ne tik Efeze, bet ir kone 

visoje Azijoje įtikino ir patraukė į savo pusę daug 
žmonių. Jis tvirtina, esą, tai ne dievai, kurie paga- 
minami žmonių rankomis. Gresia pavojus, kad ne 
tik nusmuks mūsų amatas, bet kad bus paniekinta 

didžiosios deivės Artemidės šventykla ir žlugs di- 

dybė tos, kurią garbina visa Azija ir visas pasaulis“ 

(Apd 19,24-27). 

Apaštalų darbų autorius dar priduria: “Tai išgirdę, jie 
labai įniršo ir ėmė šaukti: “Didi efeziečių Artemidė! " 

(19,28). Pats Paulius čia kilusius nemalonumus teaprašo 
bendrais žodžiais, nors ir juose galima pajusti jo susi- 
jaudinimą ir skausmą: 

“Mes norime, kad jūs, broliai, sužinotumėt apie Azi- 

joje mus ištikusį negandą, kuris baisiai mus prislė- 

gė, viršydamas mūsų jėgas, jog nebesitikėjome išlik- 
sią gyvi. Mes ir patys širdies gilumoje buvome pa- 
jutę mirties sprendimą, todėl turėjome pasitikėt ne 
savimi, o tik Dievu, kuris prikelia numirėlius. Tai 
jis mus išgelbėjo iš akivaizdaus mirties pavojaus ir 
tebegelbi. Jame mūsų viltys, jog jis ir toliau gelbės" 

(2 Kor 1,8-10). 

Kai buvo rašomas antrasis Laiškas konrintiečiams, 
rinkliava Judėjos bendrijai seniai jau buvo atlikta, todėl 
Paulius ir sako: “Tiesą sakant, nebereikia daugiau rašyti 
jums apie paramą šventiesiems: aš žinau jūsų pasiryžimą 
ir giriuosi jumis makedoniečiams, sakydamas, jog Acha- 
ja pasiruošusi nuo pereitų metų" (2 Kor 9,1-5). Korin- 
tiečiai taip uoliai rūpinosi savo aukas kuo greičiau pri- 
statyti Jeruzalės bendrijai, kad Paulius turėjo siųsti Titą 
padėti jiems “skubėti" (2 Kor 8,16-24). Jis tikėjosi gau- 
siąs, ką buvo pažadėję. Kiekviena bendrija “kas pirmąją 
savaitės dieną" (tai pirmoji užuomina, kad krikščionys 
žydų subatą buvo pakeitę sekmadieniu) tepadeda, kiek 
galėdama, “kad rinkliavos neprasidėtų tiktai [Pauliui] 
atvykus“ aukas gabenti į Jeruzalę (1 Kor 16,1-4). 

Pauliui, atrodo, buvo daromi užmetimai, kad, atsi- 
sakydamas priimti piniginę paramą savo išlaikymui, jis 
tuo norėjo save iškelti arba elgėsi klastingai (2 Kor 11,7- 
11). Jam paramą siuntė Makedonijos bendrijos. Tuo tar- 
pu kiti keliaujantieji Evangelijos skelbėjai, dirbę Korin- 
te ir priėmę atlyginimą už savo triūsą, apkalbinėjo Pau- 
lių, esą, jis kažką negero mąstąs. Paulius, karčiai juos 
pašiepdamas, atsakė: 


250 


Jie Kristaus tarnai? Iš kvailumo sakau: aš juo la- 
biau! Aš daug daugiau įdėjau triūso. Kur kas dau- 
giau kalbėjau. Esu gavęs nepalyginti daugiau rykš- 
čių ir daugel karių buvęs mirties pavojuje. Nuo žy- 
dų gavau penkis kartus po keturiasdešimt be vieno 
kirčio. Tris kartus gavau, lazdų, vienąkart buvau ap- 
svaidytas akmenimis. Tris kartus pergyvenau laivo 
sudužimą, ištisą parą plūduriavau atviroje jūroje. 
Dažnai būdavau, kelionėse, upių pavojuose, pavojuo- 
se nuo plėšikų, pavojuose nuo savo tautiečių, pa- 
vojuose nuo pagonių, miesto pavojuose, dykumos pa- 
vojuose, jūros pavojuose, pavojuose nuo netikrų bro- 
lių. Man teko daug triūsti ir vargti, dažnai budėti 
naktimis, badauti ir trokšti, dažnai pasninkauti, daž- 
nai kęsti šaltį ir nuogumą. Neminint viso kito, kas- 
dien esu žmonių apgultas, rūpinuosi visomis bažny- 
čiomis (2 Kor 11,23-28). 


Išsiuntęs šį laišką"? Paulius neužilgo leidosi seniai 
apgalvoton kelionėn per Makedoniją į Korintą. Laiškas 
romiečiams buvo parašytas iš Korinto. Iš jo galima spręs- 
ti, kad rinkliava Jeruzalės “vargšams" buvo atlikta Acha- 
jos ir Makedonijos bendrijose. Be to, Paulius planavo 
nugabenti aukas Jeruzalėn su jam duota bendrijų palyda 
ir tada, palikus rytinę Viduržemio sritį, keliauti Romon 
ir Ispanijon (Rom 15,14-29). Matome, kad Pauliaus ne- 
šama Evangelija, lyg nesustabdoma banga, ritosi vis pir- 
myn. Gaila, kad nei jo Laiškai, nei Apaštalų darbai nie- 


145Nors šį laišką vadiname Antruoju laišku korintiečiams, tekstas, 
kurį turime, yra sulipdytas iš keletos laiškų gabalų. Ypač pastebima skir- 
tingos nuotaikos 1-9 ir 10-13 skyriuose. Be to, 6,14-7,1 aiškiai pertraukia 
minties raidą. Tą dalį išėmus, mintis tampa daug aiškesnė. Kadangi neži- 
nome, kodėl Paulius šį laišką iš viso rašė, sunku atkurti originalą. Aišku 
tik. tiek, kad turime ne vientisą tekstą ir kad dar kažko trūksta, žr. 1 
Kor 5,9. 

ko apie Pauliaus veiklą vakarinėje Viduržemio srityje 
nerašo. 


SUIMTAS JERUZALĖJE 


Pats Paulius nieko nesako nei apie savo kelionę į 
Jeruzalę, nei apie aukų perdavimą Jeruzalės bendrijai, 
nei apie savo suėmimą. Apaštalų darbai 20-26 kruopščiai 
aprašo Pauliaus grįžimą per Makedoniją ir Jonijos pa- 
krantę ir jo jautrų atsisveikinimą su Efezo bendrijos va- 
dovais (Apd 20,17-38). Nuo šios vietos Apaštalų darbų 
autorius vis įspėja skaitytoją, kad Paulius taps kankiniu 
dėl Evangelijos. Smulkus aprašymas kelionės į Jeruzalę 
prasideda Apd 21. Pakeliui Paulius lanko vietines krikš- 
čionių bendrijas: Tyre, Ptolemaidėje (nūdienis Ako Pa- 
lestinos pajūryje) ir Cezarėjoje, romėnų sostinėje Judėjo- 
je. Krikščionis pranašas Agabas dar sykį primena pagonių 
apaštalo būsimą mirtį: “... paėmė Pauliaus juostą ir, 
surišęs ja rankas ir kojas, pasakė: “Šventoji Dvasia kalba: 
“Vyrą, kuriam priklauso ši juosta, tokiu būdu Jeruzalėje 
supančios žydai ir atiduos į pagonių rankas“ (Apd 21, 
11). 


Jeruzalės krikščionių bendrija pagal Apaštalų dar- 
bus Paulių gana nuoširdžiai priėmė. Bet kai romėnai jį 
suėmė, jie Pauliumi daugiau nesirūpino. Čia, atrodo, ir 
baigėsi jo ryšiai su Jeruzalės krikščionimis. Apaštalų 
darbuose Paulius pasako keletą viešų kalbų apie savo at- 
sivertimą, pareiškia ištikimybę Raštams (Apd 22,1-21; 
23,1-6; 24,10-21) ir įrodo, kad nei religinės, nei civili- 
nės valdžios įstaigos neturi kuo jo apkaltinti. Apd 26,30- 
32 išreiškia autoriaus įsitikinimą: “ “Šitas žmogus ne- 
padarė nieko baustino mirtimi ar kalėjimu. Agripas Fes- 
tui pareiškė: “Būtų buvę galima paleisti šį žmogų, jeigu 


> 


jis nebūtų šaukęsis ciesoriaus? *. 

Apaštalų darbai mini daug asmenų, aktyviai besireiš- 
kiančių tuometiniame politiniame gyvenime, kurių dėka 
galima bent apytikriai nustatyti aprašomų įvykių datas. 
Feliksas tapo Palestinos gubernatoriumi maždaug 52 m. 
ir buvo pakeistas Porcijumi Festu tarp 55 ir 60 m. po Kr. 
Erodas Agripas II, Batanėjos, Gaulanito ir Trachonito 
karalius, paveldėjęs savo tėvo sostą, jam mirus 44 m., 
savo valdžią išlaikė, pataikaudamas romėnams, iki 100 m. 
po Kr. Šios užuominos tiksliai nenustato, kada Paulius 
buvo suimtas Jeruzalėje, bet iš jų galima daryti išvadą, | 
kad tai buvo tarp 55 ir 60 m. Būdamas Romos piliečiu, 
Paulius pareikalavo, kad jo byla būtų perduota impera- 
toriaus žiniai (Apd 25,10). Paulius išvyko į Romą, bū- 
damas kalinys, ir ją pasiekė visai kitokiose aplinkybėse 
negu kadaise buvo planavęs Laiške romiečiams (15,22- 


29). 
PAULIUS ROMOJE: KALĖJIMAS IR MIRTIS 


Keturi laiškai — Filipiečiams, Filemonui, Kolosie- 
čiams ir Efeziečiams — paprastai būdavo priskiriami 
Pauliaus laiškų iš kalėjimo grupei. Tačiau Naujojo Tes- 
tamento tyrinėtojams jie kelia daugelį neaiškumų. Kal- 
bant apie Laišką filipiečiams, kyla klausimas: iš kurio 
kalėjimo, Efeze ar Romoje, jis buvo rašytas? Ta pati 
problema yra ir su Laišku Filemonui. Laiškas kolosie- 
čiams kelia naują bėdą: ar jis tikrai Pauliaus rašytas? 
Nūdienės Naujojo Testamento tyrinėtojų daugumas sako, 
kad tikriausiai Paulius bus jį parašęs. Labiausiai proble- 
miškas laiškas yra Laiškas efeziečiams, kuris yra skirtin- 
go stiliaus, bet rutuliuoja Pauliui būdingą Evangelijos 
sampratą. Apie visa tai kalbėsime vėliau, o dabar — 
sustokime prie Pauliaus kalėjime. 

Ką Paulius pats sako apie kalinimą Romoje? Jeigu 
Laiškas filipiečiams buvo parašytas iš Romos, jis duoda 

šiek tiek žinių. Rašydamas filipiečių bendrijai, Paulius 
užsimena, kad jo suėmimo ir kalinimo dėka, Evangelija 
“išgarsėjo visame pretorijuje“ (Fil1,13). Pretorijaus 
sargyba buvo rinktinis karių vienetas, kuriam pavesta 
imperatorių saugoti. Kadangi Paulius buvo laikomas ne- 
toli imperatoriaus rūmų, jis tapo žinomas pretorijuje. Kai 
kurie Naujojo Testamento tyrinėtojai teigia, kad tai nebū- 
tinai įrodo, jog Paulius kalėjo Romoje, nes maži pretori- 
jumo sargybos vienetai buvo laikomi ir kituose svarbes- 
niuose imperijos miestuose, imperatoriaus valdžiai bei 
galiai priminti. Be to, yra sunku suderinti Pauliaus pla- 
nus keliauti į vakarus, kuriuos jis išreiškia Laiške romie- 
čiams (15,28-29) su užuomina Laiške filipiečiams, kad 
jis dar tikisi Filipų bendriją aplankyti (Fil 1,26). Taigi 
iš to daroma išvada, kad Paulius rašė filipiečiams iš Efe- 
zo. Efezo miestas netoli nuo Filipų. Paulius kitame laiške 
užsimena apie savo kovą Efeze “su laukiniais žvėrimis" 
(1 Kor 15,32). Tai galima suprasti, kad jis turėjo prieš 
akis galimybę mirti kankiniu Efezo arenoje. Vadinasi, 
Laiškas filipiečiams yra laiškas iš kalėjimo, tačiau be 
tikslaus kalėjimo adreso. 

Svarbiau už šio laiško rašymo vietą yra jo nuotaika 
ir požiūris, nes tai daug atskleidžia apie patį Paulių. Kai 
kuriuose savo laiškuose, ypač 1 Kor ir 1 Tes, Paulius 
rašo, kad tikisi būti gyvas Amžiaus Pabaigoje, kai Die- 
vas pasauliui apreikš Jėzų, išaukštintą Viešpačiu (1 Kor 
15,51-53; 1 Tes 4,13-18). Laiške filipiečiams jis pasisa- 
ko, kad jam būtų mieliau būti išlaisvintam iš kalėjimo ir 
mirties pavojaus, nes galėtų tęsti savo triūsą bendrijose 
(1,19-25). Tačiau jis priduria, kad jam “gyventi — tai 
Kristus, o mirtis — tik laimėjimas“ (Fil1,21). Mirties 
Paulius nebijojo, nes tikėjosi, kad mirtis įves jį į Viešpa- 
ties artumą. Tačiau jis numoja ranka savo asmeniškiems 
norams, kadangi pats svarbiausias dalykas — kad Kristus 

būtų išaukštintas jo trapume “ar gyvenimu, ar mirtimi" 
(Fil 1,20). Atrodo, kad toks buvo jo nusistatymas iki pat 
gyvenimo pabaigos. Todėl nėra taip svarbu, iš kurio ka- 
lėjimo jis jį rašė — ar iš Efezo, ar Romos, ar kurio nors 
kito miesto. 

Taigi apie Pauliaus buvojimą Romoje mažai ką su- 
žinome iš jo paties. Kur kas aiškiau šį laikotarpį nušvie- 
čia Apaštalų darbų 27-28 skyriai. Juose Pauliaus kelio- 
nė nuo Cezarėjos (Palestinoje) iki Romos vaizdžiai nupie- 
šiama su Viduržemio jūros vėjais, tuometinės navigacijos 
metodais ir kitais sutiktais pavojais. Labai galimas daly- 
kas, kad Apaštalų darbų autorius turėjo po ranka paties 
Pauliaus kelionės pasakojimą. Tačiau Pauliaus buvimo 
Romoje aprašymas yra gerokai miglotas ir neįtikinantis. 
Sakoma, kad Paulius gyveno namų arešte “savo išsinuo- 
motame bute ištisus dvejus metus" (Apd 28,30). Nuo- 
širdus Romos žydų dėmesys Pauliui virto nesantaika, jam 
ėmus įrodinėti “Jėzų iš Mozės Įstatymo ir Pranašų" (Apd 
28,23-28). Iš jo kalbos Efezo bendrijos vadovams (Apd 
20) galima tikėti, kad jis įvykdys savo uždavinį ir baigs 
“bėgimą" (Apd 20,24), tačiau Apaštalų darbai baigiasi 
be pasakojimo apie Pauliaus teismą prieš imperatorių ir 
jo mirtį. 

Tie Naujojo Testamento tyrinėtojai, kurie Paulių 
laiko Laiškų Timotiejui (1 ir 2) bei Laiško Titui auto- 
riumi, prileidžia, kad Paulius buvo išleistas iš kalėjimo 
ir nukeliavo į Ispaniją, kaip buvo planavęs. Kai grįžo į 
rytines Viduržemio jūros šalis, vėl pateko į kalėjimą Ro- 
moje. Tik šį kartą kalinimas buvęs daug žiauresnis ir 
baigėsi mirtimi. 2 Laiškas Timotiejui pagal šių pažiūrų 
Naujojo Testamento tyrinėtojus perduoda paskutinį atsi- 
sveikinimą: 

“Aš jau esu atnašaujamas, ir mano iškeliavimas ar- 

ti. Iškovojau gerą kovą, baigiau bėgimą, išsaugojau 

tikėjimą. Todėl manęs laukia teisumo vainikas, kurį 
aną dieną man atiduos Viešpats, teisingasis Teisėjas, 
— ir ne tik man, bet ir visiems, kurie su meile lau- 
kia jo pasirodant" (2 Tim 4, 6-8). 
Kruopščiai išstudijavus šiuos Ganytojiškus laiškus 
(1 ir 2 Tim; Tit), pasirodo, kad juose ir stilius ir žody- 
nas skirtingas nuo Pauliaus naudojamo. Sie laiškai tik- 
riausiai buvo rašyti žymiai vėliau, po Pauliaus mirties.“““ 
Esama ir nešventraštinių šaltinių apie Pauliaus veik- 
14. Vienas jų tai apokrifinė“" Pauliaus darbų knyga. Joje 
pilna smulkmenų ir romantikos. Čia randame ir Pauliaus 
išvaizdos aprašymą. Jis buvęs “žemo ūgio, plika galva, 
kreivakojis, su suaugusiais antakiais ir didoka nosimi, bet 
labai malonus". Yra ir dvi Pauliaus apokalipsės (apreiš- 
kimų knygos). Viena jų, nuo senovės žinoma įvairiomis 
formomis, aprašo Pauliaus išgyvenimą, kai jis “buvo pa- 
gautas ir iškeltas iki trečiojo dangaus" (2 Kor 12,1-5), 
kur jis sutikęs Mozę, Eliją bei kitus garbingus Izraelio 
praeities asmenis.*“* Kita knyga 1945 m. užtikta tarp gnos- 
tikų rašių Nag Hammadi (Egipte) vietovėje. Šie raštai liu- 
dija, kad jos autoriai turėjo lakias vaizduotes. Ji buvo 
plačiai žinoma jau antrame pokristiniame amžiuje. 
Antro amžiaus pabaigoje Tertulijonas, žymus Vaka- 
rų Bendrijos teologas, rašo Paulių buvus romėnų valdžios 
nukankintą Ostijos kelyje (via Ostiense). Nurodomos dvi 


146Žr. Alfred Wikenhauser, New Testament Introduction (New 
York: Herder X Herder, 1963), p. 445-452; Lucien Cerfaux, “Les ėpitres 
pastorales?, knygoje, red. A, Robert 4 A. Feuillet, Introduction d la Bible 
(Tournai: Desclėe, 1969), p. 521-530; W.G. Kūmmel, Introduction to the 
New Testament (New York 84 Nashville: Abingdon, 1966), p. 258-272. 

14TApokrilinė, arba paslėptoji raštija dėjosi esanti Dievo įkvėpta 
kaip ir kanoniškos Šventraščio knygos. 

148Šių raštų vertimus į anglų kalbą galima rasti E. Hennecke ir W. 
Schneemelcher knygoje New Testament Apocrypha (Philadelphia: West 
minster, 1964), II. 

Pauliaus mirties vietos: Pauliaus šventovė prie Trijų Šal- 
tinių (Tre Fontane) ir Pauliaus Bazilika už miesto sie- 
nų (Basilica di San Paolo fuori le Mura). Pirmasis pas- 
tatas yra gana vėlyvas, ir todėl vieta, atrodo, netikra. 
Antroji vietovė nuo seno gerbiama, kaip tautų apaštalo 
mirties vieta. Čia buvo pastatyta bazilika jau imperato- 
riaus Konstantino laikais ir pabaigta jo sūnaus. Ketvirto 
amžiaus pabaigoje ji buvo nugriauta, nes norėta pastatyti 
įspūdingesnį paminklą Pauliaus garbei. Ši bazilika sude- 
gė devyniolikto amžiaus pradžioje ir vėl buvo atstatyta 
visu puošnumu. Po didžiuoju jos altoriumi ir šiandien 
galima skaityti imperatoriaus Konstantino laikais padary- 
tą įrašą: 


PAULO APOSTOLO MARTYRI 
(Pauliui Apaštalui Kankiniui) 

o 


„ PAULIUS 
APASTAL!| TARPE 


„. „Aš vejuosi, norėdamas pagauti, 
nes aš jau esu Kristaus Jėzaus 


pagautas (Fil 3,12). 


Daugumoje Laiškų Paulius skaitytojams prisistato 
kaip “Paulius..., apaštalas..? (1 Kor 1,1; Rom 1,1; 
Gal1,1;2 Kor 1,1; Kol 1,1). Visi Laiškai, net ir tie, ku- 
riuose žodis “apaštalas? nėra naudojamas, atspindi Pau- 
liaus apaštališką savimonę. Jis nebandė to žodžio tiksliai 
aptarti, nors jis buvo savita prasme naudojamas tiek pa- 
gonių, tiek žydų bendrijose. 

Stoikų filosofų tarpe apaštalais vadinosi mokytojai, 
kurie laikė save dieviškos tiesos nešėjais. Žmonių Dievo 
samprata buvo gerokai miglota, todėl stoikai, patys paži- 
nę dieviškąją tikrovę, jautėsi įpareigoti skleisti tikrąją 
visatos sampratą kitiems. 

Žydijos galvosena buvo visai kita: žmogus tėra žmo- 
gus, o Dievas yra Dievas. Šaliach (apaštalas) tai Dievo 
siųstas žmogus, jo pasiuntinys, kokiai nors misijai atlikti. 
Senajame Testamente pranašai buvo Dievo siųsti kalbėti 

Sandoros tautai ir konkrečiu istoriniu momentu jai pri- 
minti apie jos pareigas Dievui. Izaijas, pavyzdžiui, taip 
aprašo savo pašaukimą: “Išgirdau Viešpaties balsą: "Ką 
aš pasiųsiu, ir kas eis mūsų vardu?" * (Iz 6,8). Žydijoje 
“šaliach" (vns.) arba “šelachim" (dgs.) taip pat buvo as- 
muo arba asmenys bendrijos siunčiami ko nors atlikti jos 
vardu. Rabiniškoji raštija mini tokius pasiuntinius įvai- 
riais atvejais: atstovaujant ką nors prekyboje, gaunant 
skyrybas, aukojant auką kito vardu. 

Paulius naudoja žodį “apaštalas? ir įprastine ir sa- 
vita prasme, kiek kitaip negu jis buvo naudojamas pago- 
nijoje arba žydijoje. Jis tos prasmės pats nesukūrė, nes 
dažnai aistringai įrodinėja priklausąs apaštalų grupei (1 
Kor 9,1; 15,3-9; 2 Kor 11,5; Gal 1,1.15-17). 


DAR ESANT ĮŠČIOSE SKIRTAS BŪTI APAŠTALU 
(Gal 1,15) 


Senajame Testamente Jeremijas buvo įsitikinęs, kad 
Dievas jį pasirinko būti pranašu tautoms pirm “negu bu- 
vo pradėtas motinos įščiose“ (Jer 1,5). Paulius panašiai 
supranta savo pašaukimą: Dievas jį pasirinko ypatingai 
užduočiai — nešti Jėzaus Gerąją Naujieną pagonių tau- 
toms. Jis iš namų buvo dvikalbis: buvo susipažinęs su 
Raštais hebrajų kalba ir su graikišku jų vertimu — Sep- 
tuaginta. Todėl be vargo galėjo juos aiškinti pagonims. 
Jis nuo jaunystės buvo uolus protėvių kraičio saugotojas 
(Gal 1,14) bet, augdamas pagonių mieste, neišvengiamai 
susidūrė su helenistine kultūra. Todėl jam nebuvo sveti- 
mas visuotinis žmonių nerimas ir Dievo ilgesys. Nenuosta- 
bu, kad jis tapo “rinktiniu įrankiu" (Apd 9,15) perduoti 
pagonims žydijoje gimusį Dievo darbą Jėzuje Kristuje su- 
prantamu bei patraukliu būdu. 

Neatrodo, kad patis Paulius ypatingai vertino savo 
turtingą pasiruošimą būsimam uždaviniui dar prieš atsi- 

vertimą. Priešingai: “tą pirmenybę [buvimą žydu] aš dėl 
Kristaus palaikiau nuostolių" (Fil 3,7). Naujasis turtas, 
kuris jo akyse nuvertino visa kita buvo “Kristaus pažini- 
mo didybė“ (Fil 3,8). Sutikęs prisikėlusį Jėzų pakeliui 
į Damaską, Paulius jautėsi gavęs naują gyvenimo pradžią: 
“Paulius, pašauktas apaštalu ne žmonių ir ne per žmogų, 
bet paties Jėzaus Kristaus ir jį prikėlusio iš numirusių 
Dievo Tėvo" (Gal 1,1). 

Apaštalų darbai duoda suprasti, kad Paulius pirmoj 
eilėj skelbė Evangeliją žydams. Šiems ją atstūmus, jis 
kreipėsi į pagonis. Tačiau Laiškuose galima pajusti, kad 
Paulius nuo pat pradžios visa širdimi ir visa siela metėsi 
į Evangelijos skelbimą pagonims. Niekas Jeruzalės ben- 
drijoje neneigė Paulių esant apaštalu: buvo pripažinta jį 
turint pasiuntinybę eiti pas pagonis. Atrodo, kad ir Pau- 
lius ir jo šmeižėjai sutarė dėl apaštalo sampratos. Jis bu- 
vo puolamas, kad nesąs ištikimas apaštalo pareigoms jam 
pavestose pagonių bendrijose. 

Jeruzalės apaštalai nuo pat pradžios pripažino Pau- 
liaus misiją pagonims (Gal 1,18-2,10), ir jų laikysena 
niekuomet nepasikeitė. Konfliktai kilo dėl atsivertusių 
pagonių apipiaustymo ir žydų krikščionių nenoro sėsti 
prie bendro stalo su neapipiaustytais krikščionimis iš pa- 
gonijos. Atrodo, kad Jeruzalės apaštalai laikė savaime 
suprantamu dalyku, jog reikia pagonims skelbti Evange- 
liją. Tačiau jie galvojo, kad, tapdami krikščionimis, pa- 
gonys turi priimti ir esminius žydų nuostatus: apsipiaus- 
tyti ir laikytis valgį liečiančių taisyklių. Pauliaus ištiki- 
mumas šiai sąlygai buvo laikomas svarbiu jo veiklos 
bruožu. 

Paulius esminiu savo apaštalavimo uždaviniu laikė 
Evangelijos skelbimą. Laiške romiečiams jis rašo: 

Paulius, Jėzaus Kristaus tarnas, pašauktasis apašta- 

las, išskirtas skelbti gerąją Dievo naujieną, ku. 

rią Dievas buvo iš anksto pažadėjęs per savo prana- 
šus šventuosiuose Raštuose. O jie kalba apie jo sūnų, 
kilusį iš Dovydo giminės, šventumo Dvasia ir prisi- 
kėlimu iš numirusių pristatytą Dievo Sūnumi su di- 
džia galia,“* — Jėzų Kristų, mūsų Viešpatį. Per jį 
mes esame gavę malonę ir apaštalo tarnystę, kad jo 
garbei skleistume tikėjimo klusnumą visose pagonių 
tautose (Rom 1,1-5). 
Paulius pirmiausia rūpinosi įrodyti Raštais, kad Jėzaus 
veikla, mirtis ir pri(si)kėlimas buvo Dievo plano įvyk- 
dymas žmonijos išganymui. Tas planas buvęs apreikštas 
per pranašus ir galop išsipildęs. Jėzaus pri(si)kėlimas 
įrodo jį esant Dievo Sūnų, apsireiškusį ir pačiam Pauliui, 
Dievo malonės dėka. Paulius suprato, kad esminis jo 
apaštalavimo bruožas buvo skelbti Dievo malonę — žmo- 
nijos išganymą per Jėzų Kristų. 


MANO ŠIRDĮ TRAUKIA SKELBTI EVANGELIJĄ 
(Rom 1,15) 


Pauliaus Laiškai duoda gana daug žinių apie jo Evan- 
gelijos skelbimo būdą pagonių miestuose ir šalyse. Jas 
galima išrinkti iš tų Pauliaus pasiaiškinimų, ką jis kur 
kalbėjo; kodėl ėjo ten, o ne kitur; kaip pragyveno įvai- 
riose aplinkybėse. 

Ką jis skelbė, aprašyta 1 Kor 15,1-8: Jėzaus mirti ir 
pri(si)kėlimą “kaip skelbė Raštai" (1 Kor 15,3-4). Šio- 
je savo kerygmos santraukoje jis sako, kad “Kristus nu- 
mirė už mūsų nuodėmes“, bet nepaaiškina kaip tai mums 
padėjo. Vis tiek ši tiesa buvo jo skelbimo širdis. Paulius 


149Pagal Paulių Jėzus Kristus galėjo prisikelti tik dėl to, kad Die- 
vas jį prikėlė (žr. 1 Tes 1,10; 1 Kor 6,14; 15,15; 2 Kor 4,14; Gal 1,1; Rom 
4,24: 10,9). Ta pati samprata yra ir Apd 2,24-36; 1 Pet 1,21. Dievas, pri- 
keldamas Jėzų Kristų, apreiškė savo galybę (žr. 2 Kor 13,4; Rom6,4; Ef1, 
19-23), ir pristatė jį “viešpačių — graikiškai “Kyrios" (žr. Fil 2,9-11). 

ir korintiečiams sako: “buvau pasiryžęs jūsų tarpe neži- 
noti nieko kito, kaip tik Jėzų Kristų, ir tą nukryžiuotą" 
(1 Kor 2,2). Šis Jėzaus mirties pabrėžimas pirminiame 
krikščionių skelbime nebuvo Pauliaus išmonė, bet, anot 
jo paties, “Pirmiausia aš jums perdaviau, ką esu ga- 
vęs...** (1 Kor 15,3). Taigi jau prieš Pauliaus atsiver- 
timą pirmieji krikščionys buvo įsitikinę, kad Jėzus savo 
mirtimi ne tik išpildė Raštų pažadus, bet išgelbėjo žmo- 
nes. Kokiu būdu kryžius tarnauja išganymui, dar nebuvo 
visiškai teologiškai išreikšta, tik pats faktas buvo pakar- 
totinai ir vaizdžiai pristatomas. 

Paulius šioje srityje buvo ypač išradingas. Pirmasis 
pavyzdys, kurį jis naudoja Jėzaus mirties svarbai išgany- 
mo plane išreikšti, yra paklusnusis žmogus iš dangaus. Jis 
jį mini giesmėje, kurią įtraukė į savo Laišką filipiečiams 
(2,6-11). Giesmė, atrodo, bus anksčiau Pauliaus rašyta ir, 
gal būt, kokioje nors krikščionių bendrijoje naudojama. 
Ji pabrėžia, kad Jėzus atsižadėjo savo įgimto pranašumo, 
pasirinkdamas visiško klusnumo kelią: 

[jis) ... apiplėšė pats save, 

priimdamas tarno išvaizdą 

ir tapdamas panašus į žmones. 

Jis ir išore tapo kaip visi žmonės; 

jis nusižemino, tapdamas klusnus iki mirties, 

iki kryžiaus mirties (Fil 2,7-8). 
Paulius, cituodamas šios giesmės žodžius filipiečiams, 
norėjo juos paskatinti žiūrėti ne savo naudos, o kitų. 
Krikščionio didybė yra tarnavimas, buvimas dėl kitų, net 
apiplėšiant save. Giesmės pabaigoje kalbama apie Jėzaus 
išaukštinimą visos kūrinijos Viešpačiu. Jo paklusnumas 
iki mirties įvykdo Dievo planą kūrinijai. Ši ir yra pagrin- 
dinė giesmės mintis: Jėzus išaukštintas pri(si)kėlimu, 
kurio jėga ir prasmė bus visiškai apreikšta kūrinijai, kai 
ji pripažins Jėzų Viešpačiu (t.y. Dievu). Kelias į išaugš- 

tinimą buvo mirtis, kurią Jėzus turėjo priimti kaip Dievo 
valią save apiplėšiančiu klusnumu. 

Antrasis pavyzdys, kurį Paulius naudoja Jėzaus mir- 
čiai pristatyti, yra išvadavimas iš vergijos. Jis ypač ryš- 
kus Laiške galatams 3-5. Paulius čia vaizduoja visą žmo- 
niją esančią įstatymais paremtų religijų vergijoje. Tai 
tinka ir žydams, kurie laikė save Dievo tauta, savo gyve- 
nimą tvarkančia pagal Mozės įstatymą. Bet žydai galėjo 
suvokti, kad Dievui galima patikti vien tikėjimu. Abra- 
omas, žydų tautos protėvis, pasižymėjo tikėjimu (Gal 3, 
6-9) ir gavo Izaoką, sūnų ir palikuonį, dovaną iš Dievo, 
nes grynai žmogišku keliu nei jis, nei jo žmona Sara ne- 
begalėjo tikėtis sulauksią sūnaus. Kadangi Abraomas įti- 
kėjo Dievu ir, “nesant jokios vilties, patikėjo viltimi“ 
(Rom 4,18), “tai jam buvo įskaityta teisumu“? (Gal3, 
6). Mozės Įstatymas buvo duotas tik keturis šimtus tris- 
dešimt metų vėliau (Gal 3,15-18). Dievas, duodamas sa- 
vo tautai Mozės Įstatymą, nepanaikino ano dėsnio, kad 
žmogaus santykis su Dievu remiasi tikėjimu, o ne taisyk- 
lių ir nuostatų pildymu. Mozės Įstatymas buvo naudingas, 
nes “mus auklėjo... Kristui priimti" (Gal 3,24). Pau- 
lius helenistiniam pasauliui paaiškina savo Mozės Įstaty- 
mo sampratą įprastu pedagogo (gr. paidagogos), arba 
auklėtojo, įvaizdžiu. Tais laikais tvirto būdo vergas — 
“paidagogos * būdavo paskiriamas vesti vaiką į mokyklą. 
Panašų vaidmenį turėjo ir Mozės Įstatymas — vesti žydus 
prie Kristaus. Kadangi dabar tikėjimas Kristumi yra ke- 
lias į išganymą, “mes [krikščionys] jau nesame auklėto- 
jo globoje" (Gal3,25). Paulius daugiau neaiškina, tik 
pareiškia, kad prakeikimas gresia visiems, kurie remiasi 
vien įstatymo darbais, tikėdamiesi taip prisiartinti prie 
Dievo (Gal 3,10). “Kristus mus atpirko iš įstatymo pra- 
keikimo, tapdamas už mus prakeikimu“ (Gal 3,13), nes 
jis buvo vienintelis, kuris visiškai pakluso įstatymui. Jam 

iškentėjus “ant medžio" (Gal 3,13), išsivadavimas iš ver- 
gijos yra atviras kiekvienam, kuris eina į Dievą Abraomo 
keliu — tuo keliu, kurį Jėzus vėl atidarė: tikėjimo keliu. 

Išvadavimas iš įstatymais paremtos religijos yra 
svarbus ne tik žydams, bet ir pagonims, sako Paulius 
(Ga1l4,1-11). Demoniškos jėgos (“pasaulio pradmenys“) 
visatoje pavergia ir pagonis, kai jie įsikimba į religines 
taisykles, manydami, kad jų dėka žmogus tampa Dievui 
priimtinas, o jų nesilaikydamas, bus Dievo atmestas amži- 
nai. Paulius teigia, kad Dievas, atsiųsdamas “į mūsų šir- 
dis savo Sūnaus Dvasią, kuri šaukia “Aba, Tėve!" (Gal 
4,6), išvadavo žmogų iš vergavimo religiniams nuosta- 
tams, sukeliantiems ir baimę, ir puikybę žmogaus širdyje. 

Trečiasis Pauliaus naudojamas atpirkimo įvaizdis 
yra panaikinimas nuotolio tarp Dievo ir žmogaus, arba 
sutaikinimas. 2 Kor 5,17-21 Paulius sako, kad: krikščio- 
nių bendrija yra “naujas kūrinys", kurį “Dievas Kristu- 
je sutaikino su savimi". Kūrinijos atstatymas į jai skirtą 
glaudų santykį su Dievu yra šio sutaikinimo esmė. Laiške 
romiečiams Paulius plačiau išvysto šią savo mintį. Čia 
Paulius teigia, kad kiekvienas žmogus iš kūrinijos, skli- 
dinos puošnumu ir tikslingumu, gali suvokti Dievo buvi- 
mą ir jo galybę. Ši nuovoka turėtų žmogų vesti į Dievo, 
Kūrėjo ir Viešpaties, garbinimą (Rom 1,19-20). Tačiau 
vietoj Dievą garbinęs, žmogus ėmė garbinti savo paties 
sukurtus ir valdomus daiktus (Rom 1,20-23). Dėl to 
Paulius pakartoja Pradžios knygoje randamą pasakojimą 
apie žmogaus kūrimą ir puolimą. Žmogus gundomas tap- 
ti panašus į Dievą (Pr 3,5) ir pats valdyti savo gyve- 
nimą bei likimą. Atsisakydamas būti paklusniu kūriniu, 
valdąs kūriniją Dievo vardu (Pr 1,28), žmogus iškrei- 
pė Kūrėjo ryšį su kūriniu ir taip pat savo paties santykį 
su kūrinija. Nedarna Dievo su žmogum vedė į nutolimą 
nuo Dievo, ir netvarka tarp žmogaus ir kūrinijos vedė į 

nutolimą nuo kūrinijos. Ilgas netvarkos darbų sąrašas, 
kurį Paulius duoda Rom 1,24-32, rodo, kaip žmogus 
“Dievo tiesą iškeitė į melą ir lenkėsi bei tarnavo kūri- 
niams, o ne Kūrėjui" (Rom 1,25). Toliau jis aiškina, kad 
žmogus negali pasiekti “Dievo garbės“ (Rom 3,23), — 
pasiimti jam Dievo skirtą valdžią kūrinijai vien tik dėl 
doros taisyklių — vykdydamas ar tai pagonių etikos dės- 
nius (Rom 2,14), ar tai Mozės Įstatymo reikalavimus 
(Rom 3,1-4). Žmogaus problema nėra vien tik vis didėjąs 
plyšys tarp jo elgsenos ir Dievo valios, bet ji yra daug ar- 
šesnė — tai jo akiplėšiškas įžūlumas atmesti Dievą kaip 
savo gyvenimo ir visatos Viešpatį. Čia yra viso reikalo 
šaknis. Jėzaus mirtis, anot Pauliaus, yra priemonė, kuria 
Dievas pastato tiltą ant prarajos, atskiriančios žmogų nuo 
Dievo. Dar daugiau. Jėzaus mirtimi Dievas sugriauna 
žmogaus suregztas kliūtis, gadinančias jo santykį su Dievu 
ir apreiškia, kad tiktai pats Dievas gali tą santykį vėl at- 
statyti (Rom 3,21-26). Šis tretysis motyvas Pauliaus teo- 
logijoje bus išsamiau nagrinėjamas dešimtame skyriuje. 

Kalbėdamas apie pagonių stabų garbinimą ir verga- 
vimą religinėms apeigoms, Paulius sako savo Laiške ga- 
latams 4,8-9: “...dar nepažindami Dievo, jūs vergavote 
dievams, kurie iš tikro jokie dievai". Galatai, Pauliaus 
skelbiamą Evangeliją priėmė ir apsikrikštijo, bet paskui, 
atrodo, vėl atkrito, nes Paulius juos bara, kam nori grįžti 
“prie menkų ir vargingų pradmenų“, vadinasi, į senąją 
vergystę. Pauliaus galvosenoje tikėjimas Kristumi išlais- 
vina žmogų ne tik iš būtinės kaltės, bet drauge ir iš visa- 
tos demoniškųjų jėgų vergijos. Tas pats motyvas randa- 
mas ir 1 Kor 15,24-28. Atbaigos Amžiaus gale Kristus 
perduos Karalystę Dievui Tėvui, sunaikinęs visas jam 
priešingas valdžias, galybes ir pajėgas, nes “Jis turi ka- 
raliauti ir paguldyti po savo kojomis visus priešus“. Bū- 
damas savo laiko ir kultūros žmogus, Paulius tiki, kad 

pasaulis yra priešiškų dvasių valdžioje. Todėl Dievo Ka- 
ralystės sukūrimas prasideda šėtono ir jo sėbrų sunaiki- 
nimu. Jis rašo: jeigu šio pasaulio valdovai būtų žinoję, 
kad Kristaus kryžius taps jų sunaikinimo priemone, jie 
“nebūtų garbingiausiojo Viešpaties nukryžiavę" (1 Kor 
2,8). Laiške romiečiams 8,19-25 Paulius vaizduoja kūri- 
niją ilgesingai tebedūsaujančią ir tebesikankinančią, kol 
“bus apreikšti Dievo vaikai". Tada ir “pati kūrinija bus 
išvaduota iš pragaišties vergovės“. 

Išsamiausią Kristaus visatos Atpirkėjo sampratą 
randame Laiške kolosiečiams 1,15-2,15. Čia Kristus pri- 
statomas kaip visatos galva, nes “jame sutverta visa, kas 
yra danguje ir žemėje, kas regima ir neregima. ..* (Kol 
1,16). “Dievas panorėjo jame apgyvendinti visą pilnatvę 
ir per jį sutaikinti su savimi, darant jo kryžiaus krauju 
taiką, — .. „visa, kas žemėje ir danguje" (Kol 1,19-20). 
Kristus, žmonių bei angelų galva, “ištrynė mus kaltinantį 
skolos raštą ir panaikino jį, prismeigdamas prie kryžiaus. 
Jis nuginklavo vadovybes ir valdžias, viešai jas pažemin- 
damas ir jame švęsdamas pergalę prieš jas" (Kol 2,14- 
15). Jo pergalė iškelia jį virš visos kūrinijos. 

Kai kurie Naujojo Testamento tyrinėtojai mano, kad 
ši Kristaus, visatos Atpirkėjo, samprata yra per daug iš- 
sami ir todėl tikriausiai ji yra ne Pauliaus, o vėlyvesnė. 
Pagal šią pažiūrą Laiškas kolosiečiams buvo parašytas 
Pauliaus mokinio, kuris buvo stiprioje gnostikų įtakoje.'““? 
Šią galimybę svarstysime sekančiame skyriuje. Dabar de- 
ra tik pabrėžti, kad visatos atpirkimo samprata nėra 
Pauliui svetima, nes apie tai kalbama ir kituose Pauliaus 
Laiškuose. Ši tiesa iš tikro buvo esminė Pauliaus Evan- 
gelijos dalis: Kristus, kuris patenkino žmogaus dvasinį 


150Ernst Kiūsemann, Essays on New Testament Themes (Naperville, 
Ill.: Allenson, 1964), p. 149-168. 

alkį bei nerimą, jį išvadavo iš religinių taisyklių pildymo 
naštos, tapdamas tiltu tarp Kūrėjo ir kūrinijos. 


“KASDIEN ESU ŽMONIŲ APGULTAS, RŪPINUOSI 
VISOMIS BENDRIJOMIS" (2 Kor 11,28) 


Apaštalui Pauliui rūpėjo ne vien skelbti Evangeliją, 
bet ir kurti krikščioniškas bendrijas. Jos turėjo dvigubą 
tikslą: išlaikyti tikėjimą ir jį skelbti. Bendrijų vadovybė 
buvo dvejopa: 

1. Vyskupas, kurio pareiga buvo rūpintis visa 

bendrija. 2 

Šis žodis yra graikų kalbos episkopos vertimas. 
Hebrajų atitikmuo būtų mebagger — žydiškų bendrijų 
prižiūrėtojas arba valdytojas.““* 

2. Diakonas, kurio pareiga buvo tarnauti. 

Paulius savo Laiške filipiečiams rašo “visiems šven- 
tiesiems Kristuje Jėzuje, kartu su vyskupais ir diakonais"" 
(Fil 1,1). Apaštalų darbai aprašo septynių diakonų pa- 
skyrimą “tarnauti prie stalų“ (Apd 6,2), kad Dvylika 
būtų laisvi skelbti Dievo žodį (Apd 6,2). Šis bendrijos 
vadovybės padalinimas į skelbiančius Dievo žodį ir tar- 
naujančius prie stalų yra šiek tiek teoriškas. Neatrodo, 
kad taip buvo tikrovėje, nes diakonas Steponas skelbia 
žodį (Apd 7), taip pat ir diakonas Pilypas skelbia bei 
krikštija (Apd 8,4-8. 26-40). Tikriausiai tas padalinimas 
tik parodo, kad vyskupai labiau užsiėmė bendrijos prie- 
žiūra, o diakonai —tarnavimu. 

Pirmieji krikščionys atsivertėliai Achajoje, Korinte 
buvo Stepono šeima, kuri ir vadovavo tai bendrijai (1 
Kor 16,15). Paulius tai primena korintiečiams: “.. .jūs 
pažįstate Stepono namus ir žinote, kad jie yra Achajos 


151 Kumrano Bendrijos įstatuose Bendrijos valdytojas vadinamas 
mebagger, graikų kalboje — episkopos, o mūsų — vyskupas. 

pirmatikiai, pasiaukoję tarnauti šventiesiems“ (1 Kor 16, 
15). Toliau jis juos ragina būti paklusniais “tokiems žmo- 
nėms ir visiems, kurie su jais dirba ir triūsia" (1 Kor 16, 
16). Taigi nors jie ir tarnavo, bet diakonai buvo bendri- 
jų vadovai. 

Be šių pastovių tarnybinių gretų, bendrijose užtinka- 
me ir apdovanotų asmenų, kurie įvairiomis progomis at- 
likdavo kai kuriuos uždavinius. Pajėgumas sėkmingai rū- 
pintis bendrijos poreikiais buvo laikomas dovana, arba 
charizma: “esama skirtingų malonės dovanų, tačiau ta 
pati Dvasia. Esama skirtingų tarnysčių, tačiau ias pats 
Viešpats. Ir esama skirtingų darbų, tačiau tas pats Die- 
vas, kuris visa veikia visame. Kiekvienam suteikiama 
Dvasios apraiška bendram labui“? (1 Kor 12,4-7)."* Ap- 
dovanotieji netrukus ėmė lenktyniauti, kurio dovana gar- 
bingesnė. Kėlimasis į puikybę vedė prie bendriją skal- 
dančių varžybų. Paulius panaudojo savo apaštališkąjį 
autoritetą pastatyti “apdovanotuosius"' į savo vietą. Pa- 
gal jį bendrijos gerovė priklausė nuo kiekvieno nario ge- 
rai atliekamo uždavinio. Įtikinimui Paulius panaudojo 
kūno ir jo sąnarių įvaizdį: “Kaip vienas kūnas turi daug 
narių, o visi nariai, nežiūrint daugumo, sudaro vieną kū- 
ną, taip yra ir su Kristumi“ (1 Kor 12,12). Išvardinęs 
dovanas ir pareiškęs jas visas esant svarbias (1 Kor 12, 
14-27), Paulius vis dėlto jas rikiuoja tam tikra tvarka: 

Ir tuo būdu Dievas kai kuriuos paskyrė Bažnyčioje, 

pirmiausia apaštalais, antra — pranašais, tre- 

čia — mokytojais; paskui eina stebuklų darymas, 
po to gydymo dovanos, pagalbos teikimas, vadova- 
vimas, įvairių kalbų dovanos... Ar visi apaštalai? 
ar visi pranašai? ar visi mokytojai? ar visi stėbukla- 


152Dovanų įvairumas Dvasios vienybėje smulkiau aprašomas 1 Kor 
12,8-11. 

dariai? ar visi turi gydymo dovanų? ar visi kalba 

kalbomis? ar visi aiškintojai? (1 Kor 12,28-30) 

Kaip jau anksčiau matėme, apaštalų būrelis buvo 
palyginti mažutis, nors, tiesą pasakius, tikslų jo skaičių 
neįmanoma susekti. Apaštalai buvo laikomi ypatingai 
įgaliotais Prisikėlusiojo Viešpaties (1 Kor 9,1; 15,7-8). 
Pranašai — asmenys, kurie Dvasios galia vedė Bendriją 
per įvairias naujai iškilusias aplinkybes. Pranašavimas, 
arba kalbėjimas Dievo vardu, prašnekino bendriją jos iš- 
gyvenamoje nuostaboje ar bėdoje. Tai buvo gyvojo Dievo 
balsas, nušviečiąs esamus ir būsimus įvykius Raštų švie- 
sa. Pavyzdžiui, Agabas Pauliui apreiškė, jog mirsiąs kan- 
kiniu (Apd 21,10-14). Pranašų kalbos turinį galima ap- 
čiuopti Pauliaus giesmėje apie meilę: “Ir jei turėčiau 
pranašystės dovaną ir pažinčiau visas paslaptis ir visą 
mokslą“ (1 Kor 13,2). Taigi, anot Pauliaus, pranašystės 
dovana leido jam “pažinti visas paslaptis ir visą mokslą". 
Galimas dalykas, kad Paulius naudoja savo pranašišką 
dovaną, kalbėdamas apie santuoką ir susilaikymą krikš- 
čionių bendrijoje (1 Kor 7,8-16). Susituokusiems, kurie 
nori skirtis, Paulius primena, kad Viešpats įsako žmonai 
nesiskirti “nuo vyro, o jei atsiskirtų, kad liktų netekėjusi 
arba susitaikytų su vyru; — taip pat ir vyras tegul nepa- 
lieka žmonos" (1 Kor 7,10). Paulius šiuo klausimu ne- 
turėjo aiškaus Viešpaties Jėzaus nurodymo, bet jis savo 
žodį laiko lygiai svarų, nes jis gautas iš Dievo Dvasios 
(1 Kor 7,40). 

Pirmasis Laiškas korintiečiams susideda iš dviejų 
dalių: 1, 10-6,20 ir 7,1-15,58. Pirmojoje dalyje parodo- 
ma apverktina Korinto krikščionių padėtis: susiskaldy- 
mas, nesutarimai ir palaidumas. O antrojoje aiškinami 
santuokos klausimai, kalbama apie nevedusius, netekėju- 
sias ir našles, luomų pareigas, santykius su pagonimis, 
tikinčiųjų susirinkimus ir prisikėlimą. Abiem atvejais 

Paulius elgiasi kaip apaštalas, spręsdamas painius klau- 
simus visų krikščionių bendrijos labui. Daugumas korin- 
tiečių bėdų kilo jų pačių tarpe, bet tikriausiai jos krito į 
akis kaimynams pagonims. Rimčiausias bene bus buvęs 
kraujomaišos nusikaltimas, nes juo ypač buvo pažemina- 
mas Kristaus vardas: “ Apskritai tenka girdėti apie palai- 
dumą jūsų tarpe, ir netgi apie tokį palaidumą, kokio ne- 
pasitaiko nė pas pagonis: būtent kažkas gyvenąs su tėvo 
žmona. . ** (1 Kor 5,1). Šiuo atveju Paulius daro spren- 
dimą in absentia, “nebūdamas pas jus“, ir sako: “atiduo- 
kite tokį šėtonui, kad sužlugdytų kūną, o dvasia būtų iš- 
gelbėta Viešpaties teismo dienai“ (1 Kor 5,5). Paulius 
liepia korintiečiams susirinkti “draugėn Viešpaties Jėzaus 
vardu su mano dvasia ir mūsų Viešpaties Jėzaus galybe“ 
(1 Kor 5,4). Ir čia susiduriama su dramatiška ir paslap- 
tinga galia, glūdinčia apaštalo uždavinyje. 

Lytiniai santykiai ir susilaikymas nuo jų, santuoka 
ir skyrybos kėlė korintiečiams klausimų, kurie šaukte 
šaukėsi Pauliaus apaštališko nuosprendžio. Jį klausė, ar 
krikščionims iš viso dera turėti lytinius santykius? Ar ne- 
derėtų krikščioniui skirtis nuo pagonio vyro ar pagonės 
žmonos mišrioje šeimoje? Ar kūdikiai, gimę mišrioje šei- 
moje, nėra sutepti? (1 Kor 7,1-16). Paulius neturėjo po 
ranka jokio Viešpaties Jėzaus žodžio šiais klausimais, bet 
jautėsi esąs įgaliotas į juos atsakyti jam duota Dvasios 
galia. Sekdamas realistiška ir sveika lyties bei šeimos 
gyvenimo samprata Šventraštyje ir žydų kraityje, Paulius 
lytiniuose santykiuose nemato jokios nuodėmės (1 Kor 7, 
27.36). Krikščionių santuoką Paulius laiko mažiau pa- 
trauklią negu susilaikymą nuo jos tik dėl vienų vienos 
priežasties: susituokusiems pirmoje eilėje rūpi šeimos 
pareigos, o ne bendrijos reikalai. “Aš norėčiau, kad įūs 
gyventumėt be rūpesčių. Nesusituokęs rūpinasi Viešpaties 
reikalais ir trokšta patikti Viešpačiui" (1 Kor 7,32.33- 
35). 

1 Kor 7,26 turi dviprasmį išsireiškimą “žiūrint šio 
meto suspaudimų"'*"* kaip pagrindą kodėl nesituokti. La- 
bai galimas dalykas, kad Paulius turi mintyje ateinančią 
Amžiaus Pabaigą, kuri, jo įsitikinimu, užklups netrukus 
su niekuomet dar nepatirtais vargais išrinktųjų Bendrijai. 
Si galvosena yra būdinga žydų apokaliptinei raštijai, ku- 
rios nuotaikomis gyveno Paulius ir pirmieji krikščionys. 
Dėl to jis ir sako: “laikas trumpas! Belieka tiems, kurie 
turi žmonas, gyventi, tarsi jų neturėtų, ir kurie verkia, 
tarsi neverktų, ir kurie džiaugiasi, tarsi nesidžiaugtų, ir 
kurie perka, tarsi neįsigytų, ir kurie užsiėmę pasaulio 
reikalais, — kaip neužsiėmę. Nes šio pasaulio pavidalas 
praeina" (1 Kor 7,29-31). Čia Paulius nenustato askezės 
taisyklių ateičiai, bet duoda praktiškus patarimus dabar- 
čiai, skubiai atliekant Viešpaties patikėtą uždavinį: skelb- 
ti Evangeliją. Tiems, kuriems bepatystė įmanoma (pats 
Paulius buvo nevedęs), jis sako: “ Aš norėčiau, kad visi 
žmonės būtų tokie, kaip aš. Bet kiekvienas turi iš Dievo 
savo dovaną, vienas šiokią, kitas kitokią“ (1 Kor 7,7). 
Pauliui bepatystė yra tinkamiausia padėtis skelbti Evan- 
geliją. Tiems, kuriems sunku susilaikyti, jis sako: “tegul 
tuokiasi. Verčiau tuoktis, negu degti"? (1 Kor 7,9). 

Savo Laiškuose Paulius dažnai mini moteris. Atrodo, 
kad moterys buvo svarbios darbuotojos jo įkurtose bendri- 
jose (1 Kor 16,19; Rom 16,1-16).“"* Apaštalų darbai 
dažnai aprašo moteris ir jų darbus (pvz. Lidiją, prekiau- 
jančią purpuro drabužiais — 16,14; Akvilo žmoną Pris- 


1583Graikų kalba šis išsireiškimas yra “tėn enestosan ananken"“, kurį 
ark. J. Skvireckas verčia “dėl dabartinio reikalo". Lietuvių protestantų 
vertimas: “dėl prieš akis stovinčios bėdos“. 

154Rom 16 tikriausiai yra žuvusio laiško dalis, nes Paulius dar nie- 
kad Romoje nebuvęs, jau sveikina vardu daugybę romėnų! Tai nebuvo ne- 
įmanoma, tačiau seniausi rankraščiai Laišką romiečiams užbaigia doksolo- 
gija 16,25-27, kuri seka tuoj po 15,33. Žr. Joseph A. Fitzmyer, “The Letter 
to the Romans,' JBC 53:9-10. 

kilę — 18). Nežiūrint to, Paulius moterims tedavė antra- 
eilį vaidmenį Bendrijoje (1 Kor 11,2-15), laikydamasis 
dėsnio, kad “moterys tegul susirinkimuose tyli" (1 Kor 
14,33b-35). Atrodo, kad jis čia sekė žydų sinagogos pa- 
maldų taisyklėmis. Nors nedera ir netikslu Paulių laikyti 
misoginistu (nekentusiu moterų), vis dėlto jis šiuo atveju 
lieka savo amžiaus rėmuose. Iš kitos pusės, negalima ty- 
lomis praeiti pro Pauliaus plačią Bendrijos vienybės sam- 
pratą: “visi, kurie esate pakrikštyti Kristuje, apsivilkote 
Kristumi. Nebėra nei žydo, nei graiko; nebėra nei vergo, 
nei laisvojo; nebėra nei vyro nei moters: visi jūs esate 
viena Jėzuje Kristuje" (Gal 3,27-28). Sprendžiant iš Pau- 
liaus bendrijų gyvenimo, kiek apie jį žinome, moterys tu- 
rėjo kur kas didesnį vaidmenį, negu Pauliaus principas 
— tylėti susirinkimuose, — rodo. Tačiau pats faktas 
liudija, kad jis neišvystė savo minties iki galo: — juk 
Kristaus kūne (Bendrijoje) nėra rasinių, ekonominių ir 
lytinių užtvarų. 

Ypač 2 Laiške korintiečiams galima aiškiai pajusti 
artimus ir jausmingus ryšius Pauliaus su jo įsteigtomis 
bendrijomis. Jis susijaudinęs kalba: “ Atverkite mums sa- 
vo širdis! Juk mes nė vienam nepadarėme skriaudos“ (2 
Kor 7,2). Ir vėl labai jautriai išsireiškia: “. ..jūs esate 
mūsų laiškas, įrašytas mūsų širdyje, visų žmonių supran- 
tamas ir skaitomas" (2 Kor 3,2). Paulius jaučia glaudžią 
vienybę su korintiečiais: “Jeigu mes kenčiame priespau- 
dą, tai jūsų paguodai ir išganymui; jei esame guodžiami, 
tai jūsų paguodai, kuri įdiegia jums ištvermę pakęsti to- 
kius pačius kentėjimus, kokius mes kenčiame“ (2 Kor 1, 
6). Pagaliau jis atskleidžia savo paties patirtį — iškentė- 
tas kančias ir apgalėtas kliūtis — paradoksų grandinėje: 

„. „gerbiami ir žeminami, 
šmeižiami ir giriami, 
laikomi apgavikais ir teisiais, 

nepažįstamais ir žinomais; 

kai mirštame — ir štai vėl gyvuojame, 

kai esame baudžiami — ir nenužudomi, 
kai liūdime — ir visą laiką esame linksmi, 
kai, būdami beturčiai, praturtiname daugelį, 
kai nieko neturime — ir viską turime 

(2 Kor 6,8-10). 

Drąsiausias vaizdas, kuriuo Paulius išreiškia savo 
ryšius su žmonėmis, laimėtais Evangelijai, yra Laiške ga- 
latams: 

“. „mano vaikeliai, kuriuos aš ir vėl su skausmu 

gimdau, kol jumyse išryškės Kristaus atvaizdas!“ 

(4,19). 


“MANAU NESĄS PRASTESNIS UŽ ANUOS 
“ANTAPAŠTALIUS*!* (2 Kor 11,5) 


Pauliui teko susikirsti su kitais apaštalais esminiais 
klausimais: ar pagonims reikia priimti Mozės Įstatymą, 
prieš tampant krikščionimis? Kiti du įtampą kelią klau- 
simai lietė asmenybių kultą ir pinigus. Korinto bendrija 
susiskaldė paskiromis grupėmis, kurios didžiavosi savo 
prisirišimu prie kurio nors vado. Anot paties Pauliaus, 
“.„.Chlojės namiškiai pranešė man apie jus, mano bro- 
liai, kad jūsų tarpe esama kivirčų. Turiu omenyje tai, 
kad tarp jūsų yra tokių, kurie sako: “Aš esu Pauliaus“, 
*'aš — Apolo', 'aš — Kefo' [Petro], o 'aš — Kristaus'" 
(1 Kor 1,11-12). Apaštalų darbai tiksliau aprašo Apolą. 
Jis buvo žydas iš Aleksandrijos, iškalbingas ir puikiai 
išmanąs apie Raštus (Apd 18,24-28). Ar 1 Kor 1-2 iš- 
reikštas pasaulio išminties pasmerkimas yra nukreiptas 
prieš mokytąjį Apolą? Gaila, bet mums neimanoma pa- 
tikrinti Apaštalų darbų 18 pasakojimo tikslumą. 1 Kor 3 
Paulius atkreipia dėmesį į Evangelijos skelbėjus, kurie 
vadinami Dievo bendradarbiais: “Kas gi yra Apolas? Kas 

gi yra Paulius? Tarnai, kurių dėka jūs įtikėjote ir kurie 
tarnavo, kiek Viešpaties kiekvienam buvo skirta. Aš so- 
dinau, Apolas laistė, o Dievas augino“ (1 Kor 3,5-6). 
Taigi Paulius aiškina korintiečiams, kad Evangelijos 
skelbėjai vienas kitą papildo ir yra Dievo bendradarbiai 
tarnaują jų dvasiniam klestėjimui. 

Dėl pinigų Paulius nuolat buvo bėdoje ir susikirs- 
davo su daugeliu. Kai kur jis buvo puolamas, kad neuž- 
sidirba sau pragyvenimo, bet verčia bendrijas jį išlaikyti. 
Tuo tarpu kiti apaštalai keliaudavo su savo palydovais, 
priiminėdavo bendrijų pašalpą (1 Kor 9,3-5), ir niekas 
dėl to nesisielojo. Bet kai Paulius ir Barnabas, abu neve- 
dę, pasinaudojo aukomis “dėl valgio ir gėrimo“ (1 Kor 
9,4), jų priešai ėmė juos kaltinti, kad gyvena kitų sąskai- 
ta, — vadino juos veltėdžiais. Paulius Raštais paremia 
savo teisę imti paramą iš bendrijų. Perkeltine prasme per- 
aiškindamas Mozės Įstatymo nuostatą: “ Neužrišk nasrų 
kuliančiam jaučiui“ (Įst 25,4), Paulius sako: “.. „Vieš- 
pats yra patvarkęs, kad Evangelijos skelbėjai gyventų iš 
Evangelijos" (1 Kor 9,14). Apgynęs savo teisę naudotis 
bendrijų parama, Paulius toliau pareiškia: “Bet aš nesi- 
naudojau jokiomis teisėmis“ (1 Kor 9,15). Priešingai, 
jis pakentė trūkumus, kad niekas negalėtų jo apkaltinti 
uždarbiavimu, skelbiant Kristaus mirtį. Tik iš 2 Kor 11 
aprašyto priverstinio pasigyrimo, — Pauliaus darbų ir 
vargų, — galima suprasti tikrąją padėtį. Čia Paulius pa- 
reiškia, kad, nenorėdamas duoti nė vienam Korinto ben- 
drijoje progos jį apkaltinti išnaudojimu apaštalo vaid- 
mens asmeniškam praturtėjimui, priėmė paramą iš kitų 
bendrijų, ypač iš esančių Makedonijoje (2 Kor 11,8-11). 

Pauliaus gilus dėkingumas Makedonijos bendrijoms, 
o ypač Filipų bendrijai, jautriai išreiškiamas Laiške fili- 
piečiams (1,3-11; 4,10-20). Čia Paulius jų paramą vadi- 
na “kvapia dovana, Dievui priimtina ir patinkama auka“ 

(Fil4,18) ir prisipažįsta: “vis dėlto jūs gerai padarėte, 
bendraudami su manimi varge“ (Fil 4,14). Bendrijų au- 
kos Pauliui nebuvo joms uždėti sunkūs mokesčiai, bet pro- 
ga dalyvauti jo apaštališkame darbe. 

Paulius gyveno įsitikinimu, kad esama glaudaus ry- 
šio tarp prisirišimo prie Evangelijos ir aukojimo jos skel- 
bimui palengvinti. Tur būt, ryškiausiai tai liudija jo pa- 
ties rūpestingi planai ir didžiulės pastangos rinkti aukas 
Jeruzalės bendrijai. Tai padaryti reikėjo daug apsukrumo 
bei takto, ypač įtikinant apsikrikštijusių pagonių bendri- 
jas rinkti aukas ir skatinant paskirtuosius atstovus būti 
pasiruošusius vykti su kitais į Jeruzalę (1 Kor 16,1-4). 
Kiekviena bendrija buvo prašoma aprūpinti savo atstovus 
“lydimaisiais laiškais“ (1 Kor 16,3), kad niekam nebū- 
tų jokios abejonės juos esant tikrai įgaliotus nugabenti 
“meilės dovaną" Jeruzalės bendrijai. 

Nors Paulius ir rašo “Tiesą sakant, nebereikia dau- 
giau rašyti [korintiečiams] apie paramą šventiesiems“ 
(2 Kor9,1), t.y. nėra reikalo priminti, kad būtų surinkę 
pinigus nustatytu laiku, bet jis vis dėlto ne tik primena, 
bet ir pareiškia, kad jam tektų rauste parausti, jeigu at- 
vykus aukos dar nebūtų surinktos. Dar daugiau! Tiesą sa- 
kant, Paulius taip mažai jais pasitikėjo, kad, prieš atvyk- 
damas, pasiuntė savo bendradarbius patikrinti, kaip rink- 
liava sekasi. Jis korintiečius užtikrina, kad Dievas yra 
dosnus tiems, kurie patys yra dosnūs. Be to, dar prideda, 
kad ir jų geras vardas nuskambės kitų bendrijų bei pago- 
nių tarpe (2 Kor 9,11-15). 

Pačiam Pauliui įsipareigojimas krikščionijos “šu- 
lams“ Jeruzalėje “prisiminti jų vargšus" (Gal 2,10) bu- 
vo labai svarbus ir arti širdies. Dėl šio įsipareigojimo jam 
teko atidėti jau seniai planuojamą kelionę į Romą ir Is- 
paniją (Rom 15,22-29). Atlikdamas šį įsipareigojimą, 
Paulius pateko į romėnų valdžios rankas Jeruzalėje, ir 

tas jo suėmimas baigėsi kalinio kelione ir kankinio mir- 
timi Romoje. 

Šalia piniginių bėdų Paulius taip pat turėjo vargo su 
žmonėmis. Atrodo, kad jis buvo arba mylimas, arba ne- 
apkenčiamas. Su Pauliumi nebuvo galima likti drungnam. 
Jam buvo prikaišiojama, kad jis nemoka santykiauti su 
žmonėmis. Paulius ir pats save aprašo, gal būt, savo šmei- 
žikų žodžiais, kaip žmogus, kurio “kūno išvaizda menka 
ir iškalba prasta“ (2 Kor 10,10). Ten pat jis ir tęsia: 
“Aš pats, Paulius, jus maldauju Kristaus švelnumu ir 
nuosaikumu, — aš, kuris “akyse su jumis esu toks nusi- 
žeminęs, o už akių taip smarkauju prieš jus'. Aš jus pra- 
šau, kad atvykęs neturėčiau pasirodyti smarkuoliu, pasi- 
ryžusiu sudrausti kai kuriuos asmenis, kurie mano, jog 
mes vadovaujamės kūno sumetimais. Vis dėlto, gyvenda- 
mi kūne, mes kovojame ne kūniškai? (2 Kor 10,1-3) J** 
Taigi Pauliaus jėga buvo ne tiek asmenišku patrauklumu 
ar iškalba paremta, kiek Dvasios jėga prašnekinanti krikš- 
čionis jo laiškais. 

Pauliaus priešai jį kaltino svyravimu ir nepastovu- 
mu. Pirmoji 2 Kor dalis kaip tik ir bando atsakyti į šį 
kaltinimą. Pirmiausia, Paulius rūpestingai pasiaiškina, 
kodėl jis negalėjo pas juos atvykti, kaip buvo anksčiau 
planavęs (2 Kor 1,12-22). Jis tęsia tvirtindamas, kad ko- 
rintiečiams tai išėjo į gerą, nes jo atvykimas pas juos 
būtų buvęs “su liūdesiu“ (2 Kor 2,1) dėl neišspręstų ki- 
virčų. Paulius taip pat teigia, kad jo “taip" yra “taip" 
ir jo “ne" yra “ne" (2 Kor 1,18-20), nes jis žino, kad 
Dievo įgaliotas taip elgiasi. 

155Gr. sarks į lietuvių kalbą verčiamas žodžiu “kūnas" arba “kūniš- 
kai". Tačiau jo esminė prasmė yra “žmogaus prigimtis" arba “pagal žmo- 
giškąją prigimtį“. Taigi Paulius sakosi, kad jo jėga yra Dvasios jėga, o 
ne stipri asmenybė, nes tai jau būtų žmogaus prigimties jėga. Žmogus savo 
prigimtimi yra atitolęs nuo Dievo Kūrėjo, ir todėl trapus. Jis tėra kūrinys 
trapioje kūrinijoje. 

Rašydamas Laišką galatams, Paulius daro užuomi- 
nas apie savo pirmąjį atvykimą pas juos (Gal 4,13-15): 
“Jūs žinote, — sako Paulius, — kad aš jums pirmą kartą 
paskelbiau Evangeliją sirgdamas" (Gal4,13). Jis sako, 
kad ta jo kūno negalė buvo galatų išmėginimas, nes dėl 
jos jis galėjo būti išjuoktas ir paniekintas. Tačiau galatai 
jį ne tik priėmė su užuojauta, bet dėl jo būtų “išlupę savo 
akis ir atidavę" (Gal4,15) jam. Ar Paulius sirgo kokia 
pasibiaurėjimą keliančia akių liga? Kai kurie raidiški 
Naujojo Testamento tyrinėtojai yra bandę piršti išvadą, 
kad Paulius sirgo epilepsija ir jo regėjimas buvo susilp- 
nėjęs nuo epileptinių priepuolių. Kaip ten bebūtų buvę, 
bet Pauliaus negalė krito kitiems į akis, nes, atrodo, buvo 
atstumianti. Nenuostabu, kad jis nuolat prisiminė galatų 
parodytą palankumą jam ir Evangelijai, nežiūrint anos 
negalės. Labai galimas dalykas, kad ši negalė buvo lai- 
kina, bet pasikartojanti — gal maliarijos liga su besikaita- 
liojančiu karščiu ir šalčio krėtimu? Gal pakartotos užuo- 
minos Laiškuose apie jo “menką kūno išvaizdą“ rišasi su 
nuolatine negale, darančia jį perdėm nepatrauklų? Viena 
yra aišku: Paulius nebuvo paliegėlis, — joks paliegėlis 
nebūtų galėjęs pakelti tiek darbų ir vargų, kuriuos jis 
pats aprašo 2 Kor 11,23-28. Su tam tikra pašaipa arba 
ironija Paulius klausia: “Jei kas silpsta, ar aš nesilpstu?" 
(2 Kor 11,29). Rašydamas šiuos žodžius, Paulius gal 
turi mintyje šią “negalę"': 
Taigi, kad aš neišpuikčiau, man duotas dyglys kūne, 
šėtono pasiuntinys, kad mane smūgiuotų ir aš neiš- 
puikčiau. Dėl šios priežasties aš jau tris kartus mal- 
davau Viešpatį, kad atitolintų jį nuo manęs. Bet 
Viešpats man atsakė: “Gana tau mano malonės, nes 
mano galybė geriausiai pasireiškia silpnume“. Todėl 
aš mieliausiu noru girsiuosiu silpnumais, kad Kris- 
taus galybė apsigyventų manyje (2 Kor 12,7-9). 

JO LAIŠKAI SVARŪS IR GRIEŽTI (2 Kor 10,10) 


Pauliaus kritikai jam prikaišiodavo ir dažnai jį ka- 
muodavo, lygindami jo menką išvaizdą su jo laiškų sva- 
rumu ir griežtumu. Laiškai Pauliui buvo tapę pagrindine 
priemone perduoti savo bendrijoms apaštališkus potvar- 
kius. Paulius savo rašytame Laiške kolosiečiams patarė 
ir ragino bendrijas pasikeisti jo laiškais: 

Kai šitas laiškas bus perskaitytas pas jus, pasirūpin- 

kite, kad jis būtų perskaitytas ir laodikiečių bažny- 

čioje, o jūs perskaitykite laišką, kuris ateis iš Lao- 

dikėjos (Kol 4,16). 

Graikų-romėnų pasaulyje buvo dviguba laiško for- 
ma: 1. laiškas — proginis raštas: siuntėjas ir gavėjas, ne- 
galėdami asmeniškai susitikti, kokį nors reikalą aptaria 
raštu; 2. epistola — raštas laiško forma, skirtas platesnei 
žmonių grupei ir turįs tarnybinį uždavinį bei visuomeninį 
pobūdį. Pauliaus Laiškai yra ir proginiai raštai ir turi 
tarnybinį uždavinį bei visuomeninį pobūdį. Laiškas Fi- 
lomenui yra asmeniškas, tuo tarpu Laiškas romiečiams 
yra raštas laiško forma, kuriuo siekiama atskleisti esminį 
skirtumą dieviškojo teisumo nuo žmogiškųjų pastangų. 
Jis duoda įstabią Dievo malonės sampratą, — “Dievo 
meilė yra išlieta mūsų širdyse Šventosios Dvasios, kuri 
mums duota“ (Rom 5,5). 

Pati laiško forma Pauliaus laikais jau buvo perdėm 
nusistovėjusi. Ją galima schematizuoti: 

Siuntėjo prisistatymas drauge su jo bendradarbiais 

Gavėjo pasveikinimas; /(jei jų yra); 

Mandagūs pareiškimai: geros sveikatos ir sėkmės 

Išdėstomas reikalas, kuriuo rašoma; /palinkėjimai; 

Mandagūs paskatinimai, paraginimai; 

Baigminiai asmeniški paaiškinimai; 

Baigminis pasveikinimas. 

Tarp tūkstančių su kasdieniškais reikalais surištų 
papiruso raštų, rastų Egipte dvidešimtojo a. pradžioje, 
yra šimtai laiškų nuo paprastų žmonių: išsiilgęs sūnus ra- 
šo tėvams; pabėgėlis sūnus rašo tėvui, norėdamas atrasti 
kelią į tėvo namus bei širdį; pranešama apie stebuklingą 
patardami kaip elgtis. Iš šių laiškų matyti, kaip Paulius 
panaudojo įprastinę laiško formą susisiekti su savo ben- 
drijomis. Bet jis savaip pritaikė laiško formą, perduoda- 
mas apaštališkus patvarkymus tolimoms bendrijoms. 

Dalis jo padarytų pakeitimų atspindi dvikalbę ir dvi- 
kultūrę Pauliaus aplinką. Pavyzdžiui: vietoje įprastinio 
graikiško pasveikinimo “chairete" (džiaugsmas jums!) 
arba įprastinio hebraiško “šalom" (ramybė!) Paulius 
naudoja “Malonę (charis) ir ramybę (šalom)“ (Rom 1, 
7;1 Kor 1,3 ir tt.).“* Panašiai, išreikšdamas padėką bei 
rūpestį savo bendrijų gerove, Paulius mini ne tik Dievo 
vardą, bet prijungia ir “Viešpatį Jėzų Kristų" (1 Kor 1, 
3; 2 Kor 1,2 ir tt.), per kurį duodama Dievo malonė ti- 
kėjimui. Paraginimai laiškų pabaigoje — pvz. Rom 12- 
14; Gal 5-6; Fil 4 — pagrįsti iš dalies žydų Raštais ir iš 
dalies pagonių, ypač stoikų dorybėmis, pvz. savitvardos 
idealu (Gal 5,23; 1 Kor 9,25). 

Pauliaus savitas stilius ir galingas žodis ir šiandien 
prašnekina skaitytoją. Jis pats kelia klausimus, kuriuos 
galėtų kelti jo priešininkai. Pavyzdžiui, “Gal mums pa- 
silikti nuodėmėje, kad gausėtų malonė?“ (Rom 6,1), ar- 
ba “Ar aš ne laisvas? ar aš ne apaštalas? argi nesu regė- 
jęs mūsų Viešpaties Jėzaus? ar jūs ne mano darbo vaisius 
Viešpatyje?"? (1 Kor 9,1). Čia Paulius panaudoja stoikų 
filosofų plačiai vartojamą diatribės metodą. Ne visos Pau- 


156Žydas žydą sveikindavo šalom — ramybės palinkėjimu, graikas 
linki džiaugsmo (ckairete), o romėnas — sveikatos (salus). 

liaus naudojamos metaforos yra jo paties šukurtos. Atle- 
tas, dalyvaująs lenktynėse ir siekiąs pranašumo bei pre- 
mijos (1 Kor 9,25), buvo daug kur naudojamas palygi- 
nimas. Tačiau sekanti — kumštininko analogija paties 
Pauliaus sugalvota. Jis kalba apie krikščionį, kuris gru- 
miasi ne “kaip į orą smūgiuodamas[a], bet [tramdo save 
ir daro] klusnų[iaYV? (1 Kor 9,26). Pauliaus bandymas 
naudoti alegorijas ne visuomet sėkmingas. Perdėm neran- 
gi ir nešmaikšti alegorija yra Įstatymas/Malonė=—Sara/ 
Hagara—Jeruzalė/Sinajus (Gal 4,21-31). Tačiau tai tik 
maži netobulumai. Nesilpstanti Pauliaus Laiškų jėga pra- 
šnekina žmogų jo išgyvenamoje nuostaboje ir bėdoje, su- 
dabartina Dievą jo kančioje ir suartina Dievą su žmogu- 
mi. Todėl jie aktualūs ir mūsų laikais. Nuo pat pradžios 
Pauliaus Laiškai buvo jungiami į rinkinius ir jais buvo 
dalijamasi bendrijose. Po jo mirties net imta rašyti laiš- 
kus Pauliaus vardu, remiantis jo autoritetu. Tokie yra 
Ganytojiški laiškai — 1 Tim, 2 Tim, Tit. Pauliaus Laiškų 
dėka pradėjo vystytis krikščioniškasis Šventraštis — Nau- 
jasis Testamentas."' Pauliaus raštijoje galima atrasti 
daug literatūrinių deimančiukų: himnas meilei (1 Kor 
13), prigimtinio ir dvasinio gyvenimo aprašymas (Rom 
8), ir daugelis kitų. 
MŪSŲ MYLIMASIS BROLIS PAULIUS 
PARASE JUMS (2 Pet 3,15) 


Pagarba Pauliui ir didelė jo Laiškų įtaka bei jėga 
išjudino krikščionis rašytojus rašyti jo vardu.“?* Toks bu- 
vo antikinio pasaulio paprotys. Rašančiųjų Pauliaus var- 


157Pirmoji Naujojo Testamento knyga yra I Tesalonikiečiams. Nors 
Evangelija pagal Matą yra pirmasis raštas Naujojo Testamento kanone, I 
Tes yra istoriškai ankstyviausias raštas. 

158Raštai, priskiriami Pauliui, nors yra pseudoniminiai (parašyti jo 
vardu), vadinami deutero-Pauliaus (antrasis Pauliaus sąrašas) — ! ir 2 
Timotiejui, Titui, Efeziečiams. Kai kas čia priskiria ir Laišką kolosiečiams. 

du tikslas nebuvo skaitytoją apgauti, bet pagerbti Paulių 
ir sudabartinti jo Evangelijos sampratą, bent iš dalies ap- 
sigaubiant jo autoritetu. Nors Petras ir buvo pagrindinis 
bendrijinės galios atstovas Romoje, didžioji krikščionių 
Raštų (Naujojo Testamento) dalis susimezga su Pauliaus 
apaštališka veikla. 

Pauliaus apaštališkasis autoritetas ryškus ne vien 
dėl to, kad jo vardo buvo šaukiamasi, bet daugiau dėl to, 
kad jo svari Evangelijos samprata padėjo apspręsti nuo- 
lat iškylančius gyvenimiškus klausimus. Šių klausimų 
tarpe ypač svarbūs buvo paklusnumas Bendrijos vadovy- 
bei ir vis auganti problema, kaip atskirti tikrąjį tikėjimą 
nuo klaidos. Šių abiejų įtampų visą aštrumą matysime 
antroje dalyje. Būdinga, kad Pauliaus buvo šaukiamasi, 
vėlesnėms krikščionių kartoms bandant surasti lemiamą 
žodį įtampių klausimų sūkuryje. Tačiau vėlesni krikščio- 
nys rašytojai turėjo nemaža vargo, bandydami Paulių su- 
prasti. Tai liudija 2 Petro autorius: “Juose [Pauliaus 
laiškuose] esama sunkiai supraniamų dalykų, kuriuos 
nemokšos ir nesubrendėliai iškraipo, aiškindami, kaip ir 
kitus Raštus, savo pačių pražūčiai" (2 Pet 3,16). Tokių 
sunkumų nebuvo įvertinant Pauliaus Evangelijos sampra- 
tos didelę įtaką bei jo apaštališką galią bendrijose ir 
apaštalų tarpe. 

5 SKYRIUS 


PAILIAUS 
ISMINTIES 
SAMPRATA 


„.„„Mes skelbiame Kristų, 
kuris yra Dievo galybė ir išmintis 
(1 Kor 1,24). 


Iki šiol Paulių nagrinėjome labiau istoriniu požiū- 
riu. Nardėme po jo Laiškus ir bandėme geriau pažinti jo 
gyvenimo metmenis bei apaštališką vaidmenį besikurian- 
čioje krikščionių Bendrijoje. Šiame ir sekančiame sky- 
riuje panagrinėsime Pauliaus teologiją dviejuose ilges- 
niuose jo laiškuose: 7 korintiečiams, kur atsispindi Pau- 
liaus išminties samprata ir Laiške romiečiams, kur yra 
išsamiausia Pauliaus Dievo tautos sampratos išraiška. 

Pauliaus doros dėsnių apibūdinimas primena stoikų 
galvoseną. Tai kone vienintelis ir gerokai paviršutinis jo 
minties ryšys su tos srities graikų bei romėnų pažiūromis. 
Paulius panaudoja stoikų išsireiškimus, bet jis nesileidžia 
į filosofinį mintijimą apie fizinę ar metafizinę tikrovę. 
Pradedant antru pokristiniu amžiumi, krikščionys apolo- 
getai, — ypač Justinas kankinys, — bandė sudaryti krikš- 
čioniškojo apreiškimo ir graikų filosofijos sintezę. Justi- 

nas sekė žydų filosofo Filono Aleksandriečio pavyzdžiu, 
ir, pasinaudodamas alegorine egzegeze (perkeltiniu Švent- 
raščio aiškinimu), bandė suvesti savo tikėjimo Raštus su 
graikų filosofija. Paulius naudoja alegorinę egzegezę kitu 
tikslu: prašnekinti išrinktųjų bendriją ir ją įspėti Švent- 
raštiniais pavyzdžiais: 
Noriu, kad žinotumėt, ... jog visi mūsų protėviai 
sekė paskui debesį ir visi perėjo jūrą. Jie visi susi- 
rišo su Moze, krikštydamiesi debesyje ir jūroje; visi 
jie valgė to paties dvasinio maisto, ir visi gėrė to 
paties dvasinio gėrimo. .. Vis dėlto daugumas jų ne- 
patiko Dievui... Tie įvykiai yra mums įspėjimas, 
kad negeistume blogio, kaip anie geidė" (1 Kor 10, 
1-6). 
Pauliui rūpi korintiečių doras elgesys. Į tai jis juos ra- 
gina: “nemurmėkite, kaip kai kurie iš jų murmėjo ir žu- 
* (1 Kor 10,10). Jis nori, kad jie įsidėmėtų, jog Die- 
vas baudžia ir pakrikštytuosius. Tačiau Paulius neužsiima 
metafiziniais išvedžiojimais. Jis nesistengia atkreipti į 
save tuometinių filosofų dėmesio, patiekdamas kritišką 
ar palyginamąjį požvilgį į krikščioniškąsias tiesas. 
Bet kai kritikai puola Paulių, teigdami, kad jo Evan- 
gelijos skelbimas ir mokymas neturi išminties, jis įsižei- 
dęs teisinasi: 


1. Jis pasisako, nesistengiąs rungtyniauti su daugelio 
šlovinamais išminties mokytojais; 

2. Jam pati Evangelija yra išmintis, — ne žmogaus pri- 
gimtimi paremta ir todėl žmogiškam galvojimui at- 
rodanti prasta. 

Kokia gi buvo toji “išmintis", kurią skelbė Pauliaus 
šmeižėjai? Jau anksčiau susidūrėme su viena Naujojo 
estamento tyrinėtojų nuomone, kuri “išmintį riša su 
Testamento tyrinėtojų kuri “ ų“ 
gnosticizmu, labai paplitusiu helenistiniame romėnų pa- 

saulyje ir besirungiančiu su krikščionių Evangelija. Anot 
jų, 1 Kor atspindi Pauliaus kovą su gnostikų pastangomis 
iškreipti krikščioniškąją tiesą. Gnosticizmą aptarus labai 
plačia prasme, ši nuomonė gal būt ir būtų teisinga, bet 
1 laiške korintiečiams sunku rasti išsivysčiusio gnosticiz- 
mo bruožų. Galima ir savaip aiškinti Pauliaus polemiką 
apie išmintį: žmogui, besigrumiančiam pasaulyje su ne- 
matomomis dvasiomis, reikia ypatingos ir sunkiai priei- 
namos išminties joms nugalėti. Iš tikro sunku būtų šiame 
laiške pirštu nurodyti aiškias gnostikų religinio galvoji- 
mo apraiškas. Ne vieni gnostikai naudojo “šviesos ir tam- 
sos“" ar “mirties ir gyvenimo“ simbolius anapusiniam pa- 
sauliui aptarti.“? Aišku yra tik tiek, kad Paulius Korinte 
buvo puolamas kažkokio religinio sąjūdžio atstovų, kurie 
save laikė turinčiais vienintelį raktą į išganymą ir todėl 
nuvertino Pauliaus Evangeliją. Jų skelbiamos “ išminties" 
bruožų yra antrojo amžiaus gnostikų raštuose. Taigi Pau- 
lius savo laiške gynė Evangeliją prieš šios ezoterinės iš- 
minties skelbėjus, o ne bandė ją suderinti su graikų filo- 
sofine išmintimi. 


“KVAILOJT* IŠMINTIS 


Savo pagrindinę išminties temą Paulius pristato pir- 
miausia pasmerkdamas asmenybės kultą, kuris suskaldė 
Korinto bendrijos tikinčiuosius (1 Kor 1,10-17). Atrodo, 
kad kai kurie korintiečiai save laikė pranašesniais už ki- 
tus, nes buvo pakrikštyti kurio nors žymaus apaštalo ar 
bendrijos vado rankomis. Paulius dėkoja Dievui, kad ne- 
rungtyniauja ir niekuomet nerungtyniavo krikštų skaičiu- 
mi ar gražbylystės varžybomis: 


159Hans Jonas, The GCnostic Religion (Boston: Beacon Press, 1958), 
p. 48-51, 57-58. Čia taikliai aprašomos pirmo krikščionijos amžiaus nuo- 
taikos. 

Kristus nesiuntė manęs krikštyti, bei Evangelijos 

skelbti, tiktai ne žodžių išmintimi, kad Kristaus kry- 

žius nepasirodytų bereikšmis. Mat, žodis apie kryžių 
tiems, kurie eina į pražūtį, yra kvailystė, o mums, 
einantiems į išganymą, jis yra Dievo galybė (1 Kor 

1,17-18). 

Atrodo, kad ši neigiama pastaba galėjo būti taikoma 
Apolui, kuris yra minimas tarp “didžiųjų ir svariųjų" (1 
Kor 1,12). Apolo nepaprasta iškalba aprašoma Apaštalų 
darbuose: “. . „iškalbingas vyras, puikiai išmanantis Raš- 
tus" (18,24). Nors Paulius ir naudojo savo meto iškalbos 
priemones, pvz. diatribę, bet jis gynėsi nesiekiąs suvilioti 
klausytojus iškiliomis mintimis bei išraiška, o tik norįs 
skelbti Evangeliją. 

Paulius tarėsi suprantąs, ko žmonės pageidauja. Žy- 
dai reikalavo “stebuklų" — Dievo antspaudo, kuris įro- 
dytų Pauliaus skelbimą bei mokymą esant iš Dievo. Tie- 
sa, Korinte buvo stebukladarių, Dvasios apdovanotų šia 
galia (1 Kor 12,28). Tačiau Paulius primygtinai tvirti- 
no, kad gydymo dovana ir stebuklų darymas nėra rekla- 
ma žmonėms suvilioti krikščionybei priimti, bet ženklas, 
kad Dvasios jėga alsuoja Prisikėlusiojo Bendrijoje. Pa- 
gonys Pauliaus skelbime ieškojo ko kito — “graikai ieš- 
ko išminties" (1 Kor 1,22). Korinte mažai tebuvo pakan- 
kamai išsilavinusių žmonių (Paulius sakosi neradęs nė 
vieno! — 1 Kor 1,26), kurie būtų supratę Evangeliją, 
išreikštą filosofų kalba. Bent Paulius buvo įsitikinęs, kad 
korintiečiams nėra ko pūstis: “Tik pažiūrėkite, broliai, 
kas gi jūs, pašauktieji, esate? Žmonių akimis žiūrint, ne- 
daug tarp jūsų tėra išmintingų, nedaug garbingų, nedaug 
kilmingų. Bet Dievas pasirinko, kas pasauliui atrodo 
kvaila, kad sugėdintų išminčius“ (1 Kor 1,26-27). 

Pauliaus skelbimo bei mokymo branduolys yra Kris- 
taus kryžius, žmogaus silpnumo bei trapumo simbolis. 

Tarsas — Apaštalo Pauliaus gimtinė: 
“Aš esu žydas, gimęs Tarse, Kilikijoje" (Apd 22,3). 


Kleopatros (Gundytojos) vartai Tarse, likę iš Apaštalo Pauliaus laikų. 


Antiochija — Apaštalo Pauliaus misijų centras. 
Miestas stovi Oronto upės pakrantėse. 


Seleukija — Antiochijos uostas, iš kurio Paulius išplaukė į Kiprą 
ir Mažąją Aziją pirmai misijinei kelionei (žr. Apd 13,4). 


"Mažosios Azijos gamtovaizdis. Šioje žemėje išdygo pirmieji 
pagonių atsivertėlių krikščioniškieji židiniai. 


Pergės miesto pagrindinės gatvės griuvėsiai. 
“Apkeliavę Pizidiją, jie [Paulius su Barnabu] atvyko 
į Pamfiliją, paskelbė žodį Pergėje“ (Apd 14,24) 


Pergė: dvigubi miesto vartai. 


Filipai: upė prie miesto. 

“.„„atvykome į Filipus... Subatoje išėjome pro vartus prie upės, 
kur tikėjomės rasią maldos vietą... Viena dievobaiminga moteris, 
vardu Lidija,... ėmė klausytis, ir Viešpats atvėrė jos širdi 
Pauliaus žodžiams" (Apd 16,12-24). 


Filipų bendras vaizdas, 
vieškelio Egnatia rytinis galas. 


Filipai: forumo griuvėsiai ir korintiško stiliaus kolonos likutis. 

Kalėjimas Filipuose su įrašu Pauliaus atminimui. 


“Smarkiai nuplakdinę, įmetė juos [Paulių su palydovais] i kalėjimą, 
liepdami viršininkui rūpestingai sergėti" (Apd 16,22-23). 


Tesalonika: miesto ir uosto vaizdas. 
“Atvyko į Tesaloniką, kur buvo žydų sinagoga. Pagal savo iproti Pau- 
lius užėjo pas juos ir tris subatas aiškino jiems Raštus" (Apd 17,1-2). 

Berėja: nauja šventovė pastatyta Pauliaus garbei 


su jo atvaizdo mozaika. 

Atėnai: Stoa ir Agora, žiūrint iš Areopago kalvos. 


Korinto miesto centras. Fone Akrokorintas, prieky teismo platforma 
(bema). “Galijonui būnant Achajos prokonsulu, žydai visi kaip vienas 
sukilo prieš Paulių, nusitempė ji i teismą ir ėmė skusti" 

(Apd 18,12-13). 


Žmogiškai žiūrint, Jėzus buvo wagiškai žuvęs nenusisekė- 
lis. Nei jis, nei jo sekėjai nemokėjo ištrūkti iš Romos val- 
džios nagų. Jeigu Korinto krikščionys būtų galėję skaityti 
Jėzaus kančios pasakojimą evangelijose, kur Jėzus atsi- 
sako teisintis civiliniame ir religiniame teisme, jo gyve- 
nimo negarbinga pabaiga jiems dar labiau būtų kritusi i 
akis. Išmintingai galvojantis žmogus tegalėjo piestu stotis 
prieš Pauliaus mokymą, kad Dievo planas buvo įvykdy- 
tas mirtimi visų atmesto bei paniekinto žmogaus. Jeigu 
Jėzus žemėje nepajėgė susidoroti su savo priešais, kas 
gali jį laikyti eschatologiniu pergalės įrankiu Dievo ran- 
kose, kaip Paulius tvirtino? Mirtimi ant kryžiaus Jėzus 
tapo “prakeikimu" (Gal3,13) pagal Mozės Įstatymą 
(Įst 21,23). Žydams nukryžiuotas Mesijas buvo papikti- 
nimas, 0 pagonims — nesąmonė (1 Kor 1,23). 


Nežiūrint galimų priekaištų, Paulius nesiliauja tvir- 
tinęs Dievo įvykdytą žmogaus atpirkimą per kryžių, žmo- 
giško silpnumo bei trapumo ženklą. Tai Dievo kelias, ku- 
riant Naujosios Sandoros tautą. Dievas pasirinko klusnujį 
iki mirties (Fil 2,8), ir leido jam mirti nusikaltėlio mir- 
timi (Gal 3,13). Jis taip pat pasirinko silpną ir baimin- 
gą pasiuntinį — Paulių —- skelbti pagonims gerąją atpir- 
kimo naujieną. Skelbti tiems, kurie Dievo pašaukti, nors 
pasaulio akimis žiūrint, jie yra “žemos kilmės, kas pa- 
niekinta, ko nėra"? (1 Kor 1,28). 


Paulius aiškina, jog Dievas rinkosi silpnuosius ne 
dėl to, kad neturėjo kito kelio, bet dėl to, kad “niekais 
paverstų tai, kas laikoma kažin kuo, — kad joks žmogus 
negalėtų didžiuotis prieš Dievą“ (1 Kor 1,28-29). Tik 
tokiu keliu žmogus, nutolęs nuo Dievo savo neklusšnumu 
bei įžūlumu, gali vėl prie jo grįžti, pripažindamas savo 
priklausomumą jam. Taigi žinia apie žmogaus atpirki- 
mą kryžiumi, žmogiškai imant, daugeliui buvo ir lieka 

“papiktinimas ir kvailystė" (1 Kor 1,23), arba “kvailo- 
ji“? išmintis. 


IŠMINTIS SUBRENDUSIEMS 


Teigiamai įvertinęs silpnumą Evangelijoje ir savyje 
(1 Kor 2,1-5), Paulius atkreipia korintiečių dėmesį į pa- 
slėptąją išmintį, kuri neprieinama ne vien pašaliniams, 
bet ir Bendrijos nesubrendėliams. Jos “nepažino jokie šio 
pasaulio valdovai" (1 Kor 2,8).'*? Jeigu jie būtų pažinę 
kryžiaus jėgą žmonių išganymui, “nebūtų garbingiausio- 
jo Viešpaties nukryžiavę" (1 Kor 2,8) ir tuo užtikrinę 
savo pralaimėjimą. 

Išmintis subrendusiems nėra matoma akimis, nėra 
girdima ausimis, nėra suprantama žmogaus protu. Ji yra 
Dvasios dovana. Žmogus gali raustis savo būties gelmėse, 
bet tik Dvasia gali suprasti Dievo gelmes. Savo žmogišką- 
ja išmintimi joks žmogus negali rasti durų į Dievo gelmes. 
Svarbu įsidėmėti, kokiais žodžiais Paulius išreiškia žmo- 
gaus Dievo pažinimo ribotumą. Psychikos, arba juslinis 
žmogus (1 Kor 2,14), ir sarkikos, arba kūniškas žmo- 
gus,““! aptaria trapią bei ribotą žmogiškąją prigimtį, kai 
ji nėra Dvasios stiprinama. Paulius niekuomet nenaudo- 


160Naujojo Testamento tyrinėtojai nesutaria, kas yra šie Pauliaus 
minimi valdovai — gr. archontes (1 Kor 2,6.8). Ar tai tuometinės valdžios 
atstovai — Pilotas su Erodu Antipų — kurie pasmerkė Jėzų mirti? Ar tai 
demoniškosios jėgos prieštaraujančios Dievui ir užkariavusios Dabarties 
Amžių? Demoniškosios jėgos geriau derinasi su Pauliaus dvasinės kovos 
aprašymu (2 Kor 10,3-5), tačiau Pauliaus sampratoje šios antžmogiškos jė- 
gos veikia per žmones, šiuo atveju per žemiškus valdovus. Todėl abi pa- 
žiūros viena kitą papildo. 

191 Lietuviškasis vertimas nėra pakankamai jautrus graikiškajam 
tekstui. Žodžiu “kūnas" nusakoma du labai būdingi Pauliaus naudojami 
žodžiai: soma ir sarks. Soma Pauliaus samprata yra asmuo, kuris yra sa- 
vitas ir daro nuosprendžius, už kuriuos yra atsakingas. Tuo tarpu sarks iš- 
reiškia žmogaus nuotolą nuo Dievo, jo trapumą bei ribotumą ir jo solida- 
rumą su visa kūrinija, kuri, žmogaus dėka, taip pat yra nutolusi nuo Dievo. 

ja žodžio hylikos, arba medžiaginis, nors šis žodis gnosti- 
kų labai mėgstamas, nes, jų manymu, dvasios ir medžia- 
gos pasaulis yra vienas kitam priešingi. Paulius kitaip 
galvoja: jis tiki, kad drauge su žmogumi atperkama ir 
visa kūrinija (Rom 8,19-23). Gnostikų galvojimas Pau- 
liui nepriimtinas ir todėl, kad jis iš pat jaunų dienų buvo 
persiėmęs žydiškąja pasaulio kūrimo samprata, kurios, 
ir krikščioniu tapęs, neatsižadėjo. Pasak šios sampratos, 
pasaulis yra kilęs iš kuriančiojo Dievo žodžio ir todėl 
tegali būti tiktai geras, kas ir yra išreikšta Pradžios kny- 
goje: “Ir Dievas matė visa, ką buvo sukūręs, — buvo 
nuostabiai gera“ (Pr 1,31). Dievo išminties paslaptys 
žmogui prieinamos tik tada, kai Dvasia jas atskleidžia 
(1 Kor 2,11-16). 

Anot Pauliaus, tikrasis subrendimo ženklas — su- 
brendimo, kuris galimas tik pasidavus Dvasios jėgai, — 
tai džiugus įsijungimas į krikščionių Bendrijos gyvenimą. 
Save laikančius antdvasiškais, bet elgesiu rodančius pa- 
vydą ir neapykantą, Paulius vadina grynai žmogiškais, o 
ne Dvasios pilnais žmonėmis (1 Kor 3,1-4). Tikras dva- 
singumas yra jautrumas Dvasios atskleistai Dievo išmin- 
čiai ir, kuriant pašauktųjų Bendriją, elgimasis pagal jos 
reikalavimus. Ją Paulius lygina su Dievo “dirva"" ir Die- 
vo "statyba" (1 Kor3,5-9). Medžiaga, kuri naudojama 
šiai Dievo statybai, bus išbandoma ugnimi, ir tik vertin- 
goji jos dalis išliks (1 Kor 3,10-15). Truputį pakeisda- 
mas savo metaforą, Paulius pareiškia, kad ši statyba yra 
Dievo šventovė, kurioje Dievas gyvena drauge su savo 
tauta. Todėl griauti Bendriją yra tas pat kaip griauti 
šventovę, kurioje gyvena Dievo Dvasia (1 Kor 3,16-17). 
Nėra nė pagrindo girtis savo darbais, Bendriją statant, 
ar žmonėmis, kurie darbuojasi, nes “ar Paulius, ar Apo- 
las, ar Kefas [Petras]. .., — viskas yra jūsų, bet jūs pa- 
tys Kristaus, o Kristus — Dievo" (1 Kor 3,22-23). Visi 

yra svarbūs, ir kiekvienas yra reikalingas, nes kiekvieno 
uždavinys prisideda prie bendro gėrio. O dovanos, kurių 
dėka šie uždaviniai atliekami, yra Dvasios dovanos. 
Paulius yra visiškai tikras, kad jo šmeižėjai tokie 
pasirodys Teismo Dieną. O jis pats, nejausdamas jokios 
kaltės, drįsta save statyti pavyzdžiu: 


Mes esame kvaili dėl Kristaus, 
o jūs išmintingi Kristuje! 
Mes silpni, 
o jūs stiprūs! 
Mes niekais laikomi, 
o jūs gerbiami! 
Iki šios valandos badaujame ir trokštame, 
esame nuogi ir mušami, 
esame be pastogės ir vargstame, 
darbuojamės savo rankomis. 
Keikiami mes laiminame, 
persekiojami kantriai kenčiame, 
piktžodžiaujami maloniai atsakome. 
Iki šiol esame laikomi pasaulio sąšlavomis, 
visų aimatomis (1 Kor 4,10-13). 
Paulius savo sąmoningai pašiepiančius žodžius bai- 
gia nuoširdžiu prašymu: 
Tai rašau, ne norėdamas jus gėdinti, bet tik įspėda- 
mas, kaip mylimus savo vaikus. Nors turėtumėt tūks- 
tančius auklėtojų Kristuje, bet nebus kelių tėvų, nes, 
paskelbdamas Evangeliją, aš esu tapęs jūsų tėvu 
Jėzuje Kristuje. Todėl raginu jus: būkite mano se- 
kėjai ( Kor 4,14-16). 
Tačiau prašymas greit virsta pabarimu: “Ko norite? Ar 
kad ateičiau pas jus su lazda, ar su meile ir švelnumu?" 
(1 Kor 4,21). Tėvas negali nekreipti dėmesio į vaikų 
palaidą elgesį. Išmintis, kurią Paulius nori perduoti, Dva- 

sios teikiama išmintis, liečia ne tik Anapus, t.y. antgam- 
tinio pasaulio dalykus. Anaiptol! Dvasia duoda išmintį, 
kuri vis šviežia druska padažo kasdienos elgesį: asmeniš- 
ką apsiėjimą, santykius moterystėje, susidūrimą su artimu 
teisme, triūsą dėl pragyvenimo, svečiavimąsi pas pagonis 
kaimynus, aimanas apie sunkų likimą, ir net blaivumą 
krikščioniškoje agapėje, švenčiant Paskutinę Vakarienę. 
Taigi Paulius rūpinasi pritaikyti Dvasios išmintųį kasdie- 
nos poreikiams savo bendrijų gerovei. 

Pirmasis konkretus klausimas, kurį Paulius Dvasios 
išmintimi imasi spręsti, yra kraujomaišos nusikaltimas, 
pasitaikęs krikščionių korintiečių tarpe: “kažkas [vienas 
korintietis krikščionis] gyvena su tėvo žmona [pamotet' 
(1 Kor 5,1). Atrodo, kad tame korintiečiai ne tik nema- 
tė nieko blogo, bet dargi didžiavosi savo krikščioniška do- 
rine laisve, kad gali taip daryti. O graikai, kaip liudija 
karaliaus Edipo tragedija, kraujomaišą laikė grubiu ir 
pasibaisėtinu dievų valios pažeidimu. Korintiečiai krikš- 
čionys jautėsi pranašesni už pagonis, galėdami nesiskai- 
tyti su šiuo doros dėsniu. Tačiau Paulius jų laikysenoje 
matė bendrijos supuvimo pradžią, nes “truputis raugo 
suraugina visą maišymą“ (1 Kor 5,6). Paulius čia turi 
mintyje Neraugintos duonos, arba Perėjimo, šventę, bet 
krikščioniškame kontekste jis jungia raugo simbolį ir su 
Jėzaus Kristaus auka. Krikščionims Kristus yra Velykinis 
avinėlis (1 Kor 5,7). Kaip žydai iš naujo švenčia išga- 
nymo istoriją neraugintos duonos simboliu, taip ir krikš- 
čionys turi savo elgesį ainaujinti Kristuje (1 Kor 5,8). 

Korintiečiai krikščionys buvo įkliuvę ir į kitą bėdą: 
nepajėgdami išspręsti kivirčų savo tarpe, bylinėjosi vieni 
su kitais pagonių teismuose (1 Kor 6,1-11). Paulius juos 
vadina neišmanėliais, nes jie dar nesupranta savo vaid- 
mens Amžiaus Pabaigoje, kada “šventieji teis pasaulį" (1 
Kor 6,2-3). Nepaisydami šio savo eschatologinio pirmu- 

mo, jie elgiasi kvailai, bylinėdamiesi vieni su kitais prieš 
šio pasaulio teisėjus — pagonis! 

Dar kiti Korinto bendrijos nariai, girdamiesi savo 
naujai patirta laisve Kristuje, pradėjo palaidai gyventi. 
Savo laisvę garsindami, rūpinosi tik savo pilvu (1 Kor 6, 
13), ištvirkavo su kekšėmis (1 Kor 6,15). Juos sudraus- 
damas, Paulius įsakmiai kreipia jų dėmesį į krikščionio 
būtį ir savimonę. Krikščionis, sako Paulius, nėra vien 
savarankiškas lopelis bendrijoje, bet kiekvienas jo veiks- 
mas, ar geras ar blogas, banguote nubanguoja per Kris- 
taus kūno narius ir kelia arba teršia Bendriją. Blogas el- 
gesys — palaidumas teršia ir patį krikščionį. Tuo jis iš- 
niekina Šventosios Dvasios šventovę (1 Kor 6,19). 

Panašiomis temomis nuskamba ir 1 Kor 8 ir 10 sky- 
riai. Čia Paulius smarkiai bara tuos Korinto krikščionis, 
kurie, atsivertę iš stabų garbinimo ir supratę, kad yra tik 
vienas Dievas, jaučiasi laisvi svečiuotis su savo pagonimis 
kaimynais jų religinėse puotose (1 Kor 10,14-21) arba 
pirkti stabams paaukotą mėsą (1 Kor 8,4). Pagal kai ku- 
riuos pagonių religijų papročius mėsa buvo trumpai pa- 
laikoma prieš stabą ševntykloje, ir buvo tikima, kad vaiz- 
duojamas dievas ją suvalgo. Pagonių kunigai šią mėsą 
parduodavo pigesne kaina, lyg šiek tiek naudotą. Krikš- 
čionys pasinaudojo tuo papiginimu, didžiuodamiesi savo 
žinojimu, kad stabai netikri dievai. Paulius tos pažiūros 
neginčija, bet daro pastabą, kad tas jų kad ir teisingas 
žinojimas “išpučia..., meilė ugdo" (1 Kor 8,1). Mat, 
toks elgesys piktino kitus, ypač naujus konvertitus, kurie 
tai laikė religiniu veidmainiavimu arba lengvabūdiškumu. 
Paulius apeliuoja į krikščionišką artimo meilę, kad “lais- 
vė netaptų papiktinimu silpniesiems“ (1 Kor 8,9). “Jei 
tad valgis piktina mano brolį, aš nevalgysiu mėsos per 
amžius, kad tik nepapiktinčiau brolio" (1 Kor 8,13). Be 
to, Pauliaus išmintis atkreipia jų dėmesį ir į tai, kad 

lengvabūdišku įsipainiojimu į stabmeldžių puotas jie ke- 
lia nerimą ne tik nesubrendusiųjų ar silpnųjų tarpe, bet 
ir save pačiuose. Taip jie išstato Bendrijos narius de- 
monų, veikiančių pagonių religijose, pavojun: “O aš ne- 
noriu, kad jūs taptumėt demonų bendrininkais. Jūs nega- 
lite gerti Viešpaties taurės ir demonų taurės. Negalite 
būti Viešpaties stalo bendrai ir demonų stalo bendrai“ 
(1 Kor 10,20b-22). 

Pauliaus pastabos alsuote alsuoja jo apaštališko už- 
davinio savimone. Jam savaime suprantama, kad jis turi 
pareigą atsakyti į santuokos ir susilaikymo klausimus ir 
pamokyti (1 Kor 7), nes jis yra įsitikinęs, kad jo apašta- 
liškas žodis yra Dvasios įkvėptas. Tiesa, jis skiria savo 
žodį nuo Viešpaties Jėzaus nurodymų: “Kitiems sakau 
aš, ne Viešpats? (1 Kor 7,12). Bet jis ir savo žodį laiko 
svarų, vertą pasitikėjimo (1 Kor 7,25), nes yra įsitikinęs, 
kad Dievo Dvasia jam padeda daryti reikiamus nuospren- 
džius (1 Kor 7,40). 

Paulius panašiai elgiasi ir 1 Kor 11-14, duodamas 
kryptį Korinto bendrijos galvosenai bei elgsenai. Čia jis 
įsakmiai kalba apie moters vaidmenį (1 Kor 11,3.10-16; 
14,34-35); dvasinių dovanų (charizmų) įvairumą (1 Kor 
12,4-26), pagaliau, apie meilės jėgą ( Kor 13,1-13) ir 
jų naudą Bendrijos gerovei (1 Kor 12,27-31; 14,1-30). 
Pasak Pauliaus, meilė — buvimas dėl kitų (graikų kal- 
boje agapė) — yra jėga, kuri atnaujina žmogų ir veda į 
Bendriją. Pauliaus himnas meilei buvo, yra ir liks vienu 
nuostabiausių literatūrinių kūrinių ne tik Naujajame Tes- 
tamente, bet ir pasaulinėje to meto raštijoje. Tačiau, jį ra- 
šydamas, Paulius nepraleidžia progos savo skaitytojams 
priminti, kad gyventi vien sau reiškia likti nesubrendėliu. 
Subrendusieji gyvena kitiems, gyvena meile. Paskutinės 
himno meilei eilutės mums atskleidžia Pauliaus ir krikš- 
čionių Bendrijos išminties šaltinį: tai Dievo apreiškimas 

(1 Kor 13,12). “Dabar mes regime lyg veidrodyje, mįs- 
lingu pavidalu, o tuomet regėsime akis į akį. Dabar pa- 
žįstu iš dalies, o tuomet pažinsiu visiškai, kaip ir aš esu 
visai pažintas" (1 Kor 13,12). Visas Dievo apreiškimas 
dar ateityje, nes atpirkimo darbas nėra visai užbaigtas. 

Dievo regėjimas, kuriuo Paulius pažino Evangeliją, 
buvo Prisikėlusiojo Kristaus apreiškimas (Gal 1,12.16). 
Jis teigia, kad tai nėra vienkartinis išgyvenimas, bet kad 
iai tebesitęsia Dvasioje (2 Kor 3,4-18). Jis šį Dvasios 
duotą regėjimą įvaizdina, lygindamas su Mozės regėjimu 
Sinajaus kalne (Iš 34,29-35). Mozei grįžtant nuo kalno, 
kur jis bendravo su Dievu, žmonės stebėjosi jo žėrinčiu 
veidu, atspindinčiu dievišką šviesą. Dievo žėrėjimas Išė- 
jimo knygoje aprašomas labai vaizdžiai: jis sunkte per- 
sunkė Mozės veidą taip, jog reikėjo jį pridengti, kad žmo- 
nės nebūtų to dieviško spindesio pritrenkti. Paulius savi- 
tai peraiškina šį tekstą, sakydamas, kad Mozė prisidengė 
veidą, slėpdamas nuo žmonių jame silpnėjantį Dievo žė- 

mas, teigia Paulius, nutiko Senąją Sandorą, kurios didy- 
sis tarpininkas buvo Mozė. Tačiau Naujoje Sandoroje Die- 
vo žėrėjimas didėja ir jo atspindžio pilni veidai nėra už- 
dengti gaubtuvu. Priešingai, dieviškasis spindesys dabar 
matomas permainoje, kuria žėrėte žėri tikintieji, vis la- 
biau ir labiau atspindėdami pirmykštį panašumą į savo 
Kūrėją. Kūrinijos ainaujinimas žmonėse, kurie tiki Dievo 
darbu Jėzuje Kristuje jau yra įvykęs faktas (2 Kor 3,18). 
Tad Dievo tikslas sukurti žmogų pagal savo paveikslą 
tampa tikrove. Čia Paulius sąmoningai sujungia kūrimo 
pasakojimą (Pr 1,3.27) su tikinčiųjų atkūrimu Kristuje: 
Pats Dievas, kuris yra taręs: “Iš tamsos tenušvinta 
šviesal', sušvito mūsų širdyse, kad pažintume Dievo 
šlovę, spindinčią Kristaus veide (2 Kor 4,6). 

Apreiškimo šviesa Jėzuje Kristuje atvėrė Pauliui du- 
ris į tikėjimo kelią. Ji nesiliovė žėrėjusi jame, jį permai- 
nydama vis labiau ir labiau į dieviškąjį paveikslą. Ta- 
čiau tai nebuvo amžina plėtotė. Permainos tikslas “tapti 
panašiu į jį [Jėzų Kristų]? (Fil 3,10) jo mirtyje ir pri- 
(si)kėlime, pasiekiamas tik Atbaigos Amžiaus gale, kai 
mirusieji prisikels, — “sieksiu laimikio aukštybėse, kurio 
Dievas kviečia siekti Jėzuje Kristuje"? (Fil 3,14). Šis per- 
mainą nešąs pažinimas nėra žinojimas apie Jėzų Kristų, 
bet paties Jėzaus Kristaus pažinimas, kuris Pauliui yra 
“pažinimo didybė“ (Fil 3,8). Paulius veržėsi ne į protu 
apčiuopiamus duomenis apie Jėzų Kristų, bet į tiesioginę 
mistinę patirtį, “norėdamas pagauti [Dievą Jėzuje Kris- 
tuje], nes aš", — sako jis — “jau esu Kristaus Jėzaus pa- 
gautas“ (Fil 3,12). Paulius nelaikė savęs tobulu, jau pa- 
siekusiu visa, kas galima pasiekti, bet jis “vejasi, nes jau 
yra Kristaus Jėzaus pagautas“ (Fil 3,12). Dalindamasis 
išmintimi su subrendusiais, Paulius nesidrovi save paro- 
dyti esantį tik pakeliui į subrendimą Jėzuje Kristuje. 


ra 


“ŠTAI ATSKLEIDŽIŲ JUMS PASLAPTT“ (1 Kor 15,51) 


Pauliaus išminties sampratoje yra daugiau įžvalgos 
ir apšvietimo negu žinių. Nežiūrint to, tikėjimu Paulius 
priėjo prie svarbių sąvokų. Jis, pavyzdžiui, nusako kokio- 
se aplinkybėse bus apreikštas Dievo tikslas visatai Atbai- 
gos Amžiaus gale. 

Pauliaus eschataloginės paslapties pagrindas buvo iš- 
gyvenimas, kuriuo jis dalinosi su kitais apaštalais ir pir- 
maisiais krikščionimis: Jėzus, prisikėlęs iš numirusių 
(arba Dievo prikeltas), pasirodė jiems. Pauliui pri(si)- 
kėlimas nebuvo koks mistinis regėjimas, bet įvykis “tre- 
čiąją dieną" (1 Kor 15,4) po Jėzaus mirties ant kryžiaus. 
Pasak žydų, diena prasidėdavo ir baigdavosi saulėlydžiu, 

ir net dienos dalis buvo skaitoma visa diena. Taip nuo Jė- 
zaus mirties penktadienio popietį iki prisikėlimo anksti 
sekmadienio rytą susidarė trys dienos. Tačiau posakis 
“trečiąją dieną“ turi ne vien chronologinę, bet ir teolo- 
ginę prasmę. Ozėjo knygoje skaitome: “ [Dievas] atgai- 
vins mus po dviejų dienų, pažadins mus trečią dieną, ir 
mes būsime gyvi jo akivaizdoje“ (6,3). Ozėjas, Dievo 
įranašas, guodžia nuliūdusius vilties žodžiu: “trečiąją 
dieną" Dievo galybė mus atgaivins. Jėzaus Kristaus pri- 
(si)kėlimas taip pat buvo suprastas kaip Dievo galybės 
veiksmas. Juo Kristus ne tik atgaivintas, bet ir išaukštin- 
tas. Todėl Paulius sako, kad Raštai “kalba apie jo [Die- 
vo] Sūnų, kūnu kilusį iš Dovydo giminės, šventumo Dva- 
sia ir prisikėlimu iš numirusių pristatytą Dievo Sūnumi 
didžia galia, — Jėzų Kristų, mūsų Viešpatį" (Rom 1,3). 
Jėzaus prisikėlimo diena krikščionims buvo ypatinga 
šventė, pvz. Paulius liepia korintiečiams: “Kas pirmąją 
savaitės dieną kiekvienas iš jūsų teatideda sutaupęs, kiek 
galėdamas, kad rinkliavos neprasidėtų tik man atvykus“ 
(1 Kor 16,2). Tai rodo, kad krikščionys buvo papratę 
rinktis garbinimui pirmąją, ne septintąją savaitės dieną, 
kaip buvo įprasta žydijoje. Pirmoji savaitės diena buvo 
pri(si)kėlimo diena arba, anot Apreiškimo knygos,“ Vieš- 
paties diena" (Apr 1,10). Tikėjimas pri(si)kėlimu buvo 
pagrindinis skirtumas tarp žydiškųjų ir krikščioniškųjų 
bendrijų. Tuo pagrindu žydai, atsivertę krikščionybėn, 
ėmė nebepaisyti subatos šventimo įstatymo, kuris buvo 
būdingas žydams. 

Pri(si)kėlimo tiesa yra Pauliaus evangelijos širdis. 
Nenuostabu, kad jis taip jaudinosi, kai Korinte imta abe- 
joti prisikėlimu. Gindamas prisikėlimą, Paulius panau- 
doja ir fariziejų mokslą ir helenistinės filosofijos pagrin- 
dines prielaidas, kurios buvo žinomos pagonims. Farizie- 
jai, o Paulius buvęs vienas iš jų, tikėjo kūno prisikėlimu 

iš numirusių. Nors prisikėlimo sąvoka negali būti aiškiai 
paliudyta Šventraščiu — ji minima tik prabėgomis Dan. 
12,2 — fariziejai tvirtino, kad šio Amžiaus pabaigoje Die- 
vas prikels visus mirusius, ailygins teisiesiems ir nubaus 
nedorėlius. Fariziejų Atbaigos Amžiaus samprata nebuvo 
vienalytė. Kai kurie fariziejai laukė mesijinio karaliaus, 
kuris ateisiąs Atbaigos Amžiuje ir sukursiąs žemėje Die- 
vo karalystę. Paulius, tapdamas krikščioniu, šios sampra- 
tos neatmetė, bet ją pritaikė krikščioniškajam tikėjimui 
Prisikėlusiojo Viešpaties pažinimo šviesoje. 

Paulius prisikėlimo tiesą įrodinėja pačių korintiečių 
patirtimi. Juk jie buvo įtikėję Evangelija: Kristus mirė 
ant kryžiaus ir prisikėlė. Tuo tikėjimu jie tapo Bendrijos 
nariais. Nejaugi jie dabar bus sukvailėję ir ėmę abejoti 
prisikėlimu iš numirusių! Jeigu nėra mirusiųjų prisikėli- 
mo, tai ir Kristus neprisikėlė. Tuomet Paulius ir kiti Evan- 
gelijos skelbėjai bus apgavę korintiečius, tvirtindami, kad 
įvyko tai, ko iš tikrųjų nebuvo. Nėra nė nuodėmių atlei- 
dimo, ir jų tikėjimas yra tuščias! (1 Kor 15,12-19). Jų 
pasitikėjimas remiasi iliuzija, burbulu, ir todėl jie “la- 
biausiai apgailėtini iš visų žmonių“ (1 Kor 15,19), su- 
dėję viltis į Kristų vien dėl šio gyvenimo. 

Tada Paulius pereina į savo paties patirtį: jis žino, 
kad Dievas prikėlė Kristų, nes savo akimis matė Prisi- 
kėlusįjį. Ši patirtis Pauliui padarė milžinišką įtaką. Todėl 
prisikėlimo tiesa jam nėra tiktai sąvoka, bet jo asmeniška 
patirtis. Būdamas fariziejumi, jis turėjo prisikėlimo viltį, 
bet ta viltis tapo tikrove, pamačius prisikėlusįji Kristų. 
Paulius yra įsitikinęs, kad Jėzus Kristus yra žmonijos 
pirmūnas savo pri(si)kėlimu, jis “kaip pirmgimis užmi- 
gusiųjų tarpe“ (1 Kor 15,20), jis — pirmieji piūties vai- 
siai. Žydų Tora (Įst 26,1-11) reikalavo, kad ūkininkas 
pirmuosius piūties vaisius paaukotų Dievui Jeruzalės 
Šventykloje, pareikšdamas maldos žodžiais, kad visa, ką 

jis turi, yra Jahvės dovana. Taip ir Kristus, pasak Pau- 
liaus, paaukojęs save Tėvui, tapo naujosios žmonijos, Pri- 
sikėlimo tautos, pirmavaizdžiu. Senoji žmonija, įkūnyta 
Adome, buvo paženklinta nepaklusnumu, nuotola nuo 
Dievo ir nuo artimo. Jos dalia buvo mirtis. Tačiau pa- 
klusnusis Kristus, naujasis žmogus, laimėjo nuodėmių at- 
leidimą ir sutaikė žmogų su Dievu. Tai nereiškia, kad 
krikščioniškojo gyvenimo pilnatvė pasiekiama apeigų at- 
likimu ar magika, kaip helenistinėse misterijų religijose. 
Paulius tvirtina, kad tapti visiškai atgaivintu Kristuje yra 
ateities viltis, nors prisikėlimo įvykis, kuriuo remiasi 
krikščioniškasis tikėjimas, jau yra tikrovė. 

Pilnutinė atbaiga paslapties, užtikrintos Kristaus 
prisikėlimu, bus “jam atėjus" (1 Kor 15,23), kada visi 
jo tautos nariai taps dalininkais Prisikėlusiojo gyvenimo. 
Graikų kalbos žodis parousia, kurį mes verčiame “jo atė- 
jimo metu“ (1 Kor 15,23), reiškia buvimą (atėjimo -bu- 
vimo sąvokos rišlios ir giminingos; vėlesnėje teologijoje 
tai buvo išreiškiama grįžimu). Paprastoje kalboje parou- 
sia reiškė karaliaus arba imperatoriaus apsilankymą ku- 
rioje nors provincijoje arba jo pasiuntinio atvykimą ko- 
kiam nors uždaviniui atlikti. Tuo išreiškiama akivaizdi 
Romos valdžios asmenų galia. Todėl parousia nusako 
ne tiek atėjimo veiksmą, kiek valdančiojo galybės akivaiz- 
dų patyrimą. Šis žodis labai tinkamas išreikšti Kristaus 
garbingam apsireiškimui Atbaigos Amžiaus gale, kai jis, 
žėrintis pergale, įvykdys Dievo valdžią, pajungdamas jam 
visą kūriniją. Ši karališkoji valdžia pasaulyje yra įgyven- 
dinama ir dabar, nors neregimai. Ji plinta, apimdama 
visas nematomas jėgas visatoje, net demoniškąsias, kol 
visa bus paklota Dievui po kojų (1 Kor 15,24-25). Čia 
Paulius sukrikščionina tuometinę žydų apokaliptinio At- 
baigos Amžiaus sampratą. Remdamasis psalme 8,7, jis 
teigia, kad Dievas sukūrė žmogų viešpatauti kūrinijai, ir 

tai jau vyksta. Tačiau viešpatauja ne bet kuris žmogus, 
o Antrasis Adomas, Jėzus Kristus, vykdąs Dievo planą iki 
galo: “Kai jam [Kristui] bus visa pajungta, tuomet ir 
pats Sūnus nusilenks tam, kuris buvo viską jam pajungęs, 
kad Dievas būtų viskas visame kame" (1 Kor 15,28). 

Paulius vėl sugrįžta prie prisikėlimo įrodymų. Jis 
savo skaitytojams primena, kad du jiems gerai žinomi 
dalykai virsių beprasmiais, jeigu nėra prisikėlimo. Pir- 
masis yra keistas paprotys priimti krikštą mirusiojo vie- 
toje (1 Kor 15,29). Neturime tikslių duomenų, kodėl nei 
kaip šis krikštas buvo atliekamas. Atrodo, kad tai buvo 
krikščioniškosios meilės darbas padėti mirusiajam. Pau- 
lius nieko nesako apie šio papročio vertę, jis tik atkreipia 
korintiečių dėmesį, kad papročio pagrindas yra prisikė- 
limo tiesa. Jeigu nebūtų Prisikėlimo amžiaus, mirusieji 
nepatirtų krikšto malonės. Kitas dalykas, kurį Paulius 
panaudoja prisikėlimui įrodyti, yra jo paties ir kitų ryž- 
tas aukoti savo gyvybę dėl Evangelijos (1 Kor 15,30-34): 
“Jei aš grynai kaip žmogus kovojau Efeze su laukiniais 
žvėrimis, tai kokia man iš to nauda? Jeigu mirusieji ne- 
bus prikelti, tai “valgykime ir gerkime, nes rytoj mirsime??? 
(1 Kor 15,32). Kovą su laukiniais žvėrimis galima su- 
prasti perkeltine prasme, tačiau gyvybės rizika vis tiek 
lieka. Jeigu nieko nėra anapus šio gyvenimo, kam statyti 
savo gyvybę pavojun? Verčiau džiaugtis gyvenimo ma- 
lonumais, nes daugiau tikėtis negalima. Bet Paulius sako, 
kad mirtis nėra pabaiga, o kelias į prisikėlimą. 

Pauliaus laiko žmonėms buvo taip pat sunku, o gal 
ir sunkiau, suprasti prisikėlimą, kaip mums. Helenistinė 
mąstysena prisikėlimo nepripažino. Tiesa, ypatingi žmo- 
nės, paskelbti didvyriais, galėjo gyventi su dievais po mir- 
ties. Bet paprastas žmogus tegalėjo tikėtis, kad, jam mi- 
rus, jo kūnas virs dulkėmis. Net ir tose filosolijose bei 
religinėse sistemose, kur buvo tikima, kad siela pereina iš 

vieno kūno į kitą (transmigracija), kūnui nebuvo priski- 
riama daug reikšmės. Grįždamas į žemę, jis virto dulkė- 
mis ir išlaisvino sielą pereiti į naują tuojau pat gimstantį. 
kūną. Nė vienoje šių religinių sistemų nerastume prisi- 
kėlimo sąvokos. Apaštalų darbų knygoje pasakojama apie 
Pauliaus kalbą Areopage (Atėnuose): “Išgirdę kalbant 
apie prisikėlimą iš numirusių, vieni ėmė tyčiotis, o kiti 
sakė: “Apie tai paklausysime kitą kartą..." (Apd 17, 
32). Nėra abejonės, kad romėnai ir graikai nevirškino 
Pauliaus skelbiamo prisikėlimo: “Ką šis plepys nori pa- 
sakyti?" (Apd 17,18). Jiems prisikėlimas — nesąmonė! 
Paulius pasinaudoja ir stoikų diatribės metodu, pats 
iškeldamas korintiečių užmetimus prisikėlimo tiesai ir 
tuo užbėgdamas jiems už akių (1 Kor 15,35). Vykusiai 
panaudodamas žodžio “kūnas?""“? dviprasmiškumą, Pau- 
lius teigia, jog negalima prileisti, kad prisikėlęs kūnas 
bus toks, kaip žemėje gyvenančio žmogaus kūnas: 
Neišmanėli! Ką tu pasėjai, neatgimsta, jei prieš tai 
nenumiršta. Ir ką besėtum, tu sėji ne būsimąjį kūną, 
bet pliką grūdą, sakysime kviečių ar kitokių javų. 
Tuo tarpu Dievas duoda jam kūną, koks jam patin- 
ka, ir kiekvienai sėklai skirtingą kūną. Kūnai ne- 
vienodi. .. Taip ir su mirusiųjų prisikėlimu. Sėjamas 
gendantis kūnas, keliasi negendantis. Sėjamas pras- 
tas, keliasi garbingas. Sėjamas silpnas, keliasi ga- 
lingas. Sėjamas juslinis kūnas (soma psychikon), 
keliasi dvasinis kūnas (soma pneumatikon) (1 Kor 
15, 36-39. 42-44). 
Pauliaus naudojamas žodis soma reiškia ne apčiuopiamą 
medžiagą, o pažįstamą objektą. Žmogus savo kūnu ski- 
riasi nuo kito; jis yra individas, kurį galima pažinti iš 


1621 Kor 15,35-36: “Gal kas paklaus: "Kaip bus prikelti numirusie- 
ji? Su kokiu kūnu (sėmati) jie pasirodys?'" 

jo savitų bruožų. Paulius lygina šį individualų “aš", ku- 
ris miršta, yra palaidojamas ir bus prikeltas iš numiru- 
sių, su sėkla, kuri pasėjama dirvoje, numiršta ir sužaliuo- 
ja nauja gyvybe. “... Dievas duoda [sėklai] kūną, koks 
jam patinka“ (1 Kor 15,35-39). Kūnai nevienodi: “ Vie- 
noks saulės švytėjimas, kitoks mėnulio blizgesys ir dar 
kitoks žvaigždžių žėrėjimas. Net ir žvaigždė nuo žvaigž- 
dės skiriasi spindėjimu. Taip ir su mirusiųjų prisikėlimu" 
(1 Kor 15,41-42). 

Žmogaus kūnas, prikeltas iš numirusių, bus kilnus 
ir garbingas, toks, kokį Dievas turėjo mintyje, sukurda- 
mas žmogų “gyva būtybe“ (Pr2,7) ir apvainikuoda- 
mas jį “garbe ir grožiu" (Ps 8,6). Po prisikėlimo kūnas 
bus apdovanotas negendamumu, garbe ir jėga (1 Kor 15, 
42-43). Juslinis kūnas dedamas į karstą, o prisikėlęs kū- 
nas bus dvasinis ir amžinas. Paulius nepasako, kokia yra 
šio dvasinio kūno sudėtis, nors jis tvirtina, kad tai nėra 
“kūnas ir kraujas"? (1 Kor 15,50) ir todėl neturi žmogui 
įprastų ribotumų. Panaudodamas eilę kontrastų, Paulius 
nori parodyti skirtumą pirmojo žmogaus Adomo juslinio 
kūno su visais jo varžtais nuo antrojo Adomo dvasinio 
kūno, kuris būdingas prisikėlusiam Kristui (1 Kor 15, 
45-50). 

Sugretindamas pirmąjį Adomą su antruoju, Paulius 
du sykius išsireiškia nuostabiai savitai apie Jėzų, kaip 
Dievo Pateptąjį (=—Kristų). Jis Jėzų apibūdina kaip “gy 
vybę teikiančia dvasia" (1 Kor 15,45) ir “žmogumi iš 
dangaus" (1 Kor 15,47). Abu išsireiškimai rodo, kad 
Paulius nesidomėjo Jėzaus žemiška kilme. Tiesa, Laiške 
galatams jis sako, kad Jėzus gimė iš moters (Gal 4,4) 
ir dėl to buvo tikras žmogus (Rom 1,3). Tačiau čia Pau- 
lius nori iškelti Kristaus Atpirkėjo vaidmenį, kad iš jo 
teka dieviškoji gyvybė, kuri žmogų atnaujina, ir todėl jis 
yra “žmogus iš dangaus" (1 Kor 15,47). Šis išsireiški- 

mas daugeliui Pauliaus raštų tyrinėtojų primena pirma- 
vaizdžio žmogaus sąvoką, kuri pirmąsyk pasirodo persų 
religijoje ir vėliau tampa perdėm ryški gnosticizme. Sio 
pirmavaizdžio žmogaus, pasaulio atpirkėjo, pradžia yra 
danguje. Užtat jis ir gali tikinčiuosius pasiimti pas save 
į dangų."“* Atrodo, lyg būtų nerišlu kalbėti apie Jėzų kaip 
“žmogų iš dangaus" ir drauge turintį žmogišką kūną 
/sarks— žmogiška, ribota prigimtis), kuris kilęs iš Do- 
vydo giminės. Gal pats geriausias būdas suderinti šias 
dvi pažiūras Pauliaus Jėzaus aprašyme yra sekti 
žydų eschatologine raštija apie Mozę, Enochą ir Eliją. 
Šios raštijos autoriams buvo savaime suprantama, kad 
Mozė, Enochas ir Elijas gyveno žemėje, gimė kaip ir visi 
žmonės, tačiau po mirties Dievas juos pasiėmė į dangų. 
Jie savo Dievo duotąjį uždavinį įvykdys grįždami žemėn 
Pabaigos Amžiuje Dievo priešų nugalėti ir ištikimųjų 
Dievo Sandorai apginti. Si mintis labai ryški pranašo 
Malachijo knygoje (3 ir 5 skyriuose): laukiama Elijo, 
kuris sugrįš Atbaigos Amžiuje. Panašus lūkestis būdingas 
ir Kumrano bendrijai Negyvosios jūros pakrantėje. Toji 
dykumoje gyvenanti žydų sekta laukė pranašo kaip Mozė 
(o gal ir paties Mozės!), kuris pasirodys žemėje pasku- 
tinėmis dienomis, kaip pažadėta Pakartoto Įstatymo kny- 
goje (18,18) 2* 

Pagal šią eschatologinę galvoseną Jėzus dabar jau 
danguje. Jis iš ten ateis atpirkimo uždavinio užbaigti. 
Ateisiančio Jėzaus eschatologinis laukimas yra fonas, ku- 
riame Paulius rašė 7 tesalonikiečiams, užtikrindamas 
krikščionis, kad jų mirę broliai ir seserys, nors nesulaukė 


163Frederick Borsch, Son of Man in Myth and History (Philadel- 
phia: Westminster Press, 1967). 

164Šios vilties gajumas pastebimas ypač Bendrijos įstatuose 9,11. Čia 
laukiamas išganytojas vadinamas Pranašu. Žr. Theodor N. Gaster, The 
Dead Sea Scriptures (Garden City, N.Y.: Doubleday, 1956), p. 58. 

Kristaus atėjimo (parousia), nebus nuskriausti (4,13-17). 
Paulius įsitikinęs, kad šiuo klausimu jam Dievas yra da- 
vęs pranašišką apreiškimą — “jums sakome Viešpaties 
žodžiais" (1 Tes 4,15). Krikščionims nedera liūdėti dėl 
mirusiųjų, tarsi jie būtų amžinai dingę, tarsi jiems Dievo 
karalystė būtų neprieinama, nes Kristus dar neatėjo. Die- 
vas, tvirtina Paulius, atsives ir tuos “kurie užmigo“, t.y. 
mirė, nesulaukę Kristaus atėjimo (1 Tes 4,14). Gyvieji 
jų nepralenks, nes “pirmiausia prisikels tie, kurie mirė 
susivieniję su Kristumi" (1 Tes 4,16), o tik “paskui mes, 
gyvieji, išlikusieji, kartu su jais būsime pagauti oran, 
debesysna, pasitikti Viešpaties“ (1 Tes4,17). Paulius 
rašo “ mes", nes ir jis tikisi būti gyvųjų tarpe Kristaus 
atėjimo metu. Šį įvykį Paulius taip aprašo: Viešpats nu- 
žengs iš dangaus lydimas paliepimo, trimito ir archangelo 
balso. Panašiai ir žydų apokaliptinė raštija vaizduoja blo- 
gio jėgų sunaikinimą: įsakmus liepimas reikalauja visų 
klusnumo, trimito gaudimas praneša pergalės šventę. Tai 
yra vaizdai, kurie primena laimėtą mūšį. Pergalės ženk- 
lams pasirodžius, visi tikintieji, — prikelti mirusieji ir 
gyvieji, — pasiliks su Viešpačiu amžinai. Viešpaties pa- 
sitikimas debesyse (1 Tes 4,17) ir palydėjimas į dangų 
yra krikščioniškos liaudies pamaldumo išraiška. Danie- 
liaus knygoje (7,13-14) kalbama apie “vieną tarsi Žmo- 
gaus Sūnų," kuris apsireiškia dangaus debesyse pakeliui 
į žemę priimti valdžios Dievo karalystėje. Taigi, 1 Tes 4 
šventieji yra kariai, kurie lydi eschatologinį karalių že- 
mėn paveldėti Dievo karalystę. Apokaliptinės raštijos 
vaizdai padeda Pauliui nupasakoti Dievo plano atbaigi- 
mą istorijoje. 

1 Kor 15 nekartojamos visos ankstyvesnio Pauliaus 
laiško smulkmenos, tačiau čia jis sako, kad visi būsime 
pakeisti “gaudžiant paskutiniajam trimitui“ (1 Kor 15, 
52). Vadinasi, kalbama apie tą patį eschatologinį įvykį. 

Jis vadinamas “ paslaptimi", nes Kristaus atėjimo aplin- 
kybės ir to įvykio reikšmė tėra žinoma tik išrinktiesiems: 
“Štai aš atskleidžiu jums paslaptį“ (1 Kor 15,51). Ne- 
žiūrint to, nesusidaro įspūdžio, kad krikščionių tikėjimas 
Kristaus atėjimu Atbaigos Amžiaus gale, būtų buvęs ži- 
nomas tik išrinktųjų krikščionių grupei. Ši tiesa laikytina 
paslaptimi dėl to, kad eschatologinių įvykių raida buvo 
apreikšta Pauliui ir per jį Bendrijai. Kristaus atėjimu 
Dievo darbas visatos istorijoje pasieks pilnumą, nes tuo- 
met visi Dievo priešai, neišskiriant mirties, bus nugalėti 
(1 Kor 15,52-57). 

Prisikėlimo viltis dvejopu būdu darė įtaką Bendrijos 
gyvenimui, laukiant Kristaus atėjimo (parousia). Ši vil- 
tis įkvėpė prasmės ir drąsos veržtis į misijas Evangelijos 
skelbti ir konvertitų tikėjimo bei doros stiprinti. Jei viltis 
lieka tik šio gyvenimo akiratyje, labai lengva nuleisti 
rankas ir netekti drąsos, nematant savo darbo tiesioginių 
vaisių. Tačiau tikėjimu žinant, kad darbas dėl Evangeli- 
jos visiškai sužėrės Prisikėlime, krikščionys darbavosi su 
viltimi, kad tiek darbininkai, tiek jų darbai bus įvertinti 
eschatologiniam Karaliui užėmus savo sostą Atbaigos Am- 
žiaus gale. Paulius todėl ir baigia: “. . „būkite tvirti ir 
nepajudinami, visuomet gausūs Viešpaties darbais ir ži- 
nokite, kad jūsų triūsas ne veltui Viešpatyje“'" (1 Kor 15, 
58). Be to, prisikėlimo viltis vertė Paulių įprasminti trū- 
kumus dabartiniame gyvenime, žiūrint į jį ateities šviesa. 
Filipiečiams Paulius pasisako: “ Trokštu pažinti jį, jo pri- 
sikėlimo galybę ir bendravimą jo kentėjimuose, noriu 
panašiai kaip jis numirti, kad pasiekčiau ir prisikėlimą 
iš numirusių" (Fil3,10-14). Gyvenimas prisikėlimo vil- 
timi nušvietė Pauliui kasdienius vargus. 

“NEDORYBĖS PASLAPTIS JAU VEIKIA“ (2 Tes 2,7) 


Paulius buvo rašęs tesalonikiečiams, kad Viešpaties 
atėjimas “užklups lyg vagis naktį" (1 Tes 5,2). Jie iš to 
padarė išvadą, kad “Viešpaties diena jau čia pat'' (2 
Tes 2,2). Šią savo išvadą jie pateisino neva Pauliaus žo- 
džiais. Tad, vos kelioms savaitėms prabėgus nuo pirmojo 
laiško tesalonikiečiams, Paulius suskubo rašyti antrą.““? 
Šiame laiške jis įspėja tesalonikiečių bendriją neišleisti 
iš akių dviejų dalykų. Atbaigos Amžius, tiesa, sparčiai 
eina prie galo, tačiau, prieš jam pasibaigiant ir Kristui 
ateinant, bus tam tikri įvykiai (2 Tes 2,3b-12). Kai kurie 
Naujojo Testamento tyrinėtojai įžiūri prieštaravimą Pau- 
liaus mokyme: jis teigia, kad Viešpaties diena ateis ne- 
lauktai, staiga (1 Tes 5,2), ir taip pat, kad bus tam tikrų 
įvykių prieš pabaigą (2 Tes 2,3). Iš to jie daro išvadą, 
kad tas pats asmuo negalėjo parašyti abu laiškus tesalo- 
nikiečiams. Taigi antrasis laiškas buvęs suklastotas, rašy- 
tas panašiu stiliumi ir Pauliaus vardu. 

Šią išvadą sunku pateisinti ir pagrįsti. Ji net nėra 
reikalinga. Abiejuose laiškuose tesalonikiečiams Paulius 
pasinaudoja turtingų žydišku apokaliptinių vaizdų bei 
laukimo nuotaikos aruodu. 2 Tes 2 minimas įžūlusis Ne- 
dorėlis, kuris išniekina Dievo šventovę, dėdamasis Dievu. 
Tai primena Danieliaus knygą, Morkaus ir kitų sinopti- 
kų apokaliptinius skyrelius. Pastangos sutapatinti Nedo- 
rėlį ir tą, “kuris [jį] varžo" (2 Tes 2,7-8), su kokiais 
nors istoriniais asmenimis liks tuščias bandymas, nes abu 
yra įprastiniai apokaliptinių dramų veikėjai. Net ir Ne- 
dorėlio sunaikinimas Viešpaties žodžiu (2 Tes 2,8) pri- 


1652 Tes buvo parašytas maždaug 51 m. po Kr. — tikriausiai tais 
pačiais metais kaip 1 Tes. Vieni Naujojo Testamento tyrinėtojai mano, kad 
2Tes buvo parašytas už kelių savaičių, kiti už kelių mėnesių po 1 Tes. 
Nežinia kaip greitai Paulius sužinojo apie neramumus tesalonikiečių bend- 
rijoje, 

klauso įprastiniam vaizdavimui Dievo su jo priešais le- 
miamo mūšio. Tikinčiųjų kančios irgi suprastinos šiame 
eschatologiniame fone. Netikinčiųjų elgesys taps vis pik- 
tesnis, nes paskutinėmis dienomis velnio galia juos ap- 
gauti galingais darbais, netikrais stebuklais bei visokios 
nedoros vilionėmis labai padidės (2 Tes 2,9-12). Visi šie 
įspėjimai puikiai derinasi su apokaliptiniu kraičiu apie 
eschatologinio Karaliaus atėjmą (parousia), kurį Paulius 
aprašo 1 Tes. Tuomet klausimas buvo: kaip mirę krikš- 
čionys gali dalyvauti Atbaigos Amžiaus galo džiaugsme? 
2 Tes Paulius atsako į kitą iškilusį klausimą: ar Viešpa- 
ties atėjimas jau čia pat? (2 Tes 2,2). Abu klausimai, 
tiesa, giminingi, bet kiekvienas reikalauja skirtingo atsa- 
kymo. Abiejuose laiškuose, atsakydamas į šiuos klausi- 
mus, Paulius remiasi jam duotu apreiškimu bei pranašiš- 
ka žinojimo dovana. Tą apreiškimą išreikšti jis naudojasi 
žydų fariziejų apokaliptiniu kraičiu. Taigi Paulius tikėjo 
esąs Naujosios Sandoros tautos narys ir kreipė tesaloni- 
kiečių dėmesį į Dievo rūpestį jos galutiniu išganymu is- 
torijos pabaigoje. Paulius ilgėjosi ne vien “būti kartu su 
Kristumi" (Fil 1,23), bet taip pat drauge su visais šven- 
taisiais sulaukti Atbaigos Amžiaus galo ir Dievo perga- 
lės: “ir taip visuomet pasiliksime su Viešpačiu“ (1 Tes 
4,17). 

Šis įsitikinimas padėjo Pauliui pakelti didžiausius 
vargus ramioje pusiausvyroje. Jis vargų nepaneigė, jų 
nelaikė neišvengiamu žmogaus likimu, bet tikėjo, kad iš- 
bandymas per vargą ir kančią yra esminis Atbaigos Am- 
žiaus bruožas. Paulius pajėgė pakelti Nedorėlio įnirtimą, 
nes buvo tikras, jog “su juo [Kristumi] kenčiame, kad 
su juo būtume pagerbti" (Rom 8,17). Kančia, kad ir sun- 
kiausia, pakeliama, jei žiūrima į šviesesnę ateitį: “ Aš 
manau, jog šio laiko kentėjimai nereikšmingi, lyginant 
juos su būsimąja garbe, kuri mumyse bus apreikšta“ 

(Rom 8,18). Rašydamas filipiečiams apie “bendravimą 
kentėjimuose"' (Fil 3,10), Paulius turėjo mintyje šį mis- 
tinį ryšį su Kristumi ir su krikščioniškomis bendrijomis, 
dalyvaujant bendroje kančioje bei tarnystėje ir pagaliau 
— Kristaus atėjimo spindesy. 

ė X SKYRIUS 


PAULIAUS 
DIEVO TAUTOS 
SAMPRATA 


Aš nesigėdiju Evangelijos, 
nes ji yra Dievo galybė 
išgelbėti kiekvienam tikinčiajam. .. 


(Rom 1,16). 


Maždaug 57 m. po Kr. Paulius iš Korinto rašė laiš- 
ką Romos bendrijai, kuri ne jo buvo įsteigta ir su kuria 
jis beveik neturėjo asmeniškų ryšių. Labai galimas daly- 
kas, kad Pauliaus bičiuliai Akvilas ir jo žmona Priskilė, 
imperatoriaus Klaudijaus išguiti iš Romos (jie minimi 
Apd 18,2), vėl ten buvo grįžę. Apaštalas Petras, Romos 
bendrijos galva, kaip jau matėme, savo kai kuriomis pa- 
žiūromis skyrėsi nuo Pauliaus (Gal2). Rašydamas ro- 
miečiams krikščionims, Paulius norėjo ne vien juos su- 
pažindinti su savo būsimais planais, nes žadėjo netrukus 
juos aplankyti (Rom 1,8-15; 15,14-33), bet ypač apšvies- 
ti apie savo skelbiamą Evangeliją bei savo Dievo tautos 
sampratą (Rom 1,16-8,39). Paulius ieškojo bendros kal- 
bos su romiečiais, o ne bandė taisyti jų tikėjimą: “ Aš 
trokštu jus pamatyti, kad galėčiau jums perduoti šiek 
tiek dvasinių dovanų jums sustiprinti, tai yra drauge pa- 

siguosti bendru jūsų ir mano tikėjimu“ (Rom 1,11-12). 
Šių aplinkybių dėka, Laiškas romiečiams yra nuosekliau- 
sias bei darniausias iš visų mus pasiekusių Pauliaus laiš- 
kų ir tikriausiai iš visų jo laiškų apskritai. Parašytas besi- 
baigiant jo apaštališkai veiklai, jame susumuojama Pau- 
liaus Evangelija bei įvertinami apaštalo atlikti darbai. 
Pasinaudodami šiuo laišku kaip pagrindu, panagrinėsime 
kai kurias svarbias Pauliaus teologijos temas. 


“VISI NUSIDĖJO IR STOKOJA DIEVO GARBĖS" 
(Rom 3,23) 


Žydų pasaulėžiūroje dora nebuvo idealų įgyvendini- 
mas, bet paklusnumas gyvajam ir asmeniškajam Dievui. 
Šią sampratą perėmė Paulius ir ją skelbė Bendrijai. Tie- 
sa, žydų Tora, kurią jie laikė Dievo valios apreiškimu, 
turėjo daug smulkmeniškų įsakymų, kurių ištikimieji bu- 
vo įpareigoti laikytis. Tačiau jie nebuvo laikomi doros 
dėsniais, bet apčiuopiamomis Dievo valios išraiškomis. 
Žydų galvosena nedoras elgesys turėjo šaknis arba žmo- 
gaus sukilime prieš Dievą, arba jo pavergime Dievui prie- 
šiškos jėgos. Žmogus tokion vergijon galėjo patekti, atsi- 
sakydamas tarnauti Dievui, arba, Dievui leidžiant, blogis 
galėjo jį taip užvaldyti, kad jis taptų apsėstas. Žmogus 
be Dievo, tai žmogus atsisakęs paklusnumo ryšio. Jo pa- 
dėtis Šventraštyje aptariama vienu bendru žodžiu — nuo- 
dėmė. Veiksmai, padaryti neturint paklusnumo ryšio su 
Dievu, yra beprasmiai arba nuodėmingi. Įžanginę Laiško 
romiečiams dalį Paulius paskiria nuodėmingumo temai 
(Rom 1,18-3,20). 

Anot Pauliaus, žmogus neišvengiamai priklauso 
žmonių giminei, žmonijai. Tai šventraštinė žmogaus sam- 
prata: žmogus nuo pat gimimo turi buitinį ryšį su savo 
tauta, su savo gentimi, su savo šeima. Jis taip pat pri- 
klauso žmonijai, besistengiančiai tapti savarankiška ir 

nepriklausoma nuo Dievo. Adomo troškimas “būti kaip 
Dievas" (Pr 3,5) yra kiekvieno žmogaus troškimas. 
Todėl Adomo istorija yra žmonijos istorija, nuodėmės 
kelias. Sukurtas Dievo bendradarbiu, žmogus nori pa- 
veržti Kūrėjo vaidmenį ir tapti nepriklausomas nuo jo. 
Būti nuodėmėje reiškia būti bėdoje: “. . „visi yra nusidė- 
ję ir stokoja Dievo garbės" (Rom 3,23), o “atpildas už 
nuodėmę — mirtis" (Rom 6,23). Ar yra kokia išeitis 
žmogui? Šį klausimą svarsto Paulius. 

Jis drauge su Senojo Testamento autoriais teigia, kad 
ši liūdna žmogaus padėtis nėra be išeities. Iš nuodėmin- 
gos žmonijos Dievas atskyrė saujelę žmonių ir iš jų su- 
kūrė Dievo tautą — Izraelį. Išėjimo knygoje skaitome: 

„„matėte, ką padariau egiptiečiams, ir kaip jus 
nešiojau ant aro sparnų, ir kaip jus pas save pasi- 
ėmiau. Jei tad klausysite mano balso ir laikysite 
mano sandorą, jūs būsite mano nuosavybė tarp visų 
tautų; nes mano yra visa žemė. Ir jūs man būsite 
kunigiška karalija ir šventoji tauta“ (Iš 19,4-6). 
Izraelio tauta suprato, kad ji yra išrinkta būti Dievo 

tarnu istorijoje. Antrasis Izaijas, žydų pranašas Babilo- 

nijos tremtyje,““* rašo: 
“Aš esu Jahvė, aš pasišaukiau tave teisume, aš tau, 
padaviau ranką ir palaikiau tave. Aš tave padariau 
sandora tautai, šviesa pagonių tautoms. Atmerkti ak- 
liesiems akis, išvesti iš požemio kalinius, iš kalėji- 
mo sėdinčius tamsoje“ (Iz 42,6-7). 
Taigi Dievo tautos uždavinys istorijoje: būti šventa 
tauta (t.y. Dievo išrinkta) ir nešti pagonims Dievo paži- 
nimo šviesą. Paulius drauge su kitais Naujojo Testamen- 


166587-538 m. pr. Kr. antrasis Izaijas kalbėjo vilties žodžius žydams 
tremtiniams, kurie surašyti Izaijo knygoje 40-55 skyriuose. 

to autoriais teigia, kad Izraelis šio uždavinio neatliko. 
Užtat Dievas kuria per Jėzų Kristų naująją Dievo tautą 
savo tikslui žmonijos istorijoje siekti. Naujosios Sandoros 
sąvoka pirmąsyk išreiškiama pranašo Jeremijo, kuris kal- 
bėjo Dievo vardu 626-587 m. pr. Kr.: 

“ Štai ateina metas, sako Jahvė, aš sudarysiu su Izra- 

eliu ir Juda naują sandorą. Ne tokią sandorą, kurią 

buvau sudaręs su jų tėvais. .., kurią jie sulaužė. .. 

Aš įdėsiu savo įstatymą į juos pačius ir įrašysiu jį 

jų širdyse; aš būsiu jų Dievas, o jie bus mano tauta" 

(Jer 31,31-33.). 

Pauliaus įsitikinimu, ši Naujoji Sandora buvo suda- 
ryta Jėzaus Kristaus mirties auka (1 Kor 11,25). Ir kiti 
Naujojo Testamento autoriai yra tos pačios minties (Lk 
22,20;'“ Žvd 9,15-28; 10,16-18). Pagal Naujojo Testa- 
mento Bendrijos galvojimą, Naujoji Sandora nėra sudaro- 
ma su asmenimis, kurie biologiškai priklauso Izraelio 
tautai, bet su asmenimis, kurie, nežiūrint rasės, tautos ar 
lyties, atsako tikėjimu ir paklusnumu Izraelio Dievui, į 
juos prašnekusiam per Jėzų Kristų. Taigi Paulius neklau- 
sia: kaip pavieniai asmenys įtiki ir yra Dievo išganomi, 
bet — kaip Dievas nepaklusnioje žmonijoje kuria sau Tau- 
tą? Mes esame linkę, ypač protestantų su katalikais isto- 
rinio konflikto šviesoje, Laiško romiečiams pagrindine 
tema laikyti nuteisinimą tikėjimu. Bet nei ši, nei Pauliaus 
misija pagonims nėra jo pagrindinis rūpestis. Jis šiame 
laiške nori parodyti, kaip Dievas susikuria sau ateities 
Tautą istorijoje. 

Trumpai užsiminęs apie save ir apie skelbiamą 
Evangeliją bei pasiaiškinęs, kodėl nudelsė savo apsilan- 
kymą Romoje (Rom1,1-15), Paulius metasi į esminį klau- 
simą —— Dievo darbą, kuriant sau Tautą. Iš pat pradžios 


167Taip pat žr. Mt 26,28 ir Mk 14,24, 

aišku, kad Paulius, nors ir persiėmęs savo misija pago- 
nims, vis dėlto sielojasi žydais ir jų vaidmeniu Dievo iš- 
ganymo plane, kurio jie yra netekę. Tačiau jis tiki, kad ir 
žydas, ir graikas yra skirti džiaugtis Dievo išganymu, t.y. 
dalyvauti visatos išgelbėjime iš vergijos blogiui ir sugrįž- 
ti prie Dievo tikslo, žmogų bei kūriniją atnaujinant iš 
pagrindų. Pauliaus širdies rūpestį išreiškia jo raktinis po- 
sakis: Dievo teisumas įvykdomas tikėjimu. Prieš pasaky- 
damas kas yra teisumas, Paulius imasi aiškinti kaip tas 
Dievo teisumas buvo apreikštas ir kodėl jis pažįstamas 
tiktai tikėjimu, tuo tapdamas veiksmingų žmoguje. 

Dievo buvimo, kūrimo ir apvaizdinio veikimo visa- 
toje pažinimas nėra tik saujelės žmonių turtas, jiems vie- 
niems apreikštas. Šis Dievo pažinimas, sako Paulius, yra 
prieinamas kiekvienam žmogui, kuris stebi visatos nuosta- 
bią tvarką bei didingumą. Žmogus, kuris Dievo negarbi- 
na ir jam nedėkoja, bet išmaino Dievo šlovę į nykstančius 
žmogaus sukurtus daiktus arba į gyvulių ir paukščių gar- 
binimą — “Dievo tiesą iškeitė į melą ir lenkėsi bei tar- 
navo kūriniams, o ne Kūrėjui. .?? (Rom 1,25). Paulius 
piešia labai liūdną žmogaus, nutolusio nuo Kūrėjo, mora- 
linio supuvimo vaizdą (Rom 1,18-22). Žydai, kurie buvo 
gavę Dievo valios apreiškimą Toroje, bet nevykdė jos nu- 
rodymų, dar labiau peiktini negu pagonys. Jų doriniai 
trūkumai juos daro panašius į tamsoje besigrabaliojan- 
čius pagonis, ir jie yra “po nuodėmės letena" (Rom 2, 
1-3,9). Taip visa žmonija — ir pagonys ir žydai — sle- 
giama pasmerkimo. Joks žmogus savo pastangomis jo ne- 
pajėgtų pašalinti. Net Tora to negali padaryti; ji tegali 
nurodyti, kas darytina ir ko vengtina. Ji tik primena, o 
ne išdildo, kaltę. 

Į šią beviltišką padėtį įžengė pats Dievas, siųsdamas 
Jėzų Kristų į pasaulį. Per Kristų žmogaus priešiškumas 
Dievui yra nugalimas; jo nuotola nuo Dievo sunaikinama 

tiltu; jis išvaduojamas iš vergijos blogiui, sunaikinant jo 
kaltę. Išvaduotas iš “nuodėmės letenos" žmogus gali pra- 
dėti dorai elgtis, o esant jos valdžioje, tai yra tuščia sva- 
jonė. 

Žmogaus nuotola nuo Dievo nėra vien tik besikarto- 
jančių nuodėmių pasekmė. Jis negali Dievo pasiekti dėl 
to, kad priklauso žmonijai, praradusiai savo pirminį Die- 
vo atvaizdo spindesį: “visi yra nusidėję ir stokoja Dievo 
garbės" (Rom 3,23). Čia Paulius primena žmogaus kū- 
rimo pasakojimą Pradžios knygoje, kur sakoma, kad žmo- 
gus — vyras ir moteris — buvo sukurtas pagal Dievo 
atvaizdą (1,27). Paulius šį pasakojimą laiko tikra žmo- 
gaus kilmės išraiška. Jam žmogus visuomet yra “Die- 
vo atvaizdas ir atšvaitas“ (1 Kor 11,7). Kadangi visa 
žmonija dalyvauja Adomo nuodėmėje (Pr 3), todėl ji 
visa taip pat turi dalyvauti nepaklusnumu Dievui užsitar- 
nautoje bausmėje. Šis įsitikinimas buvo dalis tradicinio 
žydų tikėjimo žmonijos solidarumu. Kai karalius Dovy- 
das nusidėjo Dievui, surašydamas tautą, visa tauta turėjo 
kentėti (2 Sam 24). Mat, Dievo tautos narių skaičius bu- 
vo laikomas dieviška paslaptimi, kurion joks žmogus ne- 
turėjo teisės kištis. Tačiau bausmę už karaliaus kaltę 
kentėjo visa tauta. 

Kalbėdamas apie žmonijos vienybę maište prieš Die- 
vą, Paulius niekuomet nenaudoja išsireiškimo “gimtoji 
nuodėmė". Tačiau skaitytojui nesunku Pauliaus nuolat 
kartojamam žody nuodėmė suprasti, kad tai yra giminin- 
ga teologinei gimtosios nuodėmės sąvokai. Sugretindamas 
Adomą su Jėzumi Kristumi, Adomo neklusnumą su Kris- 
taus klusnumu, Paulius išreiškia savo nuodėmės ir atpir- 
kimo sampratą istorijos sampynoje (Rom 5,12-21). 

Kadangi žmonija, dalyvaudama Adomo nuodėmėje, 
yra patekusi bėdon, jos išgelbėjimas galimas tik ją visiš- 
kai atnaujinus, atkūrus iš naujo. Senoji žmonija yra pa- 

ženklinta Adomo nepaklusnumu, sukilimu prieš Dievą ir 
pasidavimu blogio vergijon. Naujoji žmonija pasižymi 
Jėzaus Kristaus tobulu klusnumu Dievo valiai. Bepras- 
miška liepti žmogui būti geram, nes joks žmogus negali 
būti geras be Dievo malonės. Neužtenka šiek tiek apgydy- 
ti žmogaus žaizdas — reikia, kad jis būtų atnaujintas iš 
vidaus, iš pačių gelmių. Tik tuomet jis gali ne vien vei- 
du, o visa širdimi grįžti į Dievą. 
“ŽMOGUS NUTEISINAMAS TIKĖJIMU* (Rom 3,28) 


Nuteisinimas gerais darbais. Paulius gerbė savo am- 
žiaus graikų etikos taisykles ir skaitėsi su jomis bei jų 
išraiška. Tačiau, jo manymu, kalbėti apie etiką doroviš- 
kai bejėgiam žmogui yra laiko gaišinimas arba dar blo- 
giau — jo suvedžiojimas. Mat, žmogus gali pasiduoti iliu- 
zijai, kad savo gerais darbais jis privers Dievą jį priimti. 
Pauliui ne tik graikų etika, bet ir Mozės Įstatymas žmo- 
gų ne kilnino, o jį žlugdė, nes priminė jam jo dorinius 
trūkumus. Žmogus, nutolęs nuo Dievo, neturi vidinės jė- 
gos daryti tai, kas reikia, ar vengti to, kas bloga. Todėl 
Paulius primygtinai pabrėžia, kad “.. „įstatymo darbais 
[Dievo] akivaizdoje nebus nuteisintas nė vienas žmogus. 
Per įstatymą tik pažįstame nuodėmę“ (Rom 3,20). Jokios 
dorovinės taisyklės nepadaro žmogaus gero, o tik dar la- 
biau išryškina jo kaltę (Rom 3,20). 

Nuteisinimas tikėjimu. Dabar, sako Paulius, Dievas 
prašnekino žmogų visai nauja kalba — jis kviečia žmogų 
tapti nuteisintu tikėjimu. Tai yra įmanoma per Jėzų Kris- 
tų. Tikėjimu Dievas grindė savo ryšį su vyrais bei mote- 
rimis nuo Abraomo laikų (Rom 4), kaip jau buvo pa- 
brėžta Laiške galatams. Todėl geroji naujiena apreikšta 
per Jėzų Kristų nėra praeities paneigimas, tarsi Dievas 
būtų susirišęs su Izraelio tauta vien Įstatymu, o su krikš- 
čionių Bendrija tikėjimu! Ne. Jau pats Mozės Įstatymas 

rodė, kad Dievas norėjo savo tautos širdies, ne apeigų 
atlikinėjimo ar kruopštaus ir pareigingo taisyklių pildy- 
mo. Izraelio pranašai sielote sielojosi, kad tauta pasken- 
dusi išviršinėse religinėse formose, o jos širdis toli nuo 
Dievo. Ką liudijo anuomet Įstatymas ir Pranašai, Paulius 
sako, galioja ir dabar, Dievui atlikus lemiamą išganymo 
darbą per Jėzų Kristų. Paulius suveda visą savo Evange- 
lijos esmę į šias eilutes: 


Bet dabar, nepriklausomai nuo įstatymo, pasireiškė 
Dievo teisumas, kurį paliudijo Įstatymas ir Prana- 
šai. Tai Dievo teisumas, tikėjimu į Jėzų Kristų duo- 
damas visiems tikintiesiems. Nėra jokio skirtumo, 
nes visi yra nusidėję ir stokoja Dievo garbės, o nu- 
teisinami dovanai jo malone dėl Kristaus Jėzaus at- 
pirkimo. Dievas jį paskyrė permaldavimo auka, vei- 
kiančia per tikėjimą jo kraujo galia. Jis norėjo pa- 
rodyti savo teisumą tuo, kad nenubaudė už nuodė- 
mes, padarytas anksčiau, dieviškojo kantrumo lai- 
kais, ir norėjo parodyti savo teisumą dabartiniu me- 
tu, pasirodydamas esąs teisus ir nuteisinantis tą, ku- 
ris tiki Jėzų (Rom 3,21-26). 
Čia paaiškinamas trejopas išganymo darbas, Dievo atlik- 
tas per Kristų: 1. žmogus išvaduotas iš blogio vergijos 
(atpirkimas); 2. žmogaus kaltė, neleidžianti jam prisi- 
artinti prie Dievo, visiškai panaikinta (atleidimas); 3. 
žmogui sugrąžinamas teisumo ryšys su Dievu (nuteisini- 
mas). Šie Pauliaus žodžiai yra kupini jo asmeninio iš- 
gyvenimo bei apmąstymo Dievo išganingos veiklos Kris- 
tuje. Tos dieviškos veiklos išraiška trimis sąvokomis — 
atpirkimas, atleidimas, nuteisinimas — yra būdinga Pau- 
liui. Verta šiomis sąvokomis pasidomėti. 


Teisumas lietuvių kalba reiškia doros ir teisingumo 
savybę. Galime ir Dievą teisiu bei teisingu vadinti, ir 

žmogų doru bei teisingu laikyti. Todėl veiksmažodis “nu- 
teisinti" turėtų reikšti: padaryti teisų bei teisingą, arba 
paskelbti teisiu bei teisingu. Tačiau šventraštinė teisumo 
samprata yra labai skirtinga. Šis žodis hebrajų kalba iš- 
reiškia ne savybę, o veiksmą. Senovėje žydas teisėjas, nu- 
teisindamas kaltinamąjį, jam negalėjo duoti teisingumo 
savybės ar jį paskelbti nekaltu, bet jis panaikino blogą 
padėtį, kurion kaltinamasis buvo pakliuvęs ir atstatė jį į 
prarastą vietą. Viena Negyvosios jūros ritinių psalmė, su- 
kurta pirmojo krikščioniškojo amžiaus pradžioje Kumra- 
no sektos poeto, naudoja abu žodžius —teisumą ir nuteisi- 
nimą — išreikšti Dievo elgesiui su tais, kurie juo pasitiki: 

„. „mano nuteisinimas priklauso Dievui; 

jo rankose yra mano kelio pilnatvė, 

kartu su mano širdies sąžiningumu. 

Jo teisumu mano nuodėmė bus ištrinta. .. 

Šios psalmės žodžiais aiškiai norima pabrėžti Dievo 
veiksmą, kuriuo užguitieji yra apginami. “Širdies sąži- 
ningumas"" yra viena iš šio Dievo veiksmo padarinių. 
Panašiai kalba ir Paulius: 

Dievas jį [Jėzų Kristų) paskyrė permaldavimo auka, 
veikiančia per tikėjimą jo kraujo galia. Jis norėjo 
parodyti savo teisumą. .. (Rom 3,25). 2 
Teisumu Paulius ne vien nusako Dievo savybę, bet teigia, 
jog Dievas šia savo savybe dalinasi su žmogumi. Paulius 
turi mintyje, kad Dievas sugrąžino žmogų į teisingą ryšį 
su juo pačiu ir su artimu, tuo padarydamas žmogų teisų. 
Pirmieji Laiško romiečiams skyriai aprašo žmogaus 
— ir pagonių, ir žydų — nusikaltimus, jų moralinį nuo- 
smūkį, nutolstant nuo Dievo, ir jų bergždžias pastangas 
168W. H. Brownlee, “The Dead Sea Manual of Discipline," žurnale 


Bulletin of the American Schools of Oriental Research: Supplementary 
Studies Nos. 10-12 (New Haven: ASOR, 1951), 42-43. 

išsinarplioti iš šios padėties (Rom 1,18-3,20). Rom 3,21- 
26 Paulius tvirtina, kad teisingas ryšys su Dievu ir artimu 
yra vaisius Dievo darbo Jėzuje Kristuje. Tad Dievo teisu- 
mo vaisiai yra dovana, žmogui prieinama vien tikėjimu 
(Rom 3,24). “Nėra jokio skirtumo, .. .visi yra nusidėję 
ir stokoja Dievo garbės, o nuteisinami dovanai jo malone 
dėl Kristaus Jėzaus atpirkimo" (Rom 3,22-24). 


Nuteisinimo tikėjimu pagrindas. Nuteisinąs Dievo 
darbas vyksta per Jėzaus mirtį ant kryžiaus. Paulius su- 
pranta Jėzaus mirtį ant kryžiaus panašiai, kaip Morkus 
savo evangelijoje. Mk 10,45 Jėzus savo mirtį vadina iš- 
pirkimu (arba atpirkimu). Tas pats graikiškas žodis apo- 
lytrosis naudojamas ir Pauliaus Laiškuose (Rom 3,24). 
Išpirkimu vergas buvo išvaduojamas iš vergijos. Juo 
Paulius nusako išvadavimo būdą, ne kainą, mokėtą už iš- 
vadavimą. Laiške kolosiečiams 2,13-15 jis labai vaizdžiai 
aptaria išpirkimą: “Jis [Kristus] ištrynė mus kaltinantį 
skolos raštą ir panaikino jį, prismeigdamas prie kryžiaus. 
Jis nuginklavo vadovybes ir valdžias, viešai jas pažemin- 
damas ir jame [kryžiuje] švęsdamas pergalę prieš jas“. 
Tai skamba panašiai, kaip Jėzaus žodžiai palyginime, ku- 
riuo jis pabrėžė, jog esąs galingesnis už piktąsias dvasias: 
“Argi gali kas nors įsilaužti į galiūno [šėtono] namus ir 
pasiglemžti jo namų turtą, pirmiau nesurišęs galiūno?" 
(Mt 12,29). Anot Pauliaus, “vadovybės ir valdžios“ 
skaudžiai apsiriko, nesuvokdamas, kokį būdą Dievas pa- 
sirinko joms surišti ir nuginkluoti. Jeigu jos būtų žinoju- 
sios, kad kryžius jas nugalės, nebūtų kursčiusios Jėzaus 
priešų jį nukryžiuoti.““" Taigi išpirkimo vaizdu Paulius 

169Pirminė krikščionių Bendrija buvo įsitikinusi, kad kiekvieno vie- 
šosios valdžios atstovo užnugaryje veikė nematoma dvasinė jėga. Ši nema- 
tomoji, Dievui priešiška jėga ruošė sąmokslą prieš Dievą. Žr. “Bendrija ir 


Amžiaus pabaiga: Apokalipsė (Apreiškimas Jonui)" antroje dalyje. Šiame 
skyriuje gvildenama apokaliptinė tematika. 

nurodo Kristaus kryžiaus prasmę. Jis Laiške romiečiams 
ne sykį panaudoja išlaisvinto vergo vaizdą: “Būdami 
nuodėmės vergai, jūs buvote nepriklausomi nuo teisumo“ 
(Rom 6,20). Tokia buvo romiečių padėtis prieš atsiver- 
čiant į krikščionybę. Jiems įtikėjus, jie buvo “nuteisinami 
dovanai [Dievo] malone dėl Kristaus Jėzaus atpirkimo“ 
(Rom 3,24). Dievas, išvadavęs žmogų iš nuodėmės ver- 
gijos, jį nuteisino. 

Dievas žmogaus nuteisinimo darbą ailiko per Jėzų, 
kuris tam vaidmeniui buvo skirtas nuo visatos pradžios. 
Skaitant Pauliaus žodžius: “ Dievas jį paskyrė permalda- 
vimo auka, veikiančia per tikėjimą jo kraujo jėga" (Rom 
3,25), susidaro įspūdis, kad Dievas yra kerštingas ir jo 
rūstybė gali būti permaldaujama tik kruvina auka. Ir pats 
žodis permaldavimo auka (gr. hilasterion), atrodo, tai 
dar labiau paryškina. Nejaugi visagalis Dievas būtų kerš- 
tingas? Septuagintos tekste žodis Kilasterion reiškia kaltės 
pašalinimą, nugriaunant tvorą, kuri atskyrė žmogų nuo 
Dievo. Yra dvi galimybės. Jei kliūtis tarp Dievo ir žmo- 
gaus pašalinama žmogaus veiksmu, tai pašalinimas būtų 
permaldavimo auka. Bet jei kliūtį pašalina pats Dievas 
savo malone, žodis atleidimas yra tikslesnis ir geriau iš- 
reiškia Pauliaus mintį. Žydams buvo įprasta gyvybę su- 
tapatinti su krauju: hebrajų žodis kraujas reiškia gyvybę, 
ir atvirkščiai: gyvybė — kraują. Taigi Paulius, sakyda- 
mas, kad Dievas nuteisina žmogų Jėzaus “kraujo galia“, 
nori pabrėžti, kad Jėzaus klusniu pasiaukojimu Dievui 
mirtimi ant kryžiaus kaltės tvora, atitvėrusi žmogų nuo 
Dievo, buvo pašalinta. 

Mintis, kad Jėzaus klusnumas pašalina žmogaus kal- 
tę yra perdėm aiški Rom 5,19: “Kaip vieno žmogaus ne- 
klusnumu daugelis tapo nusidėjėliai, taip vieno klusnumu 
daugelis taps teisūs''; taip pat Fil 2,8, “.. .jis nusižemi- 
no, tapdamas klusnus iki mirties, iki kryžiaus mirties“. 


335 


Tačiau šios minties rišlumas ne visuomet aiškus mūsų 
laikų žmogui. Iš evangelijų pasakojimų galima spręsti, 
kad viena iš svarbiausių priežasčių, paakinusių Jėzaus 
priešus jį sunaikinti, buvo paplitusi nuomonė, kad Jėzus 
kenkė žydų religijos išorinei sąrangai ir žemino doros 
lygį. Jis atsisakė laikytis fariziejų reikalavimų ir bendra- 
vo su “nešvariais" žmonėmis, bičiuliavosi su dvasiniais 
benamiais. Jis nesmerkė nuodėmingo žmogaus, bet prie- 
šingai, traukdavo per dantį tuos, kurie save laikė gerais 
ir dorais. Jėzaus palyginimai alsuote alsavo maloniu 4r 
atlaidžiu Dievu. Todėl žydų religijos atstovai ėmė jį lai- 
kyti jų religijos griovėju. Tapdamas “muitininkų ir nu- 
sidėjėlių bičiuliu" (Lk 7,34), Jėzus paruošė kelią mir- 
ties sprendimui. Nežiūrint vis didėjančio priešiškumo jo 
veiklai, Jėzus nesiliovė Dievo vardu reikalavęs žydų re- 
liginių įstaigų ataskaitos, o nusidėjėliams skelbęs Dievo 
malonę. Tokia jam buvo Dievo valia: vykdyti ir skelbti 
Dievo atleidimą. Jėzaus klusnumą iki mirties Paulius ne- 
išlaužė iš piršto. Jėzaus mirties sujungimas su nuodėmių 
atleidimu jau buvo Pauliaus paveldėtame tikėjimo krai- 
tyje, kurį Bendrija skelbė nuo pat pradžios (1 Kor 15, 
1-11). 

Dievo darbas grąžinti žmogų į teisų ryšį su savimi 
buvo visiškai ir galutinai apreikštas Jėzuje Kristuje (Rom 
3,25-26). Jau Senajame Testamente Dievas pasirodė esąs 
nusikaltusiam žmogui atlaidus ir kantrus. Tačiau nemalo- 
nus kaltės jausmas ir dvasinis aklumas neleido žmogui 
suprasti šio Dievo atlaidumo bei kantrumo. Savo kaltės 
slegiamas, žmogus slėpėsi nuo Dievo, ieškodamas ramy- 
bės ir saugumo netikrų dievų garbinime. O dabar, Jėzui 
atėjus ir įvykdžius klusnumą net savo gyvybės kaina, vi- 
siems laikams apreikšta, kad Dievas yra tas, kuris paša- 
lina tvoras ir stato tiltus, kad žmogus galėtų pas jį su- 
grįžti. Atliepdamas šiam Dievo darbui per Jėzų Kristų, 

žmogus turi pasitikėti Dievu ir priimti Dievo išganymą 
bei nuteisinimą Kristuje (en Christo). 


Žydas ir pagonis. Joks žmogus neturi pagrindo pūs- 
tis prieš Dievą. Žmogus yra teisus prieš Dievą tik apreikš- 
tosios Jėzuje Kristuje Dievo malonės dėka (Rom 3,27-28). 
Dievui nėra skirtumo tarp žydo ir pagonio: abu turi eiti 
prie Dievo tikėjimo keliu, nes “žmogus nuteisinamas ti- 
kėjimu“" (Rom 3,28). Paulius įrodinėja, kad net apipiaus- 
tymas neviršija tikėjimo, nes “ Abraomas įtikėjo Dievu, ir 
tai jam buvo įskaityta teisumu? (Rom 4,3). Kadangi Ab- 
raomui duotas pažadas rėmėsi vien jo tikėjimu (Rom 4, 
13-25), Paulius tvirtina, kad nėra reikalo pagonims krikš- 
čionims priimti apipiaustymą —- žydų paprotį. Apipiaus- 
tymas niekuomet nebuvo kelias į išganymą. 

Kai kam iš tų įrodinėjimų gali pirštis išvada kad, 
turint tikėjimą, galima savavališkai gyventi. Paulius to- 
kiai išvadai užbėga už akių: “Ką gi sakysime? Gal mums 
pasilikti nuodėmėje, kad gausėtų malonė? Nieku būdu! 
Mirę nuodėmei, kaipgi toliau gyventume joje?“ (Rom 6, 
1-2). Tikint Dievo savęs apreiškimu Jėzuje Kristuje ir 
jo žygiu pašalinant visas kliūtis žmogaus grįžimui prie 
jo, patiriama nuostabiai stipri jėga gyvenime. Tai Dievo 
meilės jėga, kuri “yra išlieta mūsų širdyse“ (Rom 5,5) 
per Kristų (Rom 5,1-5; 2 Kor 5,14-15). Žmogus tačiau 
yra laisvas atliepti ar neatliepti Dievo meilei. Jai atliepus 
tikėjimu, žmogus pasijunta pagautas Kristaus meilės: 
“Kristaus meilė valdo mus, įsitikinusius, kad jei vienas 
mirė už visus, tai ir visi yra mirę. Jis yra miręs už visus, 
kad gyvieji nebe sau gyventų, bet tam, kuris už juos nu- 
mirė ir buvo prikeltas“ (2 Kor 5,14-15). Taigi tikintįjį 
valdanti jėga nėra pareigos ar prievartos, o Kristaus mei- 
lės jėga. 

“DIEVAS KRISTUJE SUTAIKINO SU SAVIMI 
ŽMONES* (2 Kor 5,19) 


Pauliaus Evangelijoje nuolat susiduriame su Jėzaus 
ir Dievo tarpusavio ryšiu. Jis šio ryšio niekur tiesiogiai 
neaptaria, nors savo Laiškuose skiria labai daug dėmesio 
tam, ką Dievas padarė per Jėzų. Svarbu neužmiršti, kad 
šventraštinė galvosena nepasižymi abstrakčiomis sąvoko- 
mis, o kelia veiksmus ir įvykius. Šventraštyje ir žmogus 
nėra “ daiktavardis", bet “ veiksmažodis", jis pažįstamas 
iš veiksmų. Izraelio tauta nerinko sąvokų ar teorijų apie 
Dievą, bet didžiavosi tuo, ką Dievas jai buvo padaręs ir 
kaip save jai buvo apreiškęs jos istorinėje patirtyje. Ir 
Naujajame Testamente Jėzaus galvosena bei elgsena pa- 
našiai išreiškiama: juk ir jis buvo žydas (Rom 1,3; Gal 
4,4). Kartą paprašytas aptarti artimą, jis nesiėmė aptarti 
artimo sąvokos, o atsakė palyginimu apie gailestingąjį 
samarietį (Lk 10,29-37), tapusį artimu savo veiksmais. 
Galvojimas sąvokomis mums yra labiau įprastas, todėl 
Pauliaus ir Šventraščio veiksminė galvosena mums gero- 
kai svetima. Norint suprasti, kaip Paulius aptaria Jėzaus 
ryšį su Dievu, reikia nuolat prisiminti jo veiksminę gal- 
voseną. Pirmiausia, pažiūrėkime kokius titulus Paulius 
naudoja Jėzaus atpirkėjo vaidmeniui reikšti. 


Jėzus Viešpats. Paulius retai tiesiogiai pasako, kad 
Jėzus Kristus yra Dievas, pvz.: “.. „iš jų [žydų] kūno 
atžvilgiu yra kilęs Kristus — visiems viešpataujantis Die- 
vas, šlovingas per amžius. Amen!" (Rom 9,5).'** Dažnai 
jis taip artimai suriša Jėzų su Dievu, kad sunku suprasti, 
ar jis kalba apie Tėvą ar Sūnų. Vienas šių atvejų yra Pau- 
liaus nuolat naudojamas titulas — Jėzus Viešpats, arba 
Viešpats Jėzus. Viešpats buvo Dievui duodamas titulas — 
tik Dievas yra Viešpats! Graikų kalba Viešpats yra Ky- 


170Jaseph A. Fitzmyer, “The Letter to the Romans“, JBC, 53:97. 

rios, kuris naudojamas Septuagintoje Dievui vadinti. Žy- 
dai iš pagarbos netardavo Dievo šventojo vardo JHVH 
(Jahveh).!" Šis hebrajiškas žodis, susidedąs iš keturių 
priebalsių, buvo laikomas paties Dievo savęs apreiškimu 
ir todėl netariamas. Jo reikšmė — “Jis-Yra istoriniuose 
įvykiuose žmogui"? (t.y. savo tautai). Grįžę iš tremties 
Babilone, žydai pradėjo Dievą vadinti Adonai, graikų 
kalba — Kyrios, lotyniškai — Dominus, o lietuviškai sa- 
kome Viešpats. Taigi Viešpaties titulas buvo išskirtinai 
naudojamas Dievui. Jėzų vadindami Viešpačiu, krikščio- 
nys, drauge ir Paulius savo Laiškuose, išreiškė savo tikė- 
jimą Jėzaus dievyste. 

Kyrios buvo plačiai naudojamas pagonių tarpe, ypač 
misterijų religijose. Ozirio ir Dionizo apeigose kyrios ti- 
tulu vadinamas išganytojas. Rašydamas korintiečiams, 
Paulius atkreipia jų dėmesį į tai, kad romėnų pasaulyje 
yra daugybė tarp savęs berungtyniaujančių viešpačių, 
arba kyrioi (1 Kor 8,5). Pirmieji krikščionys misionie- 
riai kalbėjo, kad Dievas “padarė Viešpačiu ir Mesiju tą 
Jėzų, kurį jūs nukryžiavote* (Apd 2,36). Ši samprata 
tebeaidi Pauliaus Laiške filipiečiams (Fil 2,9-11). Tikė- 
jimo išpažinimas, kad “Jėzus yra Viešpats“ yra pats se- 
niausias Naujojo Testamento istorijoje (Rom 10,9-10). 

Nors Paulius pirmasis supopuliarino Kyrios titulą 
Jėzui, iš to nedera daryti išvados, kad Paulius ėmė skelb- 
ti jį tokiu išganytoju, kokių buvo apstu helenistinėse reli- 
gijose. Paulius cituoja aramaišką išsireiškimą Maranatha 
(1 Kor 16,22), kuris reiškia: Viešpatie mūsų, ateik“? 


1715 3,13-14: “Aš Esu, kuris esu" arba “Jis-Yra". Jis-Yra hebrajiš- 
kai yra "ehyeh, ką mes rašome Jakvek. Senasis hebrajiškas Šventraštis bu- 
vo parašytas tik su priebalsėmis. Dabartinis tekstas, vadinamas masoretiniu 
tekstu, turi ir balses, kurios buvo pridėtos 750-1000 m. po Kr. 

172Šis išsireiškimas gali turėti dvi prasmes: Marana tha — Viešpatie 
mūsų, ateik! arba Maran atha — Mūsų Viešpats ateis. Tai gali būti arba 
prašymo malda arba tikėjimo išpažinimas. 

Čia susiduriame su seniausiu krikščionybės tikėjimo krai- 
čiu. Pati ankstyviausia krikščionių karta Palestinoje kal- 
bėjo "aramaiškai ir Jėzų vadino Viešpačiu, t.y. Dievų. 
Paulius perėmė šią tikėjimo kraičio išraišką ir išvertė į 
graikų kalbą, naudodamas žodį Kyrios. Paulius savo 
Laiškuose pritaiko Jėzui Senojo Testamento tekstus, kurie 
savo pirminiame kontekste kalba apie Izraelio Dievą — 
Jahvę. Puikus pavyzdys yra Laiške romiečiams 10,13, kur 
Paulius cituoja pranašo Joelio žodžius: “Kiekvienas, ku- 
ris šaukiasi Viešpaties vardo, bus išgelbėtas“ (2,32). Tai 
aiškiai taikoma Kristui, nes raginama šauktis jo vardo. 


Jėzus Dievo Sūnus. Paulius taip pat mėgsta vadinti 
Jėzų Dievo Sūnumi. Senajame Testamente šiuo titulu bu- 
vo paženklinamas karalius, patepimu skirtas valdyti Die- 
vo tautą (Ps 2,7). Vėlesnėje Izraelio istorijoje Dievo sū- 
numi imta vadinti ir ateisiantis karalius, kuris sukurs Die- 
vo karalystę žemėje. Paulius, vadindamas Jėzų Dievo Sū- 
numi, tikėjo jį esant pateptą sukurti Dievo karalystę visa- 
toje (Kol1,13-23). Šiai įprastinei Senojo Testamento 
Dievo sūnaus sampratai Paulius davė naują turinį: inty- 
mus Jėzaus ryšys su Dievu padaro jį Dievo Sūnumi, ne- 
regimojo Dievo atvaizdu ir pirmgimiu mirusiųjų tarpe 
(Kol 1,13.15.18). Nenuostabu, kad Paulius aprašo Jė- 
zaus mirtį už nusidėjėlius “Dievo meilės parodymu“ 
(Rom 5,8). 

Paulius labai retai Jėzų vadina tik jo asmeniniu var- 
du. (Jėzus reiškia Išganytojas). Jam mieliau vadinti Jėzų 
Jėzumi Kristumi, arba Kristumi Jėzumi, arba Viešpačiu. 
Jėzumi Kristumi. Kaip nesykį turėjome progos pastebėti, 
Kristaus titulas yra graikų kalbon išverstas hebrajiškas žo- 
dis Mašiach arba Mesijas, kuris lietuviškai būtų Patepta- 
sis. Mesiju (Mašiach) buvo vadinamas karalius, pateptas 
valdyti tautą vietoje Dievo. Tuo vardu galėjo būti vadina- 

mas ir kitas asmuo, turįs pagal Dievo planą ypatingą 
vaidmenį žmonijos istorijoje. Kyras, persų karalius (550 
-530 pr. Kr.), buvo paženklintas šiuo titulu, nes išleido 
istorinį potvarkį, įsakydamas Izraelio tremtiniams Babi- 
lone grįžti į gimtąjį kraštą (Iz 45,1). Mesijo titulu pa- 
ženklinamas ir Dievo tarnas,“ kuris atpirksiąs Izraelį 
(Iz61). Paulius, vadindamas Jėzų Kristumi, išreiškia 
savo tikėjimą, kad Jėzus yra tas, per kurį Dievas nuga- 
lėjo piktąsias jėgas ir žmogų sugrąžino į teisų santykį 
su Dievu. 

Jėzus Atpirkėjas. Krikščionybei tapus Romos impe- 
rijos oficialia religija, teologai aistringai ginčijosi, norė- 
dami suprasti Jėzaus dieviškąją ir žmogiškąją prigimtį. 
Kas jis buvo? Ar jis turėjo tik dievišką valią, ar tik žmo- 
gišką? O gal jis turėjo kokią nors sudėtinę valią — ir 
dievišką ir žmogišką? Galutinai problema išrišta pareiš- 
kimu, kad Jėzus turėjo ne tik dievišką, bet ir žmogišką 
prigimtį, nors buvo vienas asmuo. Bet iš to kilo dar kiti 
neaiškumai pirmuosiuose krikščionybės amžiuose: kur 
dingo Jėzaus dieviškoji prigimtis, kuriai priklauso visa- 
žinojimas ir visurbuvimas, juk jis gyveno tik žemėje — 
ribotose laiko bei vietos aplinkybėse? Kaip Jėzus, būda- 
mas Dievo Sūnumi, iš viso galėjo kęsti žmogiškus nepri- 
teklius — alkį ir troškulį, augti “išmintimi, metais ir 
malone Dievo ir žmonių akivaizdoje“ (Lk 2,52)? Kaip 
Dievo Sūnus ir Viešpats galėjo sakyti: “Tos dienos ar 
tos valandos [Žmogaus Sūnaus atėjimo] niekas nežino, 
nei angelai danguje, nei Sūnus, vien Tėvas“ (Mk 13, 
32)? Pauliui šios problemos buvo svetimos. Jam svar- 
biausias dalykas buvo, kad Dievas lemiamu darbu per 
Jėzų Kristų atpirko visą kūriniją. Paulius tai buvo asme- 
niškai patyręs: jis buvo narys Bendrijos, kuri taip pat 


173Žr. Dievo Tarno giesmės: Iz42,1-4; 49,16; 50,4-9; 52,13 - 53,12. 

buvo išgyvenusi Dievo teisumą ir gerumą. Todėl savo 
Laiškuose Paulius nesiliovė sumaniai priminti šį didįjį 
Dievo darbą ir jo pasekmes. 

Vienas puikiausių šio Dievo darbo per Jėzų Kristų 
sampratos pavyzdžių yra 2 Kor: “... Dievas buvo Kris- 
tuje, sutaikindamas su savimi pasaulį“ (5,19).!7* Šių žo- 
džių visa prasmė pajuniama Laiške romiečiams 5, kur 
Paulius aprašo visą žmoniją, ne tik nutolusią nuo Dievo, 
bet karo stovyje su Dievu. Anot Pauliaus, ne Dievas pyks- 
ta ant žmogaus, bet žmogus įtūžęs prieš Dievą. Nepaklus- 
numu pakrauta širdimi bei kaltės jausmo slegiamas, žmo- 
gus bėga nuo Dievo veido, kaip Adomas Pradžios knygos 
pasakojime (Pr 3,8). Taip ant Dievo širsdamas, žmo- 
gus tampa įžūliu Dievo priešu. Tokia buvo žmogaus bū- 
sena prieš Kristui ateinant. Bejėgis žmogus įtūžęs prieš 
Dievą! Jėzaus klusnume žmogus pamatė, koks turi būti 
žmogaus santykis su Dievu. Nors Jėzaus gyvenimas bai- 
gėsi tariamu pralaimėjimu — mirtimi ant kryžiaus, tačiau 
Dievas išaukštino jį, prikeldamas iš numirusių ir paso- 
dindamas savo dešinėje.“ Taigi negalėjo būti jokios abe- 
jonės, kad per Kristų Dievas nugalėjo nuodėmę ir mirtį. 
Dievo savęs apiplėšimu žmogui atpirkti per Jėzų Kristų 
buvo apreikšta beribė Dievo meilė. Dievo gerumui (ma- 
lonei) nėra ribų nei saiko, nes jis paskyrė savo Sūnų 
mirčiai, kad žmogus suprastų, kaip Dievas jį myli, pri- 
imtų nuodėmių atleidimą ir būtų sutaikintas su Dievu. 

Naujasis santykis su Dievu, Dievo darbo Kristuje 
padarinys, Pauliaus sugretinamas su Adomo nepaklusnu- 
mo pasekmėmis (Rom 5,12-21). Adomas, senosios . kūri- 
nijos atstovas, grubiai nesiskaitydamas su Dievo valia, 


174Autoriaus vertimas. 
175“Sėdėti dešinėje" reiškia būti lygiu su tuo, kurio dešinėje sėdi- 
ma. Žr. Apd 2,29-36. 

užsitarnavo pasmerkimą ir atnešė mirtį žmonijai. Kristus, 
naujosios kūrinijos vadas, savo klusnumu žmogų nuteisi- 
nęs, jį perkeičia ir padaro Dievui priimtiną. Ši perkeista 
žmonija tampa naująja Dievo tauta. Tai naujas Dievo kū- 
rinys, nes jo įvykdomas perkeitimas paliečia žmogaus šir- 
dies gelmes. Jo perkeitimo pradžia yra tikėjimas, kuris, 
Paulius tvirtina, yra durys į atpirkimą. Įtikėjus Evange- 
lija — Jėzumi Kristumi, žmogui atsiveria “Dievo galybė 
išgelbėti kiekvienam tikinčiajam“ (Rom 1,16). Ta galy- 
bė pasireiškia Dievo Dvasios veikimu, keičiant tikinčiojo 
norus bei siekius pagal Dievo valią. 

Kristus prieš įsikūnijimą. Jėzaus reikšmė Pauliaus 
teologine galvosena neprasidėjo tik jo gimimu ir nesiri- 
ojo žmonijos išganymo pažadu. Paulius tikėjo, kad Jė- 
zus buvo prieš tapdamas žmogumi, jis veikė Dievo vardu 
visatos kūrime. Ir atpirkimo darbas tik tada bus užbaig- 
tas, kai visa kūrinija bus grąžinta į nuo pat pradžios jai 
skirtą vietą Dievo plane. 

Buvimo prieš įsikūnijimą mintis nebuvo svetima 
Pauliaus meto žydijos galvosenai. Psalmėse randame sam- 
pratą, kad žmogaus gyvenimo gijos jau užmegztos Dievo 
plane dar prieš jo gimimą: 

Juk tu mano širdį sukūrei, 

sunarstei mane motinos įščioj. 

Dėkoju, kad taip stebuklingai mane tu sukūrei, 

kad visi tavo darbai stebuklingi. .. 

Nė vienas kaulelis nebuvo tau slaptas, 

kai tamsoj mane tvėrei, 

kai slaptingai aš brendau po žemėm. 

Tavo akys regėjo visus mano darbus, — 

jie surašyti į tavo knygą (Ps 138/139/,13-16). 
Čia besiruošiąs į pasaulį ateiti kūdikis lyginamas su besi- 
kalančiu iš žemės daigu. Žmogaus gyvenimo eiga jau su- 

rašyta Dievo knygoje, jam net negimus. Taigi buvimas 
prieš gimimą Šventraštyje yra gana aiškiai minimas. Tai 
duoda Pauliaus mąstysenai pagrindą apie Kristų. Bet rei- 
kia pripažinti, kad toji mąstysena yra savita. Prieš gim- 
damas, Jėzus ne tik paskiriamas savo būsimai atpirkimo 
misijai, bet jis jau turi kūrėjo vaidmenį (Kol 1,15-17). 

Žydų vadinamoji išminties raštija, kalbėdama apie 
pasaulio kūrimą, alsuoja įsitikinimu, kad tas darbas vyko 
per tarpininką. Paprastai šis tarpininkas yra suasmenin- 
ta" Išmintis (Pat 8,22-31). Kai kada Tora yra suasme- 
ninama ir pristatoma kaip visatos kūrimo tarpininkas (Sir 
/Ekl 24,1-16). Paulius pasisavino pasaulio kūrimui šią 
tarpininko sampratą, pritaikydamas ją savo tikslui. Jam 
Jėzus Kristus yra “neregimojo Dievo atvaizdas, ... [ku- 
riame] sutverta visa, kas yra danguje ir žemėje, ... visa 
sutverta per jį ir jam" (Kol 1,15-17). Naujojo Amžiaus 
pilnatvei atėjus, visa kūrinija džiaugsis atpirkimo vai- 
siais. Piktojo jėgos, laikusios kūriniją po savo letena, bus 
galutinai nugalėtos. Kūrinija įžengs į laisvės epochą drau- 
ge su žmogumi, kuris, tikėdamas Dievo darbu Jėzuje 
Kristuje, jau dabar gyvena naujuoju gyvenimu (Rom 8, 
17-25). Tiek tikintieji, tiek visa kūrinija su ilgesiu laukia 
šio Atbaigos Amžiaus žėrėjimo. Tuo tarpu ir vieni ir kiti 
tebedūsauja ir tebevargsta, nes kol kas jie yra “išgelbėti 
[tik] viltimi" (Rom 8,24). 

Kaip matome, Pauliaus išsireiškimas “Dievas buvo 
Kristuje, sutaikindamas su savimi pasaulį" (2 Kor 5,19), 
yra kraute perkrautas turinio. Paulius laiko Jėzų turėjus 
“Dievo prigimtį", nors godžiai nesilaikė “savo lygybės 
su Dievu“ (Fil 2,6). Jis priskiria Jėzui dieviškas savybes 
ir dievišką vaidmenį, dar prieš tampant žmogumi. Todėl 
jis ir gali kalbėti apie Dievo malonę ir “mūsų Viešpaties 


176Išmintis vaizduojama su žmogiškom savybėm. 

Jėzaus Kristaus malonę“ (Rom 1,7). Vėlesni Naujojo 
Testamento autoriai Jėzaus santykį su Dievu aptaria gi- 
mimu iš mergelės (Matas ir Lukas) arba išreiškia amži- 
nojo, prieš įsikūnijimą buvusio, Dievo Žodžio-Logos sam- 
prata (Jonas). 

Pauliaus christologija yra perdėm praktiška. Ji gi- 
mė, apaštalui sprendžiant praktiškus tikėjimo bei gyve- 
nimo klausimus jaunose krikščionių bendrijose. Pavyz- 
džiui, anas nuostabus Jėzaus savęs apiplėšimo aprašymas 
Fil 2,6-11, kilo, Pauliui raginant filipiečių bendriją gy- 
venti darnoje, žiūrinti “ne savo naudos, bet kitų" (Fil2, 
4). Dievo paslapties Kristuje aprašymas Kol 1,15.20, 
taip pat iššauktas aplinkybių, Pauliui bandant kolosie- 
čiams įrodyti, kaip netinkama christologija veda į netin- 
kamą elgesį. Visur ir visada Paulius norėjo savo skaity- 
tojams pabrėžti, kad Jėzaus Kristaus reikšmė jiems glūdi 
Dievo atliktame darbe per Kristų jų išganymui. Tokiu 
būdu Paulius galėjo su jais pasidalinti savo paties išlais- 
vinimo bei perkeitimo patirtimi: “Aš iš tikrųjų visa lai- 
kau nuostoliu, palyginus su Kristaus Jėzaus, mano Vieš- 
paties, pažinimo didybe. . . Trokštu pažinti ji, jo prisikė- 
limo galybę ir bendravimą jo kentėjimuose, noriu pana- 
šiai kaip jis numirti, kad pasiekčiau ir prisikėlimą iš nu- 
mirusių. . . aš vejuosi, norėdamas pagauti, nes aš jau esu 
Kristaus Jėzaus pagautas" (Fil 3,8-12). 


“KAS YRA KRISTUJE, TAS YRA NAUJAS KŪRINYS" 
(2 Kor 5,17) 


Žmogus, kuris tikėjimu į Jėzų Kristų buvo išgy- 
venęs sutaikinimą su Dievu, anot Pauliaus, buvo visiškai 
naujas kūrinys. Jis nebuvo tik pasitaisęs nusidėjėlis, bet 
dalis Naujosios Kūrinijos, kuriai priklausė kiekvienas pa- 
sitikįs Kristaus galia grąžinti jį į teisumo santykį su Die- 
vu. “Kas buvo sena — praėjo, šiai atsirado nauja“? (2 

Kor 5,17). Ši Naujoji Kūrinija gimė kai “Dievas Kris- 
tuje sutaikino su savimi žmones“ (Rom 6; 2 Kor 5,19). 

Krikštu tikintysis yra sutapatinamas su Kristumi, — 
su jo mirtimi ir prisikėlimu.““" Kadangi tikėjimu jis da- 
lyvauja Kristaus klusnume iki mirties, jis turi dalį ir at- 
naujintame gyvenime, kuris prasidėjo prisikėlimu. Nau- 
'asis gyvenimas Kristuje laisvas nuo mirties baimės; ja- 
me žėri piktų, žmogų pavergiančių jėgų pergalė. Paulius 
suglaustai aprašo Naujosios Kūrinijos sampratą Laiške 
korintiečiams: “Kaip Adome visi miršta, taip Kristuje 
visi bus atgaivinti" (1 Kor 15,22). 

Nors tikintysis krikštu susivienija su Kristumi ir yra 
Kristuje, jis vis tiek lieka atsakingas už savo veiksmus. 
Iš Dievo taško žiūrint, viso atpirkimo plano galutinis at- 
baigimas jau aiškus, bet žmogus iš savo pusės turi ap- 
spręsti savo veiksmus ir gyventi kaip dera krikščioniui. 
Paulius savo Laiškuose žmogaus atliepimą Dievo darbui 
per Kristų dažnai išreiškia ir tiesiogine, ir liepiamąja 
nuosaka: “Kadangi Dievas buvo Kristuje" (2 Kor 5,19), 
“todėl laikykite save mirusiais nuodėmei, o gyvais Die- 
vui Kristuje Jėzuje" (Rom 6,11). Žmogų tebesantį fizinia- 
me kūne (savo žmogiškame trapume) nuolat lydi pagun- 
da nusidėti. Galimybė atkristi į senąjį nuodėmingąjį gy- 
venimą visad tebėra aktuali. Nuodėmė galima net atnau- 
jinto gyvenimo būsenoje. Todėl Paulius nesiliauja ragi- 
nęs savo bendrijų narius, pažinusius atnaujinto gyvenimo 
Kristuje jėgą, naudotis savo dvasiniais ištekliais ir leisti 
Dievui juos panaudoti. Tiesa, jo supratimu, tarnyba Die- 
vui buvo labiau visos bendrijos negu pavienio asmens rei- 


177Krikšto apeigų simbolika buvo itin ryški pradžioje, kai krikšti- 
jamasis būdavo panardinamas krikštyklon — išreikšti jo dalyvavimą Kris- 
taus mirtyje, — ir vėl ištraukiamas, — išreikšti jo dalyvavimą Kristaus 
prisikėlime. Graikų kalbos žodžio baptizo prasmė yra panardinti, arba į- 
merkti. 

kalas. Tačiau kiekvienas bendrijos narys buvo įpareigo- 
tas nepasiduoti nuodėmės vilionei, o nuolat gaivinti savo 
širdyje įsitikinimą, kad jo gyvenimas remiasi klusnumu 
Dievui. Paulius šiuo atveju stato aiškų ultimatumą: arba 
— arba! Negalima turėti šiek tiek paklusnumo Dievui ir 
šiek tiek nuodėmės. “Argi nežinote, kad, pasiduodami 
kam nors klusniai tarnauti, jūs iš tiesų tampate vergais 
to, kurio klausote: ar tai būtų nuodėmė, vedanti į mirtį, 
ar klusnumas, vedantis į teisumą. Ačiū Dievui, kad, buvę 
nuodėmės vergais, jūs iš širdies paklusote. . . ir. .. tapote 
teisumo tarnai“ (Rom 6,16-17). 

Nebūtų nei tikslu, nei teisinga daryti išvadą Paulių 
mokius krikščionis, kad žmogus turi būti arba teisus, be 
jokios dėmelės, arba beviltiškai pasinėręs nuodėmės ba- 
loje. Ir jis pats prisipažįsta darąs visa, kad augtų teisu- 
mu, tikėdamas Kristumi, ir taptų vis pranašesnis, sekda- 
mas klusniojo Kristaus pavyzdžiu (Fil3,7-11). Paulius 
net įspėja filipiečius: “ Aš nesakau, kad jau esu [Kristaus 
pažinimo] pasiekęs ar tapęs tobulas“ (Fil 3,12). Nors 
nesėkmė vargindavo Paulių, bet jis pamiršta, “kas užpa- 
kalyje," ir veržiasi pirmyn į tikslą, siekdamas “laimikio 
aukštybėse, kurio Dievas kviečia siekti Kristuje Jėzuje“ 
(Fil3,13-16). Jėga, kuri stumia Paulių pirmyn, nėra 
“laimikis, bet noras žėrėti pasišventimu ir dėkingumu 
už atpirkimo malonę, kurią jis ir visa Bendrija buvo ga- 
vę iš Dievo. 


“MES BUVOME PAKRIKŠTYTI... KAD SUDARYTUME 
VIENĄ KŪNĄ" (1 Kor 12,13) 


Paulius mėgsta krikščionių Bendriją aptarti žodžiu 
“kūnas" (gr. soma). Tai buvo labai patraukli metafora, 


ne tik visiems suprantama, bet ir daugiaprasmė. Šiuo į- 
vaizdžiu Paulius pristato krikščionių Bendrijos poreikius. 

Kūnas — Bendrijos vienybė. Išlaikyti Bendrijos vie- 
nybę buvo Pauliaus svarbiausias rūpestis. Tai matėme, 
nagrinėdami Pauliaus pastangas gydyti korintiečių ben- 
driją darkantį ir griaunaniį susiskaldymą. Bendrijos vie- 
nybė Pauliui nebuvo susirinkusių krikščionių vien tik pa- 
kilus jausmas, bet ir tikėjimas mistine vienybe Kristuje. 
Bendrija save tapatino su Kristumi — jo mirtimi ir prisi- 
kėlimu. Paulius, naudodamas “ kūno" metaforą, teigia, jog 
krikščionis, būdamas Kristaus Kūno narys, yra laisvas 
nuo Mozės Įstatymo lygiai kaip, vyrui mirus, našlė tampa 
laisva nuo įstatymo, rišusio ją su vyru (Rom 7,1-6). Kaip 
našlė yra laisva tekėti už kito, taip ir tikintysis yra laisvas 
įsijungti į mistinę vienybę su Kristumi. Vedybinis santy- 
kis, — moterystės metafora, — yra įvaizdis religinio iš- 
gyvenimo, dažnai naudojamas Senajame Testamente (pvz. 
pranašų Ozėjo ir Izaijo knygose). Be to, jis buvo plačiai 
naudojamas pagonių misterijų religijų apeigose. Pagonys, 
tapdami krikščionimis, lengvai suprato šį įvaizdį, nors ir 
maža ką težinodami apie Senąjį Testamentą. 


Kūnas — įvairumas Bendrijoje. Rašydamas romie- 
čiams, Paulius įsakmiai moko, kad Bendrija turi džiaug- 
tis įvairumu, kuris reiškiasi Kūno vienybėje. Paulius 
jiems aiškina, kad viena ir ta pati Dvasia atėjo i jų gy- 
venimą per krikštą (Rom 12,3-8; 1 Kor 12,4-11. 12-30) 
ir dabar veikia juose, per juos atlikdama Dievo darbą. 
Dvasios suteiktos dovanos (gr. charizmos) įgalina tikin- 
čiuosius dalyvauti Bendrijos veikloje (pranašyste, tarna- 
vimu, skatinimu, vadovavimu, mokymu) ir taip pat da- 
ryti gerus darbus (šalpos, gailestingumo). Kūno darna 
suardoma, kai kiekvienas narys nori daryti tą pati darbą 
arba kai vienas narys nužemina kito atliekamų pareigų 
svarbą ar garbingumą. Paulius įspėja prieš tokį netikusį 
elgesį: “Mes visi buvome pakrikštyti vienoje Dvasioje, 

kad sudarytume vieną kūną — žydai ir graikai, vergai ir 
laisvieji, ir visi buvome pagirdyti viena Dvasia" (1 Kor 
12,13). Ir vėl: “. . „narių daug, o kūnas vienas. Akis ne- 
gali sakyti rankai: “Man tavęs nereikia, ar galva kojoms: 
“Man jūsų nereikia'" (1 Kor 12,21). Dvasia veikia vi- 
suose kūno nariuose, nurodydama jiems uždavinius ir 
duodama jėgų juos atlikti. Dovanų įvairovė neapakina, 
nes viena ir ta pati Dvasia “dalija kiekvienam atskirai, 
kaip jai patinka" (1 Kor 12,11). 

Bendrijos gyvybė, kaip ir žmogaus kūno gyvybė, 
priklauso nuo centrinių organų veikimo. Joks žmogaus 
kūno sąnaris negali gyvuoti nepriklausomai nuo viso kū- 
no. O kūnas sujungia daugelį sąnarių. Pauliui centrinis 
žmogaus kūno organas yra galva. Todėl ir Kristaus kūno 
narių gyvybė priklauso nuo Galvos, t.y. nuo Kristaus 
(Kol2,17-19). Galva nėra vien tik gyvybės šaltinis vi- 
sam kūnui, ji apsprendžia ir kūno augimą bei darnoje 
išlaiko visą kūno veiklą. Kūno vienybės ir jo priklauso- 
mumo nuo Galvos tema yra išsamiau išvystoma Laiške 
efeziečiams 8 

Krikščionių Bendrija nėra savivaldė: ji suburiama 
tikėjimu į Jėzų Kristų, kuris nuolat ją šaukia būti. Kris- 
tus, savo mirtimi sudaręs Sandorą jungiančią Bendriją 
su Dievu, nuolat siunčia savo Dvasią jai vadovauti ir į- 
kvėpti gyvybę bei gyvenimą. 


GYVENAME PAGAL DVASIA (Rom 8,4) 


Dvasia yra jėga. Kai Paulius ėmė aiškinti krikščio- 
nybę pagonims, jie jau tikėjo dvasių buvimu ir jų įtaka 


178Naujojo Testamento tyrinėtojai nesutinka, ar ši laišką parašė 
Paulius, ar kuris nors Pauliui artimas asmuo. Laiško teologija apie Bend- 
riją atspindi jos padėtį pirmo amžiaus paskutiniame dešimtmety, kada 
Paulius jau buvo miręs. 

žmonėms. Demonų apsėdimas jiems buvo kasdienio po- 
kalbio reikalas. Jie tikėjo ne tik piktosiomis, bet ir gero- 
siomis dvasiomis, kurios, apvaldžiusios žmogų, galėjo ką 
naudingo nuveikti, pvz. dievaičio Apolono įkvėpta Delfų 
orakulo žynė pranašaudavo. Graikų kalbos žodis pneuma, 
kaip ir hebrajiškas ruach reiškė “judąs oras“. Kadangi 
oras juda ir kvėpavime ir vėjuje, žodis “ dvasia" gavo pa- 
slaptingą bei neapčiuopiamą prasmę. Tačiau, nors dvasios 
dvelkimas neapčiuopiamas, jis yra gyvybe alsuojanti tik- 
rovė. Pauliui “ Dvasia" buvo visur prasiskverbianti Die- 
vo jėga, galybė. Tai Dievo kvėpavimas bei dvelkimas kū- 
rinijoje ir istoriniuose įvykiuose. Tad nenuostabu, kad 
Pauliaus Laiškuose Jėzaus Kristaus asmuo ir Šventoji 
Dvasia yra labai artimi: “Viešpats [Jėzus Kristus] yra 
Dvasia" (2 Kor 3,17). Kai kada Paulius be jokio įspėji- 
mo viename sakinyje kalba apie Kristų, o sekančiame 
jau apie Dvasią: 
“Jeigu Kristus yra jumyse, tai kūnas, tiesa, marus 
dėl nuodėmės, bet dvasia [žmogus yra dvasia, nes jis 
atviras Dievui ir Dievo paveikiamasĮ] — gyva dėl 
teisumo. Jei jumyse gyvena Dvasia [Dievo visur 
prasiskverbianti jėga) to, kuris Jėzų prikėlė iš nu- 
mirusių. .?* (Rom 8,10-11). 
Kristus ir Dvasia Pauliaus galvosenoje yra labai artimi 
vienas kitam: “Kristus... jumyse“ ir “jumyse. .. Dva- 
sia". Tokiu būdu Paulius gali aprašyti gyvenimą Kris- 
tuje esant gyvenimu pagal Dvasią. 


Žmogaus prigimtis“ kovoja prieš Dvasią. Kadaise 


179Žmogaus prigimtis, arba žmogus-kūrinys yra nutolęs nuo Dievo ir 
paskendęs savo trapume. Žr. Rom 8,4: “gyvename ne pagal kūną Lt.y. pa- 
gal savo ribotą žmogišką prigimtį, kuri priešinasi Dievui], bet pagal Dva- 
sią." Ir čia lietuviškasis vertimas neperduoda graikiškojo žodžio sarks pras- 
mės. Anglų kalboje žodis body atitinka graikų kalbos soma, o flesk išreiš- 
kia sarks prasmę — žmogiškąjį trapumą ir ribotumą. 

buvo aiškinama, kad Pauliaus nepajėgumas gyventi pagal 
Mozės Įstatymą jį atvedė prie Kristaus. Imant Rom 7,7- 
25 kaip grynai autobiografinį pasakojimą, gal juo ir bū- 
tų galima pateisinti Pauliaus atsivertimą. Tačiau atrodo, 
kad Paulius čia kalba apie kiekvieno žmogaus grumtynes 
su savimi. Žmogus neišvengiamai pajunta doros įsakymų 
naštą, kuri jame gimdo 'vidinę kovą jų nepaisyti arba 
bandyti save priversti juos vykdyti. Paulius save laikė be 
priekaišto ištikimą Mozės Įstatymo reikalavimams (Fil 
3,6). Jį vargino ne tiek nepajėgumas juos vykdyti, kiek 
santykio su Dievu lėkštumas, net ir tobulai juos pildant. 

Be to, Įstatymas labiau parodo žmoguje nuodėmę, 
negu teisumą. Paulius rašo apie žmogų apskritai: “ Aš 
kadaise gyvenau be įstatymo [žmogus prieš Mozės Įsta- 
tymo laikus]. Paskui, atėjus įstatymui [Sinajaus kalne 
padarytai SandoraiĮ, atgijo ir nuodėmė, o aš numiriau; 
taip man paaiškėjo, kad įsakymas skirtas gyvenimui, nu- 
vedė mane į mirtį. Įsakymo paskatinta nuodėmė mane su- 
vedžiojo ir juo mane nužudė“ (Rom 7,9-11). Įsakmūs 
draudimai tapo akstinu jų neklausyti: “Dėl įsakymo nuo- 
dėmė pasirodė esanti be saiko nuodėminga"' (Rom 7,13b). 
Paulius, išlaisvintas iš Įstatymo, tapusio nuodėmės įran- 
kiu, Dievui tarnauja Dvasios jėgos stiprinamas. Savo gy- 
venimą prieš atsivertimą jis vadina “gyvenimu pagal 
žmogaus prigimtį" (“pagal kūną" — Rom 8,4), t.y. nuo- 
latiniame nerime, nuotoloje nuo Dievo, nepajėgume tapti 
jam priimtinu. Žmogaus prigimtis linkusi pasitikėti ne- 
pastoviu tikrovės lopeliu ir jame užsitikrinti sau laimę. 
Žmogus sprendžia pagal išorines apraiškas — vertina tur- 
tą, jėgą, Žmonių teikiamą pagarbą. Tuo pagrindu gudrusis 
gundytojas apeliavo į žmogų Rojuje sukilti prieš savo 
Kūrėją ir pačiam apspręsti, “kas gera ir kas pikta" (Pr 
3,5). Taigi žmogus, gyvendamas tik pagal savo prigimtį, 
“pagal kūną“, ima vergauti daiktams, trokšdamas vis 

daugiau jų turėti ir taip patenka į klystkelius. Jam be- 
klaidžiojant, didėja spraga tarp jo ir Kūrėjo — iškyla 
neperžengiama bedugnė. 

Sugretindamas gyvenimą pagal prigimtį su gyveni- 
mu pagal Dvasią, Paulius kalba apie dorinį gyvenimą, ne 
dualistinį dvasios-medžiagos priešiškumą. Dualistinės fi- 
losofijos galvosena, nors anuomet ir populiari, Pauliui 
yra svetima. Jis nelaiko medžiagą bloga, o dvasią gera. 
Jis išryškina priešingumą tarp grynai žmogiškų siekių ir 
Dvasios įkvėpto dorinio gyvenimo. 

Pauliui nuolat rūpi iškelti, kad visa žmonija vargsta 
toje pačioje bėdoje, nes joks žmogus, neišskiriant žydų, 
vykdančių Mozės Įstatymą, savo prigimtimi nepajėgia 
vykdyti Dievo valios (Rom 3,19-20): “Per įstatymą tik 
pažįstame nuodėmę“'. Net Mozės Įstatymas negalėjo žmo- 
gų grąžinti i teisumo santykį su Dievu. Todėl Dievas siun- 
tė savo Sūnų, visais atžvilgiais panašų į žmogų, išskyrus 
vieną bruožą: “jis godžiai nesilaikė savo lygybės su Die- 
vu, bet apiplėšė pats save, priimdamas tarno išvaizdą ir 
tapdamas panašus į žmones. Jis ir išore tapo kaip visi 
žmonės; jis nusižemino, tapdamas klusnus iki mirties, iki 
kryžiaus mirties“? (Fil2,7-8). Tokiu būdu buvo palauž- 
ta nuodėmės jėga žmoguje. Ko įstatymas padaryti nega- 
lėjo, “. . nesugebėjo, kur jis pasirodė per silpnas dėl kū- 
no [žmogaus prigimties trapumol, tai įvykdė Dievas. Jis 
atsiuntė savo Sūnų nuodėmingo kūno pavidalu [turintį 
trapią žmogišką prigimtį] ir nuodėmei įveikti pasmerkė 
nuodėmę kūne [Kristus savo žmogiškoje prigimtyjeY' 
(Rom 8,3). Dabar visi, kurie yra Kristuje, pajėgia išpil- 
dyti Įstatymo reikalavimus, bet ne savo jėgomis, o Dvasios 
pagalba, kuri veikia jų gyvenime. Todėl krikščionis gy- 
vena ne pagal savo žmogiškąją prigimtį, bet pagal Dva- 
sią (Rom 8,3-11). 


Dvasios jėgos stiprinamas, Paulius savo gyvenime 

atrado ramybę bei artimą santykį su Dievu, kurio paklus- 
numas Mozės Įstatymui jam nedavė. Įsūnystės santykis 
su Dievu, kuris yra šio artumo pagrindas, Pauliaus iš- 
reiškiamas maldos kreipiniu: “ Aba, Tėve" (Rom 8,15).*** 
Taigi, Dvasios veikimas Pauliui nebuvo blanki, neasme- 
ninė jėga, bet gilus ir nuoširdus Dievo artumo išgyveni- 
mas. Nieko panašaus jis nebuvo patyręs, aistringai pil- 
dydamas Mozės Įstatymą prieš savo atsivertimą pakeliui 
į Damaską (Apd 9,1-18; 22,1-16; 26,1-20). 

Gyvenimas Dvasioje Pauliui nebuvo kažkokia stebuk- 
linga būsena be jokios įtampos ar sunkumų. Paulius pa- 
kėlė kasdienius vargus, nes tikėjo, kad jie yra įžanga į 
Naująjį Teisumo Amžių. Dvasios vaidmuo čia buvo labai 
svarbus. Dvasia savo veikimu paankstino Dievo valios 
pergalę kūrinijoje (Rom 8,23). Dvasia, gyvenanti žmo- 
guje, yra garantija ir ateities pilnatvės pažadas. Ji moko 
melstis ir užtaria neišsakomais maldavimais (Rom 8,26- 
28). Taip tikintysis pajėgia laukti Dienos, kurią Dievas 
įgyvendins savo tikslą kūrinijoje, ir pakelti sunkumus, 
žinant, kad Dievo ranka yra įvykiuose, kurie jį supa (Rom 
8,28-30). Tikėjimas Dievu, kuris “nepagailėjo nė savo 
Sūnaus, bet atidavė jį už mus visus" (Rom 8,32), ne vien 
išlaisvina krikščionį nuo kaltės ir baimės jausmo, bet ir 
stiprina pasitikėjimą, kad niekas “negalės mūsų atskirti 
nuo Dievo meilės, kuri yra mūsų Viešpatyje Jėzuje Kris- 


tuje" (Rom 8,39). 


Dvasios veikimas ir reikalavimai. Paulius, kaip ir 
pats Jėzus, mokė, kad neužtenka žmogui liepimo Dievui 
paklusti, daryti gera ir vengti bloga. Reikia prašnekinti 
žmogaus širdį ir duoti jam jėgų visa tai atlikti. Nors Pau- 


180Aramajų kalbos žodis Abba atitiktų mūsų maloninį kreipinį Tė- 
veli labiau negu Tėve. Ta pati nuotaika išreiškiama dažnai naudojamu 
atsidūsėjimu “Dievuli mano!" 

liui Dvasios veikimas buvo gyvenimiška tikrovė, jis savo 
Laiškuose nepraleidžia progos duoti gana smulkmeniškus 
ir sumanius nurodymus savo bendrijoms. “Kas gera, tin- 
kama ir tobula" (Rom 12,2), ne sykį turėjo būti tiksliai, 
juoda ant balto išdėstoma. Rom 12-13,15 skyriuose gali- 
ma rasti keletą vietų, kur Pauliaus doros dėsnių išraiška 
atspindi anuometinę stoikų etikos išraišką. Bet net ir šiais 
atvejais, Pauliaus doros požiūris netampa graikišku, o 
lieka iš esmės šventraštinis. Pauliaus raginimai daryti 
gera visuomet remiasi meile bei dėkingumu Dievui, o ne 
etikos logika. Jis nebando atitrauktai nagrinėti gėrio są- 
vokos ir net neklausia, kokios yra žmogaus pareigos gy- 
venime. Pauliui svarbu iššaukti skaitytojo atsaką į “Die- 
vo malonę"', patirtą Jėzuje Kristuje, ir tuo pagrindu ryž- 
tis tarnauti bei atsiduoti Dievui. 

Paulius labiausiai priartėja prie tuometinių etikos 
dėsnių išraiškos Laiške kolosiėčiams 3,5-4,6. Čia bendrais 
nurodymais jis moko apie krikščionių šeimyninius santy- 
kius. Panašus, nors kur kas ilgesnis tokių pamokymų rin- 
kinys yra ir Laiške efeziečiams (4,25-6,20).*' Bet ir čia 
pamokymai nėra vien liepimas dorai elgtis, bet jie yra 
paremti Dievo atleidimu per Kristų, kuris įvyksta tikin- 
čiuosiuose gyvenančios Dvasios veikimu; Kristaus meile 
Bendrijai; ir rūpesčiu laimėti Bendrijai netikinčiųjų pa- 
garbą. Taigi Paulius gyvenimo nematuoja etikos idealais 
ar normomis, bet žmogaus atsidavimu Dievui, kuris jį pa- 
šventina. Dievo šventumas, su kuriuo žmogus suėjo į san- 
tykį per Kristų, reikalauja iš žmogaus kasdienio gerumo, 
o ne vien gero elgesio todėl, kad jis būtų naudingas ar ati- 
tinkąs žmogaus prigimtį. Nors Paulius retkarčiais ir pa- 
sinaudodavo stoikų dorybių sąrašais, jis negalvojo kaip 
stoikai. Jo įsitikinimu, žmogaus prigimtis jį vilioja ir 


181Žr, išnašą nr. 178. 

gundo atmesti Dievo valią, bet žmoguje veikianti Dievo 
. Dvasia ne tik jame žadina norą daryti gera ir vengti blo- 
ga, bet duoda jam jėgų tai daryti. “Gyventi pagal Dva- 
sią"" (Rom 8,4) — Pauliaus pagrindinis doros dėsnis. 


“VISI BŪSIME PAKEISTT“* (1 Kor 15,51) 


Nuo pat pradžios Bendrijos savimonė buvo pagrįsta 
tikėjimu, kad Dievas sukūrė tai, ką Paulius vadina naują- 


ja Dievo Tauta, draugėn suburdamas tikinčius Jėzumi 
Kristumi. Paulius yra įsitikinęs, kad Bendrija jau yra 
naujasis Dievo kūrinys, apčiuopiama, nors dar ne visiš- 


kai subrendusi, tikrovė. 


Izraelio tautos būklė. Paulių nuolat vargino klausi- 
mas: “Ar Dievas atstūmė savo tautą?" (Rom 11,1). Jam 
ši problema buvo tokia opi, kad jis Laiško romiečiams 
net trijuose skyriuose nagrinėja ryšį Izraelio — buvusios 
Dievo Tautos — su krikščionių Bendrija — naująja Dievo 
Tauta. Paulius pripažista ypatingą vietą Izraeliui išga- 
nymo plane —- pirmoji sandora, pranašai, ateities paža- 
dai, Dievo duoti Izraeliui. Dievas anuomet pasielgė, kaip 
jam patiko, parinkdamas Abraomui palikuonis, taip ir 
dabar jis elgiasi pagal savo valią, laikinai palikdamas 
Izraelį šalia savo plano ir skatindamas Evangelijos skel- 
bimą pagonims. Jis juk yra visagalis ir nepriklausomas 
visatos Kūrėjas bei jos valdovas! Joks žmogus negali jam 
prikišti, kad neteisingai daręs, primena Paulius (Rom 9, 
14-24). Tačiau jis tiki, kad galų gale ir Izraelis džiaug- 
sis Dievo plano atbaigimo palaima, kuria dabar džiaugia- 
si kiekvienas tikintysis, ar jis būtų buvęs žydas, ar pago- 
nis. Izraelio tragedija slypi tautos užsispyrime ateiti prie 
Dievo vien savo pastangomis, vykdant Mozės Įstatymą. 
Paulius sako: jie Dievo teisumo “siekė ne tikėjimu, bet... 


darbais!"* (Rom 9,32). O ką skelbė Mozė? Čia Paulius 

ima aiškinti Senąjį Testamenią mums neįprastu metodu 
(Rom 10,5-13). Paimdamas keletą išsireiškimų iš Pakar- 
toto Įstatymo knygos (30,12-14), kuri gyvai aprašo, kaip 
Mozės Įstatymu Dievo žodis priartėja prie žmogaus, jis 
pritaiko šiuos tekstus Evangelijos žodžiui, kuris yra pa- 
skelbtas visiems — ir žydams ir pagonims. Tik vieno rei- 
kalaujama: išpažinti, kad “Jėzus yra Viešpats“ (Rom 10, 
9.13). Žmogaus lūpos ir širdis turi prabilti šiuo vidiniu 
išsyvenimu. 

Atvesti žmones į bendravimą Dievo Tautoje, pritarus 
Evangelijos kvietimui, reikia Evangelijos skelbėjo (Rom 
10,14-15). Tik išgirdus gerąją naujieną, gimsta tikėjimas 
Dievo darbu Jėzuje Kristuje! Izraelis girdėjo, bet neklau- 
sė. Atmesdamas Dievo Mesiją, padarė pagonių atpirkimą 
galimą, nes privertė Evangelijos skelbėjus pas juos eiti 
(Rom 10,18-11,12). Tačiau Paulius romiečiams primena 
dėl to nesigirti: “Kad jūs, broliai, per aukštai apie save 
nemanytumėt, pasakysiu jums paslaptį: dalis Izraelio tau- 
tos lieka užkietėjusi, kol įeis pagonių visuma, o tada jau 
bus išgelbėtas visas Izraelis“ (Rom 11,25-26). Paulius 
tiki, kad kada nors Izraelis grįš pas Dievą. 

Savo teologiją apie ryšį senojo Izraelio su naujuoju 
Paulius įvaizdina alegorijomis: pirmkepe duona, medžiu, 
laukinio alyvmedžio skiepijimu (Rom 11,16-24). “Jei 
pirmkepė duona šventa, tai šventa ir tešla" (Rom 11,16). 
Ši Pauliaus alegorija nėra savaime aiški. Daroma teksto 
užuomina Skaičių knygoje (15,18-21), kur parašyta, jog, 
paaukojus pirmkepę duoną Viešpačiui, visa tešla pagal įs- 
tatymą tampa tinkama Dievo tautai valgyti.!*? Arba: “Jei 
šaknis šventa, tai ir šakos bus šventos" (Rom 11,16). Pirm- 
kepė duona, tai ta Izraelio dalelė, kuri įtikėjo Kristų, o 
šaknis tai protėviai,“* į kuriuos įskiepijami pagonys — 

182Josephus Flavius, Antiguitates 4.4, 4$70. 

183Joseph A. Fitzmyer, “The Letter to the Romans," JBC 53:112. 

laukiniai alyvmedžiai. Paulius įspėja atsivertusius pago- 
nis nesipūsti dėl nelauktai jiems duotos malonės ir ne- 
žiūrėti iš aukšto į netikinčius žydus — į nulaužtas šakas. 
Pagonys yra tik laukiniai alyvmedžiai, įskiepyti į Izraelį, 
į nulaužtų šakų, t.y. netikinčių žydų, vietą. Ši laukinio 
alyvmedžio skiepo alegorija primena kai kuriuos Senojo 
Testamento tekstus (Jer 11,16; Oz 14,6) ir taip pat seno- 
vės agronomų paprotį skiepyti jaunutį alyvmedį į suse- 
nusį, bet daug vaisių nešusį alyvmedį.““* Tačiau, nežiū- 
rint to, pagonys su pagarba turi prisiminti, kad Izraelis 
vis tiek užima ypatingą vietą pasaulio išganymo plane: 
“.. „žinok, kad ne tu [atsivertęs pagonis] išlaikai šaknį, 
bet šaknis tave" (Rom 11,18). Iš to paaiškėja, jog Paulius 
tiki, kad Dievas turi Izraeliui vietą savo plane, kai visi 
pagonys įtikės. Čia nesunku pajusti Pauliaus meilę savo 
tautai ir jo įsitikinimą, kad Dievas be galo gailestingas: 
“O Dievo turtų, išminties ir pažinimo gelme! Kokie ne- 
ištiriami jo sprendimai ir nesusekami jo keliai!“ (Rom 
11,33). 

I savo paties klausimą: “ Ar Dievas atstūmė savo tau- 
tą? (Rom 11,1), Paulius, pasitikėdamas Dievo išminti- 
mi bei gailestingumu, atsako: “Nieku būdu"? (Rom 11, 
1). Jis yra tikras dviem dalykais: 1. jis turi didžiuotis 
savo žydišku tikėjimo kraičiu ir 2. Dievas jį pašaukė iš 
žydijos skelbti Evangeliją pagonims. Kaip matėme, jam 

"Tabai rūpėjo parodyti, kad Dieve plane yra ryšys Senosios 
„Sandoros Bendrijos su Naująja. Šiuo metu Naujosios San- 
doros Bendrija eina Dievo tarnybos pareigas: “. . . Kris- 
taus vietoje mes einame pasiuntinių pareigas, tarsi pats 
Dievas ragintų per mus. Kristaus vardu mes maldaujame: 
“Susitaikinkite su Dievu!" (2 Kor 5,20). Pauliaus gal- 
vojime Dievo Karalystės viltis buvo galingas veiksnys 


184Columella, De re rustica, 5.9, 16. 

žmonijos istorijoje, paliečiąs kiekvieną žmogų, nežiūrint 
jo rasės ar tautos (1 Kor 15,24-28). Gal dėl to Paulius 
nematė reikalo kurti naują krikščionišką valstybę arba 
bent naują socialinę santvarką. Amžiaus Pabaigoje Die- 
vas grąžins Izraelį į savo malonę ir į tikėjimą, galutinai 
nugalėd damas pikta ir savo valiai palenkdamas visą kūri- 
niją. Paulius ilgėjosi išganymo ir ramybės, tuo ilgesiu 
motyvuodamas Evangelijos skelbimą, nes “Kristaus mei- 
lė verčia mus“ (2 Kor 5,14). 

Koks bus amžinasis gyvenimas? Pauliaus dėmesio 
centre buvo Bendrijos ateitis, nors jis nebuvo be rūpesčio 
kiekvieno tikinčiojo likimu. Būtų atskira studija nagrinėti 
Pauliaus mąstyseną apie būsimąjį gyvenimą, kurį jis ga- 
na išsamiai išdėsto 1 Kor 15. Tame jo galvojime yra ir 
tam tikrų nenuoseklumų. Kai kada jis rašo, lyg tikėda- 
masis tuoj po mirties būti perkeliamas pas Kristų (Fil 1, 
23), o kai kada kalba apie mirtį kaip apie užmigimą, iš 
kurio bus pabudintas trimito, skelbiančio Prisikėlimo 
Dieną (1 Kor 15,52; 1 Tes 4,16). Vieną sykį jis aprašo 
“žemiškosios padangtės būstą", kuris “apvelkamas ant 
viršaus buveine iš dangaus“, einant pas Viešpatį po mir- 
ties (2 Kor 5,1-10), o kitą sykį — apie “dvasinį kūną", 
kuris kelsis su visais mirusiais, bet ne tuoj pat po mirties. 

Bent du bruožai išryškėja Pauliaus galvojime apie 
amžinąjį gyvenimą: 1. mirtimi pereinama iš gyvenimo . 
tikėjimu į akivaizdinį susitikimą su Dievu; 2. yra 4 
tikras laiko tarpas tarp mirties ir mirusiųjų prisikėlimo.!“* 
Panašų įvairumą pastebėjome ir Pauliaus mokyme apie 
Kristaus atėjimą (parousia) abiejuose Laiškuose tesalo- 
nikiečiams (1 Tes2ir4; 2 Tes 2,1-12). Pirmajame jis 
teigė, kad Kristaus antrasis atėjimas įvyks tuojau pat ir 

185Richard Kugelman, “The First Letter to the Corinthians“, JBC 
51:86; John J. OYRourke, “The Second Letter to the Corinthians“, JBC 
52:19. 

kad jis pats tikisi jo sulaukti (1 Tes 4,13-18). Tuo tarpu 
antrajame laiške jis kalba apie ženklus ir įvykius, kurie 
bus prieš Kristui ateinant: “. . „pirmiau turi ateiti atkri- 
timas ir apsireikšti nedorybės žmogus, pražūties sūnus, 
prieštarautojas. ..* (2 Tes2,3b). Reikia nuolat turėti 
prieš akis, kad Paulius nebuvo sistemingas teologas. Jis 
gyveno istorinio bei dvasinio lūžio metu, kuriame skelbė, 
ragino, mokė ir ruošė žmones Naujajam Amžiui. 


(Pabaiga pirmos dalies) 


PAULIAUS LAIŠKŲ METMENYS 


I KRISTUS — IŠGANYTOJAS: 
Išganymas Amžiaus Pabaigoje. 


PIRMASIS LAIŠKAS TESALONIKIEČIAMS 


ĮŽANGINĖ DALIS (1,1): 

Kreipimasis (1,1) 

I. PAULIAUS ASMENIŠKI SANTYKIAI SU 
TESALONIKIEČIAIS (1,2-3,13): 

Bendrijos steigimo metu (1,2-2,16) 

Nuo bendrijos įsteigimo (2,17-3,13) 

II. RAGINIMAI IR PAMOKYMAI (4,1-5,24); 
Šventumas ir kilnus elgesys (4,1-8) 

Brolių meilė ir darna (4,9-12) 

Mirusiujų krikščioniu likimas (4,13-18) 
Viešpaties atėjimo (Parousia) data (5,1-11) 
Pamokymai bendrijai (5,12-24) 

III. BAIGIAMIEJI LINKĖJIMAI (5,25-28) 


ANTRASIS LAIŠKAS TESALONIKIEČIAMS 


ĮŽANGINĖ DALIS (1,1): 

Kreipimasis (1,1) 

I. PERSEKIOJAMIEJI TENESILIAUJA LAUKE IŠGANYMO 
DIEVO TEISME (1,2-12) 

II. PARUSIJA — VIEŠPATIES ATĖJIMAS (2,1-3,5): 
Parusijos — Viešpaties atėjimo ženklai (2,1-12) 

Padėka, raginimas ir malda (2,13-3,5) 

III. PAMOKYMAS KAIP ELGTIS SU TINGINIAIS (3,6-15) 
PABAIGA (3,16-18): 

Atsisveikinimas (3,16-18) 

II. KRISTUS — DOVANA: 
Išzanymas vyksta jau dabar per Kristų (per Dvasią). 


LAIŠKAS GALATAMS 

IŽANGINĖ DALIS (1,1-9): 
Kreipimasis (1,1-5) 
Ispėjimas (arba anathema: prakeikimas) (1,6-9) 
I. ASMENINĖ ISTORIJA: PAULIUS GINA SAVO 
EVANGELIJA (1,10-2,21): 
Pauliaus Evangelija ne iš žmonių, bet iš Dievo (1,10-24) 
Pauliaus Evangeliją pripažino Jeruzalės šulai (2,1-10) 
Paulius, savo Evangelijos šviesoje, parodė Petra sau prieštarau- 

jant (2,11-14) 
Paul'aus Evangelijos santrauka (2,15-21) 
II. ŠVENTRAŠTINĖ ISTORIJA: DIEVO PLANE TIKĖJIMAS, 
O NE ISTATYMAS, IŠGANO ŽMOGU (3,1-4,31): 
Nuteisinimas tikėjimu (3,1-28) 
Krikščioniškoji laisvė: priklausyti Kristui (3,29-4,20) 
Hagara ir Sara: laisvės Kristuje įvaizdis (4,21-31) 
III. PAMOKYMAI: BŪKITE LAISVI KRISTUJE (5,1-6,10): 
Ispėjimas neprarasti laisvės Kristuje (5,1-12) 
Raginimas gyventi laisvėje ir meilėje (5,13-6,10) 
PABAIGA (6,11-18): 
Pauliaus parašas (6,11) 
Laiško santrauka (6,12-17) 
Palaiminimas (6,18) 


LAIŠKAS FILIPIEČIAMS 

IŽANGINĖ DALIS (1,1-11): 
Kreipimasis (1,1-2) 
Padėka (1,3-8) 
Malda už filipiečius (1,9-11) 
I. ŽINIOS IR PAMOKYMAI BENDRIJAI (1,12-3,1): 
Žinios apie asmenine Apaštalo būkle (1,12-26) 
Pamokymai bendrijai (1,27-2,18): 

Laikytis Evangelijos (1,27-30) 

Laikytės vienybės (2,1-2) 

Žiūrėti ne savo, bet kitu naudos (2,3-11) 

Pakklusti ir aukotis (2,12-18) 
Žinios apie Timotieju ir Epafroditą (2,19-3,1) 
II. APAŠTALAS — PAVYZDYS PAKELIUI I IŠGANYMĄ 
(3,2-4,9): 
Nesiduoti suvedžiojami (3,2-4,3) 
Paragzinimai į vienybe, džiaugsmą ir ramybe (4,4-9) 

III. PADĖKA UŽ PRISIŲSTĄ PARAMĄ IR PARODYTĄ 
RŪPESTI (4,10-20) 
PABAIGA (4,21-23): 

Geradieniai (4,21-22) 

Palaiminimas (4,23) 


PIRMASIS LAIŠKAS KORINTIEČIAMS 


IŽANGINĖ DALIS (1,1-9): 

Kreipimasis, pasveikinimas ir padėka (1,1-9) 

I. APIE SUSISKALDYMĄ IR PAPIKTINIMUS KORINTO 

BENDRIJOJE (1,10-6,20): 

A. Partijos bendrijoje ir krikščioniškoji išmintis (1,10-4,21): 
Susiskaldymo arba partijų pobūdis (1,10-17) 
Nukryžiuotasis Jėzus — Dievo galybė ir išmintis (1,18-25) 
Dievo pašauktieji Korinte neturi kuo pūstis (1,26-31) 
Pats Paulius remiasi tik Dvasios galybe (2,1-5) 

Dievo išmintis ir pasaulio išmintis (2,6-16) 
Korintiečiai vis dar vaikai tikėjime (3,1-4) 
Evangelijos skelbėjai — tik Dievo bendradarbiai (3,5-4,21) 

B. Apie kraujomaišos papiktinima ir ištvirkėlius (5,1-13): 
Kraujomaišos nusikaltimas (5,1-6a) 

Blogybė negali turėti vietos bendrijoje (5,6b-8) 
Ištvirkėlių reikia vengti (6,9-13) 

C. Bylinėjimasis pagonių teismuose (6,1-11). 

D. Ištvirkimo daroma žala (6,11-20). 

II. ATSAKYMAI Į KLAUSIMUS KORINTO BENDRIJOS 

LAIŠKE PAULIUI (7,1-15,58) 

A. Apie santuoką, susivaldymą ir bepatystę (7,1-40): 

Vyro ir žmonos pareigos vienas kitam santuokoje (7,1-24) 
Nesituokiantieji (-čios) ir bepačiai (-tės) (7,25-40) 

B. Apie stabams aukotą mėsa ir jos valgymaą (8,1-11,1): 

Žinojimas ir meilė (8,1-13) 

Pauliaus asmeninis pavyzdys (9,1-27) 
Ispėjantys pavyzdžiai iš Šventraščio (10,1-13) 
Praktiški nurodymai (10,14-11,1) 

C. Apie bendrijinių susirinkimų tvarką (11,2-14,40): 
Galvos dangalai moterims (11,2-16) 

Paskutinės Valkarienės — Eucharistijos — šventimas (11,17-34) 
Charizmos — Dvasios dovanos Bendrijai (12,1-14,40) 
D. Apie mirusiųjų prikėlimaą (15,1-58): 
Pri(si) kėlimo tiesa (15,1-11) 
Krikščionių tikėjimas ir viltis (15,12-34) 
Pri (si) kėlimo paslaptis (15,35-53) 
Džiūgavimas dėl mirties nugalėjimo (15,54-58) 

PABAIGA (16,1-24): 

Rinkliavos Palestinos krikščionims reikalai (16,1-4) 
Pauliaus keliaraštis ir nurodymai (16,5-18) 
Baigiamieji geradieniai ir palaiminimai (16,19-24) 


ANTRASIS LAIŠKAS KORINTIEČIAMS 


IŽANGINĖ DALIS (1,1-11): 
Pasveikinimas ir pasiguodimas (1,1-11) 


I. APASTALAS GINA SAVE PRIES KORINTO BENDRIJĄ 
(1,12-7,16): 
A. Apie kelionės planu pasikeitimą (1,12-2,11). 
B. Apie savo apaštališką tarnybą (2,12-7,16): 

H.elionės i Makedonija prisiminimas (2,12-17) 

Saves pristatymas (3,1-3) 

Apaštalų (Naujosios Sandoros) palyginimas su Moze (Seną- 

ja Sandora) (3,4-18) 
Apaštalo tarnybos vargai ir lūkesčiai (4,1-5,21) 
Nuoširdumo pareiškimas ir kvietimas būti nuoširdžiais (6, 
1-7,4) 

Džiaugsmas dėl Tito atneštų žinių (7,5-16) 
II. APIE RINKLIAVĄ JERUZALĖS BENDRIJAI (8,1-9,15) 
Būkite dosnūs kaip makedoniečiai (8,1-15) 
Rekomendacija Titui ir pasiuntiniams (8,16-9,5) 
Dosnios rinkliavos vaisiai (9,6-15) 
III. APAŠTALAS GINA SAVE PRIEŠ SAVE KALTINANČIUS 
(10,1-13,10): 
Paulius nėra silpnas: giriasi Viešpačiu (10,1-18) 
Paulius save palygina su “antapaštaliais" (11,1-12,13) 
Pranešimas apie atvykimą į Korintą (12,14-13,10) 


PABAIGA (13,11-13): 
Linkėjimai, geradieniai, palaiminimas (13,11-13) 


LAIŠKAS ROMIEČIAMS 


IŽANGINĖ DALIS (11-15); 

Kreipimasis ir pasveikinimas (1,1-7) 

Padėka (1,8) 

Pauliaus troškimas atkeliauti i Romą (1,9-15) 

I. DIEVO EVANGELIJA: JĖZUS — KRISTUS IR VIEŠPATS 
(1,16-11,36): 

A. Dievo teisumas tikėjimu Evangelija nuteisina žmogų (1,16- 

4,25) 

Pagrindinė tiesa: Evangelija yra Dievo galybė išgelbėti (1, 
16-17) 

Be Evangelijos visa žmonija vargsta (1,18-3,20): 
Pagonys slegiami Dievo rūstybės (1,18-32) 
Žydai slegiami Dievo rūstybės (2,1-3,20) 

Dievas teisumas yra apreikštas Jėzuje Kristuje ir gaunamas 
tikėjimu (3,21-31) 

Abraomas — Dievo teisumo pavyzdys (4,1-25) 


B. Dievo meilė užtikrina išzanymą nuteisintajam tikėjimu (5, 
1-11,36): 

Pagrindine tiesa: sutaikintasis žmogus bus išganytas, nes jau 
dabar viltimi dalyvauja Kristaus pri(si)kėlime (5,1-i1) 
Naujasis gyvenimas neša trigubą išvadavimą žmogui: (5,12- 

17:25): 
1. Išvadavimą iš mirties ir nuodėmės (5,12-21) 
2. Išvadavimą iš senojo “Aš" vergijos (6,1-23) 
3. Išvadavimą iš Įstatymo (7,1-25) 
Naujasis gyvenimas yra GYVENIMAS PAGAL DVASIĄ ir 
veda i garbe (8,1-39): 


GYVENIMAS PAGAL DVASIA arba DVASIOJE (8,1-3) 
Per Dvasia krikščionis tampa Dievo vaiku (8,4-30) 
Šventraščio liudijimas: nuteisinimas tikėjimų neprieštarauja 

Dievo pažadams Izraeliui (9,1-11,36): 

1. Izraelio neištikimumas neprieštarauja Dievo valiai (9, 
1-33) 

2. Izraelio nepajėgumas suprasti yra jo paties kaltė (10, 
1-21) 

3. Izraelio nepajėgumas suprasti nuteisinimo tikėjimu yra 
tik dalinis ir laikinas (11,1-36) 


II. RAGINIMAI: NAUJOJO GYVENIMO POREIKIAI (12,1-15, 
13): 

Gyvenimas Evangelija — Dievo garbinimas ir pasiaukojimas 
(12,1-13,14) 

Stiprieji turi meilės pareiga silpniesiems (14,1-15,13) 


PABAIGA (15,14-33); 

Pauliaus motyvai ir užmojai (15,14-33) 
Rekomendacinis laiškas Febei (16,1-23) 
Pagarbinimas (doksologija) (16,25-27) 

II. KRISTUS — PASLAPTIS: 
Išganytojas ir Dvasia laiko tėkmėje. 


LAIŠKAS KOLOSIEČIAMS 


IŽANGINĖ DALIS (1,1-12): 
Kreipimasis (1,1-2) 
Padėka (1,3-8) 

Malda (1,9-11) 


I. PILNA KRISTAUS PIRMENYBĖ VISATOJE IR 
BENDRIJOJE (1,13-2,3): 

Kristaus pirmenybė (1,13-23) 

Apaštalo vargai Kristaus paslapti skelbiant (1,24-2,3) 
II. ISPĖJIMAI DĖL KLAIDINGŲ MOKSLŲ (2,4-3,4): 
Reik'a gyventi tikėjimu (2,4-8) 

Kristus — žmonių ir angelų Galva (2,9-15) 
Nevergauti pasaulio pradmenims (2,16-3,4) 

III. KRIKŠČIONIS GYVENIME (3,5-4,1): 

Bendri nurodymai (3,5-17) 

Nurodymai šeimoms (3,18-4,1) 


PABAIGA (4,2-18): 

Raginimas ištverti maldoje ir Apaštalą užtarti malda (4,2-6) 
Asmeniški pranešimai (4,7-9) 

Geradieniai ir linkėjimai (4,10-17) 

Pauliaus parašas (4,18) 


LAIŠKAS FILEMONUI 


IŽANGINĖ DALIS; 

Kreipimasis ir sveikinimai (1-3) 

I. Apaštalo dėkingumas Dievui už Filemono tikėjimą ir meilę 
(4-1) 

II. Laiško tikslas: Apaštalas prašo Filemono, kad jis maloniai 
elgtųsi su bėgliu Onezimu, jo grižtančiu vergu (8-22). 

PABAIGA: 

Geradieniai iš bendradarbių ir palaiminimas (23-25) 

3,la 
3,1-12 
3,5 

3,6 

3,7 
3,7-27 
3,11 
3,12 
3,13 
3,14-15 
3,16 
3,17 
3,21 
3,21.31 
3,22 
3,22-30 
3,23 
3,23-26 
3,27 
3,28-30 
3,31 


374 


153,189 
189,190 
136 
128 
161 
166 
189 
169 
161 
180 
181 
121 
190 
128 
190 
190 
190 
190 
190 
236 
178 
190 
191 
154 
190 
191 
154 
190 
191 
190 


41,9 

4,3-8 
4,3-8.14-20 
411 
4,11-12 
4,13-20 
4,13.33-34 
4,15 

416 

417 

4,20 
4,21-22 
4,25 
4,26-29 
4,26-32 
4,30-32 
4,35-41 
4,39 

4,40 

441 


5 

5,1-20 

5,19 

5,21-43 
5,22-24.35-43 
5,25-34 

5,39 

5,41 


6,1 
6,1-6 
6,3 

64 

6,6 

6,7 
6,7-13 
6,11 
6,30-44 
6,35-44 
6,41 
6,45-52 
6,50 


71-23 
711 


135,191 
134,161 
160 
191 
191 
135,191 
205 
196 
196 
177 
196 
196 
196 
196 
135 
196 
197 
197 
197 
197 


179,197 
118 
197 
132 
198 
198 
198 
178 


128 
120 

150 

198 

128 

159 
159,185,199 
199 

199 

201 

200 

199 
199,200 


89,160,161 
178 


7,20 
7,24-30 
7,27 
7,28 
7,31-37 
7,33-36 


8,1 
8,1-10 
8,11-12 
8,12-13 
8,19-20 
8,22-26 
8,27 
,28 
8,29 
8,31 
8,32 
8,33 
8,34-38 
8,34-9,1 
8,38 


9,1 
9,2-8 
9,7 
9,13 
9,14 
9,14-29 
9,24 
9,30-32 
9,31 
9,33-37 
9,38-41 
9,42-50 


10,1-12 
10,1-31 
10,3-4 
10,9 
16,10 
16,11-12 
10,13-16 
16,14 
16,17-22 
10,17-31 


161,200 
201 
201 
201 
201 

117,119 


128 

201 

164 

164 

201 
117,119,201 
202 

202 

202 
166,190,202,216 
202 

203 

203 

133 

166,203 


171,204,211 
136,204 

214 

204 

204 

204 

205 

205 
166,202,216 
205 

205 

205 


160 
205 
160 
161,205 
205 
205 
205 
121 
121 
163,206 


10,21 
10,25 
10,32-34 
10,33 
10,33-34 
10,33-37 
10,35-45 
10,38 
10,42 
10,45 
10,47 


11-13 

11,10 
11,12-14.20-22 
11,15-17 
11,15-18 
11,17 

11,22-24 
11,27-33 


12,1-12 

12,10-11 
12,13-17 
J2,18-27 
12,28-34 
12,35-37 
12,38-44 


13 

13,1-2 
13,1-4 
13,1-37 
13,2.4-14 
13,3-4 
13,7-8 
13,7.9.13.20 
13,9 
13,10 
13,12 
13,14 
13,24-25 
13,30 
13,32 
13,32-37 
13,35-37 


163 
163,206 
206 
216 
166,202 
205 
205 
204 
206 
204,334 
206 


120 
207 
208 
136 
208 
168,208 
208 
208 


208 
208 
131,208 
208 
162,209 
209 
209 


T5 

209 

209 

167 

177 

209 

209 

177 

210 

177,210 

210 
209,210,214 
210 
171,175,210 
210,341 

176 

210 


375 


14,1.12-16 169 3,2-17 152 


14,10-11 216 3,3-17 181 
14,24 215,216,328 3,16 181 
14,24-25 215 3,23-38 127 
14,25 215 4,1-13 136,152 
14,26-72 216 4,16-30 120 
14,28 172,219 4,23 120 
14,49 168 4,39 154 
14,58 168,217 
14,62 178,217 3,27-32 153 
14,71 216 6,6-11 162 

6,20-8,3 123 
15 216 6,20-22 133 
15,2 218 

6,20-23 159 
15,5 218 
i pelė 6,22-23 159 

, 6,27-28.32-36 162 

15,15 218 

6,35 162 
15,26 218 

6,36 158 
15,33 218 kala 5 
15,34 178,218 3 
15,36 218 7,11-17 127 
15,38 218 7,34 336 
15,39 214 8,26-39 118 
15,40 150 016 
15,40-41 219 931 2 
Bra 218 9,51-18,14 123 
16,1-2 219 10,29-37 127,338 
2 218 10,38-42 127 
16,7 172,219 Li 156 

11,20 154 
16,8 219 
16990 2 11,29-32 165 

, 11,30 149,165 

Evangelija pagal Luką: Lk 11,38 161 
11 129 12,20-21 164 
12 129 12,22-31 158 
15 73 12,32 158 
1,5-25.57-80 127 12,39-40 167 
1,57-80 136 Is o ks 
21 33,73 13,6-9 155 
2,1-10 136 13,10-17 162 
2,1-20 33 13,34 156,184 
2,14 28 13,34-35 169 
2,52 341 13,35 169 


376 


14,1-6 162 41 153 


14,11 133 4,1-2 153 
14,15 157 43 153 
i o “ 
14,17 156 9,35 165 
14,21 157 13,1 169 
14,22-24 156 19,25 150 
15 28 20,17-18 234 
15,1-32 155 20,30-31 154 
15,3-7 156 
15,8-10 156 Apaštalų darbai: Apd 
15,11-32 127 18 227 
15,11-24.25-32 156 1,12-26 201 
1,15-20 127 
16,18 160 
, „21-22 2 
16,19-31 127 ; ją > o 
17,23-24 167 js s 
Ma 4 2,29-36 340 
17,26-27.30.34-35 167 236 239 
18,9-14 127 
, 43 239 
18,14 133 š S 
18,18-23 121 a 201 
-19,28-21,38 120 Ė 2 
19,38 207 7 270 
21,20-24 214 1,88 153 
8 Z46 
22,15-18 170 
, 4-8.26-4 70 
22,20 107,328 ans 2 
22,28 171 9,1-18 353 
22,28-30 171 9,1-25 232 
145 i 9,10-19 232 
S 9,15 226,230,263 
24,4 78 9,20.22 232 
2 . 9,20-22 235 
Evangelija pagal Joną: Jn 9.26-27 239 
1,12 9 
114 0,23 11,19-26 239 
1.19-34 181 11,28-30 241 
129 215 11,30 239 
1,35-42 153 12,1-2 236 
211 154 12,17 239 
2,19 168 13-14 242 
3,22-26 153 15 240 


377 


15,13-21 
15,14 
15,19-21 


16-18 
16,14 
16,16-34 


17,15 
17,24 
17,32 


18 
18,1-3 
18,2 
18,4 
18,12-13 
18,12-17 
18,12-27 
18,24 
18,24-28 


19 
19,24-27 
19,28 
19,35 

20 

20-26 
20,17-38 
20,24 

21 
21,10-14 
21,11 
22,1-16 
22,1-21 
22,3 
23,1-6 
24-25 
24,10-21 
25,10 
26,1-20 
26,1-23 
26,30-32 
27-28 


378 


239 
236 
240 


242 
274 
244 


314 
245 
245,314 


226,246,275,276 
246 

246,325 

47 

247 

246 

229 

292 

276 


249 
249 
250 
249 


255 
252 
252 
255 


252 
272 
252 


353 
232 
232,252 


252 


229 
252 


253 


353 
232 
252 


227 


28 227 
28,23-28 255 
28,30 255 
Laiškas romiečiams: Rom 

1,1 262 
1,1-5 264 
1,1-15 328 
13 213,310,315,338 
17 282,345 
1,8-15 325 
1,11-12 326 
1,13 231 
1,15 264 
1,16 115,178,325,343 
1,16-18 108 
1,16-8,39 325 
1,18-22 329 
1,18-3,20 326,334 
1,19-20 267 
1,20-23 267 
1,24-32 268 
1,25 168,329 
1,27 330 
2,1-3,9 329 
2,14 268 
3,19-20 352 
3,20 331 
3,21-26 268,332,334 
3,22-24 334 
3,23 268,326,330 
3,24 334,335 
3,25 333,335 
3,25-26 336 
3,27-28 337 
3,28 331,338 
4 331 
43 337 
4,13-25 337 
4,18 266 
4,24 264 
5 342 
5,1-5 337 


5,5 

5,8 
5,12-21 
5,19 


6 

6,1 
6,1-2 
6,11 
6,16-17 
6,20 
6,23 


7,16 
7,1-25 
7,9-1 
7,13b 
7,19.21-23 


8 

83 
8,3-11 
8,4 
8,10-11 
8,15 
8,17 
8,17-25 
8,18 
8,19-23 
8,19-25 
8,23 
8,24 
8,26-28 
8,28-30 
8,32 
8,39 


9,45 
9,5 
9,14-24 
9,32 


10,5-13 
10,9 
10,9-10 
10,9.13 
10,13 


281,337 
340 
330,342 
335 


346 
282 
337 
346 
347 
335 
327 


348 
351 
351 
351 
234 


283 
352 
352 


349,350,351,355 


350 


10,14-15 356 
10,18-11,12 356 
11,1 355,357 
11,16 356 
11,16-24 356 
11,18 357 
11,25-26 356 
11,33 357 
12-13.15 354 
12-14 282 
12,2 354 
12,3-8 348 
15,14-29 251 
15,14-33 325 
15,18-24 242 
15,22-29 253,278 
15,23-26 241 
15,28-29 254 
16,1-16 274 
16,3-4 246 
16,7 233 
16,25 108 
16,25-27 274 
I laiškas korintiečiams: 1 Kor 
1-2 276 
1,1 261 
13 282 
1,10-6,20 272 
1,16-17 291 
1,11-12 276 
1,12 291 
1,17-18 291 
1,21 108 
1,22 292 
1,23 301,302 
1,24 287 
1,26 247,292 
1,26-27 292 
1,27 247 
1,28 301 
1,28-29 301 


379 


2,1 7 7,29-31 274 


2,15 302 7.32.33-35 273 
2,2 265 | 140 272,307 
24 108 
26.8 302 i 
28 269,302 , 
2,1-16 303 B ba 
214 302 8,5 380 
8,9 206 
3 276 8,13 306 
3,1-4 303 
3546 2 9,1 233,262,272,282 
359 pė 9,3-5 277 
3,10-15 303 94 277 
3,16-17 303 9,14 277 
3,22-23 303 9,15 277 
0,25 282,283 
4,10-13 304 9,26 283 
4,14-16 304 
421 204 10,1-6 288 
10,10 288 
k Oj 10,14-21 306 
26 2 10,20b-22 307 
5,6 305 11-14 307 
57 170,215,305 11,2-15 275 
5,8 305 11,3.10-16 307 
5,9 251 1,7 330 
"ai A 16 11,25 215,328 
6,23 305 12,47 271 
6,13 306 12,4-11.12-30 348 
6,14 264 12,4-26 407 
6,15 306 12,8-11 zn 
6,19 306 12,11 349 
2 Š 12,12 271 
PAS 8 2 12,13 347,349 
2 Ši6 22 12,14-27 271 
11 S 12,21 349 
1816 2 12,27-31 303 
18 27 12,28 292 
110 e 12,28-30 272 
7,12 307 13 283 
7,25 307 13,1-13 307 
7,26 274 13,2 272 
7,21.36 273 13,12 308 


380 


14,1-30 


14,33b-35 


14,34-35 


15 
15,1-8 
15,1-11 
15,3 
15,3-4 
15,3-8 
15,3-9 
15,4 
15,78 
15,9 
15,12-19 
15,14 
15,15 
15,19 
15,20 
15,22 
15,23 
15,24-25 
15,24-28 
15,28 
15,29 
15,30-34 
15,31-53 
15,32 
15,35 
15,35-36 
15,35-39 


15,36-39.42-44 


15,41-42 
15,42-43 
15,45 
15,45-50 
15,47 
15,50 
15,51 
15,52 
15,52-57 
15,58 


16,1-4 
16,1-8 


307 
275 
307 


317,358 
264 
336 
265 
264 
172 
233,262 
234,309 
272 
234 
311 
108 
264 
311 
311 
346 
312 
312 


309,318,355 
317,358 

318 

318 


250,278 
246 


16,2 310 


16,3 278 
16,5-9 247 
16,9 248 
16,15 226,270,271 
16,16 271 
16,19 274 
16,22 339 
2 laiškas korintiečiams: 2 Kor 
11 261 
1,2 282 
1,6 25 
18 248 
1,8-10 250 
1,12-22 279 
1,18-20 279 
2,1 247,279 
2,2 247 
2,12-13 248 
3,2 275 
3,4-18 308 
3,13 308 
3,17 350 
3,18 308 
46 309 
4,14 264 
5,1-10 358 
5,14 358 
5.14-15 337 
5,17 345 
5,17-21 267 
5,19 338,342,344,346 
5,20 357 
6,8-10 276 
6,14-7,1 251 
7,2 275 
7,5-16 248 
8,16-24 250 
8,1 278 
9,15 250 
$,11-15 28 


381 


10,1-3 279 
10,3-5 302 
10,10 279,281 
11 271 
11,5 262,276 
11,7-11 250 
11,8-11 277 
11,23-28 251,280 
11,28 270 
11,29 280 
11,32 236 
11,33 236 
12,15 256 
12,7-9 280 
13,1 248 
13,4 264 
Laiškas galatams: Gal 

1,1 240,261,263,264 
1,1.15-17 262 
1,2 231 
1,1 231 
1,11-17 232 
1,12.16 308 
1,13 230,232,234 
1,14 232,234,262 
1,15 235,262 
1,15-16 231,235,239 
1,16 232,233,235 
1,17 232,235 
1,18 236 
1,18-2,1 263 
1,22-23 236 
1,24 239 
2 239,325 
21 229,239 
2,2 239 
2.2.6.9 240 
2,3 239 
2,7-9 241 
29 236,239 
2,10 241,278 
2,11-12 242 

2,13 242 


2,14 242 
3-5 266 
3,1 243 
3,2-5 243 
3,6 266 
3,6-9 266 
3,10 266 
3,13 266,267,301 
3,15-18 266 
3,24 266 
3,25 266 
3,27-28 275 
41-11 267 
44 31,315,338 
46 267 
48 243 
4,8-9 268 
4,13 243,280 
4,13-15 280 
4,14 243 
415 280 
419 276 
4,21-31 283 
5-6 282 
5,23 282 
Laiškas efeziečiams: Ef 

1,19-23 264 
4,25-6,20 354 
Laiškas filipiečiams: Fil 

11 270 
1,3-11 254 
1,19-25 254 
1,20 255 
1,21 254 
1,23 . 320,358 
1,26 254 
24 345 
2,6 344 
2,6-11 265,345 
2,78 265,352 
2,8 301,335 
2,9-11 264,339 


3,45 232 
3,55 232 
36 234,235,351 
3,7 235,263 
3,7-11 347 
3,8 263,309 
3,8-12 345 
3,10 309,321 
3,10-14 318 
3,12 261,309,347 
3,13-16 347 
3,14 309 
4 282 
4,10-20 277 
414 278 
4,14-19 244 
4,18 278 
Laiškas kolosiečiams: Kol 

11 261 
1,13.15.18 340 
1,13-23 340 
1,15-17 344 
1,15-20 345 
1,15-2,15 269 
1,16 269 
1,19-20 269 
2,13-15 334 
2,14-15 269 
2,17-19 349 
3,5-4,6 354 
416 281 
1 laiškas tesalonikiečiams: 

1 Tes 

19 243 
1,9-10 244 
1,10 264 
2-4 358 
2.2 244 
2,14-16 245 
3,1-5 245 
3,6-10 245 
4 317 
413 198 


4,13-17 317 
4,13-18 254,359 
4,14 317 
415 317 
416 317,358 
417 317,320 
5,2 319 


2 laiškas tesalonikiečiams: 
2 Tes 


2 319 
2,1-12 358 
2,2 319,320 
2,3 319 
2,3b 359 
2,3b-12 319 
27 319 
2,7-8 319 
2,8 319 
2,9-12 320 
I laiškas Timotiejui: 1 Tim 

13 230 
2 laiškas Timotiejui: 2 Tim 
1,15-18 230 
3,16 15 
4,6-8 256 
4,9-21 230 
Laiškas Titui: Tit 

1,5 230 
3,12 230 
Laiškas žydams: Žyd 

9,1-7 80 
9,15-28 328 
10,16-18 328 
1 Petro laiškas: 1 Pet 

1,21 264 
2 Petro laiškas: 2 Pet 

3,15 283 
3,16 284 
Apreiškimas Jonui 
(Apokalipsė): Apr 

1,10 310 
5 215 

